
ΝΕΑ 
ΑΝΑΤΟΛΗ 


Προλετάριοι όλων των χωρών, 
καταπιεζόμενα έθνη και λαοί ενωθείτε! 



“Από τη στάχτη του 8α 
ξαναγεννηθεί το ΚΚΕ” 

ν. Ζαχαρ,άδης ΟΡΓΑΝΟ ΤΗΣ Κ.Ε ΤΗΣ ΟΡΓΑΝΩΣΗΣ ΓΙΑ ΤΗΝ ΑΝΑΣΥΓΚΡΟΤΗΣΗ ΤΟΥ ΚΚΕ 

ΓΕΝΟΒΑ: 


Η ΔΙΕΘΝΗΣ ΤΟΥ 
ΣΟΣΙΑΛΦΑΕΙΕΜΟΥ 
ΕΠΙΤΙΘΕΤΑΙ 

Ψευτοκομμουνιβτές, τροτβκιοτές, αναρχικοί, παπάδες 
και σοβινιστές ενάντια στη δυτική αστική δημοκρατία 


Η διεθνής του αοαιαηφααιβμού χτύπησε στην 
καρδιά της δημοκρατικής Ευρώπης. Τα τάγματα 
εφόδου των ΐταηών, εηηήνων, Γάηηων και ήΗ- 
Πων Ευρωπαίων ψευτοκομμουνιβτών, τροτβκι- 
βτών και αναρχικών κατέλαβαν το κέντρο μιας, 
ως τα χθες, ήσυχης πόηης, της Γένοβας, και 
επιδόθηκαν σε μια από τις συνηθισμένες για 
όϋους αυτούς τεϋετές βίας, καταστροφής και 
ανωμαηίας που οκηνοθετούνται με τέθειο 
τρόπο μπροστά στους διεθνείς τηλεοπτικούς 
φακούς προκειμένου να δημιουργήσουν την 
εικόνα μιας τάχα λαϊκής εξέγερσης που συ¬ 
γκρούεται με τις δυνάμεις της αστικής βίας. 


Σε ένα εκτεταμένο άρθρο του 
φύλλου αυτού, αναλύουμε την ιδε¬ 
ολογικοπολιτική πλατφόρμα της 
σοσιαλφασιστικής διεθνούς ενά¬ 
ντια στην παγκοσμιοποίηση, και 
αποκαλύπτουμε την ταύτιση της 
με τη διεθνή ιδεολογικο-πολιτική 
πλατφόρμα του ρωσικού και του 
κινέζικου σοσιαλ-ιμπεριαλισμού. 

Εδώ θα ασχοληθούμε μόνο με τη 
συγκεκριμένη πολιτική και στρα- 


συνέχεια στη σελ. 14 


Και αυτοί μαζί τους... 

Οι ναζιστές της “Χρυσής Αυγής” γράφουν στο περιοδικό τους 
με την πιο ρωσική γραμμή, τον “Έλληνα Εργάτη” (τεύχος 4, Ιου¬ 
λίου): “Όσο περισσότερο μπαίνουμε στον κόσμο της παγκοσμιο¬ 
ποίησης, τόσο περισσότερο σφίγγεται η δαγκάνα της Σιωνιστικής 
Κυβερνήσεως Κατοχής γύρω από Έθνη και Λαούς. Η Παγκοσμιο¬ 
ποίηση αποτελεί μια υπαρκτή λαίλαπα που απειλεί όχι μόνο την 
εθνική μας συνοχή, αλλά και τις κοινωνικές δομές του λαού μας. 
Για να μη μιλήσουμε για τις τρομακτικές αλλαγές στα εργασια¬ 
κά δεδομένα οι οποίες σχεδιάζονται για το άμεσο μέλλον”. 

Αν τους ναζιστές οι πάτρωνες τους δεν τους άφησαν να πάνε 
στη Γένοβα είναι μόνο και μόνο για να μην εκθέσουν τους κνΐτες 
και τροτσκιστές συμμάχους τους. 


ΚΑΤΩ ΤΑ ΝΑΖΙΣΤΙΚΑ 
ΣΩΜΑΤΑ ΤΟΥ 
ΧΡΥΣΟΧΟΪΔΗ 


Όλο και περισσότερο πληθαίνουν τα περιστατικά βίαιης και 
βάναυσης αστυνομικής αυθαιρεσίας απέναντι στους ανυποψία¬ 
στους πολίτες και ειδικά στους νεολαίους που θα τύχει να 
πέσουν στην προσοχή των αστυνομικών. Η συχνότητα αυτών 
των κρουσμάτων, η έκταση που παίρνουν και η ομοιότητα της 
βιαιότητας που παρουσιάζουν ανατρέπουν κάθε θεωρία “μεμο¬ 
νωμένου περιστατικού” που προσπαθεί να πλασάρει το Υπουρ¬ 
γείο Δημοσίας Τάξης και ο υπουργός Χρυσοχοϊδης. 


ΑΠΟ ΤΑ ΠΕΡΙΕΧΟΜΕΝΑ 

• Αντιπαγκοσμοιοποίησπ: το κίνημα του 
όγδοου ενάντια στους άλλους επτά 
(σελ.4) 

• Το συνέδριο του ΠΑΣΟΚ ετοιμάζει Γ. 
Παπανδρέου (σελ.3) 

• Αιπάσματα: Νικηφόρα απόφαση (σελ.8) 

• Το ποδόσφαιρο στα χέρια του Κόκκαλη 
(σελ.4) 

• Να υποστηρίξουμε τις μητέρες της Τιεν 
Αν Μεν (σελ.20) 

• Πεκίνο 2008: Η Ολυμπιάδα του 
σοσιαλφασισμού (σελ. 17) 


Άλλωστε όλο αυτό το κλίμα τρο¬ 
μοκρατίας άρχισε να απλώνεται 
σιγά-σιγά πάνω απ' όλη τη χώρα 
απ’ τη στιγμή που ανέλαβε τη θέ¬ 
ση του υπουργού ο Μιχάλης Χρυ- 
σοχοϊδης τον Φλεβάρη του 1999 με 
τον ανασχηματισμό του Σημίτη. 
Κομματικό στέλεχος του ΠΑΣΟΚ, 
υφυπουργός Ανάπτυξης (Εμπορίου) 
από τις 6 Ιούλη 1994 ως τις 19 Φλε¬ 
βάρη του 1999 διακρίθηκε στο ρό¬ 


λο του κατεδαφιστή της φαρμα¬ 
κοβιομηχανίας ενώ μαζί με τον εκ¬ 
πρόσωπο του ψευτοΚΚΕ στην 
αρμόδια διακομματική επιτροπή 
είχε προβάλλει ένσταση στην προ¬ 
μήθεια ελικοπτέρων παντός και¬ 
ρού επειδή είχε απορριφτεΐ η ρώ- 
σικη προσφορά τότε. Θεωρούμενος 
σα σημιτικός και εκσυγχρονιστής, 
φαίνεται ότι είναι ένα από τα α¬ 
γαπημένα παιδιά των ρωσόδουλων. 


Λίγους μήνες μετά την άνοδο 
του Χρυσοχοΐδη ακολουθεί η με¬ 
γάλη επιχείρηση “σκούπα” των 
μεταναστών με την απαραίτητη 
κακομεταχείριση που τη συνοδεύ¬ 
ει και τη συγκέντρωση τους στα 
γήπεδα παραπέμποντας στη ναζι- 
στική μέθοδο της συλλογικής ε¬ 
νοχής και την πιο σύγχρονη μέθο¬ 
δο της εθνοκάθαρσης. Στις 13/7/ 
2000 ο Χρυσοχοϊδης δίνει συνέ¬ 
ντευξη στην Αυγή στην οποία δη¬ 
λώνει: “Η εικόνα δεν μου είναι ευ¬ 
χάριστη. Όμως πρέπει να ξεκαθα¬ 
ρίσουμε δυο πράγματα. Κατ'αρχάς, 
πως διαφορετικά θα μπορούσε να 
γίνει; Θα μπορούσε κάτι ανά¬ 
λογο να γίνει καίμε Έλληνες 
πολίτες, αλλά οι Έλληνες στη 
συντριπτική τους πλειοψηφία 


έχουν σαφή διεύθυνση και μπο¬ 
ρούν να αναζητηθούν. Αεύτερον, 
εγώ προτιμώ μια τέτοια εικόνα που 
πολλές φορές σοκάρει, από τις ει¬ 
κόνες που βλέπουμε στην τηλεό¬ 
ραση κάποιων συμπολιτών μας οι 
οποίοι οδηγούνται στην αυτοδικί¬ 
α” (σσ η υπογράμιση δική μας) 
και παρακάτω ισχυρίζεται ότι έ¬ 


τσι καταπολεμούνται οι ξενοφοβι- 
κές απόψεις και ο ρατσισμός. Μό¬ 
νο που, τόσο τότε όσο και μετά, 
είναι σε πολλούς γνωστές οι α¬ 
πείρου κάλλους σκηνές όπου τα 
ΜΑΤ εισβάλλουν στις συγκοινω¬ 
νίες, ιδίως τις πρωινές ώρες και 

συνέχεια στη σελ. 2 

Σελίδα 2 _ _ ΝΕΑ ΑΝΑΤΟΛΗ _ 

ΚΑΤΩ ΤΑ ΝΑΖΙΣΤΙΚΑ ΣΩΜΑΤΑ 
ΤΟΥ ΧΡΥΣΟΧΟΪΔΗ 


συνέχεια από τη σελ. 1 


κατεβάζουν κάτω όποιον φαίνεται 
ξένος με τον πιο χυδαίο και βά¬ 
ναυσο τρόπο είτε έχει μαζί του 
χαρτιά είτε όχι. Μια άλλη μέθο¬ 
δος είναι να κατεβάζουν τους Έλ¬ 
ληνες από το λεωφορείο, να ανα¬ 
γκάζουν τους μετανάστες να ξα¬ 
πλώσουν στο πάτωμα και να περ¬ 
πατάνε πάνω τους με κάθε είδους 
βρισιά. 

Η “εμπέδωση αισθήματος ασφά¬ 
λειας του πολίτη” είναι ένα αγα¬ 
πημένο σλόγκαν του Χρυσοχοϊδη, 
ωστόσο από τότε που ανέλαβε κα¬ 
θήκοντα αυτή η Ασφάλεια έδωσε 
την θέση της στην πιο μεγάλη α¬ 
νασφάλεια. Τη “νέα ρωσική τάξη 
ασφάλειας” κλήθηκε να γνωρίσει 
πρώτη η νεολαία με τα μπλόκα και 
τις συνεχείς συλλήψεις για την 
“εξακρίβωση στοιχείων”, ανεξάρ¬ 
τητα από το αν είχες ή όχι ταυτό¬ 
τητα, και την παραμονή στο τμή¬ 
μα για 2 ώρες και πάνω μέχρι να 
έρθει “σήμα από τα κεντρικά” ότι 
δεν είσαι υπόδικος. Αυτό αρχικά 
ίσχυσε για τις νυχτερινές ώρες που 
η νεολαία έβγαινε βόλτα για να 
διασκεδάσει γιατί μετά επεκτά¬ 
θηκε σε κάθε ώρα του 24ωρου με 
το δημόσιο εξευτελισμό του επί 
τόπου σωματικού ελέγχου και του 
ξεβρακώματος. Μέχρι σήμερα λί¬ 
γες τέτοιες καταγγελίες έχουν δει 
το φως της δημοσιότητας και α¬ 
κόμα λιγότερες έχουν πάρει το 
δρόμο της δικαιοσύνης. Πολύ σύ¬ 
ντομα η “διάκριση” στις ηλικίες 
άρχισε να καταργείται. Όποιος θε¬ 
ωρείται ύποπτος περνάει τα πάν- 
δεινα, και, αν αντέχει τις συνέ¬ 
πειες, η κακομεταχείριση που υ- 
φίσταται βλέπει το φως της δη¬ 
μοσιότητας. Το πρώτο δημοσιοποι¬ 
ημένο δείγμα γραφής του Χρυσο- 
χοϊδη και των νέων αστυνομικών 
σωμάτων που δημιούργησε ήταν 
στη Ζάκυνθο το καλοκαίρι του 
2000. Μετά από αίτηση των αρ¬ 
χών του νησιού για καλύτερη α¬ 
στυνόμευση και πάταξη της ε¬ 
γκληματικότητας, με εντολή του 
Χρυσοχοϊδη 50 αστυνομικοί μιας 
ειδικής ομάδας της ΕΛΑΣ πήγαν 
στο νησί και συμπεριφέρθηκαν σαν 
τάγματα κατοχής. Ο νομάρχης Ζα¬ 
κύνθου Διονύσης Γάσπαρος, ο βου¬ 
λευτής του ΠΑΣΟΚ Δ. Γκούσκος, 
πολίτες και δημοσιογράφοι των 
τοπικών ΜΜΕ κατάγγειλαν ότι: 
“Οι αστυνομικοί καταλύοντας κά¬ 
θε έννοια δημοκρατίας αντί να α¬ 
σχοληθούν με την εγκληματικό¬ 
τητα που συγκλονίζει το νησί και 
με τους εμπόρους ναρκωτικών, α¬ 
σχολούνται με την απλή παραβα- 
τικότητα των πολιτών σκορπίζο¬ 
ντας τον τρόμο και την οργή. Αε- 
κάδες Ζακυνθινοί τις τελευταίες 
ημέρες, ηλικιωμένοι, οικογενειάρ¬ 
χες, αλλά και ανήλικοι οδηγήθη¬ 
καν σαν εγκληματίες με χειροπέ¬ 
δες σε άθλια κρατητήρια επειδή 
παραβίασαν τον ΚΟΚ” (Ελευθε¬ 
ροτυπία, 11/7/00). Μια μόλις μέρα 
μετά τη συνάντηση του νομάρχη 
και του βουλευτή με τον αστυνο¬ 
μικό διευθυντή του νησιού, “τρεις 
αστυνομικοί από την Πάτρα της 


Ειδικής Ομάδας κατά της Ε¬ 
γκληματικότητας συνέλαβαν ύ¬ 
στερα από τέσσερις εκφοβιστικούς 
πυροβολισμούς το 18χρονο Διονύ¬ 
σιο Κλάδη. αναβάτη δικύκλου ο ο¬ 
ποίος δεν σταμάτησε σε μπλόκο 
που είχαν στήσει στο Καλαμάκι. 
Όπως κατάγγειλε ο νεαρός, οι α¬ 
στυνομικοί τον έριξαν στο έδαφος, 
τον έβρισαν με χυδαία λόγια και 
στη συνέχεια τον χτύπησαν μέχρι 
αναισθησίας”. Ο εισαγγελέας Ζα¬ 
κύνθου άσκησε δίωξη κατά των 
συγκεκριμένων αστυνομικών αλ¬ 
λά ο αστυνομικός διευθυντής Ζα¬ 
κύνθου μίλησε τότε για “παρεξη¬ 
γήσεις” και “κάποια ασυνείδητα 
λάθη”. 

Από τότε τα περιστατικά ακο¬ 
λουθούν το ένα μετά το άλλο. 

Αυτή είναι η πράξη. Ας δούμε 
τώρα τα λόγια του Χρυσοχοϊδη 
κιόλας στις 31/3/99 όπου μίλησε 
στους νομάρχες και τους δημάρ¬ 
χους της Αττικής: 

“Οι πολιτικές και οικονομικές α¬ 
νακατατάξεις που σημειώνονται 
παγκόσμια στη δεκαετία που δια¬ 
νύουμε, η έντονη κινητικότητα 
πληθυσμών, η αύξηση της ανεργί¬ 
ας και ο κοινωνικός αποκλεισμός, 
επηρέασαν τον κοινωνικό ιστό, ο¬ 
λόκληρου του Ευρωπα ϊκού χώρου 
και βέβαια και τη χώρα μας. 

Η αύξηση της εγκληματικότη¬ 
τας και η αδυναμία των διωκτι¬ 
κών αρχών να την αντιμετωπίσουν, 
μια και είναι γνωστό ότι το έγκλη¬ 
μα εκσυγχρονίζεται με πιο ταχείς 
ρυθμούς απ’ αυτές, δημιούργησαν 
αίσθημα ανασφάλειας στους πο¬ 
λίτες και δυσπιστία για την ικα¬ 
νότητα της πολιτείας να τους ε¬ 
ξασφαλίσει συνθήκες ασφαλούς 
διαβίωσης. 

Ταυτόχρονα η άναρχη αστικοποί¬ 
ηση και ο γιγαντισμός των πόλε¬ 
ων προκάλεσαν τις λεγάμενες 
“αρρώστιες της πόλης”, μία από 
τις οποίες είναι και το έγκλημα. 

Η εμπέδωση αισθήματος ασφά¬ 
λειας των πολιτών, με τη βελτίω¬ 
ση της αποτελεσματικότητας και 
την επαύξηση των δυνατοτήτων 
της Ελληνικής Αστυνομίας, απο¬ 
τελεί για το Υ.Α.Τ. άμεση προτε¬ 
ραιότητα. 

Οι παλιές μέθοδοι αντιμετώπι¬ 
σης της εγκληματικότητας και οι 
παραδοσιακές πρακτικές δεν μπο¬ 
ρούν πλέον να αποδώσουν αποτε¬ 
λέσματα και κυρίως να διασφαλί¬ 
σουν αίσθημα ασφάλειας στους 
πολίτες. 

Εμείς θα κάνουμε το πρώτο βή¬ 
μα προσέγγισης. Ζητάμε όμως και 
από αυτόν να υπερβεί τη δικαιο¬ 
λογημένη δυσπιστία του και να μας 
προσεγγίσει, να επικοινωνήσει 
μαζί μας. 

Για να επιτύχουμε αυτό το στό¬ 
χο, ξεκινούμε αφενός την προσπά¬ 
θεια να καταστήσουμε την Αστυ¬ 
νομία “ανοικτή” στην κοινωνία - 
αυτός είναι και ο σκοπός της συ¬ 
νάντησής μας - και αφετέρου σχε¬ 
διάζουμε σειρά τόσο άμεσων αλ¬ 
λά και μεσοπρόθεσμων και μακρο¬ 
πρόθεσμων μέτρων και νομοθετι¬ 
κών ρυθμίσεων, που θα συμβάλουν 
στην βελτίωση της αποδοτικότη- 
τας των δυνάμεων της Αστυνομί¬ 


ας, στην αποκατάσταση του κύρους 
και της αξιοπιστίας της. με κύριο 
στόχο την προστασία του πολίτη. 

Στα άμεσα μέτρα, που η εφαρ¬ 
μογή τους θα αρχίσει από αύριο 
και θα ολοκληρωθεί μέχρι τα μέ¬ 
σα Ιουνίου, περιλαμβάνεται η κί¬ 
νηση πεζών περιπολιών, μικτών 
περιπολιών ανάλογα με την ε¬ 
γκληματικότητα κάθε περιοχής, ό¬ 
πως έχει αποτυπωθεί στην χαρτο¬ 
γράφηση της εγκληματικότητας 
που έχουμε ήδη ολοκληρώσει, τα 
μπλόκα σε εναλλασσόμενα σημεία 
κ,λ.π. 

Ακόμη η εμπέδωση νέας αντί¬ 
ληψης και κώδικα συμπεριφοράς, 
με απόλυτη διαφάνεια στη λει¬ 
τουργία και νομιμότητα στη λή¬ 
ψη αποφάσεων, περιλαμβάνεται 
στο στόχο για μια αστυνομία ορα¬ 
τή, φιλική και κοντά στον πολί¬ 
τη. .. ” (Δελτίο Τύπου του γραφείου 
τύπου του Υπουργείου Δημοσίας 
Τάξης). 

Αυτό το σχέδιο πήρε την κωδι- 
κή ονομασία “Ασφαλείς Πόλεις” 
και επεκτάθηκε αργότερα και 
στην υπόλοιπη χώρα με το χαρα¬ 
κτηριστικό παράδειγμα της Ζα¬ 
κύνθου πριν καν αναγγελθεί επί¬ 
σημα. Πέρα από την Ειδική Ομά¬ 
δα κατά της Εγκληματικότητας 
εμφανίστηκαν και οι “Ειδικοί 
Φρουροί” με τη μπλε σκούρα στρα¬ 
τιωτική στολή που τους βλέπουμε 
στην πόλη της Αθήνας. Στις 21 Γε¬ 
νάρη 2001 νέο δελτίο τύπου από το 
υπουργείο λέει: 

“Η συστηματική εφαρμογή του 
μέτρου της πεζής περιπολίας επε¬ 
κτάθηκε από χθες, εκτός από την 
Αττική και τη Θεσσαλονίκη και 
στις πρωτεύουσες των υπολοίπων 
νομών όλης της χώρας. Στις περι¬ 
πολίες αυτές απασχολούνται Α¬ 
στυνομικοί οι οποίοι ανέρχονται 
στο 20% της υπάρχουσας δύναμης 
των Υπηρεσιών της έδρας κάθε Α¬ 
στυνομικής Διεύθυνσης. Αποκλει¬ 
στικό τους έργο είναι οι πεζές πε¬ 
ριπολίες και δεν θα διατίθενται 
για εκτέλεση άλλης υπηρεσίας, ε¬ 
κτός εξαιρετικών περιπτώσεων 
και μόνο κατόπιν διαταγής του Αρ¬ 
χηγού του Σώματος. 

Με την εφαρμογή των πεζών πε¬ 
ριπολιών και με βάση τα στοιχεία 
που έχουν συγκεντρωθεί από την 
Αττική και τη Θεσσαλονίκη, όπου 
ήδη εφαρμόζονται οι πεζές περι¬ 
πολίες, θα μειωθεί ακόμη περισ¬ 
σότερο η εγκληματικότητα και θα 
εμπεδωθεί το αίσθημα ασφάλειας 
των πολιτών σ’ όλη την επικρά¬ 
τεια. 

Για τη συνέχιση και παγίωση 
του μέτρου αυτού, σε κάθε Αστυ¬ 
νομική Διεύθυνση νομού, πρόκει¬ 
ται να συσταθεί Ειδικό Τμήμα 
Περιπολιών, με συγκεκριμένη 
δύναμη Αστυνομικών και με απο¬ 
κλειστικό έργο τη διενέργεια πε¬ 
ζών περιπολιών στις πρωτεύουσες 
των νομών. 

Οι πεζές περιπολίες κινούνται ι¬ 
διαίτερα στις περιοχές που παρου¬ 
σιάζουν αυξημένη εγκληματικό¬ 
τητα, με βάση τα σχέδια που έ¬ 
χουν καταρτίσει οι Αστυνομικές 
Διευθύνσεις και επιτηρούν δρό¬ 
μους, πλατείες, κτίρια και εγκα¬ 


ταστάσεις και γενικά κάθε χώρο 
που κρίνεται ύποπτος, για διά- 
πραξη εγκληματικής ενέργειας. Ε¬ 
πίσης επεμβαίνουν άμεσα σε συμ¬ 
βάντα αστυνομικής δραστηριότη¬ 
τας, ενεργούν ελέγχους σε ύπο¬ 
πτα πρόσωπα, οχήματα και 
πράγματα και παρέχουν με προ¬ 
θυμία κάθε νόμιμη βοήθεια που ζη¬ 
τείται στα πλαίσια των αρμοδιο¬ 
τήτων τους. Για την αποτελεσμα¬ 
τική εφαρμογή του μέτρου αυτού 
έχουν δοθεί με διαταγές, λε¬ 
πτομερείς οδηγίες. 

Πέραν του μέτρου αυτού, σε κά¬ 
θε Αστυνομική Διεύθυνση συστά- 
θηκαν ειδικές ομάδες επιλεγμέ¬ 
νων Αστυνομικών, με επικεφα¬ 
λής Αξιωματικό, οι οποίες κινού¬ 
νται σ’ όλα τα σημεία της εδαφι¬ 
κής περιφέρειας της Διεύθυνσης, 
κυρίως τις απογευματινές και 
νυκτερινές ώρες, σύμφωνα με τις 
οδηγίες του Αστυνομικού Διευθυ¬ 
ντή, για την ενέργεια πόσης φύ- 
σεως αστυνομικών ελέγχων, για 
την πρόληψη και καταστολή ε¬ 
γκληματικών πράξεων” (σσ υπο¬ 
γραμμίσεις δικές μας). 

Από τότε μέχρι σήμερα δεκάδες 
περιστατικά έχουν καταγγελθεί 
για ξυλοδαρμό και δημόσιο κυριο¬ 
λεκτικά ξεβράκωμα των “υπό¬ 
πτων” και είδαμε ζωντανά στην 
τηλεόραση στις αρχές του χρόνου 
αυτούς τους πάνοπλους τρα¬ 
μπούκους να κάνουν επίδειξη των 
ικανοτήτων τους απέναντι στον ο- 
ποιονδήποτε βρισκόταν μπροστά 
τους με προτεταμένα τα αυτόμα¬ 
τα, να τον ακινητοποιούν... 

Στις 8/2/2001 ο Ιόχρονος Ρεφάτ 
Ταφΐλι βρισκόταν σ’ ένα εγκατα- 
λειμένο σπίτι όπου έμενε με συ¬ 
μπατριώτες του απ' την Αλβανία 
στον Αγ. Στέφανο Αττικής. Η α¬ 
στυνομία κάνει έφοδο στις 10 το 
βράδυ. Οι περισσότεροι κατάφεραν 
να διαφύγουν αλλά αυτός κουρα¬ 
σμένος απ’ τη δουλειά κοιμόταν και 
τον έπιασαν. “Μ’έβαλαν κάτω και 
με χτυπούσαν” λέει. “Μ’ έσυραν 
έξω στην αυλή και συνέχισαν να 
με χτυπάνε”. Στα κρατητήρια λι¬ 
ποθύμησε. Τον πέταξαν έξω μην 
τους μείνει στα χέρια. Οι δικοί του 
τον πήγαν στο Γενικό Κρατικό, ό¬ 
που μπήκε στην εντατική και στο 
χειρουργείο. Τελικά οι γιατροί διέ- 
γνωσαν αίμα στην κοιλιά και διάρ¬ 
ρηξη της σπλήνας σε δυο σημεία 
και την αφαίρεσαν. Στις 17/2 πα- 
ραδίδεται προς απέλαση ενώ χρή- 
ζει νοσηλίας. Του παίρνουν κατά¬ 
θεση, αναγνωρίζει τους βασανι¬ 
στές του ενώ αρχίζει αυτεπάγγελ- 
τα η δίωξη τους με πρωτοβουλία 
της Αστυνομίας και οδηγείται στα 
κρατητήρια της Αγ. Παρασκευής 
μαζί με άλλα 20 άτομα. 

Εκεί κρατείται μέσα σε φριχτούς 
πόνους κι ενώ η κατάσταση του 
απαιτεί ιδιαίτερη “προσοχή στις 
λοιμώξεις αφού χωρίς σπλήνα η 
άμυνα του οργανισμού σε συγκε¬ 
κριμένα μικρόβια είναι ελαττωμέ¬ 
νη”. 

Για 5 ημέρες βρίσκεται σ’ αυτή 
την κατάσταση κρατούμενος. Στις 
22/2 με εντολή Χρυσοχοϊδη του χο¬ 
ρηγείται 15μερη προθεσμία για να 
φύγει απ’ τη χώρα, όμως σύμφωνα 


με τους γιατρούς για ένα δίμηνο 
χρήζει άμεσης μετεγχειρητικής 
παρακολούθησης. Την ίδια μέρα α¬ 
φήνεται ελεύθερος και εισάγεται 
στο Σισμανόγλειο με ψηλό πυρε¬ 
τό ενώ κατατέθηκε και προσφυγή 
εναντίον της απέλασης του (Ελευ¬ 
θεροτυπία, 28/2/01). 

Μεσολαβεί η απόδραση Πάσσα- 
ρη και η κατάσταση γίνεται αφό¬ 
ρητη. Στις οθόνες εμφανίζεται η 
μαρτυρία του συνθέτη Νότη Μαυ- 
ρουδή και ενός φίλου του που έ¬ 
μοιαζε φυσιογνωμικά στον Πάσ- 
σαρη όπου δηλώνει ότι τους πε¬ 
ρικύκλωσαν με τα όπλα τους ακι- 
νητοποίησαν και χάρη στην ψυ¬ 
χραιμία τους να μην κινηθούν γλί¬ 
τωσαν από τον θάνατο όπως τους 
είπε μετά ένας από τους αστυνο¬ 
μικούς. Στις 18/3 ένας 17χρονος 
μαθητής που δεν είχε πληρώσει 
εισητήριο λεωφορείου κρατείται 
για τρεις ώρες στο αστυνομικό 
τμήμα Γλυφάδας με χειροπέδες ό¬ 
πως καταγγέλλει ο πατέρας του 
στην Ελευθεροτυπία, 20/3. Στις 24/ 
4 ο Ηρακλής Παπαδάκης κατέβαι¬ 
νε με το μηχανάκι μαζί με έναν 
Πορτογάλο φίλο του στις 23.45 τη 
λεωφ. Αλεξάνδρας όταν τους στα¬ 
μάτησε ένα άσπρο φορτηγάκι τύ¬ 
που Φολκσβάγκεν. Από μέσα πε- 
τάχτηκαν πέντε ένστολοι άντρες 
“με αλεξίσφαιρα γιλέκα και οπλι¬ 
σμένοι μας περικύκλωσαν και μας 
είπαν να κατέβουμε από το μηχα¬ 
νάκι με τα χέρια ψηλά και μακριά 
ο ένας από τον άλλο.” Σε γλώσσα 
κάθε άλλο παρά ευγενική τους έ¬ 
λεγαν να σηκώσουν τα χέρια ψη¬ 
λά χωρίς να δίνουν το χρόνο να 
μεταφράζει στο φίλο του και τους 
έψαξαν τα πάντα, παντελόνια, 
κάλτσες, χαρτιά. Αφού τελείωσαν 

συνέχεια στη σελ. 6 


Παρακαλούμε τους 
αναγνώστες μας 
να στέλνουν 
τα γράμματά τους 
στην Τ. Θυρίδα 8371, 
Τ.Κ. 10010 

Για τις οικονομικές σας 
ενισχύσεις 
χρησιμοποιήστε 
το νέο λογαριασμό μας 
στην Εθνική Τράπεζα: 
160/764962-29 
ή την Τ.Θ. 8371 
Τ.Κ. 10010 
στο όνομα 
Κ. Κούτελος 


ΝΕΑ ΑΝΑΤΟΛΗ 

15ήμερη εφημερίδα 
της ΟΑΚΚΕ 
Υπεύθυνος σύμφωνα 
με το νόμο 
Κώστας Κούτελος 
Χαλκοκονδύλη 35 
5ος όροφος 
Τ.Θ.8371 

Τ.Κ. 100 10 Αθήνα 
Τηλ.-Φαξ. 5232553 
Ετήσια συνδρομή: 5.000 

Εξαμηνιαία: 2.500 

ΤΟ ΣΥΝΕΔΡΙΟ ΠΑΣΟΚ 
ΕΤΟΙΜΑΖΕΙ Γ. ΠΑΠΑΝΔΡΕΟΥ 


Ε ίχαμε γράψει στο προηγούμενο φύλλο της Νέας Ανατο 
λής πως ο Σημίτης με την επίσπευση του συνεδρίου 
επιχειρεί να πιέσει για την είσοδο των ανεξάρτητων στελεχών 
του ΣΥΝ μέσα στα κομματικά όργανα του ΠΑΣΟΚ. Τώρα 
φαίνεται ότι στα πλαίσια αυτού του στρατηγικού στόχου ο 
Σημίτης προωθεί μέσω Συνεδρίου και τη διαδοχή του από το Γ. 
Παπανδρέου μέσω συνεδρίου, ώστε να μπορέσει ο τελευταίος 
να ανοίξει το δρόμο για συγκυβέρνηση με τον ίδιο τον ΣΥΝ. 


ΤΟ ΣΚΗΝΙΚΟ ΤΗΣ ΔΙΑ¬ 
ΔΟΧΗΣ 

Έχουμε εξηγήσει πως με την 
προβοκάτσια του Ασφαλιστικού το 
ΠΑΣΟΚ έγινε μισητό στο λαό ώ¬ 
στε να μην μπορεί πια να ελπίζει 
σε νέα αυτοδύναμη κυβέρνηση. Έ- 
στι βγήκαν και οι δημοσκοπήσεις 
στις οποίες εμφανιζόταν πρώτη σε 
προτίμηση ψήφου η ΝΑ, και κα¬ 
ταλληλότερος πρωθυπουργός ο 
Καραμανλής. Τελικά κατασκευά¬ 
στηκε η απειλή μιας βέβαιης ήτ¬ 
τας του ΠΑΣΟΚ από τη ΝΑ, με 
αποτέλεσμα να παρουσιάζεται στη 
μεγάλη μάζα των στελεχών και 
της κομματικής βάσης λιγότερο 
απωθητική μια πρόταση σύμπλευ¬ 
σης με τον ΣΥΝ. 

Αλλά η σύμπλευση αυτή που ση¬ 
μαίνει ουσιαστικά τη συγκυβέρ¬ 
νηση είναι δύσκολο να επιτευχθεί 
με πρωθυπουργό τον Σημίτη. Ο Ση¬ 
μίτης είναι τώρα ο πρωθυπουργός 
μίας φθαρμένης και χτυπημένης 
κυβέρνησης, και σαν τέτοιος δεν 
μπορεί να είναι ηγέτης της νέας 
εποχής, ο άνθρωπος που θα πείσει 
τη βάση του ΠΑΣΟΚ και το λαό 
για την αναγκαιότητα της “μετε¬ 
ξέλιξης”. Ο ηγέτης αυτός, ο άν¬ 
θρωπος που θα ηγηθεί μιας συγκυ¬ 
βέρνησης ΠΑΣΟΚ-ΣΥΝ και θα 
διαδεχτεί το Σημίτη φαίνεται ότι 
θα είναι ο Γ. Παπανδρέου, μέλος 
της ηγετικής τριάδας (Σημΐτη- 
Λαλιώτη-Παπανδρέου), και ο άν¬ 
θρωπος που, σαν υπουργός Εξω¬ 
τερικών, υπηρετεί και στις πιο μι¬ 
κρές της ανάγκες την εξωτερική 
πολιτική της Μόσχας. 

Αλλά αυτό το σενάριο της δια¬ 
δοχής θα έβρισκε φυσικά την α¬ 
ντίδραση των “στελεχών της ε¬ 
πετηρίδας” (Β. Παπανδρέου, Ε. Βε- 
νιζέλος Α. Τσοχατζόπουλος, Θ. Πά¬ 
γκαλος κ.ά ) που επίσης διεκδι- 
κούν την ανώτερη ηγετική θέση. 
Γι’ αυτό έπρεπε με κάποιον τρόπο 
οι Σημίτης - Λαλιώτης να επιβάλ¬ 
λουν τον Γ. Παπανδρέου ως ανα¬ 
ντίρρητη διάδοχη λύση. 

Γι’ αυτό το λόγο ο Σκανδαλίδης 
άνθρωπος της “Αγίας Τριάδας”, έ¬ 
φερε στο προσκήνιο την πρόταση 
για εκλογή του γραμματέα της Κ.Ε. 
από το συνέδριο και του προέδρου 
του ΠΑΣΟΚ απ’ όλα τα μέλη του, 
μία πρόταση που έφερε ξανά στην 
επικαιρότητα τη λεγάμενη “διαρ¬ 
χία”, δηλαδή δύο ηγέτες στο 
κόμμα και κατά συνέπεια στην κυ¬ 
βέρνηση. Αυτό σημαίνει ότι η Κ.Ε. 
που μέχρι τώρα είχε την αρμοδιό¬ 
τητα για την εκλογή του γραμμα¬ 
τέα και όπου συμμετέχουν με ι¬ 
σχυρή εκπροσώπηση όλες οι τά¬ 
σεις του ΠΑΣΟΚ υποβιβάζεται 
σαν όργανο και η υπόθεση αυτή 
περνάει στα χέρια του επερχόμε- 
νου συνεδρίου, στο οποίο όλα 
δείχνουν ότι ηγεμονικό ρόλο θα 


παίξει η “Αγία Τριάδα”. 

Παράλληλα σε συνέντευξη του 
στην Καθημερινή (15/7/2001) ο 
Σκανδαλίδης είπε ότι χρειάζονται 
αλλαγές σε πρόσωπα και στο κόμ¬ 
μα και στην κυβέρνηση, διαφορε¬ 
τικά το ΠΑΣΟΚ θα έχει ήττα στις 
επόμενες εκλογές, και ότι σ’ αυτό 
το συνέδριο κρίνονται τα πάντα. 
Αυτό σημαίνει ότι οι αλλαγές στο 
κόμμα που θα γίνουν στο συνέδριο 
είναι αναγκαίες σ’ ένα υψηλό ε¬ 
πίπεδο. 

Έτσι εξηγείται και το γεγονός 
ότι εσπευσμένα και ενόψει του συ¬ 
νεδρίου εγγράφηκαν 80.000 νέα μέ¬ 
λη στο ΠΑΣΟΚ, που αποτελεί ρε¬ 
κόρ προσυνεδριακών εγγραφών, με 
αποτέλεσμα τώρα το ΠΑΣΟΚ να 
αριθμεί 310.000 μέλη (!) 

Ο ίδιος ο Γ. Παπανδρέου έχει τα¬ 
χθεί υπέρ της πρότασης για “διαρ¬ 
χία” και δήλωσε ότι ενδιαφέρεται 
για τη θέση του γραμματέα. Ταυ¬ 
τόχρονα κάλεσε τους βουλευτές 
του ΠΑΣΟΚ σε γεύμα και κάνει 
επαφές με στελέχη. 

Η συνταγή της “διαρχίας” έχει 
και μία άλλη εκδοχή: διαφορετικό 
πρόσωπο στην προεδρία του ΠΑ¬ 
ΣΟΚ, και διαφορετικό πρόσωπο 
στην πρωθυπουργία. Όποια συντα¬ 
γή και να ακολουθηθεί ο κεντρι¬ 
κός ρόλος θα δοθεί στον Γ. Πα¬ 
πανδρέου, ο οποίος θα έχει ανα- 
δειχθεί μέσα από μία καθολική α¬ 
ποδοχή όλης της βάσης του ΠΑ¬ 
ΣΟΚ ώστε να είναι αδιαμφισβή¬ 
τητος ηγέτης. Αυτό φαίνεται ότι 
θα προωθήσουν οι Σημίτης - Λα¬ 
λιώτης που ελέγχουν σ’ ένα με¬ 
γάλο βαθμό τους κομματικούς μη¬ 
χανισμούς στο συνέδριο του Οκτω¬ 
βρίου. Με λίγα λόγια ετοιμάζουν 
ένα νέο πραξικόπημα για να δια¬ 
σφαλίσουν ότι η εξουσία του ρω- 
σόδουλου μετώπου θα διατηρηθεί. 

Η ΑΝΑΜΕΙΞΗ ΤΟΥ 
ΛΑΜΠΡΑΚΗ ΚΑΙ ΤΟΥ ΣΥΝ 

Στα πλαίσια αυτού του σχεδίου 
ο Γ. Παπανδρέου που έχει άριστες 
σχέσεις με το συγκρότημα Λα- 
μπράκη, όπως και ο Λαλιώτης, πα¬ 
ρότρυνε τον Λαμπράκη να εξαπο¬ 
λύσει επίθεση ενάντια στον Σημί¬ 
τη μέσα από το Βήμα και τα Νέα 
και να προβάλλει την ανάγκη της 
διαδοχής από ένα πρόσωπο που εγ- 
γυάται τη “συνέχεια και την ενό¬ 
τητα”, δηλ. τον ίδιο το γιο του Α. 
Παπανδρέου, προσωπικότητα “ευ- 
ρείας αποδοχής, χωρίς ανοιχτά μέ¬ 
τωπα, και με διεθνή αναγνώριση”. 
Η επίθεση Λαμπράκη θα ενίσχυε 
ταυτόχρονα και την εικόνα της α- 
ποσάρθρωσης της κυβέρνησης. Ο 
Λαμπράκης τον οποίο ο Σημίτης 
άφησε ακάλυπτο στην επίθεση που 
δέχτηκε στα πλαίσια της 
εκστρατείας του ρωσόδουλου 
μετώπου ενάντια στα "διαπλεκό- 


μενα" (πλην Κόκκαλη!) δέχθηκε να 
κάνει αυτή τη δουλειά με τις ισχυ¬ 
ρές πλάτες του Γ. Παπανδρέου. 

Έτσι εμφανίστηκε ξαφνικά το 
φαινόμενο και χωρίς να έχει προ- 
ηγηθεί κάποια πολιτική διεργασία, 
ο μέχρι χθες φιλοκυβερνητικός 
Λαμπράκης να δημοσιεύει αμέσως 
μετά από μία αρνητική για την κυ¬ 
βέρνηση δημοσκόπηση του Α- 
ΝΤΕΝΝΑ, νέα δημοσκόπηση όπου 
εμφανίζεται το ΠΑΣΟΚ να έχει 
πολύ μεγαλύτερη διαφορά από τη 
ΝΑ, με τίτλο “Κουρασμένη η κυ¬ 
βέρνηση, έχει χάσει την επαφή με 
το λαό”. Η δημοσίευση αυτή προ- 
κάλεσε έντονη αντιπαράθεση με 
τον Σημίτη, ο οποίος επίτηδες το 
έκανε θέμα. Μάλιστα αναφέρεται 
ότι οι συνεργάτες του προσπάθη¬ 
σαν να καλύψουν τις έμμεσες α¬ 
ναφορές στο συγκρότημα Λα¬ 
μπράκη γιατί δεν ήθελαν τη ρήξη, 
αλλά ο ίδιος ο Σημίτης, και ο Ρέπ- 
πας στη συνέχεια ξεκαθάρισε ότι 
πίσω από τη συγκεκριμένη εφη¬ 
μερίδα κρύβονται πολιτικές σκο¬ 
πιμότητες που συνωμοτούν εναντί¬ 
ον του. Ακολούθησε κλιμάκωση α¬ 
πό τις εφημερίδες του συγκροτή¬ 
ματος, που απάντησαν. Χαρακτη¬ 
ριστικά αναφέρεται ότι σε άρθρο 
στα Νέα ο πρωθυπουργός χαρακτη¬ 
ρίζεται τον σαν: “ασθενής που σπά¬ 
ει το θερμόμετρο νομίζοντας ότι έ¬ 
τσι θα ρίξει τον πυρετό”, ενώ τόσο 
τα Νέα, όσο και το Βήμα δημοσίευ¬ 
σαν άρθρο του Πρετεντέρη όπου α¬ 
ναφέρονταν τα εξής: “Η χώρα δεν 
διαθέτει πολιτική ηγεσία:έχει σχο¬ 
λιαστές της επικαιρότητας. Βλέ¬ 
πουν, ακούν και κουνάνε το κεφάλι. 
Χάλια τα πράγμα, πάλι έπεσε σή¬ 
μερα ο Δείκτης! Λένε πως δεν μπο¬ 
ρούν. Τότε γιατί μένουν;” 

Θα περίμενε κανείς ότι μία τέ¬ 
τοια ξαφνική μεταστροφή θα συν¬ 
δεόταν πιθανώς με αλλαγή στρα¬ 
τοπέδου, αλλά στη συγκεκριμένη 
περίπτωση συνδεόταν απλά με αλ¬ 
λαγή ηγέτη μέσα στο στρατόπε¬ 
δο. Ο Λαμπράκης συνεχίζει να στη¬ 
ρίζει κυβέρνηση ΠΑΣΟΚ αλλά με 
Γ. Παπανδρέου αρχηγό. Έτσι τό¬ 
σο τα Νέα όσο και το Βήμα δημο¬ 
σίευσαν σενάρια διαδοχής τονίζο¬ 
ντας το προφίλ του Γ. Παπανδρέ¬ 
ου. Στην προώθηση της διαδοχής 
προστέθηκε και ο Μπόμπολας με 
δημοσιεύματα στο Έθνος. Το ότι 
η υπόθεση ήταν στημένη φάνηκε 
από δημοσίευμα της Κυριακάτικης 
Αυγής (15/7) που αμέσως ερμήνευ¬ 
σε τη μεταστροφή Λαμπράκη ως 
προάγγελο διαδοχής, και “προφή- 
τευσε” ότι και οι άλλοι φιλοκυ- 
βερνητικοί εκδότες θα ακολουθή¬ 
σουν. Στην ίδια γραμμή συντάχθη¬ 
κε και ο Ελεύθερος Τύπος, προφα¬ 
νώς με εντολή Καραμανλή ο οποίος 
την ώρα που ο Σημίτης βρέθηκε 
στη χειρότερη θέση, αντί να ζητή¬ 
σει εκλογές, συνιστούσε στα στε¬ 
λέχη να μην κάνουν βιαστικές κι¬ 
νήσεις γιατί ο Σημίτης είναι δύ¬ 
σκολος αντίπαλος! 

Το φαινόμενο της μεταστροφής 
Λαμπράκη, ακολούθησε κι ένα 
δεύτερο παράξενο φαινόμενο, οι 
δηλώσεις Κωνσταντόπουλου ο ο¬ 
ποίος για πρώτη φορά υποστήριξε 


τον στρατηγικό του εχθρό Λαμπρά¬ 
κη ενάντια στο Σημίτη, και μέσα 
σε λίγα λεπτά κατεδάφισε τη θε¬ 
ωρία ότι τα διαπλεκόμενα ελέγ¬ 
χουν την πολιτική για να προσχω¬ 
ρήσει στη θεωρία ότι οι πολιτικοί 
ελέγχουν τα διαπλεκόμενα (βέβαια, 
μόνο για λίγο). 

Στις τελευταίες εκδόσεις των ε¬ 
φημερίδων του συγκροτήματος, τα 
Νέα (21/7) πλέκουν το εγκώμιο του 
Γ. Παπανδρέου σε τίτλο με άρθρο 
“Γ. Παπανδρέου, Υπουργός έτοι¬ 
μος για όλα” και το Βήμα (21/7) 
αναφέρει ότι ο Γ. Παπανδρέου ο¬ 
δεύει αποφασιστικά για την ανά¬ 
ληψη της θέσης του γραμματέα με 
εκλογή από το συνέδριο. 

Με αυτό τον τρόπο το ρωσόδου- 
λο μέτωπο παίρνει τη διαδοχή στα 
χέρια του, αιφνιδιάζοντας τόσο την 
εκσυγχρονιστική πτέρυγα όσο και 
αυτούς που θέλουν αυτοδύναμο 
ΠΑΣΟΚ οι οποίο έβλεπαν σαν η¬ 
γέτες τους Τσοχατζόπουλο, Αρσέ- 
νη. Σ’ αυτούς τους τελευταίους μά¬ 
λιστα εμφανίζεται σα δόλωμα το 
όνομα του Α. Παπανδρέου, ενώ ή¬ 
δη η παλιά γεννηματική ομάδα 
(Παπαϊωάννου - Τσούρας) στηρί¬ 
ζουν τον Γ. Παπανδρέου. 

Η ΔΙΩΞΗ ΛΑΜΠΡΑΚΗ 
ΚΑΙ Η ΣΥΓΚΡΟΥΣΗ ΜΕ 
ΤΟΥΣ ΒΙΟΜΗΧΑΝΟΥΣ 

Οι σχέσεις Λαμπράκη - Γ. Πα¬ 
πανδρέου οικοδομήθηκαν όταν αυ¬ 
τός σαν Υπ. Εξωτερικών ανέθεσε 
στο ταξιδιωτικό πρακτορείο του 
Λαμπράκη το Ττανβΐ ΡΙιιη να ορ¬ 
γανώνει κάποια ταξίδια του υ¬ 
πουργείου. Αυτή η σύμβαση έμελ¬ 
λε να γίνει εφιάλτης για τον Λα¬ 
μπράκη και αρχή ποινικών διώξε¬ 
ων. Ήδη πριν από ένα χρόνο ο ει¬ 
σαγγελέας Ντογιάκος (που έχει 
χρησιμοποιηθεί στις υποθέσεις του 
Σάμινα, και πρόσφατα του Λυμπέ- 
ρη) είχε ασκήσει ποινική δίωξη και 
μάλιστα λαμβάνοντας υπόψη σύμ¬ 
φωνα με καταγγελίες του Λα¬ 
μπράκη εν γνώσει του ψεύτικα 
στοιχεία, με την κατηγορία ότι ο 
Λαμπράκης πήρε αυτή την προ¬ 
μήθεια ενώ ήταν εκδότης εφημε¬ 
ρίδων και ιδιοκτήτης τηλεοπτικού 
σταθμού, και παραβίασε έτσι το α¬ 
συμβίβαστο που καθιέρωνε ένας 
νόμος του 1995 και κατοχυρώθηκε 
πρόσφατα και στο Σύνταγμα. Τέ¬ 
τοιες διώξεις δεν αντιμετώπισε 
ποτέ ο Κόκκαλης. Ενώ εκκρεμεί 
ήδη δικαστικά αυτή η υπόθεση, τώ¬ 
ρα ασκείται νέα δίωξη σε βαθμό 
κακουργήματος (!) για την ίδια υ¬ 
πόθεση αλλά από την ανάποδη: δη¬ 
λαδή ο Λαμπράκης κατηγορείται 
γιατί με υπεύθυνη δήλωσή του ως 
εκπρόσωπος του ΔΟΛ για τη λή¬ 
ψη άδεια λειτουργίας τηλεοπτικού 
σταθμού, δήλωσε ότι δεν έχει α- 
ναλάβει δημόσια έργα! Τη δήλω¬ 
ση αυτή που είχε γίνει πριν ένα 
χρόνο (!) ανέσυρε από το συρτάρι 
με τις αράχνες ο Λαμπρίδης, πρό¬ 
εδρος του γνωστού ΕΣΡ που έχει 
αναλάβει να τσακίσει κάθε αντι- 
σοσιαλφασιστική έκφραση στη 
χώρα. 

Ο λόγος που γίνεται τώρα αυτή 
η δίωξη είναι ότι ο Λαμπράκης 


μέσω του Οικονομικού Ταχυδρό¬ 
μου, στα τελευταία τρία τεύχη προ¬ 
βάλλει τις θέσεις του ΣΕΒ. Συγκε¬ 
κριμένα ενισχύει την κριτική που 
άσκησαν πρόσφατα ο ΣΕΒ στην 
κυβέρνηση για καθυστέρηση των 
ιδιωτικοποιήσεων και έλλειψη 
διαρθρωτικών αλλαγών που οδη¬ 
γεί την οικονομία και τη βιομη¬ 
χανία σε κρίση. 

Ο Σημίτης απάντησε στους βιο- 
μήχανους ότι η κυβέρνηση αυτή εί¬ 
ναι λαϊκή και δεν υπακούει στις 
εντολές του κεφαλαίου και αν θέ¬ 
λουν κόμμα οι βιομήχανοι να πάνε 
στη ΝΑ που είναι παραμάγαζό 
τους. Ο Καραμανλής κράτησε 
αποστάσεις και οι βιομήχανοι έ¬ 
μειναν μετέωροι χωρίς πολιτική 
στήριξη. 

Στη συνέχεια οι συνδικαλιστές 
του ΠΑΣΟΚ με αρχηγό τον Πο- 
λυζογώπουλο κατάθεσαν το μανι¬ 
φέστο τους, το οποίο βασικά ήρθε 
να απαντήσει στα αιτήματα των 
βιομηχάνων. Το μανιφέστο λέει έ¬ 
να πράγμα: Κάτω οι ιδιωτικοποι¬ 
ήσεις. Το αποτέλεσμα ήταν ο Πα- 
παντωνΐου να μην παγώσει τις 
προγραμματισμένες ιδιωτικοποιή¬ 
σεις και να προχωρά με μετοχο¬ 
ποιήσεις των ΔΕΚΟ για να κλεί¬ 
νουν οι τρύπες του προϋπολογισμού 
και να επιτείνεται η κρίση που φαί¬ 
νεται με τον καλύτερο τρόπο στην 
ασυμμάζευτη κατρακύλα του Χρη¬ 
ματιστηρίου που έχει σπάσει όλα 
τα ψυχολογικά όρια. 

Το μέτωπο Λαμπράκη - ΣΕΒ εί¬ 
ναι βαθύ και ανταποκρίνεται στο 
φιλοευρωπαϊκό στρατηγικό πολι¬ 
τικό προφίλ του πρώτου. Το μέτω¬ 
πο όμως Λαμπράκη - Γ. Παπαν¬ 
δρέου στηρίζεται στις αυταπάτες 
του Λαμπράκη ότι ο Γ. Παπανδρέ¬ 
ου είναι δυτικόφιλος και μάλιστα 
αμερικανόφιλος. Άλλωστε όλη η 
στρατηγική ανόδου του Γ. Παπαν¬ 
δρέου στην εξουσία στηρίζεται 
στην καλλιέργεια ενός προφίλ έ¬ 
ντονα φιλοδυτικού και μάλιστα φι- 
λοαμερικάνικου. Οι ΗΠΑ είναι κα¬ 
ταγοητευμένες από αυτό τον τύπο 
που οι πιο στενοί του συνεργάτες 
είναι κνΐτες και τροτσκιστές. Το 
ίδιος είναι συγκλονισμένη και η 
Ευρώπη. 

Όσο για το Κρεμλίνο ουδείς λό¬ 
γος. Όλες οι προτάσεις της Ρω¬ 
σίας στη βαλκανική πολιτική (π.χ. 
διεθνής διάσκεψη για τη Δημ. της 
Μακεδονίας), και όλα τα αφοσιω- 
μένα της πρόσωπα (π.χ. Κοστούνι- 
τσα) πριν δουν το φως της ημέρας 
βλέπουν το πρόσωπο του Γ. Πα¬ 
πανδρέου. Βεβαίως, και ο ΣΕΒ α¬ 
γαπάει αυτό το μειλίχειο αστό. Ό¬ 
ταν θα έρθει η ώρα του να γίνει 
πρωθυπουργός όλοι θα είναι ευτυ¬ 
χισμένοι. 

Έτσι, πάντα με οικουμενικό φω¬ 
τοστέφανο έρχονται οι καγκεμπί- 
τες στην εξουσία. Ο Γ. Παπανδρέ¬ 
ου και το καθεστώς θα χρησιμο¬ 
ποιήσουν το συγκρότημα για την 
υπόθεσή τους, και μόλις τελειώ¬ 
σει αυτή η εργολαβία, θα πετάξουν 
το Λαμπράκη στον καιάδα για την 
αμαρτία του να είναι δυτικόφιλος. 
Γι’ αυτό από τώρα κιόλας του ε¬ 
τοιμάζουν τις διώξεις. 

ΤΟ ΠΟΔΟΣΦΑΙΡΟ 
ΣΤΑ ΧΕΡΙΑ ΤΟΥ ΚΟΚΚΑΛΗ 


σήμαινε τελικά η εκστρατεία "κάθαρσης" του Φλωρίδη 


Τ ελείωσε τη Λεύτερα 16 Ιούλη η μακρόχρονη πάλη του 
ρωσόδουλου μπλοκ για την κατάληψη της ηγεσίας τόσο 
της ΕΠΑΕ όσο και της ΕΠΟ με την άνοδο του Θ. Κανελλόπου- 
λου (ανθρώπου του Κόκκαλη σήμερα, και παλιότερα ανθρώπου 
του Παναθηναϊκού) στην προεδρία της πρώτης, και του Γκα- 
γκάτση στην προεδρία της δεύτερης. Για να γίνει αυτό χρειά¬ 
στηκε μια μεγάλη και συνδυασμένη πάλη τόσο από τον υ¬ 
φυπουργό Φλωρίδη όσο και από όλο το μπλοκ το οποίο εκφρά¬ 
ζεται στο χώρο του ποδοσφαίρου από τον πράκτορα της ΚΟΒ 
Κόκκαλη. 


Τώρα πια ο πράκτορας όχι μόνο 
ελέγχει σχεδόν απόλυτα το χώρο 
του ποδοσφαίρου, αλλά ουσιαστι¬ 
κά πια παίζει χωρίς αντίπαλο α¬ 
φού αυτό το πέτυχε και με τη σύμ¬ 
φωνη γνώμη των αντιπάλων του 
και κυρίως του Παναθηναϊκού που 
την τελευταία ώρα έχασε τα “αυ¬ 
γά και τα πασχάλια”. 

Η ΤΑΚΤΙΚΗ ΤΟΥ ΜΠΛΟΚ 

Πάντα το ρωσόδουλο μέτωπο για 
να πραγματοποιήσει τα σχέδιά του 
και να “εκκαθαρίσει” τους κύριους 
εχθρούς του κάνει τα πιο πλατιά 
μέτωπα συμμαχιών. Στη συνέχεια 
καταπίνει τους πολιτικά μύωπες 
προσωρινούς συμμάχους του. 

Ο Κόκκαλης, και ευρύτερα η 
συμμορία Σημίτη-Λαλιώτη που 
τον στηρίζει, για να ανέβει στην 
εξουσία του ποδοσφαίρου χρησιμο¬ 
ποίησε δύο τύπους που για χρόνια 
είναι ανακατεμένοι στη σαπίλα 
του ελληνικού ποδοσφαίρου, στις 
υπόγειες διαδρομές του και στις 
οικονομικές ή κάθε είδους εξαρ¬ 
τήσεις. Πρόκειται για τους αδελ¬ 
φούς Β. και Θ. Μητρόπουλο. Ο πρώ¬ 
τος στο προσκήνιο και ο δεύτερος 
στο παρασκήνιο. Ο μεν πρώτος α¬ 
νέλαβε την προεδρία της ΕΠΑΕ, 
ο δε δεύτερος επιφορτίσθηκε με το 
καθήκον του ελέγχου της ΕΠΟ 
κατά τις προηγούμενες εκλογές 
στην Αλεξανδρούπολη. Εκλογές 
στις οποίες πραγματοποιήθηκε έ¬ 
να όργιο εξαγορών κα συναλλα¬ 
γών σύμφωνα με πολλές καταγ¬ 
γελίες Η βασική τους δύναμη βρί¬ 
σκεται στο ότι πέρα από τη γνώ¬ 
ση των καταστάσεων και των προ¬ 
σώπων που ενέχονται σε αυτό το 
απέραντο κύκλωμα διαφθοράς και 
σαπίλας που λέγεται ελληνικό πο¬ 
δόσφαιρο, αυτοί οι δύο και κυρίως 
ο Θωμάς μπορούσε να ελέγχει μια 
σειρά από τοπικές ποδοσφαιρικές 
ενώσεις που έχουν δικαίωμα ψή¬ 
φου για την ανάδειξη του ΑΣ της 
ΕΠΟ. Έτσι μπόρεσε ο Κόκκαλης 
να αναρριχηθεί σιγά-σιγά στην η¬ 
γεσία του ελληνικού ποδοσφαίρου. 
Φαίνεται όμως ότι ειδικά ο Βίκτω- 
ρας, το πιο βασικό στέλεχος του 
ελληνικού ποδοσφαίρου, δεν ήταν 
υποταγμένος στον Κόκκαλη. Εκ¬ 
φράζε το παλιό καθεστώς της ε¬ 
ξάρτησης και της διαφθοράς στο 
ποδόσφαιρο. 

Ο δρόμος για να πέσει ο Β. Μη- 
τρόπουλος άνοιξε όταν υφυπουρ¬ 
γός αθλητισμού έγινε ο Φλωρίδης. 
Αυτός ανέλαβε, υποτίθεται, να “εκ¬ 
καθαρίσει” το αναξιόπιστο ελλη¬ 
νικό ποδόσφαιρο ξεκινώντας τη 
διαδικασία έκπτωσης του Β. Μη- 


τρόπουλου από την προεδρία της 
ΕΠΑΕ. Όμως φαίνεται ότι τα 
πράγματα για το ρωσόδουλο μπλοκ 
δεν ήταν ακόμη έτοιμα για την α¬ 
ναρρίχηση στην ηγεσία της του δι¬ 
κού της ανθρώπου. Το βασικό ε¬ 
μπόδιο γιαυτό ήταν ο Παναθηναϊ¬ 
κός, ο ΠΑΟΚ και η ΑΕΚ που εί¬ 
χαν συγκροτήσει ένα κοινό αν και 
άτυπο μέτωπο, κυρίως πάνω στα 
ζητήματα της διαιτησίας στο πο¬ 
δόσφαιρο και της εξόφθαλμης σε 
πολλές περιπτώσεις αδικίας σε 
βάρος τους όλα τα προηγούμενα 
χρόνια αλλά και τη φετινή χρονιά. 
Το κύκλωμα της διαιτησίας που 
έπαιξε και παίζει αποφασιστικό 
ρόλο για να παίρνει τα πρωταθλή¬ 
ματα ο Ολυμπιακός ελέγχεται α¬ 
πό το στέλεχος του ψευτοΚΚΕ αρ- 
χιδιαιτητή Νικάκη. Ο Κόκκαλης 
σε συμμαχία με το ψευτοΚΚΕ 
παίρνουν τα πρωταθλήματα με το 
Ολυμπιακό, εξασφαλίζοντας νίκες 
σε κρίσιμες στιγμές. 

Έτσι λοιπόν το μπλοκ όντας μη 
έτοιμο όπως φάνηκε, στηρίζει το 
Μητρόπουλο στην πρώτη φάση ό¬ 
ταν ο Φλωρίδης στις 7 Σεπτεμ¬ 
βρίου 2000 κατέθεσε μια τροπολο¬ 
γία στο νομοσχέδιο για το ευρώ. 
“Στόχος των διατάξεων, όπως έ¬ 
χει επανειλημμένως εξηγήσει ο κ. 
Φλωρίδης, είναι η απομάκρυνση 
των “κακοποιών” από το ποδόσφαι¬ 
ρο και η έναρξη διαδικασιών εξυ¬ 
γίανσης του όλου κυκλώματος, κα¬ 
θώς με τα τυχερά παίγνια, το “στοί¬ 
χημα” και εκείνα που ακολουθούν, 
το οικονομικό αντικείμενο του α¬ 
θλήματος πολλαπλασιάζεται” 
(Καθημερινή , 8-9-00). Με την τρο¬ 
πολογία αυτή ο Φλωρίδης “φωτο¬ 
γράφιζε” το Μητρόπουλο (σσ από 
εδώ και κάτω όταν θα γράφουμε 
Μητρόπουλος θα εννοούμε τον Βί- 
κτωρα). Αν περνούσε, τότε αυτός 
θα έχανε τη θέση του προέδρου 
στην ΕΠΑΕ γιατί εκκρεμούσε 
εναντίον του δίωξη για κατάχρηση. 
Τότε όλα τα κόμματα ξεσηκώθη¬ 
καν κατά αυτής της τροπολογίας 
και ο Φλωρίδης έμεινε μόνος του 
να την υποστηρίζει. Αυτή η διά¬ 
ταξη δεν πέρασε τότε. Πέρασε 
όμως αργότερα σαν ξεχωριστό 
σχέδιο νόμου και αφού τώρα την 
ψήφισαν όλα ανεξαίρετα τα κόμ¬ 
ματα που την είχαν απορρίψει μό¬ 
λις ένα μήνα πριν, ανοίγοντας έ¬ 
τσι το δρόμο για την πτώση του 
Μητρόπουλου. Στο μεταξύ όμως ο 
Κόκκαλης έκανε ότι στήριζε το 
Μητρόπουλο για μια μεγάλη πε¬ 
ρίοδο μέχρι να τελειώσει σχεδόν 
το πρωτάθλημα. Ο Μητρόπουλος 
έβλεπε να έχει απέναντι του το μέ¬ 


τωπο Φλωρίδη με τους τρεις πα¬ 
ραπάνω (ΑΕΚ, ΠΑΟΚ, ΠΑΟ) και 
κυρίως με τον Φιλιππίδη του Πα¬ 
ναθηναϊκού. Αυτή το μέτωπο 
ΠΑΟ-Φλωρίδη απόκοψε τον Πα¬ 
ναθηναϊκό από τις μικρές ΠΑΕ - 
που κανονικά θα έπρεπε να τις έ¬ 
χει συμμάχους- και που είχαν κύ¬ 
ριο εκφραστή τους τον Μητρόπου¬ 
λο. Ο Κόκκαλης αντίθετα που δεν 
χτύπησε ανοιχτά τον Μητρόπου¬ 
λο, μπόρεσε σιγά-σιγά να τις βά¬ 
λει στο δικό του μέτωπο. 

Ο ΡΟΛΟΣ ΤΗΣ ΔΙΑΙΤΗ¬ 
ΣΙΑΣ 

Το διάστημα φθινοπώρου και αρ¬ 
χές χειμώνα ήταν καθοριστικό για 
το πρωτάθλημα και ουσιαστικά έ¬ 
κρινε τον πρωταθλητή, δηλαδή τον 
Ολυμπιακό. Τότε ακολουθήθηκε η 
ίδια τακτική που ακολουθούσε πά¬ 
ντα το μπλοκ για να νικά ο Κόκ¬ 
καλης. Σε ορισμένα καθοριστικά 
παιχνίδια η ελεγχόμενη από το 
Νικάκη διαιτησία “σπρώχνει” τον 
Ολυμπιακό για να κερδίσει και 
ταυτόχρονα “καταδικάζει” τόσο 
τον Παναθηναϊκό όσο και τους 
ΠΑΟΚ και ΑΕΚ σε ορισμένα παι¬ 
χνίδια. Έτσι ο Ολυμπιακός παίρ¬ 
νει μια βαθμολογική διαφορά από 
τους άλλους διεκδικητές και με 
άλλο ηθικό συνεχίζει στο πρωτά¬ 
θλημα. Αυτή η διαφορά είναι βα¬ 
σική για την ψυχολογία του Ολυ¬ 
μπιακού. Η ομάδα αυτή όντας μια 
ομάδα με ένα κοινό που διαπλά- 
θεται σιγά-σιγά από τον Κόκκα¬ 
λη πάνω στη βάση της αυτο-επι- 
βεβαίωσης, δεν μπορεί να ανεχτεί 
να χάνει. Πρέπει πάντα να κερδί¬ 
ζει. Όταν χάνει τότε καταρρέει. 
Γιαυτό και όταν στις αρχές του 
πρωταθλήματος κινδύνευε σοβα¬ 
ρά να μείνει πίσω βαθμολογικά α¬ 
πό κάποιες ήττες, έπαιξε τον κα¬ 
θοριστικό της ρόλο η διαιτησία και 
έσωσε από την πανωλεθρία που θα 
ακολουθούσε τον Κόκκαλη. 

ΤΟ ΧΤΥΠΗΜΑ ΣΕ ΑΕΚ- 
ΠΑΟΚ 

Όμως ταυτόχρονα όλο αυτό το 
διάστημα πληθαίνουν τα χτυπήμα¬ 
τα τόσο στην διοίκηση της ΑΕΚ, 
όσο και ιδιαίτερα στη διοίκηση του 
ΠΑΟΚ. Η σειρά του Παναθηναϊ¬ 
κού θα έρθει αργότερα μιας και 
αυτός έχει πίσω του ένα ισχυρό βιο¬ 
μηχανικό κεφάλαιο με διεθνείς 
διασυνδέσεις. Όσον αφορά την Α¬ 
ΕΚ, την αγωνιστική πτώση της, 
που σε ένα βαθμό προκλήθηκε α¬ 
πό κακές διαιτησίες ιδιαίτερα 
στον αγώνα με τον Ολυμπιακό στη 
Φιλαδέλφεια, ο ρωσόφιλος τύπος 
την απέδωσε στην κακή διοίκηση 
της ΝΕΤΜΕϋ. Έτσι δημιουργή- 
θηκε μια ομάδα στους οπαδούς της 
ΑΕΚ-και εδώ όπως και στους φι¬ 
λάθλους του ΠΑΟΚ σίγουρα θα έ¬ 
βαλαν το χεράκι τους οι ειδικοί 
στις προβοκάτσιες άνθρωποι του 
καθεστώτος- η οποία συστηματι¬ 
κά αποδοκίμαζε τη διοίκηση της 
και τους Ολλανδούς μετόχους της 
με αποκορύφωμα μια συγκέντρω¬ 


ση έξω από τα γραφεία του ΡΙΕΜ- 
ΝΕΤ στις αρχές του καλοκαιριού. 

Στον ΠΑΟΚ τα πράγματα εξε¬ 
λίχθηκαν πολύ χειρότερα. Ο ΠΑ¬ 
ΟΚ και ιδιαίτερα ο Μπατατούδης 
που ήταν πρόεδρός του εδώ και χρό¬ 
νια, κρατούσαν την πιο σκληρή 
στάση από όλες τις ομάδες απέ¬ 
ναντι στον Ολυμπιακό. Είναι χα¬ 
ρακτηριστικό το συλλαλητήριο και 
οι συγκεντρώσεις με προκηρύξεις 
που έκαναν οι οπαδοί του ΠΑΟΚ 
ενάντια στον Κόκκαλη και τον Ο¬ 
λυμπιακό με αφορμή μια καταδι- 
καστική διαιτησία για τον ΠΑΟΚ 
στο παιχνίδι του με τον Ολυμπια¬ 
κό αρκετά χρόνια πριν. Είναι επί¬ 
σης χαρακτηριστικές οι δηλώσεις 
και των δύο πλευρών τόσο πριν ό¬ 
σο και μετά το φετινό τελικό κυ¬ 
πέλλου ανάμεσα στις δύο ομάδες 
στον οποίο νίκησε ο ΠΑΟΚ. Τον 
Μπατατούδη το ρωσόδουλο μπλοκ 
τον αποδυνάμωνε ολοένα χτυπώ¬ 
ντας τον οικονομικά, αρχής γενο- 
μένης από την εταιρεία του Νη- 
ματεμπορική την οποία θα μετο¬ 
νόμαζε και θα τη χρησιμοποιούσε 
σαν τη μετοχική εταιρεία του ΠΑ¬ 
ΟΚ. Λίγο μετά και ενώ το χρημα¬ 
τιστήριο συνέχιζε την ξέφρενη α¬ 
νοδική πορεία του η Επιτροπή Κε¬ 
φαλαιαγοράς θέτει εκτός 
διαπραγμάτευσης τις μετοχές της 
Νηματεμπορικής, και αργότερα 
περνάει από ανάκριση για υποτι¬ 
θέμενες μετοχές-φούσκες και κιν¬ 
δυνεύει να μπει φυλακή, ενώ του 
επιβάλλονται εξοντωτικά πρόστι¬ 
μα. Αφού λοιπόν σαμποτάρεται συ¬ 
στηματικά ο Μπατατούδης και α¬ 
ποδυναμώνεται οικονομικά, μερι¬ 
κές μέρες μετά τη νίκη του ΠΑ¬ 
ΟΚ στον τελικό του κυπέλλου κό¬ 
ντρα στον Ολυμπιακό, και ενώ θα 
έπρεπε ο Μπατατούδης να δυνα¬ 
μώσει στις συνειδήσεις των ο¬ 
παδών του ΠΑΟΚ, διοργανώνεται 
συλλαλητήριο ενάντιά του στη 
Θεσσαλονίκη!!! 

Η ΝΕΑ ΚΑΤΑΣΤΑΣΗ 

Μετά από όλα αυτά τα παραπά¬ 
νω το μόνο ουσιαστικό εμπόδιο για 
τους ρωσόδουλους στην πορεία 
τους προς την κυριαρχία στην Ε¬ 
ΠΑΕ ήταν ο Παναθηναϊκός. Το 
κλειδί για να εξουδετερωθεί, έστω 
και προσωρινά, αυτό το εμπόδιο ή¬ 
ταν η μεταγραφή του Κωνσταντί¬ 
νου από τον Ηρακλή, που πρόεδρός 
του είναι ο Μυτιληναίος, στον Πα¬ 
ναθηναϊκό. Πιστεύουμε ότι το α¬ 
ντίτιμο για την πραγματοποίηση 
αυτής της μεταγραφής ήταν να α¬ 
ποδεχτεί ο Παναθηναϊκός να υπο¬ 
στηρίξει την προεδρεία του Μυτι- 
ληναίου στην ΕΠΑΕ. Ο τύπος εί¬ 
χε φροντίσει όλο το χρόνο και ι¬ 
διαίτερα μετά το τέλος του πρω¬ 
ταθλήματος να ανάγει σε καθορι¬ 
στικής σημασίας ζήτημα για το α¬ 
γωνιστικό μέλλον του ΠΑΟ τη με¬ 
ταγραφή του παίκτη σε αυτόν. Μια 
μεταγραφή που, παρόλη τη θέλη¬ 
ση του ίδιου του Κωνσταντίνου α¬ 
πό πέρυσι να μεταγραφεί στον Πα¬ 
ναθηναϊκό, τη μπλόκαρε ο Μυτι- 


ληναίος και μια μερίδα οπαδών 
του Ηρακλή, που προφανώς ο Μυ- 
τιληναίος υποκίνησε, και η οποία 
απειλούσε τον παίκτη με τηλεφω¬ 
νήματα ή συγκεντρώσεις τρομο¬ 
κράτησης έξω από το σπίτι του. 
Έτσι τώρα ο σύμμαχος του 
Κόκκαλη διεκδικούσε την προε¬ 
δρία της ΕΠΑΕ υποστηριζόμενος 
από όλους. 

Μετά την εξασφάλιση της υπο¬ 
στήριξης του Μυτιληναίου, άρχι¬ 
σαν τα όργανα για τον Παναθη¬ 
ναϊκό και τον Φιλιππίδη. Η πρώ¬ 
τη επίθεση ξεκίνησε με αφορμή το 
θέμα του γηπέδου του ΠΑΟ στο 
Γουδί. Είναι ένα ζήτημα που απο¬ 
τελεί πάγιο αίτημα για την ομά¬ 
δα αυτή. Πάντως σύμφωνα και με 
τα όσα ισχύουν γενικά στις ευρω¬ 
παϊκές χώρες κάθε ποδοσφαιρική 
ομάδα μιας πόλης έχει το γήπεδό 
της μέσα στην πόλη αυτή. Αμέ¬ 
σως τότε ξεσηκώνεται ένα μεγά¬ 
λο κύμα αντίδρασης με σπουδαιό¬ 
τερο εκφραστή του το Λαλιώτη. 
Από κοντά βέβαια και οι γνωστές 
“κινήσεις πολιτών” του Συνασπι¬ 
σμού που “διαφυλάττουν το περι¬ 
βάλλον”. Τα χτυπήματα δεν πρό¬ 
κειται να σταματήσουν μόνο στο 
ζήτημα του γηπέδου. Γιατί όπως 
είπαμε και στην αρχή πρόκειται 
για το χτύπημα του σύγχρονου, μη 
κρατικοδίαιτου, βιομηχανικού κε¬ 
φαλαίου, ένα αντιπροσωπευτικό 
τμήμα του οποίου εκφράζει ο Πα¬ 
ναθηναϊκός. 

Έτσι στη γενική συνέλευση της 
ΕΠΑΕ στις 16 Ιούλη η γενική α¬ 
ντίληψη ήταν ότι ο Μυτιληναίος 
θα ήταν ο πρόεδρος της γενικής 
αποδοχής με αντιπροέδρους τον 
Κόκκαλη και τον Φιλιππίδη. Αλ¬ 
λά “Ο Θανάσης Κανελλόπουλος, 
παλαιότερα εκπρόσωπος του Πα¬ 
ναθηναϊκού στην ΕΠΑΕ αλλά και 
εκτός του Δ.Σ. της ΠΑΕ ΠΑΟ, στη 
μετά (Γιώργο) Βαρδινογιάννη ε¬ 
ποχή, απέμεινε μοναδικός υποψή¬ 
φιος. Από τους είκοσι, τον ψήφι¬ 
σαν οι δεκαοκτώ. Ο Άγγελος Φι¬ 
λιππίδης, όταν είδε ότι το παιχνί¬ 
δι του γλιστράει από τα χέρια, α¬ 
ποσύρθηκε και τοποθέτησε εκπρό¬ 
σωπο του τριφυλλιού στη Αίγκα, 
το γεωπόνο Παναγιώτη Τσιρικο- 
λιά. Ο οποίος αμέσως μετά, κι αυ¬ 
τό είναι ενδεικτικό της ήττας του 
Παναθηναϊκού, απέτυχε (όπως και 
ο εκπρόσωπος του ΟΦΗ Γιώργος 
Αραμουντάνης) να κερδίσει θέση 
στην Εκτελεστική Επιτροπή. Τις 
πήραν οι Αουκόπουλος (Πα να χοϊ¬ 
κή, φιλο-κοκκαλικός), Κοντοβαζαι- 
νίτης (8ΚΟΌΑ Ξάνθη), Σφακιανά- 
κης (ΠΑΟΚ), Μάρης (Αγιος Νι¬ 
κόλαος), Σπανός (Χαλκηδόνα), Πα- 
πανικόλας (Ατρόμητος). Πρώτος 
αντιπρόεδρος, με 19-1 ψήφους, ε- 
ξελέγη ο Σωκράτης Κόκκαλης. 
Και δεύτερος, μετά την απόσυρση 
Φιλιππίδη, ο Βαγγέλης Μυτιλη- 
ναίος (επίσης με 19-1), (Ελευθερο¬ 
τυπία, 17-7). 

Ο κύριος όγκος της ΕΠΑΕ πέ- 
συνέχεια στη σελ. 7 

ΤΟ ΑΚΕΛ ΞΕΚΙΝΑ ΣΥΓΚΡΟΥΣΗ 
ΜΕ ΑΓΓΛΙΑ ΚΑΙ ΔΥΣΗ 


Τ α πρόσφατα επεισόδια που έλαβαν χώρα στη 
βρετανική βάση του Ακρωτηρίου της Κύπρου 
έδειξαν ότι η άνοδος του ρωσόδουλου κόμματος 
ΑΚΕΛ με τη συνακόλουθη αναρρίχηση του ηγέτη 
του Χριστόφια στην προεδρία της Βουλής σηματο¬ 
δοτούν μια περίοδο έντασης και ανωμαλίας για 
την ευρύτερη περιοχή. 

Έχουμε γράψει επανειλημμένα ότι ένας από τους στό¬ 
χους της ρωσικής διπλωματίας είναι η μετατροπή των 
ελληνοτουρκικών αντιθέσεων σε ευρωτουρκικές. Το ίδιο 
συμβαίνει και με την Κύπρο. Στις άμεσες προτεραιότητες 
των Ρώσων βρίσκεται η ένταξή της στην ΕΕ που θα προ- 
καλέσει βαθιά ευρωτουρκική ρήξη ενώ το Κυπριακό θα 
συνεχίσει να εκκρεμεί. Ο αρχηγός του ρώσικου κόμματος 
της Κύπρου, δήλωσε λοιπόν σχετικά “ότι στρατηγική επι¬ 
λογή της κυπριακής κυβέρνησης είναι η εξομάλυνση των 
σχέσεων Ελλάδας-Τουρκίας ώστε να διαφανεί η αρνητι¬ 
κή στάση της Τουρκίας στην ΕΕ” (Ελευθεροτυπία, 10-7). 
Αυτό το ρόλο έχει αναλάβει να εκπληρώσει ο Γ. Παπαν- 
δρέου με τον οποίο συναντήθηκε ο Χριστόφιας κατά την 
πρόσφατη επίσκεψή του στη χώρα μας. Ο Χριστόφιας επί¬ 
σης στα γρήγορα φρόντισε να αναδείξει τον “ορθόδοξο 
χαρακτήρα” της Κύπρου για να δυναμώσει τους δεσμούς 
με τη Ρωσία. Δήλωσε χωρίς περιστροφές: “όχι μόνο δε θα 
κατεβάσω την Παναγία από το γραφείο μου, αλλά θα βά¬ 
λω και δεύτερη. Αυτή την παραγγελία μου έκανε η μάνα 
μου που θρησκεύει ως το κόκκαλο” (Ελευθεροτυπία, 9-6). 

Η ρήξη Ευρώπης - Τουρκίας εντάσσεται μέσα στη στρα¬ 
τηγική της ευρωαμερικανικής όξυνσης. Ιδιαίτερα μετά την 
ανάληψη της προεδρίας των ΗΠΑ από τον Τζ. Μπους, οι 
Ρώσοι κρατούν την Ευρώπη σε ομηρία στρέφοντάς την 
κύρια εναντίον των ΗΠΑ. Για να είμαστε πιο ακριβείς, 
στρέφουν και τη γερμανική και λατινική Ευρώπη ενάντια 
στους “αγγλοσάξονες”. Έτσι όταν ήρθε η ώρα να συζητη¬ 
θεί το θέμα του καθεστώτος των βρετανικών βάσεων της 
Κύπρου, δηλαδή το ζήτημα ένταξής τους ή όχι στην ΕΕ 
μετά την επερχόμενη είσοδο της Κύπρου σ’ αυτήν, σε συ¬ 
νάντηση Αγγλίας-ΕΕ με αυτό το θέμα, ο επικεφαλής της 
ευρωπαϊκής αντιπροσωπείας, Λέοπολντ Μάουρερ, δήλω¬ 
σε “ότι οι βρετανικές βάσεις μετά την ένταξη της Κύπρου 
θα αποτελούν το εξωτερικό σύνορο της Ευρωπαϊκής Έ¬ 
νωσης ” (στο ίδιο, 22-6). Μ’ αυτόν τον τρόπο οι βάσεις α¬ 
ντιμετωπίζονται σα να ήταν κατεχόμενο έδαφος ενώ η 


Κύπρος θα μπορεί να ασκεί βέτο εκ μέρους της Ευρώπης 
στην αγγλική πολιτική. Ο κύπριος υπουργός εξωτερικών 
I. Κασουλίδης πρότεινε δύο λύσεις: είτε την προσχώρησή 
τους στην Ευρώπη είτε, το πιθανότερο, την κατοχύρωση 
των Κυπρίων που βρίσκονται στο έδαφος τους. Τι σημαί¬ 
νει όμως αυτό; 

Μια πρώτη γεύση πήραμε στις 4 Ιούλη, όταν συμμορίες 
ελληνοκυπριακών κνΐτικων ταγμάτων εφόδου εισέβαλαν 
στις βρετανικές βάσεις (περιοχή Ακρωτηρίου) κι άρχισαν 
τους τραμπουκισμούς: “Το πλήθος επιτέθηκε στο αστυνο¬ 
μικό τμήμα της βάσης και άρχισε να ρίχνει βροχή πέτρες 
και ξύλα και να πυρπολεί οχήματα(„) Νέες ταραχές ξέ¬ 
σπασαν καθώς ο κόσμος άρχισε να καταστρέφει εφόδια 
και υλικό και να πυρπολεί αυτοκίνητα ”. Το αποτέλεσμα 
ήταν ο τραυματισμός 50 ατόμων ενώ οι ζημιές ανέρχονται 
σε πάνω από 1 εκ. δολ. Η αφορμή, και σ’ ένα βαθμό και 
αιτία, των επεισοδίων ήταν η απόφαση των Άγγλων να 
εγκαταστήσουν τηλεπικοινωνιακή κεραία στο έδαφος των 
βάσεων, την οποία όμως οι κάτοικοι ύστερα από προπα¬ 
γάνδα των κνιτών θεώρησαν βλαβερή για την υγεία τους. 
Μετά τα επεισόδια, με απόφαση του κυπριακού υπουργεί¬ 
ου εξωτερικών και της βρετανικής αρμοστείας, οι εργα¬ 
σίες για την κατασκευή της κεραίας διακόπηκαν. 

Η κυβέρνηση της χώρας ουσιαστικά κάλυψε τους τρα¬ 
μπούκους, αφού ο κυβερνητικός εκπρόσωπος, Μ. Παπαπέ- 
τρου, είπε ότι “η κυπριακή κυβέρνηση δεν πρόκειται να 
καταβάλει αποζημιώσεις, γιατί τα επεισόδια έγιναν στις 
βάσεις όπου την ευθύνη και τον έλεγχο έχουν οι Άγγλοι” 
(6-7). Πίσω από τις ταραχές πάντως βρίσκεται το ρωσό- 
δουλο κόμμα ΑΚΕΛ παρά την αξιοσημείωτη προσπάθεια 
που καταβάλει για να κρυφτεί. Ένας πρωταγωνιστής των 
επεισοδίων ήταν και ο Μ. Ματσάκης, βουλευτής του ΔΗ- 
ΚΟ, του κόμματος που συνεργάζεται με το ΑΚΕΛ, ο οποί¬ 
ος συνελήφθη από τους άγγλους, αφέθηκε όμως ελεύθε¬ 
ρος ύστερα από την πίεση του πλήθους. Μ’ αυτόν τον τρό¬ 
πο το ΑΚΕΛ πέρασε στο απυρόβλητο ρίχνοντας την ευθύ¬ 
νη στο ΔΗΚΟ, ενώ ο αρχηγός του επισκέφθηκε τη χώρα 
μας την επομένη για να απομακρύνει από πάνω του κάθε 
υπόνοια. Παράγοντας του ελληνικού ΥΠΕΞ έλεγε “ότι η 
Αριστερά στην Κύπρο έχει ίσως το σημαντικότερο εκπρό¬ 
σωπό της στην Ευρώπη” (5-7), κάτι που δείχνει τη σημα¬ 
σία που έχει για τους Ρώσους αυτή η αλεπού. Αυτά τα 
επεισόδια μπόρεσαν να στηθούν μόνο επειδή ρωσόδουλοι 


έχουν αποκτήσει σημαντικά ερείσματα στον κυπριακό κρα¬ 
τικό μηχανισμό. Ένα αγγλόφιλο κόμμα σαν το ΔΗΣΥ δύ¬ 
σκολα θα πρωτοστατούσε σε αντιαγγλικές εκδηλώσεις. 

Η Ελλάδα βέβαια αμέσως υποστήριξε τα “δίκαια του κυ¬ 
πριακού λαού” στον πόλεμο της κεραίας. Έτσι ξεκίνησε 
μια διαμάχη μεταξύ των άγγλων από τη μια μεριά και της 
ελληνικής και κυπριακής κυβέρνησης από την άλλη σχε¬ 
τικά με την επικινδυνότητα της κεραίας στα πλαίσια δια- 
βουλεύσεων. Η τελευταία παρήγγειλε μια περιβαλλοντική 
μελέτη διορίζοντας για τη σύνταξή της δυο έλληνες ε¬ 
μπειρογνώμονες. Κατά τη διάρκεια αναμονής έκδοσης των 
αποτελεσμάτων της μελέτης, ο κύπριος υπουργός υγείας 
Φ. Σαββΐδης είπε ότι “οι πιθανές συνέπειες (...) είναι δεδο¬ 
μένες και δεν πρέπει να αμφισβητούνται από κανέναν” (!) 
Φυσικά, οι έλληνες “εμπειρογνώμονες” δικαίωσαν τους φό¬ 
βους της κυπριακής κυβέρνησης διαπιστώνοντας “διάσπα¬ 
ση του ενιαίου χαρακτήρα του αγροτοπικού συμπλέγματος 
κι επιπτώσεις στη βλάστηση και την ορνιθοπανίδα”. Ακό¬ 
μη, σημειώνουν για την περιοχή ότι δίνει την εικόνα τοπί¬ 
ου έντονα επηρεασμένου από τον άνθρωπο υπενθυμίζοντας 
την πρόταση να ενταχθεί στο ευρωπαϊκό δίκτυο προστα- 
τευόμενων περιοχών ΝΑΤΙΙΚΑ. Η Ελλάδα έτσι καλλιερ¬ 
γεί έντεχνα την αντίθεση Αγγλίας-ΕΕ. Οι επιστημονικές 
έρευνες βρετανών εμπειρογνωμόνων αρνούνται τους ισχυ¬ 
ρισμούς για περιβαλλοντικές επιπτώσεις καθώς “η νέα 
κεραία (...) θα είναι χαμηλής συχνότητας και τα ηλεκτρο- 
μαγνητικά κύματα που θα εκπέμπει θα είναι μέσα στα ε¬ 
πιτρεπτά όρια διεθνώς” (11-7). Γι’ αυτό άλλωστε και οι 
έλληνες εμπειρογνώμονες δε μιλάνε για κίνδυνο από τα 
ηλεκτρομαγνητικά κύματα, με τον οποίο ξεσηκώσανε την 
κοινή γνώμη στην Κύπρο, αλλά για πανίδα και χλωρίδα! 

Τελικά η κυπριακή κυβέρνηση απαίτησε από τους βρε- 
τανούς να δώσουν στοιχεία για την ύπαρξη ή όχι εξοπλι¬ 
σμού για ηλεκτρονικό πόλεμο. 

Το ρωσόδουλο κόμμα, σε ενότητα με τους σοβινιστές, καλ¬ 
λιεργεί το μίσος για την Αγγλία τη στιγμή που η μεσαία 
αυτή δύναμη δεν έχει κανένα λόγο να επιδιώκει την έντα¬ 
ση στην ευρύτερη περιοχή. Οι αληθινοί δημοκράτες θα έ¬ 
πρεπε να αντισταθούν τόσο στον ελληνικό όσο και στον 
τουρκικό σοβινισμό αλλά κυρίως στον πραγματικό υποκι¬ 
νητή τους που είναι ο ρώσικος σοσιαλιμπεριαλισμός, θα 
πρέπει δηλαδή να συγκρουστούν κύρια με το πρακτορείο 
του στο νησί, το βρώμικο ΑΚΕΛ. 


ΤΑΥΤΟΤΗΤΕΣ: ΑΠΟΚΑΛΥΠΤΕΤΑΙ Η 
ΣΥΜΠΑΙΓΝΙΑ ΧΡΙΣΤΟΔΟΥΛΟ Υ-ΣΗΜΙΤΗ 


Ο ι τελευταίες εξελίξεις στην εκκλησία φανερώνουν, ακόμα και στους πιο 
δύσπιστους, την αγαστή συνεργασία της κυβέρνησης Σημίτη με τον 
αρχιεπίσκοπο Χριστόδουλο. Επιβεβαιώνεται γι’ άλλη μια φορά η εκτίμηση που 
είχαμε διατυπώσει ότι το ζήτημα των ταυτοτήτων δεν είναι τίποτα άλλο από 
μια προβοκάτσια των Σημίτη-Χριστόδουλου που είχε σκοπό την υποταγή της 
ελληνικής εκκλησίας στη Μόσχα και τη σύγκρουσή της με το Φανάρι. 


Στα τέλη Ιούνη, την ώρα που ο Σημίτης 
εκβίαζε την εκτελεστική επιτροπή του ΠΑ- 
ΣΟΚ να αποδεχτεί την επίσπευση του συ¬ 
νεδρίου, ο Χριστόδουλος αποφάσιζε την α¬ 
ναβολή επ’ αόριστον της ανακοίνωσης των 
αποτελεσμάτων του δημοψηφίσματος σχε¬ 
τικά με τις ενέργειες της εκκλησίας γύρω 
από το θέμα των ταυτοτήτων. Ο αρχιεπί¬ 
σκοπος, παρά τη δηλωμένη ύπαρξη 3 εκα¬ 
τομμυρίων υπογραφών πριν τη λήξη της 
προθεσμίας και αντί να εκμεταλλευτεί την 
κυβερνητική αναμπουμπούλα, “απευθυνόμε¬ 
νος στους ιεράρχες είπε ότι αν ανακοινω¬ 
θεί τώρα ο αριθμός των υπογραφών που έ¬ 
χει συγκεντρώσει η Εκκλησία, ελλοχεύει ο 
κίνδυνος η κυβέρνηση να υποστηρίξει ότι η 
Σύνοδος στηρίζει τη Νέα Αημοκρατία και 
παρεμβαίνει για άλλη μια φορά στο πολι¬ 
τικό σκηνικό” (Ελευθεροτυπία, 26-6). Τώρα 
όμως, οι περισσότερες αντιστάσεις είχαν υ- 


περνικηθεί αφού “με τον αρχιεπίσκοπο δια¬ 
φώνησε μόνο ο μητροπολίτης Καβάλας Προ¬ 
κόπιος”. Σύμφωνα με πληροφορίες ο Χρι¬ 
στόδουλος είχε τις προηγούμενες μέρες ε¬ 
παφές με κυβερνητικά και ΠΑΣΟΚικά στε¬ 
λέχη (στο ίδιο) ενώ στα μέσα του μήνα είχε 
προβεί στη δημιουργία ταυτοτήτων ειδικά 
για παπάδες συναντώντας την αντίδραση 
μόνο του Δημήτριου Γουμένισσας, Αξιού- 
πολης και Πολυκάστρου. 

Δυο μέρες αργότερα το Συμβούλιο της Ε¬ 
πικράτειας αποφασίζει την απαγόρευση κά¬ 
θε αναγραφής, υποχρεωτικής ή προαιρετι¬ 
κής, του θρησκεύματος στις ταυτότητες. Έ¬ 
τσι λοιπόν η δήλωση του αρχιεπισκόπου προ¬ 
ηγείται χρονικά της απόφασης του ΣτΕ δί- 
νοντάς του την πολιτική κάλυψη για τη συ¬ 
γκεκριμένη απόφαση. Ωστόσο, αντιδράσεις 
υπήρχαν ακόμα. Γι’ αυτό σχηματίστηκε ένα 
7μελές “νομικό συμβούλιο της εκκλησίας” 


που θα απορροφήσει τις αντιδράσεις με ά¬ 
μεση επιδίωξη τη διερεύνηση της πιθανό¬ 
τητας προσφυγής στον Άρειο Πάγο ή στο 
Ευρωδικαστήριο. Παρόλα αυτά “η Σύνοδος 
εμμένει στη διεξαγωγή δημοψηφίσματος 
για το θέμα της αναγραφής του θρησκεύ¬ 
ματος. Αναφέρει το κείμενο: “Καθόσον α¬ 
φορά τους ιθύνοντας που κινούν τα νήματα 
της όλης υποθέσεως καλούνται ευθέως ή 
να κάνουν δημοψήφισμα εφαρμόζοντας τις 
διατάξεις του Συντάγματος , σεβόμενοι τον 
άρθρον περί λαϊκής κυριαρχίας ή να φέρουν 
νέον νόμον εις την Βουλήν των Ελλήνων” 
(29-6). 

Στο μεταξύ εκδιώκεται ο πατριαρχικός ε¬ 
πίσκοπος Κερνίτσης Λεόντιος από το Χρι¬ 
στόδουλο για συνάντηση που είχε με το Βαρ¬ 
θολομαίο ενώ μόλις τώρα οι Ρώσοι δρέπουν 
τους καρπούς της προβοκάτσιας τους: στις 
29 Ιούνη ξεκίνησαν στην Πάτμο οι εργασί¬ 
ες της Διεθνούς Διακοινοβουλευτικής Συ¬ 
νέλευσης Ορθοδοξίας με τη συμμετοχή βου¬ 
λευτών των χωρών του “ορθόδοξου τόξου”. 
Την προηγούμενη, “ο γενικός γραμματέας 
της Συνέλευσης και βουλευτής Στέλιος Πα- 
παθεμελής μαζί με τον Ρώσο βουλευτή και 
στέλεχος του Κομμουνιστικού κόμματος 


Ρωσίας Βίκτορ Ζορκαλτσέβ, μίλησαν για τα 
θέματα που θα απασχολήσουν τους βουλευ¬ 
τές (...) Ένα από αυτά είναι “Η συμβολή 
της ορθόδοξης αντίληψης στη διευρυμένη 
Ευρωπαϊκή Ένωση” (...) Ο Ρώσος βουλευ¬ 
τής Βίκτορ Ζορκαλτσέβ υποστήριξε τη συ¬ 
νοχή της “ορθόδοξης ” και “χριστιανικής” 
Ευρώπης. Όπως είπε χαρακτηριστικά το μέ¬ 
λος του Κομμουνιστικού κόμματος Ρωσίας 
“χωρίς την Ορθοδοξία η Ευρώπη δεν θα 
είναι ένας ενιαίος οργανισμός”, ενώ υ¬ 
ποστήριξε ότι “ο μη τεκμηριωμένος α- 
ντιθεϊσμός είναι μια διαδικασία που 
προξένησε μεγάλη ζημιά σε ολόκληρο 
τον κόσμο” (στο ίδιο, 29-6). 

Έτσι ένας ακραιφνής σοβινιστής σαν τον 
Παπαθεμελή, μετά από τις έντονες πιέσεις 
που είχε δεχθεί σε προηγούμενη περίοδο α¬ 
πό το ελληνικό κράτος για να δεχθεί τη ρώ- 
σικη ηγεμονία στη Διακοινοβουλευτική Συ¬ 
νέλευση, βρέθηκε να συζητάει με ψευτοκομ- 
μουνιστικά στελέχη της Ρωσίας για το μέλ¬ 
λον του “ορθόδοξου τόξου”, στην ουσία με 
αυτούς που καταπολεμούσε τόσα χρόνια ως 
υπουργός στα πλαίσια της αντιτρομοκρατι- 
κής πολιτικής του. 





Σελίδα 6 


ΝΕΑ ΑΝΑΤΟΛΗ δεύτερα 23 ιουλη 2001 


Ο ΣΗΜΙΤΗΣ ΑΝΟΙΧΤΟΣ 
ΠΛΑΣΙΕ ΤΗΣ ΡΩΣΙΑΣ 

Η συνάντηση με τον Πούτιν 


Η συνάντηση του έλληνα 

πρωθυπουργού Σημίτη με το 
ρώσο πρόεδρο στο Κρεμλίνο, την 
Τρίτη 17 Ιούλη, την επομένη της 
υπογραφής του ρωσοκινεζικού 
συμφώνου φιλίας και συνεργασίας, 
και οι συνακόλουθες δηλώσεις των 
δύο αρχηγών συνέκλιναν σε μια 
βασική διαπίστωση: Η Ελλάδα ανήκει 
στην Ανατολή και ενεργεί ως πιστό 
τσιράκι της Ρωσίας. 

Η συνάντηση του Κ. Σημίτη με το Β. 
Πούτιν, έγινε στην αίθουσα υποδοχής του 
Κρεμλίνου, πράγμα εξαιρετικά σπάνιο για 
καλεσμένους της ρωσικής ηγεσίας και 
κράτησε περίπου μια ώρα. Κατά τη διάρκειά 
της, οι δυο πολιτικοί, συνοδευόμενοι από 
τους υπουργούς εξωτερικών Ιβανόφ- 
Παπανδρέου, διαπίστωσαν την ταύτιση 
απόψεων μεταξύ των δύο κρατών και 
συμφώνησαν για περαιτέρω συνεργασία. 


Ο Σημίτης δεσμεύτηκε να επιχειρήσει 
“διαμεσολαβητικό ρόλο για τη βελτίωση 
των σχέσεων της Ρωσίας με την Ευρωπαϊ¬ 
κή Ένωση (...) υποσχόμενος μάλιστα ότι η 
χώρα μας θα προωθήσει τα κοινά θέματα 
ευρωπαϊκού και ρωσικού ενδιαφέροντος στα 
κοινοτικά όργανα κατά τη διάρκεια της ελ¬ 
ληνικής προεδρίας το πρώτο εξάμηνο του 
2003” (Καθημερινή. 18-7). Ποτέ στο παρελ¬ 
θόν, καμιά κυβέρνηση αυτής της χώρας δεν 
υπήρξε τόσο απροκάλυπτη: “ θα προωθήσου¬ 
με” είπε ο Σημίτης, “τα ρωσικά συμφέρο¬ 
ντα στην Ευρώπη”. Δηλαδή, μέσω της ελ¬ 
ληνικής κυβέρνησης η Ρωσία θα διευρύνει 
το ευρω-αμερικάνικο ρήγμα και θα ενισχύ- 
σει τον κλοιό της γύρω από την Ευρώπη. Ο 
Σημίτης συμφώνησε με το ρώσικο σχέδιο 
για δημιουργία μιας Ευρώπης από τα Ουρά¬ 
λια μέχρι τον Ατλαντικό, και ο Πούτιν επι¬ 
κρότησε λέγοντας πως “ο χάρτης της ση¬ 
μερινής Ευρώπης δεν μπορεί να σταματά 


στα σύνορα της Ρωσίας και δεν είναι τυ¬ 
χαίο ότι ο κ. Σημίτης υπερθεμάτισε, λέγο¬ 
ντας πως “η ενδυνάμωση της Κοινότητας 
προϋποθέτει την καλύτερη συνεννόηση με 
τη Ρωσία”. Και ο ρώσος πρόεδρος συμπλή¬ 
ρωσε: “Χαίρομαι που η Ελλάδα βλέπει την 
Ευρώπη ως ενιαίο χώρο ο οποίος περιλαμ¬ 
βάνει και τη Ρωσία” (Βήμα. 18-7).Συζητή- 
θηκαν εκτός τον άλλων οι εξελίξεις στα 
Βαλκάνια, το κυπριακό και οι ελληνοτουρ¬ 
κικές σχέσεις. Ο έλληνας πρωθυπουργός 
“θεωρεί ότι η Ρωσία σε συνεργασία με την 
ΕΕ πρέπει να συμβάλει σε όλα τα θέματα 
που αφορούν την Ευρώπη και ότι η παρου¬ 
σία της ειδικότερα στα Βαλκάνια είναι α¬ 
παραίτητη”. Σχετικά με τις εξελίξεις στη 
Δημ. της Μακεδονίας, ο Σημίτης μετέφερε 
στα ΜΜΕ την επιθυμία των Ρώσων για ε¬ 
νεργή συμμετοχή όταν κριθεί απαραίτητο. 
Διαπιστώθηκε θετικό κλίμα για βελτίωση 
των εμπορικών σχέσεων (ήδη οι εμπορικές 


ανταλλαγές σημείωσαν άνοδο 40% πέρυσι). 
Συμφωνήθηκε τέλος να επιταχυνθεί η κα¬ 
τασκευή του αγωγού φυσικού αερίου Μπουρ- 
γκάς-Αλεξανδρούπολης, ενώ ο Πούτιν δή¬ 
λωσε ότι θα ζητήσει την επίσπευση των 
εργασιών. 

Καμιά ελληνική πολιτική και ακόμη χει¬ 
ρότερα εξ όσων γνωρίζουμε, καμιά ευρω¬ 
παϊκή πολιτική δύναμη δε διαμαρτυρήθηκε 
για αυτές τις ανοιχτές δηλώσεις υποτέλειας 
στη νεοτσαρική ιμπεριαλιστική υπερδύνα- 
μη. Πριν λίγα χρόνια, η Βουλή είχε γίνει 
άνω-κάτω μόνο με μια φιλοαμερικάνικη 
φρασούλα που είχε προβοκατόρικα ξεστο¬ 
μίσει ο ίδιος πρωθυπουργός για την ανάμι¬ 
ξη των Αμερικάνων στο επεισόδιο των Ιμι¬ 
ών και ήταν τρεις λέξεις όλες κι όλες: “Ευ¬ 
χαριστώ τους Αμερικάνους”. Ο προβοκάτο¬ 
ρας Σημίτης ξέρει όμως τώρα να εξυμνεί 
τη Ρωσία και να λειτουργεί σαν πλασιέ των 
συμφερόντων της στην Ευρώπη γιατί πριν 
από αυτόν ο Σιράκ και ο Μπους έχουν εκ- 
φράσει την αγάπη τους και την εκτίμησή 
τους στον Πούτιν και τη Ρωσία. Ο μικρού 
βεληνεκούς πράκτορας Σημίτης δεν μιλάει 
ποτέ αν πρόκειται να τον μυριστεί η Δύση. 
Πάντα κοιτάει το γενικό κλίμα. Πάντα φρο¬ 
ντίζει να μην προεξέχει. Αυτό το έμαθε κα¬ 
λά από τον δάσκαλο όλων των πρακτόρων 
της Μόσχας στην Ελλάδα, τον Α. Παπαν- 
δρέου. 


ΚΑΤΩ ΤΑ ΝΑΖΙΣΤΙΚΑ ΣΩΜΑΤΑ 
ΤΟΥ ΧΡΥΣΟΧΟΪΔΗ 


συνέχεια από τη σελ. 2 

τον έλεγχο και όλα τα χαρτιά 
τους ήταν εντάξει τους φόρεσαν 
χειροπέδες “και μας είπαν να 
μπούμε μέσα στο φορτηγάκι- μου 
υπέδειξαν και τη θέση όπου θα κά¬ 
τσω “για να μη φαίνομαι”, όπως 
χαρακτηριστικά μου είπαν- πήρε 
κάποιος από αυτούς το μηχανάκι 
μου και μας πήγαν στο αστυνομι¬ 
κό τμήμα Αμπελοκήπων για εξα¬ 
κρίβωση. λέει”. Εκεί τους έβγα¬ 
λαν τις χειροπέδες τους πήραν ξα¬ 
νά τα στοιχεία απ' τις ταυτότητες 
και τους έβαλαν σ’ ένα κελί γύρω 
στις 12 τα μεσάνυχτα μαζί με άλ¬ 
λους 3 Αλβανούς. Μετά από δυο 
ώρες τους άφησαν κι όταν ο φίλος 
του ρώτησε τι συμβαίνει στα αγ¬ 
γλικά ένας από τους αστυνομικούς 
του είπε : “μάθε πρώτα ελληνικά 
και μετά ρωτάς”! (γράμμα στην 
Αυγή. 4/5). 

Στις 23 Μάη δημοσιεύεται στην 
Ελευθεροτυπία επιστολή της δι¬ 
κηγόρου Γιάννα Κούρτουβικ όπου 
υπήρξε αυτόπτης μάρτυρας ξεγυ¬ 
μνώματος καιν γράφει: “Στις 9-5- 
01 κατά τις 11 τη νύχτα διασχίζο¬ 
ντας την πλατεία Ομονοίας, έγι¬ 
να μάρτυρας του εξής θεάματος: 
Τρεις αστυνομικοί μοτοσικλετι- 
στές απ’αυτούς που εισβάλουν κά¬ 
θε βράδυ στην πλατεία και εκδιώ¬ 
κουν νεαρούς χρήστες υποβάλλο¬ 
ντας τους σε διάφορους εξευτελι- 
σμούς, είχαν απομονώσει ένα νε¬ 
αρό, τον είχαν ξεγυμνώσει από τη 
μέση και κάτω εντελώς και τον 
υπέβαλαν σε σωματική έρευνα, 
μπροστά στο καφενείο “ΝΕΟΝ”. 
Ο κόσμος διερχόταν, κοιτάζοντας 
έκπληκτος και παρατηρώντας τις 
ανατομικές λεπτομέρειες του ά¬ 
τυχου νεαρού, που αφού υποχρεώ¬ 


θηκε να τινάξει τα παπούτσια και 
τις κάλτσες, αφέθηκε να ξαναβά¬ 
λει εσώρουχο και παντελόνι και 
να φύγει...” 

Στις 8 Μάη στις 5 το απόγευμα 
πεζή περιπολία αστυνομικών στα¬ 
ματά υπάλληλους του Δημοσιο¬ 
γραφικού Οργανισμού Λαμπράκη 
που επέβαιναν σε μοτοποδήλατο 
στο κέντρο της Αθήνας. 

Χωρίς να αρνηθούν τον έλεγχο 
επέδειξαν τις ταυτότητες τους, αλ¬ 
λά ο επικεφαλής αστυνομικός ζη¬ 
τούσε επίμονα από τον ένα να κα¬ 
τεβάσει το παντελόνι και το εσώ¬ 
ρουχο του για να τον ψάξουν. Η 
απάντηση στη δικαιολογημένη 
διαμαρτυρία του ήταν ο ξυλοδαρ¬ 
μός του και με τη βία αναγκάστη¬ 
κε να το πράξει μπροστά στα μά¬ 
τια του συγκεντρωμένου κόσμου. 
Μετά τους πέρασαν χειροπέδες και 
τους οδήγησαν πεζή στο Δ' αστυ¬ 
νομικό τμήμα Ομόνοιας. Με τη βο¬ 
ήθεια συγκρατούμενου τους κατά- 
φεραν να ειδοποιήσουν το συγκρό¬ 
τημα Λαμπράκη. Το αποκορύφω¬ 
μα ήταν ότι ο τραμπούκος αστυ¬ 
νομικός τους εκβίασε να μη μιλή¬ 
σουν γιατί αλλιώς θα τους έβαζε 
ναρκωτικά στις τσέπες και θα 
καταδικάζονταν. Χρειάστηκε να 
παρέμβει η νομική υπηρεσία του 
ΔΟΛ για να ελευθερωθούν. Όπως 
καταγγέλει η Ένωση Προσωπι¬ 
κού Ημερησίων Εφημερίδων Αθή¬ 
νας (ΕΠΗΕΑ) όταν επικοινώνησε 
με τον αξιωματικό υπηρεσίας 
Δερβένη, αυτός δήλωσε άγνοια για 
το περιστατικό. Αφού το περιστα¬ 
τικό πήρε έκταση και δημοσιότη¬ 
τα όταν ο διοικητής του τμήματος 
Ομόνοιας κάλεσε τους αστυνομι¬ 
κούς να τον ενημερώσουν διαστρέ¬ 
βλωσαν τα γεγονότα και είπαν 
πως τα αδέρφια τσακώνονταν με¬ 
ταξύ τους, πως οι ίδιοι κάλεσαν 


την Αστυνομία και ότι το μέρος 
που βρίσκονταν ήταν σημείο δια¬ 
κίνησης ναρκωτικών αφήνοντας 
να εννοηθεί πως τα θύματα ήταν 
χρήστες. Μετά από όλα αυτά δια¬ 
τάχτηκε ΕΔΕ και έκανε μόνο ό¬ 
ταν έκανε ερώτηση στη Βουλή ο 
βουλευτής του ψευτοΚΚΕ Σκυλ- 
λάκος οι τραμπούκοι μπήκαν σε 
διαθεσιμότητα. 

Ακολούθησαν κι άλλα παρόμοια 
περιστατικά με πιο πρόσφατο τον 
άγριο ξυλοδαρμό του Ηλία Χατζη- 
διάκου στη Ρόδο. Κι αυτά είναι λί¬ 
γα από εκείνα που γίνονται διαρ¬ 
κώς γνωστά. Υπάρχει πια ναζι¬ 
σμός στην Αστυνομία που δια¬ 
μορφώθηκε συνειδητά και προ¬ 
ωθείται. Λεν είναι απλά θύλα¬ 
κες του παλιού φασισμού και 
της στρατιωτικής χούντας που 
εκδηλώνονται σήμερα αλλά η 
δημιουργία ενός κρατικού κα¬ 
τασταλτικού μηχανισμού κάτω 
από την πολιτική και ιδεολο¬ 
γική ηγεμονία του σοσιαλφα- 
σισμού και των ρωσόδουλων 
που ενσωματώνει όλους τους 
παλιούς και βασανιστές και 
φασίστες. 

Αυτή τη σύμφυση πέτυχε ο Χρυ- 
σοχοϊδης που είναι ο χρακτηριστι- 
κός άνθρωπος του νέου φασισμού, 
υποστηρικτής του ανανεωμένου 
ΠΑΣΟΚ, δηλ. του εισοδισμού των 
μεταμορφωμένων κνιτών και αρ¬ 
χηγός των νέων ναζιστικών αστυ¬ 
νομικών σωμάτων που μάλιστα 
θεωρεί “παιδιά” του. Είναι η νέα 
εποχή που έρχεται. Ο σοσιαλφα- 
σισμός δεν θα εμφανιστεί ποτέ με 
τανκς αλλά με μάζες, ωστόσο έ¬ 
χει προετοιμάσει τα εργαλεία της 
δικτατορίας του με τα οποία αφαι- 
ρεί σταδιακά και σιωπηρά τα δη¬ 
μοκρατικά δικαιώματα μέχρι να 
γίνει συνήθεια η βαρβαρότητα. 


Μήπως είναι τυχαίο ότι πρόσφατα 
ανακαλύφθηκε ότι ένας τραμπού¬ 
κος ναζιστής της Χρυσής Αυγής 
είναι αστυνομικός και υπηρετού¬ 
σε στο τμήμα της Ομόνοιας. Να τι 
γράφει η Ελευθεροτυπία: 

“Πριν από ένα χρόνο πρωταγω¬ 
νίστησε σε τέσσερις απρόκλητες 
επιθέσεις (από 16/6 έως 30/6/2000) 
κατά μελών του ΣΕΚ (Σοσιαλιστι¬ 
κό Εργατικό Κόμμα) και άλλων α- 
ντιρατσιστών; στην περιοχή της Ο¬ 
μόνοιας και της Κυψέλης. Μαζί με 
άλλους νεοναζί της “Χρυσής Αυ¬ 
γής” είχε βγει παγανιά με το στι¬ 
λέτο του, τρομοκρατώντας όσους, 
τότε, προπαγάνδιζαν μια αντιρα- 
τσιστική συγκέντρωση. Για κακή 
του τύχη φωτογραφήθηκε -όπως 
και οι άλλοι τραμπούκοι της παρέ¬ 
ας του- και η φωτογραφία του δη¬ 
μοσιεύτηκε στην “Ε” (3/7/2000). 
Στη συνέχειαμηνύθηκε από τα θύ¬ 
ματά του. Η υπόθεση πέρασε από 
διάφορα αστυνομικά, ανακριτικά 
και εισαγγελικά γραφεία, που ό¬ 
μως δεν... μπόρεσαν να τον εντο¬ 
πίσουν -αν και σε δύο περιπτώ¬ 
σεις (τον περασμένο Οκτώβριο και 
το φετινό Γενάρη), βρέθηκε στα δι¬ 
καστήρια της Ευελπίδων στο 
πλευρό δικαζόμενων για άλλες 
βιαιοπραγίες ομοϊδεατών του. 
Χθες μάθαμε ότι ο συγκεκριμένος 
θρασύτατος Χρυσαυγίτης, επιτέ¬ 
λους, ανακαλύφθηκε. Είναι ο αστυ¬ 
φύλακας Γιάννης Ανδρασκέλας 
του (γνωστού) 4ου Αστυνομικού 
Τμήματος (Ομονοίας), ο οποίος 
σήμερα έχει... αποσυρθεί στο τμή¬ 
μα του Αλίμου, περιμένοντας τη 
διεξαγωγή Αιοικητικής Εξέτασης 
και το ποινικό δικαστήριο. Εύγε!” 
(Ιός. 15/6/2001). 

Και που είναι σήμερα οι “συνή¬ 
θεις διαμαρτυρόμενοι” που έκαναν 
εκστρατείες ενάντια στην αστυ¬ 


νομία και ζητούσαν διάλυση των 
ΜΑΤ όταν η αστυνομία είχε στην 
ηγεσία της αστούς δημοκράτες 
σαν τον Γ. Ρωμαίο ή έστω αυτο- 
δυναμικούς πασόκους; Σήμερα το 
ψευτοΚΚΕ, ο ΣΥΝ, ο τροτσκισμός, 
τα μ-λ και ο εξαρχειώτικος αναρ¬ 
χισμός σωπαίνουν ή αρκούνται σε 
κάποες ανακοινώσεις και χαμη¬ 
λών τόνων διαμαρτυρίες. Τώρα που 
η αστυνομία είναι πραγματικά φα¬ 
σιστική όλο αυτό το συνοθύλευμα 
έχει εξαφανιστεί. Αφού βέβαια 
φρόντισε πρώτα καίγοντας, σπά¬ 
ζοντας, σπρώχνοντας και επιτιθέ¬ 
μενο σε υπουργεία και δημόσιους 
χώρους, να δημιουργήσει το έδα¬ 
φος στο λαό για “τάξη και α¬ 
σφάλεια” πάνω στο οποίο πάτησε 
ο Χρυσοχοϊδης. 

Αυτή είναι η αγαπημένη μέ¬ 
θοδος των ρωσόδουλων: προβο¬ 
κάτσια και φασισμός πάνω 
στην καταστροφή που οι ίδιοι 
δημιούργησαν. Αυτοί γνωρίζουν 
τώρα να εξασκούνται επιτιθέμενοι 
χωρίς λόγο στις αστυνομίες των 
αστικών δημοκρατικών κρατών 
με φόντο την παγκοσμιοποίηση. 

Όμως κάτω στην κοινωνία το μί¬ 
σος και η οργή βράζει, ιδιαίτερα 
στη νεολαία. Πράγμα που αποδεί¬ 
χτηκε στις διαμαρτυρίες και τις 
καταγγελίες των φίλων των δυο 
νεολαίων που σκότωσε ο αστυνο¬ 
μικός Λιρώνης με το περιπολικό 
στη Βουλιαγμένης. Αυτοί οι νεο¬ 
λαίοι ήταν τόσο θυμωμένοι γιατί 
έχουν νιώσει στο πετσί τους το να¬ 
ζισμό που γεννιέται. Τους έχουν 
βρίσει, τους έχουν κάνει “εξακρί¬ 
βωση στοιχείων”, τους έχουν ξε¬ 
βρακώσει και στο τέλος τους σκο¬ 
τώνουν κιόλας. Αυτή η οργή εκ¬ 
φράστηκε στην προσαγωγή του δο¬ 
λοφόνου στα δικαστήρια, οργή που 
όσο πάει θα γίνεται μεγαλύτερη. 
Απέναντι στο σοσιαλφασισμό πρέ¬ 
πει να αντιτάξουμε την ανοιχτή 
καταγγελία στο λαό των ναζιστι- 
κών σωμάτων του Χρυσοχοϊδη και 
την οργανωμένη αντίσταση με κά¬ 
θε νόμιμο μέσο. 

Σελίδα 7 


Η ΥΠΟΘΕΣΗ ΛΥΜΠΕΡΗ 

ή πως ξεπαστρεύουν τμήματα του ιδιωτικού κεφαλαίου 


Η υπόθεση του γιατρού Π. Λυμπέρη αποκάλυψε τον 
τερατώδη χαρακτήρα του καθεστώτος στο θέμα των 
ναρκωτικών. Ο Π. Λυμπέρης είχε στην ιδιοκτησία του την 
ψυχιατρική κλινική “Κασταλία” όπου εφάρμοζε πρόγραμμα 
αποτοξίνωσης τοξικομανών χωρίς όμως να έχει πάρει τη 
σχετική άδεια από τον κρατικό ΟΚΑΝΑ. Γι’ αυτό το έγκλημα 
αντιμετωπίζει τώρα ποινική δίωξη για κακούργημα με πιθανό¬ 
τητα ισόβιας κάθειρξης! 


ΚΡΑΤΙΚΟΣ ΕΛΕΓΧΟΣ ΚΑΙ 
ΣΤΗΝ ΑΠΕΞΑΡΤΗΣΗ 

Είχαμε γράψει στο προηγούμε¬ 
νο φύλλο της Νέας Ανατολής ότι 
η νέα πρόταση νόμου που έδωσαν 
στη δημοσιότητα βουλευτές του 
ΣΥΝ, του ΠΑΣΟΚ και της ΝΔ για 
τη νομιμοποίηση των ναρκωτικών 
κάτω από την πολιτική καθοδή¬ 
γηση του ΣΥΝ, θα είχε σαν απο¬ 
τέλεσμα την εξάρτηση των τοξι¬ 
κομανών από τους κρατικούς μη¬ 
χανισμούς που θα υποκαθιστούσαν 
τον έμπορο, και ότι αυτό θα δη¬ 
μιουργούσε έναν επικίνδυνο εξα¬ 
θλιωμένο στρατό ανθρώπων υπο¬ 
ταγμένο σε μια διεφθαρμένη κρα¬ 
τική εξουσία. Η περίπτωση Π. Λυ¬ 
μπέρη έρχεται να ενισχύσει αυτό 
το συμπέρασμα. Φαίνεται ότι το 
καθεστώς θέλει να ελέγξει όλο το 
φάσμα της υπόθεσης ναρκωτικά, 
χρήση, εξάρτηση, αποτοξίνωση και 
απεξάρτηση. Γι’ αυτό το λόγο ε¬ 
πιτέθηκε με τέτοια λύσσα σ’ έναν 
ιδιώτη που εφαρμόζει πρόγραμμα 
αποτοξίνωσης στην κλινική του. 
Και οπωσδήποτε δεν ήταν μόνο υ¬ 
πόθεση των ΜΜΕ. Γιατί δεν υπήρ¬ 
ξε καμία αντίδραση για το χειρι¬ 
σμό αυτής της υπόθεσης από τα 
ΜΜΕ από κανένα κρατικό αρμό¬ 
διο φορέα, ούτε από κανέναν αντι¬ 
πολιτευόμενο υπέρμαχο της νο¬ 
μιμοποίησης των ναρκωτικών. 

Η υπόθεση Π. Λυμπέρη είχε 
τρεις πτυχές. Η μία ήταν το ότι ο 
ίδιος ήταν εξαρτημένος χρήστης 
που λόγω της εξάρτησης του είχε 
αποτραβηχτεί και από την άσκη¬ 
ση του επαγγέλματος του και από 
τη διοίκηση της κλινικής. Η δεύ¬ 
τερη ήταν ότι η σύλληψη του Π. 
Λυμπέρη έγινε στο σκάφος του 
στη Μύκονο το οποίο είχε λίγο πριν 
μεταφέρει στο νησί γνωστούς καλ¬ 
λιτέχνες και συγκεκριμένα τους 
Χριστοδουλόπουλο, Ρουβά, Λαζό- 
πουλο, Ψινάκη, καθώς και φωτομο¬ 
ντέλα. Και η τρίτη και πιο σημα¬ 
ντική είναι αυτή που αφορά την 
επίθεση του κράτους στα ιδιωτι¬ 
κά προγράμματα απεξάρτησης. 

Από τις πληροφορίες που ήρθαν 
στο φως για το θέμα, αποκαλύφθη¬ 
κε πως όλοι γνώριζαν ότι ο για¬ 
τρός Π. Λυμπερής ήταν τοξικομα¬ 
νής, και μάλιστα είχε δύο φορές 
επιχειρήσει να ενταχθεί σε προ¬ 
γράμματα απεξάρτησης στο ε¬ 
ξωτερικό χωρίς επιτυχία. Ιδιοκτή¬ 
της της κλινικής “Κασταλία” α¬ 
πό το 1967 που άρχισε να λειτουρ¬ 
γεί ήταν ο πατέρας του. Ο Π. Λυ¬ 
μπέρης εργάστηκε σ’ αυτήν και 
μετά το θάνατο του πατέρα του 
πριν από δέκα χρόνια έγινε ιδιο¬ 
κτήτης της. Λόγω της εξάρτησης 
του μεταβίβασε τη διοίκηση της 
κλινικής σε ομάδα ορκωτών λο¬ 
γιστών και την επιστημονική ε- 
ποπτεία σε συνεργάτες του. Ο ί¬ 
διος προσπαθούσε να αντιμετωπί¬ 
σει τη δική του τραγική κατάστα¬ 
ση και γνωρίζοντας τις συνέπειες 


της εξάρτησης οργάνωσε μέσα 
στην κλινική πρόγραμμα για την 
αντιμετώπιση του στερητικού 
συνδρόμου τις πρώτες μέρες της 
απεξάρτησης. Όπως είπε ο δικη¬ 
γόρος του Π. Λυμπέρη και επιβε¬ 
βαίωσαν οι υπάλληλοι της κλινι¬ 
κής: “Στην κλινική δεν γινό¬ 
ταν απεξάρτηση αλλά αποτο¬ 
ξίνωση. Αντιμετώπιζαν τα αρ¬ 
χικά συμπτώματα του στερητι¬ 
κού συνδρόμου, τους πρώτους 
σωματικούς πόνους, μια διαδι¬ 
κασία που κρατούσε 15-17 μέ¬ 
ρες ενώ η απεξάρτηση χρειάζε¬ 
ται τουλάχιστον δύο χρόνια. 
Αεν πρόκειται για διάθεση 
ναρκωτικώνχαπιών, αλλά παυ¬ 
σίπονων για ν’ αντιμετωπι¬ 
στούν τα πρώτα άλγη του στε¬ 
ρητικού συνδρόμου” (Ελευθερο¬ 
τυπία - 07/07/2001). Ο ίδιος ο Π. 
Λυμπέρης από τις φυλακές της Χί¬ 
ου παραδέχτηκε ότι στην κλινική 
του γινόταν νοσηλεία ναρκομανών 
με προγράμματα 10 ημερών για 
την αντιμετώπιση του στερητικού 
συνδρόμου. Είπε μάλιστα ότι 10 α¬ 
σθενείς κάθε μήνα έκαναν αυτή 
τη θεραπεία, τα έξοδα της οποίας 
πολλές φορές κατέβαλλε το ΙΚΑ 
και ότι οι αρμόδιοι της νομαρχίας 
είχαν υποδείξει να συνταγογραφού- 
νται τα φάρμακα ως παυσίπονα 
σαν όρο για τη θεώρηση των συ¬ 
νταγών. Από το 1985 είχε αναφέ¬ 
ρει και ήταν γνωστό ποια μέθοδο 
απεξάρτησης χρησιμοποιούσε χω¬ 
ρίς κανένας να τον “κυνηγήσει” 
(Κ. Ελευθεροτυπία - 01/07/2001). 

Η ανάγκη της ύπαρξης τέτοιων 
προγραμμάτων φαίνεται καλύτε¬ 
ρα από τις στατιστικές για την ε¬ 
πάρκεια των ιδρυμάτων απεξάρ¬ 
τησης στη χώρα: Σήμερα υπάρχουν 
μόνο 26-27 μονάδες απεξάρτησης, 
που υπάγονται στον ΟΚΑΝΑ και 
το ΚΕΘΕΑ και εξυπηρετούν περί¬ 
που 2.500 άτομα. Στις λίστες ανα¬ 
μονής για τέτοιου είδους προγράμ¬ 
ματα περιμένουν περίπου 1.500 ά¬ 
τομα. Αυτό σημαίνει ότι από τη 
στιγμή που παίρνει κάποιος την 
απόφαση για απεξάρτηση μέχρι να 
ενταχθεί στο πρόγραμμα μπορεί εν 
τω μεταξύ να έχει πεθάνει. Σε όλο 
το διάστημα που μεσολαβεί είναι 
αναγκασμένος να συνεχίζει τη χρή¬ 
ση. Το πιο σημαντικό όμως είναι 
ότι τέτοιο ειδικό πρόγραμμα που 
να αφορά την αποτοξίνωση (και όχι 
την απεξάρτηση) δεν υπάρχει 
στους δημόσιους οργανισμούς α¬ 
πεξάρτησης. Έτσι η απεξάρτηση 
γίνεται χίλιες φορές πιο δύσκολη, 
και για κάποιους αδύνατη λόγω 
αυτής της έλλειψης. 

Στους εξονυχιστικούς ελέγχους 
της ΣΔΟΕ στην κλινική δεν βρέ¬ 
θηκε ίχνος ναρκωτικής ουσίας, πα¬ 
ρά μόνο χάπια που χρησιμοποιού¬ 
νται για την αντιμετώπιση του 
στερητικού συνδρόμου. Οι ενέρ¬ 
γειες αυτές ήταν γνωστές και γί¬ 
νονταν υπό την άτυπη έγκριση του 


κράτους και αυτό ακριβώς επειδή 
το κράτος δεν διαθέτει μονάδες α¬ 
ποτοξίνωσης. Γι’ αυτό το λόγο άλ¬ 
λωστε ένα ολόκληρος διοικητικός 
μηχανισμός τόσο στο ΙΚΑ όσο και 
στη Νομαρχία συνεργάζονταν με 
την κλινική σ’ αυτό το θέμα βρί¬ 
σκοντας τους γραφειοκρατικούς 
μηχανισμούς που θα επέτρεπε στο 
πρόγραμμα αποτοξίνωσης να γί¬ 
νεται νομότυπα. 

Αυτή τη δουλειά έκανε ο Π. Λυ¬ 
μπερής, και το ίδιο γίνεται και α¬ 
πό άλλες ιδιωτικές κλινικές. Γι’ 
αυτό το λόγο ειδικές επιτροπές 
του υπουργείου Υγείας ξεκίνησαν 
αιφνιδιαστικούς ελέγχους σε όλες 
τις ψυχιατρικές κλινικές της χώ¬ 
ρας, ώστε να τιμωρηθούν από το 
κράτος όλοι οι ιδιώτες που 
τολμούν να βοηθήσουν τους νέους 
ανθρώπους να βγουν από τον ε¬ 
φιάλτη, με τον ίδιο τρόπο που θα 
τιμωρηθεί και ο Π. Λυμπέρης και 
οι συνεργάτες του οι οποίοι αντι¬ 
μετωπίστηκαν σαν οι μεγαλύτε¬ 
ροι ναρκέμποροι των τελευταίων 
χρόνων. 

Στην αρχή η εισαγγελέας Σύρου 
απέδωσε στον Π. Λυμπέρη κατη¬ 
γορία μόνο για κατοχή και χρήση. 
Στη συνέχεια όμως ανέλαβε την 
υπόθεση ο γνωστός μας από την 
υπόθεση του “Εξπρές Σάμινα” 
Ντογιάκος, ο οποίος αναλαμβάνει 
να καθαρίζει όλες τις υποθέσεις 
για το σοσιαλφασισμό. Αυτός διέ¬ 
ταξε τον ΣΔΟΕ να κάνει τους ε¬ 
λέγχους στην κλινική και στη συ¬ 
νέχεια απέδωσε κατηγορίες στον 
Π. Λυμπέρη σε βαθμό κακουργή¬ 
ματος με το ενδεχόμενο επιβολής 
ποινής ισόβιας κάθειρξης. Οι κα¬ 
τηγορίες αφορούσαν την πραγμα¬ 
τοποίηση προγράμματος αποτοξί¬ 
νωσης χωρίς κρατική άδεια. 

Όλα αυτά γίνονται τώρα γιατί 
τώρα ετοιμάζεται το κράτος να α- 
ναλάβει τον έλεγχο των ναρκωτι¬ 
κών για να έχει υπό τον έλεγχο 
του μία νεολαία με σκοτεινό μέλ¬ 
λον, καταδικασμένη στην ανεργί¬ 
α σε μια χώρα που το καθεστώς 
γκρεμίζει τα εργοστάσια και απο- 
σαρθρώνει την παραγωγή. 

Για να καταπιεί όλο το παραμύ¬ 
θι η κοινή γνώμη στήθηκε ένα πε¬ 
ρίτεχνο σκηνικό. 

ΤΟ ΚΑΘΕΣΤΩΣ ΕΞΑΠΟ¬ 
ΛΥΕΙ ΔΙΩΞΕΙΣ 

Στις αρχές ήταν γνωστή τόσο η 
εξάρτηση του Π. Λυμπέρη όσο και 
τα προγράμματα της κλινικής. Θα 
μπορούσαν να τον είχαν συλλάβει 
οποτεδήποτε. Το σκηνικό της σύλ¬ 
ληψης στήθηκε στο σκάφος του ό¬ 
ταν αυτό είχε μόλις φτάσει στη 
Μύκονο και με ενδιαφέροντες τα¬ 
ξιδιώτες. Ήταν πάνω από βέβαιο 
ότι στο σκάφος θα βρίσκονταν ναρ¬ 
κωτικές ουσίες αφού ένας ναρκο¬ 
μανής δεν πάει πουθενά χωρίς τα 
μέσα ικανοποίησης του πάθους του. 
Έγινε λοιπόν η περίφημη έφοδος, 
βρέθηκαν τα τεκμήρια του εγκλή¬ 
ματος και ακολούθησε η σύλλη¬ 
ψη η οποία γνώρισε ευρεία δημο¬ 
σιότητα. Στη συνέχεια άρχισε ο 
πάντα διαθέσιμος γι’ αυτές τις 
δουλειές τηλεοπτικός σταθμός 
“Άλφα” να σκαλίζει την υπόθεση. 

Σ’ ένα κότερο που παρκάρει Μύ¬ 
κονο το πλέον πιθανό είναι να βρι¬ 


σκόταν και κάποιος άλλος μέσα. 
Οπωσδήποτε οι κάτοικοι είδαν 
τους επιβάτες να κατεβαίνουν, άλ¬ 
λωστε ήταν μέρα μεσημέρι. Οπωσ¬ 
δήποτε οι επιβάτες ήταν αναγνω¬ 
ρίσιμοι, Σ. Ρουβάς, Κ. Χαριτοδι- 
πλωμένος, Λ. Λαζόπουλος, Η. Ψι- 
νάκης και κάποια φωτομοντέλα 
των οποίων τα ονόματα δεν έχουν 
γίνει μέχρι σήμερα γνωστά. 

Η εικόνα που δόθηκε ήταν ότι η 
αστυνομία δίνει ασυλία στους 
πλούσιους που ζουν μέσα στη χλι¬ 
δή. κάνουν χρήση κοκαΐνης και 
συμμετέχουν σε όργια με φωτομο¬ 
ντέλα, την ώρα που το λαϊκό αί¬ 
σθημα επαγρυπνεί και εξεγείρε- 
ται. Το ίδιο διεφθαρμένος είναι, 
σύμφωνα με αυτή τη λογική της 
κλειδαρότρυπας, και ο γιατρός που 
τους μεταφέρει, ο οποίος μάλιστα 
είναι ιδιοκτήτης ψυχιατρικής κλι¬ 
νικής και τάχα μέσα από την κλι¬ 
νική του δίνει ναρκωτικά! Τόσο α¬ 
πλό. Γιατί σύμφωνα με το φασι¬ 
στικό αντικαπιταλισμό οι αστοί 
δεν είναι δυνατόν να χρησιμο¬ 
ποιούν το κεφάλαιό τους στον το¬ 
μέα της απεξάρτησης. Αυτές εί¬ 
ναι δουλειές μόνο για το “λαϊκό” 
κράτος. 

Λίγο αργότερα γίνεται η σύλλη¬ 
ψη του Μαζωνάκη η οποία γνωρί¬ 
ζει επίσης ευρεία δημοσιότητα για 
ένα γραμμάτιο χασίσι. Πιθανότατα 
αν ήταν αστός θα είχε πάει σπίτι 
του. Αλλά επειδή ήταν ο Μαζω- 
νάκης έγινε μία μεγαλειώδης 
σύλληψη. Εδώ καταρρέει η θεωρί¬ 
α περί αστυνομίας που “καλύπτει” 
τους επώνυμους, οι οποίοι τυχαίνει 
να ακολουθούν το ευρωπαϊκό ρεύ¬ 
μα στη μουσική τους (αν και σε έ¬ 
να γενικά χαμηλό ιδεολογικό και 
αισθητικό επίπεδο). 

Όπως είχαμε γράψει και στο 
προηγούμενο άρθρο της Νέας Α¬ 
νατολής, το ζήτημα με τα ναρκω¬ 
τικά δεν είναι ότι η αστική τάξη 
κάνει χρήση. Το ζήτημα είναι πως 
ο λαός θα απαλλαγεί από αυτά. Και 
οπωσδήποτε η ιδιωτική χρήση των 


συνέχεια από τη σελ. 4 

ρασε στα χέρια του Κόκκαλη και 
του συμμάχου του Μυτιληναίου, 
δηλαδή τελικά στα χέρια των ρω- 
σόδουλων. 

ΕΠΙΛΟΓΟΣ 

Η σαπίλα και η διαφθορά στο πο¬ 
δόσφαιρο μετά την άνοδο του ρω- 
σόδουλου μπλοκ στην ηγεσία του 
θα μεγαλώσουν. Άλλωστε το ίδιο 
το μπλοκ είναι ότι πιο διαφθαρμέ- 
νο και σάπιο υπάρχει στο ελληνι¬ 
κό κράτος. Σε παλιότερο άρθρο μας 
είχαμε πει ότι ο Μητρόπουλος, α¬ 
φού είχε την υποστήριξη του Κόκ¬ 
καλη, θα έμενε και ότι ο Φλωρί- 
δης θα έφευγε. 

Αυτή η τοποθέτηση αποδείχθη¬ 
κε λάθος. Ο Φλωρίδης ηγήθηκε 
του αντι-Μητρόπουλου αγώνα για 
να φέρει στα πράγματα ακόμα πιο 
βαθιά τον Κόκκαλη. Παίρνοντας 
μαζί του τον Φιλιππίδη ξέκοψε τον 


καλλιτεχνών δεν είναι αυτή που 
προωθεί τα ναρκωτικά στην κοι¬ 
νωνία. Τα ναρκωτικά τα προωθούν 
και τα εξαπλώνουν με σύστημα οι 
κρατικές πολιτικές που ανάμεσά 
τους είναι και οι προτάσεις για 
νομιμοποίηση. Γι’ αυτές κανένα 
“λαϊκό αίσθημα” όπως εκφράζε¬ 
ται από τα ΜΜΕ δεν εξεγέρθηκε. 

Η αλήθεια είναι ότι το “λαϊκό 
κράτος”, το κράτος που λυμαίνε¬ 
ται το καθεστώς των Σημίτη-Λα- 
λιώτη-ψευτοΚΚΕ-ΣΥΝ δεν δεί¬ 
χνει κανένα έλεος για τους επώ¬ 
νυμους, όταν αυτοί οι επώνυμοι δεν 
είναι δικοί τους. Για όλους αυτούς 
ετοιμάζονται μεγάλοι διασυρμοί 
και ταπεινώσεις. Τα νέα πρότυπα 
πρέπει είναι οι ορθόδοξοι “Ελεύ¬ 
θεροι” τ ου παπά Μουλατσιώτη. 

Το ίδιο διασύρθηκε χωρίς έλεος 
ο Π. Λυμπέρης. Από τη στιγμή της 
σύλληψης του μεταφερόταν από 
νοσοκομείο σε νοσοκομείο, λόγω 
του στερητικού συνδρόμου που εμ¬ 
φάνισε. Όχι, είπαν τα κανάλια δεν 
ήταν στερητικό σύνδρομο, αυτά εί¬ 
ναι κόλπα των αρχών που δεν θέ¬ 
λουν να τον χώσουν στο κελί. Στη 
συνέχεια μεταφέρθηκε στις φυλα¬ 
κές Χίου χωρίς χειροπέδες! Ο στυ¬ 
γνός εγκληματίας ήταν ελεύθερος 
στο πλοίο απλά υπό την παρακο¬ 
λούθηση των αστυνομικών! Οι κά¬ 
μερες γύριζαν στο σαλόνι και υ¬ 
ποδείκνυαν το κοινωνικό από¬ 
βρασμα στους ταξιδιώτες και τους 
ρωτούσαν πως νιώθουν γι’ αυτό το 
αποτρόπαιο γεγονός να βρίσκονται 
δίπλα σ’ αυτό το κτήνος το οποίο 
δεν φορούσε χειροπέδες. Οι ταξι¬ 
διώτες δήλωναν αηδιασμένοι ότι 
αν είχε κάνει το ίδιο ο γιος τους 
"θα τον είχαν στο αμπάρι μαζί με 
τα ποντίκια". 

Όλα αυτά ετοιμάζουν το ναζιστι- 
κό ιδεολογικό υπόβαθρο πάνω στο 
οποίο θα πατήσει το μαύρο μέτω¬ 
πο του σοσιαλφασισμού για να σύ¬ 
ρει το λαό στα χειρότερα εγκλή¬ 
ματα στο όνομα της κάθαρσης της 
κοινωνίας από τους παρακμιακούς. 


Παναθηναϊκό από τις μικρές ΠΑ- 
Ε που θα έπρεπε να τις είχε συμ¬ 
μάχους του. Ο κύριος εχθρός όχι 
μόνο του Παναθηναϊκού αλλά ό¬ 
λου του ποδοσφαίρου είναι ο Κόκ- 
καλης, και όλα τα μέτωπα και οι 
πολεμικές έπρεπε να ήταν εναντί¬ 
ον του. Δηλαδή, ο Φιλιππίδης έ¬ 
πρεπε να συμμαχήσει με τον Μη- 
τρόπουλο κόντρα στον Φλωρίδη 
και τον Κόκκαλη, και όχι το αντί¬ 
θετο. 

Πρέπει εδώ να σημειωθεί ότι ο 
Κόκκαλης διώκεται για απάτη σε 
βαθμό κακουργήματος σε βάρος 
του δημοσίου για την προμήθεια 
ηλεκτρονικών συσκευών στον Ο- 
ΠΑΠ. Αυτό δεν τον εμπόδισε να 
γίνει αντιπρόεδρος της ΕΠΑΕ, το 
οποίο αποτελεί τρομακτικό 
σκάνδαλο και είναι η καλύτερη α¬ 
πόδειξη ότι ο Φλωρίδης έφτιαξε 
το νόμο του μόνο για αυτούς που 
έφραζαν το δρόμο του Κόκκαλη 
στην ηγεσία του ποδοσφαίρου! 


ΠΟΔΟΣΦΑΙΡΟ... 

ΝΕΑ ΑΝΑΤΟΛΗ 


ΔΕΥΤΕΡΑ 23 ΙΟΥΛΗ 2001 


ΝΙΚΗΦΟΡΑ ΑΠΟΦΑΣΗ ΣΤΗΝ ΠΙΟ 

ΣΗΜΑΝΤΙΚΗ ΔΙΚΗ 

Το Σωματείο στα χέρια των Απολυμένων 


Στο προηγούμενο ψύλλο 
της Νέας Ανατολής είχαμε 
διεξοδικά περιγράφει τις 
δίκες στις οποίες είχε 
σύρει το καθεστώς τους 
Λιπασματιώτες, και είχαμε 
αναφερθεί στο θετικό κλίμα 
που έχει δημιουργηθεί στο 
νομικό κόσμο του Πειραιά 
για τους Λιπασματιώτες, 
κλίμα που απηχεί την κοινή 
γνώμη της πόλης αλλά και 
τη γενική αίσθηση δικαίου. 
Στις 3 Ιουλίου 2001εκδόθη- 
κε η απόφαση για την πιο 
σημαντική από αυτές τις 
δίκες η οποία δικαιώνει το 
νέο σωματείο. 

Η απόφαση αυτή με αριθμό 
4080/2001 αποφάνθηκε για την 
αίτηση που είχαν υποβάλλει οι 
Τσιρμούλας, Εξωμερίτης Κουρα- 
χάνης και Ρουμελιώτης με την 
οποία ζητούσαν να ακυρωθούν 
οι αποφάσεις της προσωρινής 
διοίκησης που είχε θεωρήσει πα¬ 
ραιτημένους τους Τσιρμούλα κι 
Εξωμερίτη, όπως και οι εκλογές 
που έγιναν. Θυμίζουμε ότι οι 
Τσιρμούλας και Εξωμερίτης με 
πρωτοφανές θράσος αρνήθηκαν 
τις παραιτήσεις τους από το προ¬ 
σωρινό συμβούλιο που όρισε το 
δικαστήριο για να γίνουν εκλο¬ 
γές, με το πρόσχημα ότι δεν εί¬ 
χαν υποβληθεί στο αρμόδιο όρ¬ 
γανο! Στην αντίκρουση τους οι 
Λιπασματιώτες υποστήριξαν ότι 
το αν υποβάλλεται ή όχι μία πα¬ 
ραίτηση σε αρμόδιο όργανο το 
κρίνει το όργανο και όχι ο πα¬ 
ραιτούμενος, και δεν υπάρχει πιο 
επίσημη παραίτηση από αυτήν 
που γίνεται δημόσια όπως αυτή 
που έκαναν κάτω από την πίεση 
των απολυμένων οι Τσιρμούλας 
- Εξωμερίτης. Το δικαστήριο δι¬ 
καίωσε ουσιαστικά το νέο σω¬ 
ματείο και δέχτηκε ότι οι Μ. 
Τσιρμούλας και Α. Εξωμερίτης 
είχαν παραιτηθεί όταν συγκροτή¬ 
θηκε το προσωρινό συμβούλιο 
και γι’ αυτό δεν έπρεπε να προ¬ 
σκληθούν για να αναλάβουν α¬ 
ξίωμα. Απέρριψε επίσης και το 
γελοίο επιχείρημα των Κουραχά- 
νη και Ρουμελιώτη ότι δεν προ¬ 
σκλήθηκαν στο συμβούλιο με ε¬ 
πίσημο έγγραφο (!), το οποίο ση¬ 
μαίνει ότι δεν προσκλήθηκαν 
καθόλου! Συνεπώς οι αποφάσεις 
του προσωρινού συμβουλίου ή¬ 
ταν νόμιμες, δηλαδή η προκήρυ¬ 
ξη και διεξαγωγή εκλογών και 
η ανακήρυξη νέου αγωνιστικού 
δ.σ. Συγκεκριμένα αναφέρεται 
στο σκεπτικό της απόφασης ότι: 
«Η θητεία του Διοικητικού Συμ¬ 
βουλίου έληξε, στις 15.10.2000. 
Με αίτηση των αιτούντων (σ.σ. 
των Τσιρμούλα, Εξωμερίτη κ.λπ.), 
ενώπιον του Δικαστηρίου αυτού, 
ζητήθηκε ο ορισμός προσωρινής 


ΔιοικούσαςΕπιτροπής, για την 
αντιμετώπιση των προβλημάτων 
των εργαζομένων αλλά και για 
τη διενέργεια εκλογών. Με την 
υπ’ αριθ. 1128/28.2.2001 απόφαση 
του Δικαστηρίου αυτού, διορί¬ 
στηκε εννεαμελής προσωρινή 
Διοικούσα Επιτροπή, αποτελού¬ 
με νη από τους: (1) Βασίλειο Αλ- 
τή του Γεωργίου, (2) Μιχαήλ 
Τσιρμούλα, (3) Εμμανουήλ 
Γκιούσο του Νικολάου, (4) Αν- 
δρέα Εξωμερίτη, (5) Θεμιστοκλή 
Κυπραίο του Σωτηρίου, (6) Γε¬ 
ώργιο Λαγκαδά του Πέτρου, (7) 
Ηλία Ματέρη του Νικολάου, (8) 
Περικλή Κουραχάνη και (9) Γε¬ 
ώργιο Ρουμελιώτη, στην οποία 
παρασχέθηκε η εξουσία να συ- 
γκαλέσουν γενική συνέλευση 
των μελών του σωματείου, προ- 
κειμένου, μέσα σε προθεσμία 
τριών (3) μηνών από τη δημοσί¬ 
ευση της απόφασης να εκλεγεί η 
διοίκηση του σωματείου, και να 
επιμεληθούν, κατά το ίδιο διά¬ 
στημα τις υποθέσεις του σωμα¬ 
τείου που έχουν επείγοντα χα¬ 
ρακτήρα. Ο εκ των μελών της 
προσωρι νής Α ιοικούσας Επι¬ 
τροπής Βασίλειος Αλτης εί¬ 
χε επιφορτιστεί, δυνάμει της 
προαναφερόμενης απόφασης, 
με το καθήκον να συγκαλέ- 
σει τα υπόλοιπα μέλη του 
προσωρινού Αιοικητικού 
Συμβουλίου, προκειμένου αυ¬ 
τοί να συγκροτηθούν σε σώ¬ 
μα. Ο Βασίλειος Αλτής ειδο¬ 
ποίησε τηλεφωνικά τον Πε¬ 
ρικλή Κουραχάνη και τον Γε¬ 
ώργιο Ρουμελιώτη καθώς και 
τα υπόλοιπα μέλη της Επι¬ 
τροπής εκτός από τον Μιχα¬ 
ήλ Τσιρμούλα και τον Αν- 
δρέα Εξωμερίτη οι οποίοι εί¬ 
χαν υποβάλει τις παραιτή¬ 
σεις τους προς τα μέλη του 
σωματείου, με την από 5 Α¬ 
πριλίου 2001 επιστολή τους, 
δηλώνοντας ότι δεν συμμε¬ 
τέχουν στη διορισμένη διοί¬ 
κηση για εκλογές και όπως 
είχαν δεσμευτεί θα δήλωναν 
την παραίτησή τους, διότι το 
σωματείο δεν μπορούσε να 
πάει για εκλογές. Προς τού¬ 
το δεν προσκλήθηκαν στη 
συνεδρίαση για τη συγκρότη¬ 
ση σε σώμα η οποία πραγμα¬ 
τοποιήθηκε την 24η Απριλίου 
2001 με τα ακόλουθα θέματα της 
συνεδρίασης: (1) Επιλογή νομι¬ 
κού συμβούλου του σωματείου, 
(2) εγγραφή νέων μελών, (3) κα¬ 
θορισμό μειωμένης εισφοράς για 
την κάλυψη των εκκρεμών τα¬ 
μειακών υποχρεώσεων των με¬ 
λών και (4) ημερομηνία διεξαγω¬ 
γής της Γενικής Συνέλευσης για 
την εκλογή της Εφορευτικής Ε¬ 
πιτροπής και τον ορισμό ημερο¬ 
μηνίας διενέργειας εκλογών. Κα¬ 


τά τη συνεδρίαση αυτή, παρέστη¬ 
σαν οι: (1) Ηλίας Ματέρης (ο ο¬ 
ποίος εκλέχθηκε Πρόεδρος του 
Διοικητικού Συμβουλίου), (2) 
Γεώργιος Λαγκαδάς (ο οποίος 
εκλέχθηκε Αντιπρόεδρος του 
Διοικητικού Συμβουλίου), (3) 
Θεμιστοκλής Κυπραίος (ο οποί¬ 
ος εκλέχθηκε Γραμματέας του 
Διοικητικού Συμβουλίου), (4) 
Βασίλειος Αλτής (ο οποίος εκλέ¬ 
χθηκε Ταμίας του Διοικητικού 
Συμβουλίου) και (5) Εμμανουήλ 
Γκιούσος (ο οποίος εκλέχθηκε 
Έφορος του Διοικητικού Συμ¬ 
βουλίου). Μεταξύ των άλλων, 
καθορίστηκε ως ημερομηνία διε¬ 
ξαγωγής της Γενικής Συνέλευ¬ 
σης για την εκλογή της Εφορευ¬ 
τικής Επιτροπής, η 8η Μαίου 
2001, ημέρα Τρίτη. Τα πρακτικά 
αυτά κοινοποιήθηκαν στους αι- 
τούντες στις 2 Μαίου 2001. Κα¬ 
τά την επαναληπτική Γενική Συ¬ 
νέλευση της 27ης και 28ης Μαί¬ 
ου, αντίστοιχα εξελέγησαν ως τα¬ 
κτικά μέλη οι ακόλουθοι σύμβου¬ 
λοι: (1) Ηλίας Ματέρης, (2) Γε¬ 
ώργιος Τριανταφύλλου, (3) Γεώρ¬ 
γιος Λαγκάδας, (4) Κων/νος 
Φουλίδης. (5) Βασίλειος Αλτής, 
(6) Βασίλειος Κουμαριανός, (7) 
Απόστολος Παναγιωτίδης. (8) 
Ιωάννης Κοντάκος και (9) Θε¬ 
μιστοκλής Κυπραίος, και ως α¬ 
ναπληρωματικά οι (1) Αντώνιος 
Γιαννακός, (2) Αθανάσιος Κυ- 
πρής, (3) ΦραντζέσκοςΚαρακα- 
τσάνης, (4) Ανδρέας Λαίνης, (5) 
Απόστολος Κουτήρης, (6) Κων/ 
νος Λυπηρίδης, (7) Αθανάσιος 


Στράγγας και (8) Μάρκος Σιγά- 
λας. Τα ως άνω εκλεγέντα μέλη 
του Διοικητικού Συμβουλίου συ¬ 
νεδρίασαν την 4η Ιουνίου 2001 
και ώρα 17:00 στο Εργατικό Κέ¬ 
ντρο Πειραιά και συγκροτήθη¬ 
καν σε σώμα. Ο Ηλίας Ματέρης 
εκλέχθηκε Πρόεδρος του Α.Σ., ο 
Γεώργιος Τριαντάφυλλος, Αντι¬ 
πρόεδρος τουΑ,Σ., ο Απόστολος 
Παναγιωτίδης, Γραμματέας ΑΣ, 
ο Γεώργιος Λαγκάδας, Ταμίας 
τουΑ,Σ., ο Βασίλειος Αλτής, Έ¬ 
φορος Α.Σ. και οι υπόλοιποι Σύμ¬ 
βουλοι απλά μέλη του Α.Σ.». 

Πρόκειται για ένα ηχηρό χα¬ 
στούκι στους πουλημένους συν¬ 
δικαλιστές, που αποτελούν τμή¬ 
μα της ισχυρής κρατικοδίαιτης 
συνδικαλιστικής γραφειοκρατί¬ 
ας. Την απόφαση αυτή την πέτυ¬ 
χε η Επιτροπή Αγώνα με τον συ¬ 
νεπή αγώνα, τη συνεχή καταγ¬ 
γελία των εγκάθετων του Λαλιώ- 
τη, Τσιρμούλα και Εξωμερίτη α¬ 
νοιχτά μέσα στο λαό, και την άρ¬ 
νησή τους να παρακαθήσουν μα¬ 
ζί τους στο ίδιο Δ.Σ. Το αποτέ¬ 
λεσμα ήταν ένας έντιμος δικα¬ 
στής να μπορέσει να διακρίνει 
και να υποστηρίξει τη δίκαιη 
πλευρά σ’ αυτή την υπόθεση. Με 
αυτό τον τρόπο οι Λιπασματιώ- 
τες κατάφεραν να ξεπετάξουν ο¬ 
ριστικά τους Τσιρμούλα και Ε¬ 
ξωμερίτη που δεν τους υποστή¬ 
ριζε παρά μόνο το σκαιό σοσιαλ- 
φασιστικό καθεστώς, και να πά¬ 
ρουν το σωματείο στα χέρια τους. 

Το παλαιό διοικητικό συμβού¬ 
λιο όμως αρνείται μέχρι τώρα να 


παραδώσει τα περιουσιακά στοι¬ 
χεία του σωματείου, δηλ. τα χρή¬ 
ματα και τα σπίτια. Γι’ αυτό το 
σκοπό οι Λιπασματιώτες έχουν 
κάνει αίτηση ασφαλιστικών μέ¬ 
τρων. Για την αίτηση αυτή δεν 
έχει ακόμα εκδοθεί απόφαση, πα¬ 
ρά το γεγονός ότι δικάστηκε μί¬ 
α εβδομάδα πριν και η πρόεδρος 
μίλησε για “σύντομη απόφαση”. 
Η καθυστέρηση αυτή αρχίζει να 
θυμίζει την καθυστέρηση της έκ¬ 
δοσης της απόφασης για την πα¬ 
ρέμβαση των απολυμένων με την 
οποία ζητούσαν εκλογές. Αυτή 
η απόφαση εκδόθηκε μετά από 
πέντε μήνες με μέλη του προσω¬ 
ρινού δ.σ. τους Τσιρμούλα - Ε¬ 
ξωμερίτη. Όσο δεν βγαίνει η α¬ 
πόφαση για τα ασφαλιστικά οι 
Λιπασματιώτες στερούνται από 
μια υλική νίκη που θα τους έ¬ 
δινε μεγάλη βοήθεια στον αγώ¬ 
να τους. Ωστόσο αυτή η απόφα¬ 
ση δεν μπορεί να καθυστερήσει 
πέντε μήνες, ούτε μπορεί να κα¬ 
θυστερήσει για πολύ ακόμη, ού¬ 
τε μπορεί να ανατρέψει το δεδι- 
κασμένο της πρώτης και οριστι¬ 
κής απόφασης. 

Οι Τσιρμούλας - Εξωμερίτης εν 
τω μεταξύ δεν κάθησαν με σταυ¬ 
ρωμένα χέρια. Κατάθεσαν μία νέα 
επαίσχυντη αγωγή αυτή τη φορά 
για την ακύρωση των εκλογών, 
ισχυριζόμενοι τώρα ότι δεν ψή¬ 
φισαν στις εκλογές μέλη του 
σωματείου! Συγκεκριμένα στην 
αγωγή περιλαμβάνεται ένας ονο- 

συνέχεια στη σελ. 13 


Η Επιτροπή Αγώνα των 
Λιπασμάτων αντιστέκεται στον 
πόλεμο της σιωπής 


Στις 3 Ιουλίου 2001 η Επιτροπή Αγώνα των Λι¬ 
πασμάτων έκανε παράσταση διαμαρτυρίας έξω α¬ 
πό το δημαρχείο του Πειραιά με πανό και συνθή¬ 
ματα. Την ίδια στιγμή σε αίθουσα του Δημαρχείου 
γινόταν ειδική τελετή για την ανακήρυξη της πό¬ 
λης του Πειραιά σε ολυμπιακή πόλη. 

Τα συνθήματα των Λιπασματιωτών “Θέλουμε 
δουλειά και όχι ανεργία , όχι άλλο χτύπημα στη 
βιομηχανία”, “Είκοσι μήνες στην ανεργία” φανέ¬ 
ρωναν την υποκρισία του κράτους που διοργανώ- 
νει διαρκώς φιέστες για τους Ολυμπιακούς του 
2004, προβάλλοντας μία ψεύτικη εικόνα εκσυγχρο¬ 
νισμού και ανάπτυξης την ώρα που γκρεμίζει τα 
εργοστάσια, και πετάει στο δρόμο τους εργαζόμε¬ 
νους. 

Οι απολυμένοι ήταν εκεί ήδη κατά την προσέ¬ 
λευση των επισήμων. Παρέλασαν οι Φασούλας, Λι- 
ντζέρης κ.ά ωστόσο κανείς δεν γύρισε ούτε καν 
προς την πλευρά των απολυμένων. Μόνο ο Μιχα- 
λολιάκος τόλμησε να χαιρετίσει τους διαμαρτυρό- 
μενους. Μοιράστηκε προκήρυξη με τίτλο “Θάβουν 


τη φωνή των Λιπασμάτων” όπου επισημαίνεται ο 
τρόπος με τον οποίο το καθεστώς κρατά μακριά 
τα ΜΜΕ από τον αγώνα των Λιπασματιωτών. 

Οι προκηρύξεις μοιράστηκαν και στους εκπρο¬ 
σώπους του Τύπου και της τηλεόρασης, ωστόσο 
κανείς δεν ασχολήθηκε. Οι Λιπασματιώτες πα- 
ρέμειναν και φώναζαν συνθήματα σ’ όλη τη διάρ¬ 
κεια της τελετής μέχρι και τη στιγμή που βγήκε 
η Αγγελοπούλου. 

Το κερασάκι της όλης υπόθεσης ήταν ότι την 
ίδια στιγμή στην πλατεία του Δημαρχείου είχε 
εκδήλωση το ψευτοΚΚΕ για το ασφαλιστικό με 
λιγοστούς ακροατές. Το πάνελ ασχολήθηκε με 
τους διαμαρτυρόμενους Λιπασματιώτες μόνο για 
να τους μεταφέρει το μήνυμα ότι αν δεν πάνε μα¬ 
ζί του, δεν θα νικήσουν! 

Μπορεί το καθεστώς να έχει αποκλείσει τους 
απολυμένους από τα ΜΜΕ, αλλά αυτοί θα θυμί¬ 
ζουν πάντα την παρουσία τους, χαλώντας τις κρα¬ 
τικές φιέστες και ενημερώνοντας το λαό. Ο απο¬ 
κλεισμός τους δεν θα κρατήσει για πολύ. 

ΑΝΤΙΠΑΓΚΟΣΜΙΟΠΟΙΗΣΗ: 

ΤΟ ΚΙΝΗΜΑ ΤΟΥ ΟΓΔΟΟΥ 
ΕΝΑΝΤΙΑ ΣΤΟΥΣ ΑΛΛΟΥΣ ΕΠΤΑ 


Η 


Άρθρο του σ. Ηλία Ζαφειρόπουλου (18 Ιούλη 2001) 

διεθνής της αντίδρασης πραγματοποιεί σε λίγες μέρες στη Γένοβα την πιο μεγάλη της γιορτή. 

Οι σοσιαλφασίστες και οι κλασσικοί ακροδεξιοί φασίστες όλου του πλανήτη, βασικά αυτοί του 
πλούσιου βορρά, θα μαζευτούν για μια ακόμα φορά θα διαδηλώσουν ενάντια στην παγκοσμιο¬ 
ποίηση. 

Είναι αλήθεια ότι αυτό το πολύχρωμο πλήθος που θα παρελάσει μπροστά από τους Αυτοκρά- 
τορες του και θα τους αποδοκιμάσει εκ του ασφαλούς δεν αποτελείται αποκλειστικά από 
αντιδραστικούς. Όμως οι αντιδραστικοί αποτελούν την ηγεσία του, καθώς αυτοί χαράσσουν 
την γενική πολιτική και ιδεολογική γραμμή και κυρίως αυτοί το οργανώνουν. 


Η διεθνής της αντίδρασης πραγματοποιεί σε λίγες μέρες 
στη Γένοβα την πιο μεγάλη της γιορτή. 

Οι σοσιαλφασίστες και οι κλασσικοί ακροδεξιοί φασίστες 
όλου του πλανήτη, βασικά αυτοί του πλούσιου βορρά, θα μα¬ 
ζευτούν για μια ακόμα φορά θα διαδηλώσουν ενάντια στην 
παγκοσμιοποίηση. 

Είναι αλήθεια ότι αυτό το πολύχρωμο πλήθος που θα παρε- 
λάσει μπροστά από τους Αυτοκράτορες του και θα τους απο- 
δοκιμάσει εκ του ασφαλούς δεν αποτελείται αποκλειστικά 
από αντιδραστικούς. Όμως οι αντιδραστικοί αποτελούν την 
ηγεσία του, καθώς αυτοί χαράσσουν την γενική πολιτική και 
ιδεολογική γραμμή και κυρίως αυτοί το οργανώνουν. 

Η βάση του “αγώνα” δηλαδή ο μέσος τύπος του πλήθους 
είναι αυτό το είδος ριζοσπαστικοποιημένου μικροαστού που 
ζει σε μια ανεπτυγμένη χώρα του βορρά, που είναι συνήθως 
μισοδιαννοούμενος που κατά κανόνα σπρώχνεται έξω από τα 
ψηλά σκαλιά της σύγχρονης παραγωγής, και είναι γι αυτό 
εξοργισμένος με τους αστούς και τα μονοπώλια δίχως να 
συμπαθεί καθόλου μα καθόλου τους εργάτες και τους άλλους 
συνηθισμένους μέσους ανθρώπους της κοινωνίας που γενικά 
τους ονομάζει αλλοτριωμένους από το κεφάλαιο. 

Σε άλλες εποχές, επαναστατικές, αυτός ο τύπος θα μπορού¬ 
σε να ακολουθήσει με πάθος το προλεταριάτο και μάλιστα 
θα έμπαινε στην πρώτη γραμμή της μάχης, ενώ θα γέμιζε 
τον προλεταριακό στρατό με τις μικροαστικές προκαταλή¬ 
ψεις του. Όμως τώρα ακολουθεί τη διεθνή του σοσιαλφασι- 
σμού επειδή το επαναστατικό προλεταριάτο είναι πεσμένο 
κατά γης. Πρόκειται για ένα ρεύμα ανάλογο μ’ εκείνο που 
ακολούθησε τα κινήματα του χιτλερικού και φασιστικού α- 
ντικαπιταλισμού πριν εβδομήντα χρόνια, που πριν 20 χρόνια 
ακολούθησε τους μουλάδες του Ισλάμ, που την τελευταία δε¬ 
καετία τρέχει πίσω από τους εθνικοσοσιαλιστές του ΡΚΚ 
και της ΕΤΑ ή βρίσκει μια κρυφή ελπίδα στους πραξικοπη¬ 
ματίες “ιθαγενιστές” Ζαπατίστας. 

Αυτός ο μικροαστικός ριζοσπαστικός τύπος δεν είναι ο μο¬ 
ναδικός τύπος του “λαού του Σηάτλ” ή του “λαού του Πόρτο 
Αλλέγκρε” όπως αυτοονομάζεται αυτό το πλήθος. Εκεί είναι 
και εκπρόσωποι της συνδικαλιστικής αριστοκρατίας του Βορ¬ 
ρά, είναι και οικολόγοι σοσιαλδημοκρατικού τύπου, είναι και 
εκπρόσωποι ενός ρεφορμιστικού και φιλανθρωπικού κινήμα¬ 
τος υπέρ του τρίτου κόσμου. 

Όμως αυτή η “ρεφορμιστική” πτέρυγα του κινήματος, αυ¬ 
τή δηλαδή που θέλει μια πιο δημοκρατική, πιο ισότιμη, πιο 
φιλάνθρωπη πολιτική του ιμπεριαλιστικού κόσμου απέναντι 
στην παγκόσμια φτωχολογιά, δεν είναι αυτή που δίνει τον 
τόνο. Τον τόνο τον δίνει ο μικροαστός ριζοσπαστικός αντικα- 
πιταλιστικός στρατός και πάνω απ’ όλα οι σοσιαλφασίστες 
και οι φασίστες ηγέτες του. 

Αυτό φαίνεται καλύτερα αν προσέξει κανείς το απόσπα¬ 
σμα που έστειλε η Ελλάδα στη Γένοβα. Είναι εκεί όλο το 
γνωστό μέτωπο που αποτελείται από τους κνΐτες, τους τρο- 
τσκιστές, και τους αναρχικούς, κάτω από την ηγεμονία του 
ΣΥΝ και του ψευτοΚΚΕ. Αλλά όλο και θα βρει κανείς και 
κανέναν ρεφορμιστή της ΓΣΣΕ και κανέναν ξέμπαρκο Πα- 
παγιαννάκη. 

Όμως στην ουσία δεν έχουμε παρά μια εκδρομή στην Ιτα¬ 
λία της γνωστής διαδήλωσης που υπερασπίζει τους σέρβους 
σφαγείς, τους εθνικοσοσιαλιστές του ΡΚΚ και τα “δημοκρα¬ 
τικά” δικαιώματα της “17 Νοέμβρη” τη διεφθαρμένη κρατι¬ 
κή γραφειοκρατία και γκρεμίζει τη βιομηχανία στο όνομα 
της πάλης ενάντια στο ιδιωτικό κεφάλαιο, και που σε κάθε 
ευκαιρία συλλαμβάνει όμηρο το λαό για το καλό των “επα¬ 


ναστατικών αγώνων του”. 

Πιστεύουμε ότι αυτή η σύνθεση δεν είναι η τυπική για 
κάθε “εθνική” αντιπροσωπεία που θα φτάσει στη Γένοβα. Η 
Ελλάδα είναι μια χώρα που ηγεμονεύεται από το σοσιαλφα- 
σισμό και το τσούρμο της θα πρέπει να είναι από τα χειρότε¬ 
ρα. Όμως αυτό το τσούρμο δεν θα παθιαζότανε τόσο πολύ για 
να βρεθεί στη Γένοβα αν δεν ήξερε ότι θα βρεθεί στο στοιχείο 
του. Ξέρει δηλαδή ότι εκεί θα είναι όλοι οι ομοϊδεάτες του, 
δηλαδή οι φαιοκόκκινοι όλου του κόσμου δίπλα σε λίγους 
αφελείς φιλάνθρωπους φιλελεύθερους και ακόμα πιο λίγους 
σοσιαλδημοκράτες που λειτουργούν σαν άλλοθι και σαν προ- 
κάλυψη του φασισμού σε αυτές τις εξορμήσεις. 

Βέβαια, το ελληνικό τσούρμο δείχνει από μια άλλη σκοπιά 
την πραγματική πολιτικοκοινωνική φυσιογνωμία της Γένο¬ 
βα. Δείχνει τον βαθιά καθεστωτικό της χαρακτήρα. 

Πρέπει να πάρει κανείς σοβαρά υπ’ όψη του το γεγονός ότι 
εδώ και δύο βδομάδες σύσσωμος ο ελληνικός τύπος, με επι¬ 
κεφαλής το βασικό έντυπο της ελληνικής αστικής τάξης, τη 
ρωσόφιλη Ελευθεροτυπία, προπαγανδίζει ασταμάτητα την ε¬ 
ξόρμηση και δεν βρίσκει τα κατάλληλα λόγια για να υμνή¬ 
σει το “λαό του Σηάτλ” και τον υπέροχο αγώνα του. Με ένα 
τέτοιο σφυροκόπημα είναι φυσικό τα Νέα της 16 Ιούλη να 
καμαρώνουν με τον πρωτοσέλιδο τίτλο τους ότι το 54% του 
ελληνικού λαού είναι υπέρ της Γένοβα και κατά της παγκο¬ 
σμιοποίησης. 

Μα μήπως ο πρώτος κήρυκας της αντιπαγκοσμιοποίησης 
δεν είναι ο Χριστόδουλος, αυτός ο αναπαλαιωτής του πιο 
μαύρου σοβινισμού; Μαζί τους δεν είναι ο υπουργός άμυνας 
και όλοι ανεξαίρετα οι κομματικοί ηγέτες που καταγγέλ¬ 
λουν τουλάχιστον τον τρόπο με τον οποίο σήμερα γίνεται η 
παγκοσμιοποίηση και χαιρετίζουν την ειρηνική πλευρά δη¬ 
λαδή ολόκληρη την πολιτική πλατφόρμα των διαδηλώσεων 
τύπου Γκέτεμποργκ, Γένοβας κλπ; Είναι φανερό ότι σύσσωμο 
το έθνος, η εκκλησία, ο στρατός, η κυβέρνηση και τα κόμμα¬ 
τα είναι στο πλευρό των παιδιών μας που θα αποβιβασθούν 
στη Γένοβα. Οι τροτσκιστές του ΣΕΚ έχουν μαζί τους τις 
ευχές του έθνους, όσο και οι πρωταθλητές του στίβου. 

Αυτό το εκτρωματικό φαινόμενο, που μετράει για επανά¬ 
σταση, γίνεται ακόμα πιο χτυπητό στην περίπτωση της Ιτα¬ 
λίας, όπου το βαθύ καθεστώς, δηλαδή η ψευτοαριστερή νο- 
μενκλατούρα που διοικεί τη χώρα καθώς και ο καθολικός 
κύκλος, η μάνα της ιταλικής, και ένα από τα οχυρά της πα¬ 
γκόσμιας αντίδρασης, είναι φανατικά στο πλευρό των “αγω¬ 
νιστών” και κατεβάζει πολλές χιλιάδες από αυτούς. Ο ελεγ¬ 
χόμενος από αυτό το καθεστώς δήμος της Γένοβας δίνει χώ¬ 
ρο και μέσα επικοινωνίας στο επιτελείο του αγώνα, δίνει 
κατάλυμα στα σχολεία σε όλους τους ξένους διαδηλωτές. 
Ταυτόχρονα συρρέουν οι μισοί διάσημοι ιταλοί σκηνοθέτες 
για να απαθανατίσουν σε μια αρκετά ακριβή παραγωγή την 
μεγάλη μάχη. 

Από πότε οι επαναστάτες, αυτοί που προκαλούν κατάμου¬ 
τρα τους αρχηγούς του πλανήτη και τους κλείνουν μέσα σε 
καράβια για να έχουν ασφάλεια, και που τους οδηγούν στην 
πολιτική άμυνα, εξασφαλίζουν δωρεάν χώρο γενικού επιτε¬ 
λείου, ύπνο (ακόμα και φαί) και άπειρη ευνοϊκή δημοσιότητα; 

Αυτά δεν τα πετυχαίνουν ποτέ επαναστάτες. Αυτά είναι 
κατορθώματα φραξιών των καθεστώτων και αφού εδώ πρό¬ 
κειται για ενωμένες διεθνείς φράξιες ενάντια τάχα στο διε¬ 
θνές καθεστώς, θα πρέπει ο διοργανωτής να είναι μια φράξια 
αυτού του διεθνούς καθεστώτος, δηλαδή μια συγκεκριμένη 
διεθνής καθεστωτική δύναμη. 

Πραγματικά αυτή η δύναμη υπάρχει και βρίσκεται ανάμε¬ 


σα στους 08. Πρόκειται για την όγδοη δύναμη, τη Ρωσία. 

Η σοσιαλφασιστική διεθνής, έκφραση με την οποία εννοού¬ 
με τις καθοδηγητικές πολιτικές ομάδες του “λαού του Σηά¬ 
τλ”, επεξηγεί το 08 σαν ένα 07 συν τη Ρωσία. Η Ρωσία είναι 
το όνομα που θέλουν να ξεχνιέται μέσα σ' αυτή την οχτάδα. 
Λένε με στόμφο “οι εφτά πιο ανεπτυγμένες χώρες” ή οι “ε¬ 
φτά πιο πλούσιες χώρες” και μετά λένε γρήγορα και κάπως 
αμήχανα “και η Ρωσία”. 

Το μεγάλο ζήτημα, δηλαδή το τι δουλειά έχει αυτή η υποτι¬ 
θέμενη φτωχή και μισοδιαλυμένη Ρωσία, ανάμεσα στους πα¬ 
νίσχυρους του πλανήτη, κανείς από αυτούς τους θεωρητικούς 
της αντιπαγκοσμιοποίησης δεν το εξετάζει στα σοβαρά. 

Βέβαια όλοι θα σου πουν ότι η Ρωσία βρίσκεται εκεί σαν 
μια επικίνδυνη πυρηνική χώρα, αλλά δεν θα μπουν στον κόπο 
να συσχετίσουν αυτή την πυρηνική ισχύ με την πολιτική και 
ύστερα με την οικονομική της ισχύ στον κόσμο. 

Έτσι η Ρωσία περνάει απαρατήρητη μέσα σ' αυτή τη μά¬ 
ζωξη σαν ένα αταίριαστος φτωχός συγγενής. Χάρη σ' αυτή 
την όχι τυχαία αποσιώπηση οι θεωρητικοί και πρακτικοί της 
αντιπαγκοσμιοποίησης συγκεντρώνουν τα πυρά τους απο¬ 
κλειστικά στους 07. Όλα τους τα επιχειρήματα και όλα τους 
τα αιτήματα έχουν να κάνουν αποκλειστικά με αυτούς. Σε 
ότι αφορά την πολιτική τους αιχμή αυτή συγκεντρώνεται 
πάντα σε έναν από τους εφτά, τις ΗΠΑ. 

Αυτή η διεθνής διάταξη των δυνάμεων, αυτή η διάταξη 
των “εχθρών των λαών” είναι η κλασσική διάταξη που προ¬ 
βάλλει εδώ και δεκαετίες ο ρώσικος και σήμερα πια και 
κινέζικος σοσιαλιμπεριαλισμός, όπως και κάθε άλλος αντι¬ 
δραστικός πόλος στον κόσμο. 

Αναφερόμαστε εδώ στην γενική πολιτική πλατφόρμα του 
κινήματος για να μπούμε στον πυρήνα του ζητήματος. Γιατί 
μέσα στο γενικό “λαό του Σηάτλ” όπως εξηγήσαμε πριν υ¬ 
πάρχει ένα πλήθος από πρακτικά υποκινήματα, οργανώσεις 
και συνδικάτα, που το κάθε ένα μπορεί να επικεντρώνεται 
στην μια ή στην άλλη πλευρά των διεθνών οικονομικών και 
κοινωνικών αντιθέσεων και να προβάλλει επιμέρους αιτή¬ 
ματα, ανάμεσα στα οποία πολλά θα μπορούσε να τα προσυπο¬ 
γράψει ένας προοδευτικός άνθρωπος αν μπαίνανε μέσα σε 
ένα άλλο γενικότερο πολιτικό πλαίσιο. Για παράδειγμα το 
βασικό αίτημα των αμερικάνικων εργατικών συνδικάτων που 
πρωταγωνίστησαν στο Σηάτλ ήταν να χτυπηθούν εκτός από 
τα μονοπώλια και τα σοσιαλφασιστικά καθεστώτα και πρώ¬ 
τα πρώτα η Κίνα που σε συνεργασία με τα πρώτα επιβάλουν 
απόλυτη εκμετάλλευση και φασιστική καταπίεση στους ερ¬ 
γάτες που δουλεύουν στα εργαστήριά τους. Αυτό το αίτημα 
έφερε ένα πραγματικό ρήγμα μέσα στο κίνημα της αντιπα- 
γκοσμιοποίησης κάνοντας έξαλλη την κυρίαρχη σοσιαλφα- 
σιστική πλευρά του. Τώρα στη Γένοβα αυτό το αίτημα φαίνε¬ 
ται να έχει εξαφανιστεί. 

Προοδευτικό επίσης είναι γενικά και το αίτημα για μια 
ουσιαστική ελάφρυνση των χρεών των πιο φτωχών χωρών 
του τρίτου κόσμου, που το προβάλλουν μια σειρά μη κυβερνη¬ 
τικές οργανώσεις, όμως πρέπει να τοποθετιέται με άλλο τρό¬ 
πο. 

Τέτοιας φύσης είναι και το αίτημα για αντιμετώπιση του 
έητζ στον τρίτο κόσμο, ειδικά στην Αφρική με εξασφάλιση 
φτηνών φαρμάκων. 

Όμως σε όλες αυτές τις περιπτώσεις το ιδεολογικό πλαί¬ 
σιο, δηλαδή ότι η παγκοσμιοποίηση είναι μια καταστροφική 
εξέλιξη, καθώς και η πολιτική αφετηρία ότι ο κύριος εχθρός 
είναι η Δύση, δίνουν σε αυτά τα αιτήματα ένα αντιδραστικό 
χρώμα. 

Ασφαλώς από τα ρεύματα της αστικής και μικροαστικής 
ιδεολογίας, δηλαδή από τους εθνικιστές, τους οπαδούς της 
επιστροφής στη φύση, τους θρησκόληπτους, τους αντισημί- 
τες και τους ιδεαλιστές κάθε είδους δεν μπορεί να περιμένει 
κανείς κάτι άλλο. Αυτά τα ρεύματα εκφράζουν τουλάχιστον 
τον αιώνιο τρόμο της καθυστέρησης μπροστά στην πρόοδο. 

συνέχεια στη σελ. 10 

συνέχεια από τη σελ. 9 

Όμως πρέπει να είναι κανείς ξεχωριστά αυστηρός απένα¬ 
ντι σε εκείνους που πολεμάνε την παγκοσμιοποίηση σηκώ¬ 
νοντας τη σημαία του μαρξισμού - λενινισμού. Αυτοί είναι 
απόλυτα ασυνεπείς και ανέντιμοι χώρια από την αντιδραστι¬ 
κή τους θέση. Δεν είναι τυχαίο λοιπόν που αυτοί ακριβώς 
αποτελούν την ακροδεξιά, δηλαδή την σοσιαλφασιστική πλευ¬ 
ρά του κινήματος της αντιπαγκοσμιοποίησης, στον ίδιο βαθ¬ 
μό με τους ανοιχτούς ναζιστές. 

Γιατί η παγκοσμιοποίηση έχει μεν σήμερα κοινωνικό φορέ¬ 
α και πρωταγωνιστή το κεφάλαιο, και μάλιστα το μονοπω¬ 
λιακό κεφάλαιο της Δύσης, αλλά πρώτα απ’ όλα αυτή απο¬ 
τελεί μια έκρηξη, ένα πλάτεμα και ένα πρωτοφανές βάθεμα 
των παραγωγικών δυνάμεων της εργασίας σε παγκόσμια κλί¬ 
μακα, ενώ ταυτόχρονα, όπως κάθε άλλη παραγωγική επανά¬ 
σταση αποτελεί μια πελώρια και αδυσώπητη μηχανή κατα¬ 
στροφής των εθνικών συνόρων, των εθνικιστικών προκατα¬ 
λήψεων και τελικά ενοποίησης των λαών και συντόμευσης 
της διαδικασίας της επανάστασης. 

Αυτές οι τάσεις ισχύουν γενικά για τον ώριμο καπιταλισμό 
και τις παραγωγικές δυνάμεις που αυτός αναπτύσσει. Ο Λέ- 
νιν αναφέρεται στον “ώριμο καπιταλισμό που τραβά για να 
μετατραπεί σε σοσιαλιστική κοινωνία και που χαρακτηρίζε¬ 
ται από την επιταχυνόμενη σύσφιξη των κάθε λογής σχέσε¬ 
ων ανάμεσα στα έθνη, το σπάσιμο των εθνικών φραγμών, τη 
δημιουργία της διεθνούς ενότητας του κεφάλαιου, της οικο¬ 
νομικής ζωής γενικά, της πολιτικής, της επιστήμης, κ.λπ.” 
και παρακάτω: “ο μαρξισμός προβάλλει στη θέση κάθε εθνι¬ 
κισμού το διεθνισμό που αναπτύσσεται μπροστά στα μάτια 
μας με κάθε βέρστι σιδηροδρομικής γραμμής, με κάθε διε¬ 
θνές τράστ, με κάθε ένωση εργατών (διεθνή ως προς την 
οικονομική της δράση, και κατόπιν ως προς τις ιδέες και τις 
επιδιώξεις της)” (Κριτικά σημειώματα πάνω στο εθνικό ζή¬ 
τημα, 19ος τόμος). 

Ο ΠΑΓΚΟΣΜΙΟΠΟΙΗΜΕΝΟΣ ΚΑΠΙΤΑΛΙΣΜΟΣ 

Στην εποχή του παγκοσμιοποιημένου καπιταλισμού αυτές 
οι τάσεις που καταγράφει ο Λένιν έρχονται στην άκρη τους 
και ζωγραφίζουν τώρα δα μπροστά στα μάτια μας τους υλι¬ 
κούς και τελικά τους διανοητικούς όρους της νέας παγκό¬ 
σμιας σοσιαλιστικής κοινωνίας. 

Ο παγκοσμιοποιημένος καπιταλισμός που είναι στην πραγ¬ 
ματικότητα παγκοσμιοποιημένος ιμπεριαλισμός, είναι συνυ- 
φασμένος με μια σειρά μεγάλες επιστημονικές και τεχνικές 
ανακαλύψεις που έχουν φέρει όχι μία, αλλά μια σειρά από 
επαναστάσεις στις παραγωγικές δυνάμεις και στις μεθόδους 
παραγωγής σε πολλά επίπεδα. Στην κορωνίδα αυτών των 
ανακαλύψεων στέκεται εκείνη της πληροφορικής που έφερε 
μια διπλή παραγωγική επανάσταση, πρώτα μια επανάσταση 
πάνω στην ταχύτητα της επικοινωνίας και ύστερα μια επα¬ 
νάσταση στην επεξεργασία δεδομένων οπότε και στη λογική 
ικανότητα και την επιδεξιότητα των αυτοματοποιημένων συ¬ 
στημάτων. 

Τελικά η πληροφορική επαναστατικοποίησε και την ίδια 
την επιστήμη. Έτσι αποτέλεσε την αναγκαία υλική προϋπό¬ 
θεση της σύγχρονης φυσικής θεωρίας του χάους, ενώ πρό- 
σφερε ένα ασύλληπτο εργαλείο προόδου σε όλους τους υπό¬ 
λοιπους επιστημονικούς τομείς. Η επανάσταση της γεννετι- 
κής και της βιοτεχνολογίας για παράδειγμα θα ήταν αδύνα¬ 
τη δίχως την επανάσταση της πληροφορικής. 

Πραγματικά χρειάζεται πολύς χώρος μόνο για να αραδιάζει 
κανείς νέους επιστημονικούς κλάδους, τεχνικές ανακαλύψεις, 
τεχνολογικούς άθλους, και νέα συστήματα παραγωγής που 
ξεπετάγονται ακατάπαυστα. Ο κόσμος, ακόμα και ο καθημε¬ 
ρινός κόσμος αλλάζει με μια ταχύτητα που κάνει απαρχαιω¬ 
μένη κάθε μαθησιακή διαδικασία και κάθε εμπειρική τεχνι¬ 
κή συνήθεια σχεδόν λίγο μετά την εισαγωγή της. 

Μέσα σ’ αυτή την ιλιγγιώδη κίνηση οφείλουμε πάντως να 
συγκρατήσουμε το ειδικά καινούργιο και το σχετικά σταθερό 
για μια μεγαλύτερη περίοδο που κουβαλάει μέσα του ο πα- 
γκοσμιοποιημένος καπιταλισμός, δηλαδή το ειδικό στην ε¬ 
ποχή της παγκοσμιοποίησης. 

Αυτό είναι το γεγονός ότι η ίδια η βιομηχανική πα¬ 
ραγωγική διαδικασία ενός ενιαίου προτσές παραγωγής 
δεν ξετυλίγεται όπως προηγούμενα μέσα σ’ ένα γεω¬ 
γραφικά περιορισμένο χώρο ενός εργοστασίου, σ’ ένα 
χώρο που είναι τμήμα μιας περιορισμένης εδαφικής κρα¬ 
τικής επικράτειας, αλλά ξετυλίγεται σ’ ένα ευρύτατο 
χώρο που απλώνεται σε περισσότερες από μια κρατι¬ 
κές εδαφικές επικράτειες. Έτσι το ενιαίο προτσές πα¬ 
ραγωγής γίνεται διεθνές-διακρατικό. 

Αυτή δεν είναι ακόμα η καθολική μορφή που έχει πάρει το 
παραγωγικό προτσές στον σύγχρονο καπιταλιστικό κόσμο, 
αλλά είναι η νέα τυπική μορφή που παίρνουν όλο και περισ¬ 


σότερο οι πιο προωθημένες παραγωγικές λειτουργίες του σύγ¬ 
χρονου μονοπώλιου και του σύγχρονου ιμπεριαλισμού. 

Τι εννοούμε όταν λέμε διεθνές - διακρατικό ενιαίο 
προτσές παραγωγής. 

Εννοούμε ότι μέχρι τώρα όποιος κι αν ήταν ο όγκος, η κε- 
φαλαιϊκή σύνθεση και η διεθνής έκταση του συνολικού κε- 
φάλαιου που καταλάμβανε μια καπιταλιστική επιχείρηση, δη¬ 
λαδή όσα εργοστάσια κι αν έλεγχε, σε διάφορα μέρη του 
πλανήτη, όσο διασκορπισμένες κι αν ήταν οι πηγές προμή¬ 
θειας αυτών των εργοστασίων, όσο διασκορπισμένες οι αγο¬ 
ρές κατανάλωσης των προϊόντων τους, όσο διαχυμένες οι 
χρηματιστικές πηγές και η “εθνική σύνθεση” του μετοχικού 
του όγκου, ίσχυε σε ότι αφορά την παραγωγή ένα πράγμα, ότι 
κάθε μεγάλης κλίμακας βιομηχανική διαδικασία ολοκλήρω¬ 
νε την κατασκευή ενός προϊόντος μέσα στον ίδιο γεωγραφι¬ 
κό και επακόλουθα κρατικό χώρο. Τώρα και αυτό έχει αλλά¬ 
ξει. Αυτό μπορούμε να το δούμε αν πάρουμε μια σύγχρονη 
αυτοκινητοβιομηχανία. Η γενική παραγωγική τάση που επι¬ 
κρατεί σ’ αυτήν είναι ότι τα ειδικά μέρη που αποτελούν το 
τελικό προϊόν, παράγονται ή συναρμολογούνται σε ξεχωρι¬ 
στές παραγωγικές εγκαταστάσεις σε όλο τον πλανήτη. Αυ¬ 
τά τα ειδικά μέρη (τα εξαρτήματα) δεν μπορούν να υπάρξουν 
αυτόνομα αν δεν ολοκληρωθεί το ενιαίο προτσές της σύνθε¬ 
σής τους. Αυτό δεν ολοκληρώνεται πια στα πλαίσια μιας 
γιγαντιαίας ενιαίας παραγωγικής διαδικασίας σ’ έναν ορι¬ 
σμένο χώρο, αλλά σ’ έναν πελώριο διεθνή χώρο. Βεβαίως ένα 
εξάρτημα, π.χ. ένα ανταλλακτικό μπορεί να υπάρξει μόνο του 
σαν εμπόρευμα, αλλά με τον όρο ότι έχει παραχθεί προηγού¬ 
μενα το συνολικό προϊόν (π.χ. ένα αυτοκίνητο) που κάποια 
στιγμή θα κάνει απαραίτητη τη χρησιμοποίηση του ανταλ¬ 
λακτικού για να συνεχίσει να λειτουργεί. 

Συχνά αυτές οι ξεχωριστές διαδικασίες παραγωγής απο¬ 
κεντρώνονται σε ειδικές εταιρίες που κατασκευάζουν εξαρ¬ 
τήματα ή ολόκληρα μέρη του αυτοκινήτου και που λειτουρ¬ 
γούν σαν αποκλειστικοί προμηθευτές ή υπεργολάβοι της 
κεντρικής εταιρίας. Βέβαια η τελική συναρμολόγηση γίνε¬ 
ται σε μια καθορισμένη μονάδα, και σε ένα καθορισμένο γε¬ 
ωγραφικό χώρο, όμως καμμιά μονάδα δεν μπορεί να είναι 
σήμερα τόσο μεγάλη για την ακρίβεια, δεν συμφέρει από την 
άποψη της παραγωγικής αποδοτικότητας να συγκεντρώνει 
μέσα της όλη τη γκάμα των εξαρτημάτων και όλες τις δια¬ 
δικασίες που συγκροτούν το τελικό προϊόν. 

Μια τέτοια καθετοποίηση είναι σήμερα τεχνικά και παρα¬ 
γωγικά ασύμφορη. 

Η επιπόλαιη αντικαπιταλιστική κριτική αυτής της τρομα¬ 
κτικά προοδευτικής εξέλιξης στο σύγχρονο παραγωγικό προ¬ 
τσές υψώνει το εξής επιχείρημα. Ότι το παραγωγικό σπάσι¬ 
μο της ενιαίας διαδικασίας γίνεται μόνο και μόνο για να 
αξιοποιηθούν τα φτηνότερα μεροκάματα με τα οποία μπορεί 
να δουλεύει το ίδιο το συγκρότημα, ή οι υπεργολάβοι του, σε 
ορισμένες χώρες. Κατ’ αρχήν ούτε αυτό το επιχείρημα δεν 
αναιρεί το γεγονός ότι και όταν συμβαίνει αυτό η παραγωγή 
διαχέεται υποχρεωτικά και στις χώρες με τα φτηνότερα με¬ 
ροκάματα, που είναι συνήθως και οι σχετικά λιγότερο ανε¬ 
πτυγμένες παραγωγικά με αποτέλεσμα αυτές να γίνονται 
απαραίτητες και καθοριστικές στην λειτουργία της συνολι¬ 
κής παραγωγικής αλυσίδας και να εκσυγχρονίζονται βιομη¬ 
χανικά στο έπακρο. Ωστόσο ο καταμερισμός των διαφορετι¬ 
κών μορφών και φάσεων της παραγωγικής διαδικασίας σε 
διαφορετικά γεωγραφικά σημεία μόνο δευτερευόντως έχει 
να κάνει με τη διαφοροποίηση των μισθών. Κυρίως έχει να 
κάνει με τον διεθνή τεχνικό καταμερισμό (δεν μιλάμε εδώ 
για τον κοινωνικό) της εργασίας που οφείλεται στα αντικει¬ 
μενικά διαμορφωμένα ειδικά πλεονεκτήματα στην παραγω¬ 
γή και τον σχεδίασμά ειδικών προϊόντων ή τμημάτων προϊό¬ 
ντων των διαφορετικών παραγωγικών οργανισμών σε δια¬ 
φορετικές χώρες. Αυτό αποδεικνύεται από το ότι σήμερα το 
πιο σύγχρονο και ανεπτυγμένο διεθνικό - διακρατικό εργο¬ 
στάσιο που περιγράψαμε δεν απλώνεται κύρια ανάμεσα στον 
ανεπτυγμένο και στον αναπτυσσόμενο βιομηχανικό κόσμο, 
αλλά ανάμεσα στις διαφορετικές χώρες του ίδιου του ανε¬ 
πτυγμένου βιομηχανικού κόσμου. 

Ένας συνηθισμένος τύπος τέτοιας παραγωγικής συγχώ¬ 
νευσης στην αυτοκινητοβιομηχανία είναι οι στρατηγικές συ¬ 
νεργασίες διαφορετικών αυτοκινητοβιομηχανιών π.χ Ρενό και 
νοίνο ή Ρενό και Νισσάν που η καθεμιά από αυτές αναλαμ¬ 
βάνει την σχεδιαστική ανάπτυξη και την παραγωγή ενός μέ¬ 
ρους του αυτοκινήτου π.χ ενός εξελιγμένου τύπου μηχανής ή 
ακόμα ενός μέρους της παραγωγικής διαδικασίας π.χ κοινές 
πλατφόρμες συναρμολόγησης. Σε τελική ανάλυση αυτή η έ¬ 
νωση διαφορετικών γεωγραφικά διασκορπισμένων επιστη- 
μονικοτεχνικών και παραγωγικών μηχανισμών είναι αποτέ¬ 
λεσμα του όλο και πιο τεράστιου όγκου γνώσης στην έρευνα 
και τεχνολογία, τεχνικής κατάρτισης των άμεσων παραγω¬ 
γών και όγκου υλικού κεφάλαιου, που απαιτείται για να κα¬ 
τασκευαστεί ένα σύγχρονο πολύπλοκο προϊόν σε μια μαζική 


κλίμακα. 

Αυτό φαίνεται με ενάργεια στην πιο ακραία περίπτωση 
ενιαίου διεθνικού παραγωγικού προτσές που είναι η βιομη¬ 
χανία κατασκευής αεροπλάνων της Αίρμπας. Εδώ ο ευρωπα¬ 
ϊκοί βιομηχανικοί γίγαντες της αεροναυπηγικής και της η¬ 
λεκτρομηχανοκατασκευής, διαπίστωσαν ότι δεν θα μπορού¬ 
σαν ο καθένας ξεχωριστά να ανταγωνιστούν την Μπόϊνγκ αν 
δεν ένωναν στα γρήγορα τη βρετανική βιομηχανία κατασκευής 
τουρμπινοκινητήρων, με τη γαλλική σχεδιαστική και κατα¬ 
σκευαστική γνώση στην αεροναυπηγική και τη γερμανική 
τελειότητα στις ηλεκτρομηχανολογικές κατασκευές. 

Το νέο Αίρμπας μεγάλης χωρητικότητας συμφωνήθηκε να 
συναρμολογείται στη Γαλλία αλλά η καρδιά, τα νεύρα του 
και τα πιο μεγάλα τμήματα του σκελετού του θα χτίζονται 
στην Αγγλία και στη Γερμανία. Για να μπορούν τα μέρη της 
πελώριας ατράκτου του νέου Αίρμπας να μεταφερθούν από 
το Αμβούργο στην Τουλούζη όπου θα γίνεται η τελική συ¬ 
ναρμολόγηση θα πρέπει να διευρυνθεί σε πλάτος και σε ύψος 
(ανύψωση γεφυρών) ένας ήδη πολύ φαρδύς γαλλικός αυτο¬ 
κινητόδρομος. Η παγκοσμιοποιημένη κατασκευή του νέου Αίρ¬ 
μπας θα αλλάξει ακόμα και την κλίμακα ενός μέρους του 
γαλλικού τοπίου. 

Αλλά το σπάσιμο των κρατικών συνόρων δεν είναι μόνο 
μια άμεση παραγωγική αναγκαιότητα για κράτη μεσαίας 
κλίμακας, όπως τα ευρωπαϊκά. Είναι μια όλο και πιο αδυσώ¬ 
πητη ανάγκη ακόμα και για γιγαντιαία κράτη της έκτασης 
και του παραγωγικού δυναμικού των ΗΠΑ όταν πρόκειται 
για τους πιο προωθημένους τομείς τεχνολογικής αιχμής ό¬ 
πως είναι η έρευνα του μικρόκοσμου ή η διαστημική έρευνα 
και οι διαστημικές εφαρμογές όπου στο επίπεδο μιας δια¬ 
στημικής εξέδρας, ή των πυραύλων που εκτοξεύουν τηλεπι¬ 
κοινωνιακούς δορυφόρους, ή ενός επιταχυντή στοιχειωδών 
σωματιδίων στα οποία όχι μόνο ένα πολυεθνικό μονοπώλιο, 
αλλά ούτε μια υπερδύναμη δεν μπορεί πια να τα βγάλει πέρα 
μόνη της. Το διακρατικό εργοστάσιο λοιπόν εκτός από το να 
σημαίνει γεωγραφική διασπορά του ενιαίου προτσές παρα¬ 
γωγής σε πολλές εθνικές επικράτειες, μπορεί να σημαίνει 
ιδιοκτησία και έλεγχο ενός ορισμένου και συγκεντωμένου 
στο χώρο πελώριου μέσου παραγωγής ή έρευνας, από πολλά 
κράτη. (Αυτή είναι μια ανώτερη βαθμίδα διεθνικής - διακρα¬ 
τικής συνεργασίας από εκείνη της πολυεθνικής επιχείρη¬ 
σης). 

Αυτή η παραγωγική παγκοσμιοποίηση που περιγράψαμε 
δεν θα μπορούσε να γίνει ποτέ δυνατή δίχως την επανάστα¬ 
ση της πληροφορικής. Αν σήμερα είναι δυνατό να λειτουργή¬ 
σει ένα ενιαίο παραγωγικό προτσές σε μια απέραντη γεω¬ 
γραφική έκταση ή ένα συγκεντρωμένο στο χώρο προτσές με 
διεθνική - διακρατική συμμετοχή και έλεγχο αυτό είναι δυ¬ 
νατό χάρη χάρη στην επανάσταση της πληροφορικής. 

Δίχως τα δίκτυα της πληροφορικής που μεταφέρουν δεδο¬ 
μένα, εικόνες, και ντιρεκτίβες σε όλα τα μήκη και τα πλάτη 
της γης και μέσα σε όλες τις ίνες της σύγχρονης επιχείρη¬ 
σης σε χρόνο μηδενικό θα ήταν αδύνατος ο έλεγχος και η 
πραγματοποίηση μιας τόσο ακριβούς και λεπτής σύνθεσης 
τόσο πολύμορφων και απομακρυσμένων στο χώρο δραστη¬ 
ριοτήτων όσο αυτών που περιγράψαμε. 

Εννοείται ότι αφού είναι δυνατό το ενιαίο υλικό παραγωγι¬ 
κό προτσές σε μια τόσο πλατιά γεωγραφική κλίμακα είναι 
ακόμα πιο εύκολες οι “άϋλες” χρηματιστικές λειτουργίες 
του κεφάλαιου. 

Σε αυτό το τελευταίο επίπεδο, δηλαδή το επίπεδο της κυ¬ 
κλοφορίας του κεφάλαιου, γίνεται πιο χτυπητή η παγκοσμιο¬ 
ποίηση και πιο αντιληπτή στη μέση συνείδηση, σαν παγκο¬ 
σμιοποίηση των χρηματιστιριακών αγορών. Είναι εδώ που η 
πληροφορική έχει εκμηδενίσει το χρόνο και τις αποστάσεις 
για τη συνείδηση της πλατειάς μάζας και εδώ που σε μηδε¬ 
νικό χρόνο εκδηλώνονται οι καταστροφές ολόκληρων οικο¬ 
νομιών καθώς τα κεφάλαια μετατοπίζονται σε στιγμές κρί¬ 
σης αστραπιαία από μια περιοχή του πλανήτη σε μια άλλη. 

Πάνω εδώ σπεκουλάρει κυρίως ο αγοραίος αντικαπιταλι- 
σμός για να χτυπήσει την παγκοσμιοποίηση γενικά. Όπως 
σπεκουλάρει και στην αυξανόμενη απόλυτη ή και σχετική 
εξαθλίωση των μαζών, όπως σπεκουλάρει και στο αυξανόμε¬ 
νο χάσμα ανάμεσα στις ιμπεριαλιστικές και στις εξαρτημέ¬ 
νες χώρες του τρίτου κόσμου. 

Όπως κάθε αντιδραστικός αντικαπιταλισμός στην ιστορία, 
έτσι κι αυτός ενάντια στην παγκοσμιοποίηση θέλει και μπο¬ 
ρεί να βλέπει μόνο τη μια, την καταστροφική πλευρά του 
κεφάλαιου. Είναι αδύνατο από την φύση των αντιδραστικών 
αντικαπιταλιστικών τάξεων, να δουν την πλευρά των παρα¬ 
γωγικών δυνάμεων που το κεφάλαιο εκπροσωπεί και που επί 
ποινή θανάτου οφείλει διαρκώς να επαναστατικοποιεί. Έτσι 
όχι μόνο επιτίθενται και στην παραγωγική πλευρά του αλλά 
βασικά επιτίθενται με περισσότερη λύσσα σε αυτήν γιατί 
αντιλαμβάνονται ότι οι νέες γιγαντιαίες παραγωγικές δυνά¬ 
μεις είναι αυτές που θα δώσουν το τελειωτικό μοιραίο χτύ- 

πημα σε όλες τις αντιδραστικές τάξεις. 

Έτσι λοιπόν επιτίθενται στη συγκέντρωση των παραγω¬ 
γικών δυνάμεων σε παγκόσμια κλίμακα, επιτίθενται στην 
επικοινωνία και το σπάσιμο των συνόρων και τέλος επιτίθε¬ 
νται στις νέες επιστημονικές και τεχνολογικές ανακαλύ¬ 
ψεις. Επιτίθενται δηλαδή σε όλους εκείνους τους παράγο¬ 
ντες στους οποίους το συνειδητό διεθνές προλεταριάτο βλέ¬ 
πει την μελλοντική του απελευθέρωση και ευημερία. 

Σημαίνει αυτό ότι το συνειδητό προλεταριάτο χαιρετίζει 
τον παγκοσμιοποιημένο καπιταλισμό; Όχι. Αντίθετα θέλει 
να ανατρέψει τον παγκοσμιοποιημένο καπιταλισμό, στο βαθ¬ 
μό που είναι κι αυτός μια αναπτυγμένη ώριμη εκδήλωση του 
ιμπεριαλισμού. Όμως θέλει να τον ανατρέψει όχι επειδή εί¬ 
ναι παγκοσμιοποιημένος, αλλά αποκλειστικά επειδή είναι 
καπιταλισμός. Μάλιστα χαιρετίζει την παγκοσμοιοποι- 
ημένη του πλευρά, κυρίως γιατί πάνω σ’ αυτήν θα πα¬ 
τήσει για να την ανατρέψει. Γιατί είναι αυτή η πλευρά 
που θα αποτελέσει την βάση για την διεθνή ενότητα των 
εργατών. Μόνο μια τέτοια ενότητα σε τελική ανάλυση θα 
μπορεί να αντιπαρατεθεί και να νικήσει το διεθνές κεφάλαιο. 
Και μια τέτοια ενότητα είναι δυνατή πάλι σε τελική ανά¬ 
λυση μόνο αν δημιουργηθούν όχι απλά οι ιδεολογικοί, αλλά 
κυρίως οι υλικοί όροι για το πραγματικό, υλικό πέσιμο των 
συνόρων και για τη συντριβή των εθνικισμών που έχουν απο- 
τελέσει ως τώρα το μεγαλύτερο βαρίδι στην προλεταριακή 
επανάσταση. 

Σημαίνει μήπως αυτό ότι το πέσιμο των συνόρων και η 
διεθνής ενότητα του κεφάλαιου θα μετριάσει και θα κάνει 
πιο ανώδυνη την διεθνή ταξική πάλη όπως πιστεύουν μερι¬ 
κοί σοσιαλδημοκράτες, οπαδοί της παγκοσμιοποίησης; Όχι. 
Αντίθετα θα την κάνει πιο ωμή, πιο ανοιχτή και πιο βίαιη. 
Μάλιστα μερικοί από τους αντικαπιταλιστές εχθρούς της 
παγκοσμιοποίησης είναι καλυμμένοι ρεφορμιστές που την τρέ¬ 
μουν ακριβώς επειδή αυτή κάνει πιο ξεκάθαρη την ταξική 
καταπίεση δηλαδή της στερεί τον εθνικό μανδύα ο οποίος 
τόσο περιπλέκει τα πράγματα. 

Αντίθετα λοιπόν ακριβώς από την “αναγκαστική” θέση του 
αντικαπιταλιστικού επαναστατικού προλεταριάτου υπέρ της 
παγκοσμιοποίησης, οι μικροαστοί και κυρίως οι σοσιαλφασί- 
στες αντικαπιταλιστές εξεγείρονται ενάντια στον παγκο- 
σμιοποιημένο καπιταλισμό κύρια επειδή είναι παγκοσμιο- 
ποιημένος. Μάλιστα εξεγείρονται πάνω απ’ όλα γιατί “αφο- 
μιώνει τα έθνη”, “καταργεί τις εθνικές ταυτότητες και κουλ¬ 
τούρες” τις “παραδόσεις” κ.λπ. Αυτά τα λέγανε πάντα εθνι- 
κιστές, παπάδες και αντισημίτες. Αλλά γι’ αυτούς που παρι¬ 
στάνουν τον μαρξιστή - λενινιστή υπάρχουν άφθονες φρά¬ 
σεις σαν αυτή του Λένιν: “Μένει η παγκόσμια ιστορική τάση 
του καπιταλισμού να σπάζει τους εθνικούς φραγμούς, να σβή¬ 
σει τις εθνικές διαφορές και να αφομοιώνει τα έθνη, τάση 
που από δεκαετία σε δεκαετία εκδηλώνεται με όλο και με¬ 
γαλύτερη ισχύ και αποτελεί έναν από ισχυρότερους κινητή¬ 
ρες που μετατρέπουν τον καπιταλισμό σε σοσιαλισμό’' (Στο 
ίδιο, η υπογράμμιση του Λένιν). 

Βεβαίως εκτός από τη διεθνιστική πλευρά της η παγκο¬ 
σμιοποίηση πληγώνει όλους τους μικροαστούς αντικαπιτα- 
λιστές, σοσιαλφασίστες και μη, και με την παραγωγική και 
επιστημονικοτεχνική της πλευρά. Είναι γνωστός ο τρόμος 
που έχει καταλάβει τον οικολογικό μεσαίωνα, τους παπάδες, 
τους αντισημίτες και την κάθε μορφής καθυστέρηση για την 
επανάσταση στη γεωργία (μεταλλαγμένα) και την ιατρική 
(κλωνοποίηση) που έχουν φέρει οι καταπληκτικές ανακαλύ¬ 
ψεις της γεννετικής, όπως είναι γνωστός ο παλιότερος κοι¬ 
νός τρόμος όλων αυτών για την πυρηνική ενέργεια, ή η κα- 
τακλυσμική υπερεκτΐμηση που κάνουν για το φαινόμενο του 
θερμηκηπίου και γενικά για την κατάρρευση της φυσικής 
ισορροπίας του πλανήτη. 

Αυτά όλα είναι λίγο πολύ γνωστά και αντιληπτά σε όσους 
έχουν έστω και μια μικρή εξοικείωση με τη σύγχρονη επι¬ 
στήμη και τεχνολογία καθώς και με την μαρξιστική θεωρία 
και την ιστορία των προλεταριακών επαναστάσεων. Άλλω¬ 
στε η μεγάλη μάζα των προοδευτικών και ενημερωμένων 
ανθρώπων βλέπει με μεγάλη δυσπιστία όλο αυτό το κίνημα 
της αντιπαγκοσμιοποίησης και ακόμα λιγότερο συμμετέχει 
σ’ αυτό. 

Η ΑΝΤΙ-ΠΑΓΚΟΣΜΟΙΟΠΟΙΗΣΗ ΕΙΝΑΙ ΤΟ ΚΙΝΗ¬ 
ΜΑ ΤΟΥ ΟΓΛΟΟΥ Ο 

Εκείνο όμως που είναι ελάχιστα γνωστό και που είναι πολύ 
δύσκολο να το μαντέψει κανείς είναι αυτό που γράψαμε στην 
εισαγωγή του άρθρου μας, ότι το κίνημα αυτό είναι κύρια ένα 
κίνημα που αντικειμενικά υπηρετεί τα συμφέροντα ειδικά 
του όγδοου των 08 και γενικότερα του ρωσο-κινέζικου φασι¬ 
στικού άξονα. 

Εδώ δεν θα αναφερθούμε τόσο στα στοιχεία με τα οποία 
μας τροφοδοτεί η σύνθεση των διαδηλωτών της Γένοβας που 
το πιο χτυπητό ανάμεσά τους είναι η ομόθυμη δραστήρια και 


μαζική συμμετοχή των σοσιαλφασιστών όλης της Ευρώπης 
και μάλιστα η τεράστια αναλογικά συμμετοχή των σοσιαλ- 
φασιστών της πιο ρωσόφιλης από όλες τις χώρες της Ευρώ¬ 
πης, της Ελλάδας. Είναι η ίδια η φύση της γενικής αντιπα- 
γκοσμιοποιητικής πλατφόρμας που υπηρετεί τα συμφέροντα 
του ρώσικου σοσιαλιμπεριαλισμού και ευρύτερα τα συμφέρο¬ 
ντα του άξονα Μόσχας, Πεκίνου, Τεχεράνης. Άλλωστε θα 
ήταν εξαιρετικά δύσκολο, ή μάλλον αδύνατο σε μικροαστούς 
να πραγματοποιήσουν τέτοιας κλίμακας συντονισμένες κι¬ 
νητοποιήσεις σαν αυτές από το Σηάτλ και μετά δίχως μια 
κεντρική και συντονισμένη διεθνή πολιτική υποστήριξη. Ο 
διεθνής κνίτης δεν τρέχει πουθενά δίχως να φυσάει διεθνής 
κνίτικος άνεμος και είναι ανίκανος για την παραμικρή ση¬ 
μαντική πολιτική πρωτοβουλία, έξω από τον περίγυρο της 
σχολής του. 

Αυτό δεν σημαίνει ότι την μικροαστική πλατφόρμα την 
εφεύρε ο σοσιαλιμπεριαλισμός. Τα στοιχεία αυτής της πλατ¬ 
φόρμας παράγονται ασταμάτητα και αυθόρμητα στο κεφάλι 
των μικροαστών, των παπάδων, των εθνικιστών και των α- 
ντισημιτών στην επαφή τους με τη σύγχρονη πραγματικότη¬ 
τα παντού στον κόσμο. Εκείνο που κάνει ο σοσιαλιμπεριαλι- 
σμός είναι αυτά τα αυθόρμητα στοιχεία που είναι πάντα α¬ 
ντιφατικά, να τα επιλέγει, να τα συστηματοποιεί και να τα 
ενοποιεί ώστε να υπηρετούν τη δίκιά του παγκόσμια πολιτι¬ 
κή στρατηγική. 

Που φαίνεται λοιπόν το Κρεμλίνο στην πλατφόρμα της α- 
ντι-παγκοσμιοποίησης; 

Φάινεται στο ότι με αυτή βάλλεται αποκλειστικά το δυτικό 
οικονομικό μονοπώλιο και καθόλου το ανατολικό στρατοκρα- 
τικό. Χτυπιέται αποκλειστικά ο ελεύθερος ανταγωνιστικός 
καπιταλισμός της Δύσης και ποτέ ο γραφειοκρατικός κρατι¬ 
κός καπιταλισμός της Ανατολής. Χτυπιέται ο αστικός φιλε¬ 
λευθερισμός και όχι ο αστικός φασισμός. Χτυπιέται η κυ¬ 
ριαρχία του χρήματος και όχι η κυριαρχία του χωροφύλακα 
και του στρατοκράτη, χτυπιέται η πτώχευση και η ανεργία 
και όχι τα βασανιστήρια και η καταναγκαστική εργασία. Χτυ¬ 
πιέται ο κοσμοπολιτισμός του κεφάλαιου και όχι οι εθνικοί 
και θρησκευτικοί σοβινισμοί. 

Δεν είναι τυχαίο ότι ποτέ οι “αντιπαγκοσμιοποιηστές” δεν 
έκαναν κεντρικό ζήτημα τις χιτλερικές σφαγές που πραγμα¬ 
τοποίησαν οι “ανατολικοί ορθόδοξοι” Σέρβοι στη Βοσνία ό¬ 
ταν δεν τις υποστήριξαν και ακόμα λιγότερο, την χειρότερη 
από χιτλερική συμπεριφορά της Ρωσίας στην Τσετσενΐα, ε¬ 
νώ πάντα υποστηρίζουν τους σοσιαλναζί τύπου ΕΤΑ και του 
ΡΚΚ. 

Επίσης δεν είναι τυχαίο που κάνουν κεντρικό ζήτημα για 
το περιβάλλον την συμφωνία του Κιότο, που ευνοεί σκανδα- 
λωδώς τη Ρωσία και την Κίνα σε βάρος της δυτικής βιομη¬ 
χανίας και δεν λένε λέξη για το ότι η μεγαλύτερη μόλυνση, 
συμβατική και πυρηνική, καθώς και σπατάλη φυσικού περι¬ 
βάλλοντος σε όλο τον πλανήτη γίνεται πάλι στη Ρωσία. 

Κυρίως όμως το ίδιο τους το κεντρικό σύνθημα ενάντια 
στην εμπορευματοποίηση και τον νεοφιλελευθερισμό που λέ¬ 
γεται με πολλούς τρόπους: “η γη δεν είναι εμπόρευμα”, “ ο 
άνθρωπος πάνω από τα κέρδη”, “η παιδεία, η υγεία, η ασφά¬ 
λεια δεν είναι εμπορεύματα” κ.λπ κρύβει τον πυρήνα της 
σοσιαλφασιστικής λογικής όλου του κινήματος. 

Η κατάργηση του εμπορευματικού χαρακτήρα που παίρνει 
το προϊόν της ανθρώπινης παραγωγικής δραστηριότητας και 
τελικά σχεδόν κάθε πράγμα και κάθε ανθρώπινη δραστηριό¬ 
τητα στο σύγχρονο καπιταλιστικό κόσμο, είναι ένας στρατη¬ 
γικός στόχος του επανασταστικού προλεταριάτου. Η κατάρ¬ 
γηση του καπιταλισμού σημαίνει τελικά την κατάργηση του 
εμπορεύματος. 

Όμως κάθε κατάργηση του εμπορεύματος και της εμπο- 
ρευματικής παραγωγής δεν σημαίνει σώνει και καλά κατάρ¬ 
γηση του καπιταλισμού. 

Η κατάργηση της εμπορευματικής παραγωγής ή έστω το 
χτύπημα και ο περιορισμός της εμπορευματικής παρα¬ 
γωγής μπορεί να γίνει και από το μονοπώλιο το ίδιο το 

οποίο αποτελεί σε τελική ανάλυση μια άρνηση του κεφά- 
λαιου μέσα από το ίδιο το κεφάλαιο. 

Το μονοπώλιο το ίδιο δηλαδή αναιρεί το βασικό νόμο της 
εμπορευματικής ζωής που είναι η ανταλλαγή λίγο πολύ α- 
ξιακά ισοδύναμων προϊόντων ανάμεσα σε ελεύθερους εμπο- 
ρευματο-κατόχους με τη μεσολάβηση του χρήματος. Γιατί το 
μονοπώλιο επιβάλλει σε τελική ανάλυση άνισους όρους α¬ 
νταλλαγής μέσω της οικονομικής ή της πολιτικής βίας. Εί¬ 
ναι μια βασική αντίφαση του καπιταλισμού άλλωστε ότι ο 
ελεύθερος ανταγωνισμός γεννάει από τη φύση του τη συγκέ¬ 
ντρωση του κεφάλαιου και η συγκέντρωση αυτή γεννάει το 
μονοπώλιο που με τη σειρά του συντρίβει τον ελεύθερο αντα¬ 
γωνισμό. Πάνω στην αντίφαση αυτή συντρίβεται πάντα και ο 
αστικός φιλελευθερισμός στην οικονομία και τελικά και στην 
την πολιτική. Όμως η πιο απεχθής μορφή του σύγχρονου μο- 
νοπώλιου είναι η μορφή του κρατικού μιλιταριστικού μονο- 


πώλιου, δηλαδή του οικονομικού μονοπώλιου που ελέγχει α¬ 
πόλυτα την πολιτική εξουσία. Σ’ αυτές τις περιπτώσεις το 
μονοπώλιο γίνεται η συμπύκνωση της εξωοικονομικής βίας 
γίνεται καθαρή πολιτική βία και μπορεί να καταργήσει κάθε 
ελευθερία στην ανταλλαγή. 

Αυτό σημαίνει ότι μπορεί να καταργήσει (και μάλιστα κα¬ 
ταργεί πρώτα πρώτα) την ελευθερία του κατόχου του εμπο¬ 
ρεύματος, “εργατική δύναμη”, δηλαδή του εργάτη, να πουλή¬ 
σει στην αγορά το εμπόρευμά του, δηλαδή να ανταλλάξει 
ελεύθερα την εργατική του δύναμη με άλλα εμπορεύματα. Το 
κρατικό μιλιταριστικό μονοπώλιο μπορεί να μετατρέπει την 
εργατική δύναμη σε ιδιοκτησία του κράτους ή ιδιοκτησία 
μιας κρατικά πανίσχυρης ολιγαρχίας και έτσι να την καταρ¬ 
γήσει σαν εμπόρευμα. Όταν έτσι γίνεται καταναγκαστική η 
εργασία αυτόματα γίνεται καταναγκαστική, υποχρεωτική 
και τελικά μη εμπορευματική και κάθε άλλη ανταλλαγή στην 
κοινωνία 

Αυτού του τύπου η καπιταλιστική οικονομία έχει υπάρξει. 
Η πιο τυπική της έκφραση είναι η οικονομία του πολεμικού 
καπιταλισμού των κρατικών στρατοκρατικών ιμπεριαλισμοί 
της Γερμανίας και της Ιαπωνίας, στη διάρκεια και πριν από 
τον Β’ παγκόσμιο πόλεμο, ενώ λίγο-πολύ κάθε προηγούμενος 
από αυτούς πολεμικός καπιταλισμός, έχει το χαρακτηριστικό 
της κατάργησης των καθ’ αυτό εμπορευματικών σχέσεων. 

Σε μικρότερους βαθμούς και σε διαφορετική κάθε φορά ποιό¬ 
τητα συγκρούεται με την εμπορευματική παραγωγή και την 
ανταλλαγή στα πλαίσια του ελεύθερου ανταγωνιστικού κα¬ 
πιταλισμού, κάθε σημερινός κρατικός μιλιταριστικός καπι¬ 
ταλισμός, είτε είναι σοσιαλιμπεριαλιστικός, όπως στη Ρωσί¬ 
α και την Κίνα, είτε είναι τριτοκοσμικού τύπου. 

Όταν είναι αυτού του τύπου ο καπιταλισμός τότε συγκρού¬ 
εται με τον κυρίως εμπορευματικό, δηλαδή τον καπιταλισμό 
“φιλελεύθερου τύπου” από τα δεξιά. Στο πολιτικό επίπεδο 
πρόκειται για τη σύγκρουση της φασιστικής δικτατορίας της 
αστικής τάξης με την δημοκρατική δικτατορία της αστικής 
τάξης. Αυτή η διαφορά είναι πάντα ζωτική για το προλετα¬ 
ριάτο και τους λαούς του κόσμου ιδιαίτερα σε περιόδους σαν 
τη σημερινή που η ταξική τους συγκρότηση, είναι σχεδόν 
ανύπαρκτη και που χρειάζονται σαν το οξυγόνο την πολιτική 
δημοκρατία για να ζυμώσουν τις ιδέες του νέου κύματος των 
επαναστατικών τους εξορμήσεων και για να οργανώσουν τα 
νέα κόμματά τους. 

Το κίνημα του όγδοου των Ο ενάντια στους υπόλοιπους 
επτά Ο είναι το κίνημα της ανερχόμενης παγκόσμιας φασι¬ 
στικής αντίδρασης των στρατοκρατών, των κρατικιστών τυρ- 
ράνων, των διεφθαρμένων και αρπακτικών γραφειοκρατών, 
των σοβινιστών, των σύγχρονων δουλοκτητών και φεουδαρ¬ 
χών, των εγληματικών μαφιών κάθε είδους ενάντια στις πιο 
σύγχρονες στο παραγωγικό επίπεδο και τις πιο δημοκρατι¬ 
κές στο πολιτικό επίπεδο μορφές του παγκόσμιου καπιταλι¬ 
σμού. 

Το κίνημα του όγδοου Ο, που το ονομάζουμε παγκόσμιο σο- 
σιαλφασιστικό κίνημα καταφέρεται ενάντια στη φιλελεύθε¬ 
ρη πλευρά του καπιταλισμού από την πλευρά της πιο αντι¬ 
δραστικής, της πιο φασιστικής, της πιο τυπικά “μονοπωλια¬ 
κής” του πλευράς. 

Αυτοί που καταφέρονται ενάντια στο δυτικό οικονομικό μο¬ 
νοπώλιο σαν το κατ’ εξοχήν ιμπεριαλιστικό μονοπώλιο το 
κάνουν, όταν δεν ανήκουν συνειδητά στο μαύρο μέτωπο που 
περιγράψαμε, επειδή δεν καταλαβαίνουν ότι το μονοπώλιο 
σε τελευταία ανάλυση οδηγεί στην εξωοικονομική βία, δη¬ 
λαδή στην πολιτική βία πάνω στην αγορά και τελικά στην 
κατάργηση της αγοράς. Το οικονομικό μονοπώλιο ολοκλη¬ 
ρώνεται σαν τέτοιο, όταν γίνει πολιτικό μονοπώλιο, και μά¬ 
λιστα όταν αυτή η εξουσία εξελιχθεί σε απόλυτη και ωμή 
βία στις μάζες και στον κάθε ανταγωνιστή της. Δεν είναι 
τυχαίο ότι το κρατικό δηλαδή το “πολιτικό” μονοπώλιο του 
σοσιαλιμπεριαλισμού, που στην Κίνα έχει πάρει τις πιο λε¬ 
πτές, ευρηματικές και ακόμα κτηνώδεις ιδιότητες από πα¬ 
ντού αλλού στον κόσμο, συνδέεται θαυμάσια, συμμαχεί και 
συγχωνεύεται με το δυτικό μονοπώλιο για να ασκήσει την 
πιο σκληρή δικτατορία στις μάζες, και κυρίως για να ασκή¬ 
σει παγκόσμια ηγεμονική πολιτική. 

Το δυτικό μονοπώλιο χώνεται στη σκλαβωμένη κινέζικη 
αγορά εργατικής δύναμης και ρουφάει φτηνή εργατική δύναμη 
με μια ασύλληπτη βουλιμία κι έτσι τελικά αιχμαλωτίζεται, 
και γίνεται πολιτικός όμηρος των κινέζων κρατικών 
μονοπωλιστών (δες πως το δυτικό μονοπώλιο χρηματοδότησε 
την κινέζικη Ολυμπιάδα, ή πως πούλησε τη Δημοκρατία του 
Χονγκ-Κονγκ στους κινέζους δημίους, ή πως ετοιμάζεται να 
παραδώσει την Ταϊβάν). Εδώ φαίνεται πως το κρατικό 
μιλιταριστικό μονοπώλιο συνεργάζεται τελικά με το δυτικό 
οικονομικό μονοπώλιο εξαιτίας ακριβώς της επίσης “φυσικά” 
βίαιης και αντιλαϊκής φύσης και του δεύτερου. Όμως σ’ αυτή 
τη συνεργασία ο πολιτικός ηγεμόνας είναι το ανατολικό 
φασιστικό μονοπώλιο, επειδή εκεί το οικονομικό μονοπώλιο 

έχει μετατραπεί σε συμπαγή πολιτική, σε ολοκληρωτική 
κρατική βία, δηλαδή έχει γίνει “τέλειο” μονοπώλιο. 

Αλλά αυτή η βία του κρατικού ιμπεριαλιστικού μονοπω¬ 
λίου, για να γίνει αποτελεσματική πρέπει να γίνει παγκό¬ 
σμια. Ο ρωσικός σοσιαλιμπεριαλισμός και ο νεόκοπος και 
πιο άπληστος κινέζικος, δεν θα μπορέσουν να ησυχάσουν αν 
δεν καταβροχθίσουν τις παγκόσμιες παραγωγικές δυνάμεις 
και δεν υποτάξουν την παγκόσμια αγορά στην κυριαρχία τους. 
Όσο δεν το κάνουν αυτό χάνουν έδαφος απέναντι στο πιο 
“οικονομικό” και πιο “ανταγωνιστικό”, δηλαδή στο πιο προ¬ 
σαρμοσμένο στον καθ’ αυτό εμπορευματικό ανταγωνισμό, 
οπότε και πιο παραγωγικό δυτικό μονοπωλιακό κεφάλαιο. 

Αυτό που δίνει την ασύλληπτη παραγωγική και επιστημο- 
νικοτεχνική ζωτικότητα στο δυτικό μονοπωλιακό κεφάλαιο 
αυτή την εποχή είναι ότι μπορεί ακόμα να ξεπερνάει την 
κρίση στο οποίο το οδηγεί ο άναρχος χαρακτήρας του, δίχως 
να καταργεί τους όρους του σχετικά ελεύθερου ανταγωνι¬ 
σμού μέσα στον οποίο εκτυλίσσεται η οικονομική του δρα¬ 
στηριότητα. Εδώ πρέπει να σημειώσουμε την τεράστιας πα¬ 
ραγωγικής σημασίας επανάσταση στο εργοστασιακό προ¬ 
τσές που περιγράφεται με τον όρο “διαδικασία Ιοίαΐ ΐ]ΐι;ιΙίΐγ” 
(ολοκληρωτικής ποιότητας) ή τογιοτισμός (Ιογοίί8πι), και α¬ 
ποτελεί εξέλιξη και ταυτόχρονα άρνηση του τεϊλορισμού. Στο 
βάθος πρόκειται για την πλατιά και δημιουργική συμμετοχή 
των εργατών-παραγωγών σε μαζικά κινήματα ανάπτυξης ε¬ 
θελοντικού ελέγχου και ευρεσιτεχνιών για την τελειοποίηση 
του προϊόντος και της αποδοτικότητας της διαδικασίας της 
παραγωγής. Έχουμε να κάνουμε εδώ με στοιχεία σοσιαλι¬ 
στικού παραγωγικού κινήματος μέσα στον καπιταλισμό, 
στοιχεία που βρίσκουν στον καπιταλισμό αξεπέραστα όρια. 
Δεν είναι τυχαίο ότι αυτή η παραγωγική επανάσταση ξεκί¬ 
νησε από τα αμερικάνικα εργοστάσια την εποχή του αντιφα¬ 
σιστικού πολέμου στον οποίο η αμερικάνικη αστική τάξη δού¬ 
λευε με πνεύμα συμμετοχής και ενθουσιασμού. Η διαδικασία 
της Ιοίαΐ φΐα1ϊΐγ είναι αδύνατη στην περίπτωση της φασιστι¬ 
κής καταπίεσης πάνω στην εργατική τάξη. 

Έτσι το ανατολικό μονοπώλιο και η φασιστική κρατική 
του δομή συναντάνε διαρκώς αξεπέραστα εμπόδια στο επί¬ 
πεδο της γραφειοκρατίας, της διαφθοράς, της έλλειψης πα¬ 
ραγωγικής πρωτοβουλίας και ενθουσιασμού καθώς και υπο¬ 
νόμευσης του επιστημονικού πνεύματος μέσα στις μάζες. 

Αν οι σοσιαλφασίστες λυσσομανάνε ενάντια στην ιδιωτι¬ 
κοποίηση των διάφορων υπηρεσιών του κράτους, στις δυτι¬ 
κές χώρες δεν είναι γιατί έτσι θα υποφέρουν οι μάζες όπως 
λένε, αλλά αντίθετα γιατί ο δυτικός καπιταλισμός έχει βρει 
τρόπο να χώσει την εμπορευματική παραγωγή, οπότε και τον 
καπιταλιστικό έλεγχο μέσα στους χώρους στους οποίους δια- 
πρέπουν οι κρατικές γραφειοκρατίες οι οποίες αποτελούν τε¬ 
ράστιο βαρίδι στο σύγχρονο αστικό κράτος και στο πολιτικό 
και στο οικονομικό επίπεδο. Αυτές οι γραφειοκρατίες με τη 
σειρά τους αποτελούν άντρα του σοσιαλφασισμού. 

Τι εννοούμε λέγοντας άντρα του σοσιαλφασισμού; Εννοού¬ 
με ότι τα πιο διεφθαρμένα αστικά και μικροαστικά στρώμα¬ 
τα της δημόσιας υπαλληλίας και οι πουλημένοι συνδικαλι¬ 
στές των κρατικών εργοστασίων και υπηρεσιών αποτελούν 
εκείνο τον ταξικό χώρο που προσπαθεί να συσπειρώσει γύρω 
του το πιο φασιστικό τμήμα της αστικής τάξης για να έρθει 
γρήγορα στην κρατική εξουσία και για να ασκήσει τελικά 
την απόλυτη πολιτική του εξουσία, δηλαδή την πολιτική του 
δικτατορία. Αυτό το τμήμα της αστικής τάξης ντόπιας ή ξέ¬ 
νης, μονοπωλιακής, ή όχι δεν έχει σημασία, υπόσχεται στα 
πιο διεφθαρμένα αστικά και μικροαστικά στρώματα της κρα¬ 
τικής γραφειοκρατίας συμμετοχή στο οικονομικό πλιάτσικο 
και συμμετοχή στη δίκιά του πολιτική δικτατορία. Γι’ αυτό οι 
σοσιαλφασίστες συγκροτούν πάντα σ’ ένα “αντιφιλελεύθερο 
μέτωπο” τις κρατικές συντεχνίες των διεφθαρμένων και τις 
μαθαίνουν να βλέπουν το κράτος σαν ιδιοκτησία τους και την 
κοινωνία σαν λεία τους. Η μικροαστική φασιστική γραφειο¬ 
κρατία ξέρει ότι ποτέ δεν θα ανέβει στην οικονομική εξουσία 
δηλαδή δεν θα γίνει αστική τάξη, αν δεν συμμετέχει για 
λογαριασμό της φασιστικής ολιγαρχίας την οποία υπηρετεί, 
στο δικό της μονοπώλιο της κρατικής εξουσίας. Αυτός είναι 
ο λόγος που όλοι οι σοσιαλφασιστικοΐ στρατοί του κόσμου 
είναι εχθροί του σχετικά ελεύθερου καπιταλιστικού εμπο- 
ρευματικού ανταγωνισμού και αυτός ο λόγος που τελικά ό¬ 
λοι διαισθάνονται λίγο-πολύ ότι για την άνοδό τους στην 
εξουσία είναι απαραίτητα τα πυρηνικά και οι κτηνώδεις στρα¬ 
τοί των ρώσων και των κινέζων σοσιαλφασιστών, οι οποίοι 
αποτελούν την καρδιά του παγκόσμιου σοσιαλφασιστικού με¬ 
τώπου. 

Καταλαβαίνουμε εδώ γιατί όταν οι αντι-07 μιλάνε για μη 
εμπορευματικές υπηρεσίες υγείας, παιδείας κ.λπ είναι ελε¬ 
εινοί απατεώνες και υποκριτές. Μα με το να μην είναι η 


υγεία στα χέρια του ιδιώτη καπιταλιστή και να είναι στα 
χέρια του κράτους δεν σημαίνει ότι είναι λιγότερο καπιταλι¬ 
στική, αφού το κράτος είναι καπιταλιστικό. Το ζήτημα είναι 
πότε είναι πιο σπάταλη, πιο διεφθαρμένη, πιο απάνθρωπη η 
υγεία και η παιδεία για τις μάζες, όταν είναι στα χέρια του 
ιδιώτη ή του κρατικού καπιταλιστή; Ο Έγκελς έχει απαντή¬ 
σει ότι όσους περισσότερους τομείς της παραγωγής και της 
κοινωνικής ζωής παίρνει στα χέρια του το κράτος, τόσο πιο 
καταπιεστικό γίνεται απέναντι στους πολίτες, και γι’ αυτό 
έχει καταγγείλει με σαφήνεια κάθε βισμαρκικού τύπου κρα¬ 
τικό σοσιαλισμό. 

Πάντως, τελικά η απάντηση στο ερώτημα κράτος ή ιδιώ¬ 
της είναι πολιτική. Έχει να κάνει κυρίως με το ποιο τμήμα 
της αστικής τάξης ηγεμονεύει στο κράτος. Σήμερα, σχεδόν 
παντού στον κόσμο όπου ο σοσιαλφασισμός μπορεί να διεισ¬ 
δύει στην εξουσία και να τη δυναμώνει μέσα από τον έλεγχο 
του κρατικού τομέα, η κρατική γραφειοκρατική διαχείριση 
είναι χειρότερη για τις μάζες. 

Επειδή λοιπόν ο σοσιαλφασισμός θέλει σήμερα ένα πλατύ 
και διεφθαρμένο κρατικό τομέα στα χέρια των γραφειοκρα¬ 
τικών συμμοριών, συμμοριών που αποτελούν τη μαζική βάση 
κάθε ανερχόμενης κρατικοφασιστικής ολιγαρχίας το σύν¬ 
θημα σήμερα ενάντια στην εμπορευματοποίηση είναι σημαία 
του σοσιαλφασισμού κρυμμένη πίσω από ένα στρατηγικό σο¬ 
σιαλιστικό αίτημα. 

Η ΠΟΛΙΤΙΚΗ ΛΥΝΑΜΗ ΤΟΥ ΣΟΣΙΑΛΦΑΣΙΣΜΟΥ 
ΚΑΙ Ο Γ' ΚΟΣΜΟΣ 

Η δύναμη του σοσιαλφασισμού είναι κυρίως στο επίπεδο 
της πολιτικής γιατί η πολιτική ισχύς του ανατολικού μονο- 
πώλιου είναι πολλαπλάσια εκείνης του δυτικού, εξ αιτίας 
του συγκεντρωτικού χαρακτήρα του πρώτου. Το δυτικό μονο¬ 
πώλιο και γενικά οι δυτικοί ιμπεριαλισμοί παραλύουν συχνά 
από τις εσωτερικές συγκρούσεις τους και σχεδιάζουν βραχυ¬ 
πρόθεσμα, ενώ οι ανατολικοί σοσιαλιμπεριαλισμοί καθώς και 
οι μικρότεροι, εξαρτημένοι από αυτούς κρατικοφασισμοί (ι¬ 
ρανικού τύπου) χάρη στις στενές ολιγαρχικές ομάδες που 
διαχειρίζονται την πολιτική μηχανή, οργανώνουν σε βάθος 
χρόνου, ενιαία και αποτελεσματικά τη στρατηγική τους. Έ¬ 
τσι καταφέρνουν να παίζουν ηγεμονικό ρόλο στις διεθνείς 
εξελίξεις. 

Αυτό που κάνουν λοιπόν με τα διάφορα θορυβώδη τους κι¬ 
νήματα οι σοσιαλιμπεριαλισμοί είναι να αξιοποιούν την πο¬ 
λιτική τους υπεροπλία για να περιορίσουν την οικονομική 
υπεροπλία και τελικά τις πολιτικές άμυνες των δυτικών α¬ 
νταγωνιστών τους. 

Αυτή τους η στρατηγική εκδηλώνεται την απόπειρά τους 
να συγκεντρώσουν τις χώρες του τρίτου κόσμου, ιδιαίτερα 
τις πιο φτωχές ενάντια στους 07 πετυχαίνοντας μια διεθνή 
περικύκλωση του βορρά από το νότο. 

Για τις χώρες του τρίτου κόσμου ήταν και είναι κεντρικό 
ζήτημα η πολιτική και η οικονομική ανεξαρτησία απέναντι 
στις ιμπεριλιστικές χώρες γενικά. 

Οι χώρες του τρίτου κόσμου χρειάζονται πάνω απ’ όλα ισο¬ 
τιμία στους όρους της διεθνούς πολιτικής και στους όρους 
των οικονομικών σχέσεων με τις πλούσιες και ισχυρές χώ¬ 
ρες του βορρά. Συνήθως φορτωμένες με τεράστια χρέη, αγω¬ 
νίζονται να ανοίξουν ένα δρόμο προς τις αγορές του βορρά 
που είναι τόσο πιο καλά προφυλαγμένες, όσο αυτός από την 
πλευρά του απαιτεί, διαρκώς να ανοίγουν τις δικές τους αγο¬ 
ρές στα δικά του βιομηχανικά προϊόντα. Οι πολιτικές επεμ¬ 
βάσεις των ιμπεριαλιστών στα εσωτερικά τους με όπλο τους 
οικονομικούς εκβιασμούς είναι η πιο συνηθισμένη πρακτική, 
ενώ με τον έναν ή τον άλλον τρόπο οι επεμβάσεις των ιμπε¬ 
ριαλιστών στις διακρατικές συγκρούσεις του τρίτου κόσμου 
καταλήγουν τις πιο πολλές φορές στην ικανοποίηση των πιο 
επιθετικών κρατών. 

Όμως το κίνημα της αντιπαγκοσμιοποίησης δίνει την έμ¬ 
φαση σε μια γραμμή ιστορικής εκδίκησης του νότου εναντί¬ 
ον του βορρά. Η γενική τους θεωρία είναι ότι ο νότος ιδιαίτε¬ 
ρα η Αφρική είναι φτωχή επειδή αφαιμάχθηκε από το βορρά 
ή ακόμα χειρότερα ότι όλος ο πλούτος του βορρά οφείλεται 
στην αφαίμαξη του νότου. Αυτή είναι μια ρατσιστική - εθνι¬ 
κιστική θεωρία που προβάλλεται παντού από τους σοσιαλφα- 
σίστες στον τρίτο κόσμο (στη Γένοβα η κεντρική αφίσσα 
υπέρ της μετανάστευσης δείχνει ένα λευκό μωρό να θηλάζει 
μέχρι εξάντλησης μια Αφρικάνα μάνα) και αποσκοπεί σε μια 
γενοκτόνα συμμετοχή του νότου στο πλευρό του σοσιαλιμπε- 
ριαλισμού σε έναν πόλεμο του τελευταίου ενάντια στη Δύση. 

Είναι αλήθεια ότι ο ιμπεριαλισμός έχει πραγματοποιήσει 
την πρωταρχική του συσσώρευση και σε βάρος του γ’ κόσμου 
αλλά κύρια την έχει πραγματοποιήσει σε βάρος των ίδιων 
των λαών και του προλεταριάτου του βορρά. Η εξαθλίωση, το 
μαρτύριο της υπερκόπωσης και ο θάνατος από την πολλή 
δουλειά των ευρωπαίων προλετάριων την αυγή της βιομηχα¬ 
νικής επανάστασης (18ος αιώνας) είναι γνωστά σε όσους έ¬ 


χουν εντρυφήσει ελάχιστα στη σύγχρονη οικονομική ιστορία 
και πιο πολύ στους αναγνώστες των κλασσικών του μαρξι¬ 
σμού. Πάνω στη δουλειά αυτή και τη δουλειά πολλών γενε¬ 
ών προλετάριων του βορρά στηρίχθηκε και στηρίζεται και 
σήμερα ο παραγωγικός πλούτος του ανεπτυγμένου βιομηχα¬ 
νικού κόσμου. Η θεωρία ότι ο πλούτος του βορρά, δηλαδή και 
ο πλούτος των εργατών του βορρά, είναι και ήταν ο κύριος 
υπεύθυνος για τη φτώχεια του νότου είναι μια θεωρία που 
εκτός από τον σοσιαλιμπεριαλισμό βολεύει τις αστικές τά¬ 
ξεις και μάλιστα τις χειρότερες αστικές τάξεις του τρίτου 
κόσμου. Στηριγμένοι σ’ αυτή τη λογική οι εθνικοφασίστες 
του τρίτου κόσμου ζητάνε ανοιχτά σύνορα από τις χώρες του 
βορρά για τους μετανάστες του νότου, όπως ζητάνε και πα¬ 
ραγραφή κάθε χρέους ανεξάρτητα από τις ευθύνες και τις τις 
ρεμούλες των τριτοκοσμικών αστικών τάξεων. Ακόμα κρύ¬ 
βουν οι σοσιαλφασίστες ότι δεν γίνονται σήμερα όλες οι χώ¬ 
ρες του τρίτου κόσμου απόλυτα φτωχότερες, αλλά ένα μόνο 
κομμάτι τους και μάλιστα όχι το μεγαλύτερο πληθυσμιακά. 

Για παράδειγμα η Νότια και Ανατολική Ασία (Ινδίες, Κίνα, 
οι 4 τίγρεις, η Ινδονησία) όπως και ο μεγαλύτερος όγκος της 
Λατιν. Αμερικής είναι σε διαδικασία μέσης ανάπτυξης, αν 
και σε πολλές από αυτές η σχετική με το βορρά ανάπτυξη 
μειώνεται. 

Αν προσέξει κανείς τις χώρες της απόλυτης κατάπτωσης 
θα διαπιστώσει είτε ότι είναι κάτω από την πολιτική ηγεμο¬ 
νία του σοσιαλιμπεριαλισμού και των σοσιαλφασιστικών ντό¬ 
πιων αστικών τάξεων, είτε έχουν διαλυθεί από ατέλειωτους 
φυλετικούς πολέμους που καθοδήγησαν οι σοσιαλφασίστες, 
είτε αδυνάτισαν από εξωτερικές επιθέσεις σοσιαλφασιστι- 
κών κρατών. Αυτό συμβαίνει ιδιαίτερα στη μαύρη Αφρική. 

Η βασική πηγή της απελπισίας, της παρακμής και της 
πείνας στον σύγχρονο κόσμο είναι ο σοσιαλιμπεριαλι- 
σμός. 

Αυτό σημαίνει ότι οι λαοί στον τρίτο κόσμο θα σωθούν και 
θα αναπτυχθούν δίχως σύγκρουση και με το δυτικό ιμπερια¬ 
λισμό; Όχι. Δεν είναι δυνατόν να κλείσουν ποτέ την ψαλίδα 
τους με τις δυτικές ιμπεριαλιστικές χώρες αν δεν προχωρή¬ 
σουν σε σύγκρουση με αυτές. Αλλά αυτή η σύγκρουση θα 
είναι πρώτα απ’ όλα σύγκρουση με τον σοσιαλφασισμό, τον 
εθνικισμό, τις διεφθαρμένες γραφειοκρατίες και κάθε ντόπια 
αντίδραση στον τρίτο κόσμο. 

Είναι ολοένα και πιο φανερό ότι οι μεσαίες και μικρές χώ¬ 
ρες του τρίτου κόσμου είναι αδύνατο να αναπτυχθούν δίχως 
μορφές οικονομικής, οπότε και πολιτικής ένωσης, ανάμεσά 
τους. Είναι οπότε υποχρεωμένες να αρνηθούν τον ιμπεριαλι¬ 
στικό οικονομικό φιλελευθερισμό και να προστατεύσουν τις 
οικονομίες τους αξιοποιώντας και τις πιο καθυστερημένες 
δίπλα στις πιο σύγχρονες τεχνολογίες. Όμως άλλο τόσο εί¬ 
ναι υποχρεωμένες σχηματίζοντας ευρύτερα διακρατικά σύ¬ 
νολα να κινηθούν και μέσα στην παγκόσμια αγορά. Αυτή η 
κίνηση θα φέρει και το προλεταριάτο και τους λαούς του 
τρίτου κόσμου σε επαφή με το προλεταριάτο και τους λαούς 
του ανεπτυγμένου βιομηχανικού κόσμου. Είναι το χτύπημα 
του τριτοκοσμικού σοσιαλφασισμού, του νέου αντίστροφου ρα¬ 
τσισμού και εθνικισμού, το χτύπημα του πνεύματος της ιστο¬ 
ρικής εκδίκησης, και της επιστροφής στις ρίζες εκείνο που 
θα δώσει ώθηση στις νέες τριτοκοσμικές επαναστάσεις. Αυ¬ 
τός είναι ο λόγος που ο τρίτος κόσμος, ενώ έχει να διαχωρί¬ 
σει τον εαυτό του από τον ιμπεριαλιστικό οικονομικό φιλε¬ 
λευθερισμό και να αντισταθεί σ’ αυτόν, δεν πρέπει με τίποτα 
να συμμαχήσει ενάντια σ’ αυτόν με τις διεφθαρμένες και 
αρπακτικές κρατικοδίαιτες γραφειοκρατίες και ολιγαρχίες, 
και πολύ περισσότερο με τους σοσιαλφασίστες και σοσια- 
λιμπεριαλιστές. 

Η διεθνής του σοσιαλφασισμού προσφέρει όπιο στον τρί¬ 
το κόσμο, προσφέρει δηλαδή ένα τυφλό μίσος στο βορρά 
και όχι ένα εργαλείο πάλης που να ξεκινάει κύρια από την 
ταξική πάλη μέσα στον ίδιο το νότο. 

Όμως ο βαθύς τρίτος κόσμος ξεχωρίζει την υγεία από το 
όποιο και έχει αρχίσει τους μεγάλους επαναστατικούς του 
αγώνες που είναι μαζικοί αγώνες και όχι πόλεμοι συμμο¬ 
ριών. Πρόκειται για επαναστατικούς αγώνες ενάντια στο 
σοσιαλιμπεριαλισμό και το σοσιαλφασισμό. Τέτοια ήταν η 
μεγάλη εξέγερση της Τιεν Αν Μεν στην Κίνα. Τέτοιος ο 
εθνικο-απελευθερωτικός και δημοκρατικός αγώνας του βο- 
σνιακού λαού ενάντια στο σέρβικο φασισμό. Τέτοιος ο με¬ 
γάλος εθνικο-απελευθερωτικός αγώνας του τσετσένικου 
λαού ενάντια στους ρώσους ναζί. Εκεί είναι οι μεγάλες 
εξορμήσεις λαών ολόκληρων. Εκεί ο αληθινός κίνδυνος. 
Εκεί η θυσία, εκεί το αίμα, εκεί η φρίκη. Στις Γένοβες είναι 
οι θρασύδειλες και απομονωμένες από τους λαούς φράξιες. 
Οι διπρόσωποι και οι πραξικοπηματίες. Οι φίλοι των τυρ- 
ράνων. Εκεί δεν υπάρχει ίχνος δόξας και τιμής. Εκεί η βρί¬ 
σκεται η διεθνής των νάνων. 

ΝΕΑ ΑΝΑΤΟΛΗ 


Σελίδα 13 


ΠΡΟΜΗΘΕΙΕΣ ΟΠΛΩΝ 


ΔΕΣΜΟΙ ΕΞΑΡΤΗΣΗΣ ΑΠΟ ΤΗ ΡΩΣΙΑ 


Η ρωσική προέλαση στη χώρα μας πραγματοποιείται τό 
σο στο πολιτικό όσο και στο οικονομικό και πολιτι¬ 
στικό επίπεδο. Φυσική συνέπεια είναι να κυριαρχούν οι Ρώ¬ 
σοι και στο στρατιωτικό τομέα. 


Στο προηγούμενο φύλλο της ε¬ 
φημερίδας μας είχαμε αναλύσει 
τον τρόπο με τον οποίο το ρωσι¬ 
κό μονοπώλιο της “Γκαζπρόμ” 
εξαρτά ενεργειακά την Ελλάδα, 
βάζοντας έτσι στο χέρι ολόκλη¬ 
ρη την παραγωγική της οικονο¬ 
μία. Το αμέσως επόμενο βήμα εί¬ 
ναι να την εξαρτήσει στρατιωτι¬ 
κά για να τη σύρει πιο εύκολα 
στο δικό της άδικο πόλεμο. 

Ένα άρθρο του Λουκά Δημα- 
κά στα Νέα (16/17-6-01) με τίτλο: 
“Χαμηλές ρωσικές “πτήσεις ” στο 
Αιγαίο” περιγράφει την ανοδική 
πορεία που σημειώνουν τελευ¬ 
ταία οι ρωσικές στρατιωτικές 
προμήθειες προς τη χώρα μας, οι 
οποίες έχουν ήδη καλύψει το¬ 
μείς όπως είναι η αντιαεροπορι¬ 
κή άμυνα και η ταχεία, δια θα¬ 
λάσσης, μεταφορά δυνάμεων με 
την πρόσφατη παράδοση γιγα- 
ντιαίων χόβερκραφτ ρωσικής και 
ουκρανικής κατασκευής “δίνο¬ 
ντας άλλη διάσταση στην ταχυ- 
κίνηση των ελληνικών δυνάμε¬ 
ων στο Αιγαίο και στη διακλα- 
δική τους συνεργασία”. 

Πολλοί, λανθασμένα νομίζουν 
ότι ο ελληνικός στρατιωτικός ε¬ 
ξοπλισμός προέρχεται κύρια από 


τις Ηνωμένες Πολιτείες. Ο ισχυ¬ 
ρισμός αυτός βασίζεται στην ε¬ 
ξίσου λανθασμένη διαπίστωση 
που παρουσιάζει τη χώρα μας ως 
αμερικανικό προτεκτοράτο. Στην 
πραγματικότητα, μονάχα το 35% 
του εξοπλισμού έχει τόπο προέ¬ 
λευσης τις ΗΠΑ, μας πληροφο¬ 
ρεί το άρθρο, όταν “η “πίτα” των 
ΗΠΑ στις παραγγελίες σε παγκό¬ 
σμιο επίπεδο είναι πολύ μεγα¬ 
λύτερη του ελληνικού ποσοστού, 
συγκεκριμένα 47%! Η ελληνική 
πλευρά εφαρμόζει τα τελευταία 
χρόνια τη θεωρία του “πολυεθνι¬ 
κού καλαθιού” στους εξοπλι¬ 
σμούς και έχει επιφέρει μια σχε¬ 
τική εξισορρόπηση των παραγγε¬ 
λιών ανεβάζοντας όχι μόνο τα 
ευρωπαϊκά αλλά και τα ρωσικά 
μερίδια!”. 

“Οι ρωσικής προέλευσης εξο¬ 
πλισμοί της Ελλάδας στο τελευ¬ 
ταίο δετές εξοπλιστικό πρόγραμ¬ 
μα ξεπερνούν τα 400 εκατ. δρχ. 
Μάλιστα, αν υπολογισθεί και το 
κόστος των 8-300 που αγόρασαν 
οι Κύπριοι και δάνεισαν στην 
Ελλάδα, το συνάλλαγμα που ει- 
σέπραξε η Μόσχα για εξοπλι¬ 
σμούς που βρίσκονται στο ελλη¬ 
νικό οπλοστάσιο ξεπερνά το 1,2 


δις. δολ. (+500 δις. δραχμές)- συ- 
μπεριλαμβανομένης της μικρής, 
σχετικά, αγοράς από την Ου¬ 
κρανία”. 

“Το ποσό αυτό αντιστοιχεί σε 
9%-10% των ελληνικών αμυντι¬ 
κών προμηθειών τηνδετία 1996- 
2000, κατά την οποία οι συνολι¬ 
κές δαπάνες ανήλθαν σε 4,5 τρις 
δραχμές (...) Η αντιαεροπορική 
προστασία και η ταχεία, δια θα¬ 
λάσσης, μεταφορά δυνάμεων εί¬ 
ναι οι δύο τομείς που η Ελλάδα 
έχει καλύψει σημαντικά από τη 
Ρωσία (...) Συγκεκριμένα στο ελ¬ 
ληνικό οπλοστάσιο υπάρχουν τα 
εξής ρωσικής προέλευσης όπλα: 

- 31 αυτοκινούμενα αντιαερο¬ 
πορικά συστήματα ΤΟΚ-Μ1 μι¬ 
κρού βεληνεκούς, αξίας περίπου 
750 εκατ. δολ. (αριθμό ΤΟΚ-Μ1 
έχει αγοράσει και η Κύπρος). 

- 2 συστοιχίες αντιαεροπορικών 
και αντιβαλλιστικών πυραύλων 
μεγάλου βεληνεκούς 5-300 
ΡΜΕ-1 κυπριακής ιδιοκτησίας 
(αξίας περίπου 220 εκατ. δολ.). 

- 20 αντιαεροπορικά συστήμα¬ 
τα μικρού βεληνεκούς 08Α, α¬ 
ξίας περίπου 120 εκατ. δολ. 

- 2 χόβερκραφτ (πλοία ταχείας 
μεταφοράς) Ζιιδτ. Άλλα δύο πα¬ 
νομοιότυπου τύπου είναι ουκρα¬ 
νικής προέλευσης - συνολικής 
αξίας 200 εκατ. δολ. Επίσης εί¬ 
ναι ενταγμένα στις Ελληνικές Έ¬ 
νοπλες Αυνάμεις και μια σειρά 


άλλα ρωσικής προέλευσης όπλα 
που μας δόθηκαν δωρεάν μετά τη 
συνένωση των δύο Γερμανιών: 
πρόκειται κυρίως για πυροβόλα 
Ζυ-23, για τεθωρακισμένα οχή¬ 
ματα μεταφοράς προσωπικού 
ΒΜΡ-1, για συστοιχίες πολλα¬ 
πλών εκτοξευτών ρουκετών ΚΜ- 
70 (τσεχικά, αντιγραφή ρωσι¬ 
κών), αντιαρματικά “Φάγκοτ” 
κ.ά.” 

Ο αρθρογράφος, αφού αναγνω¬ 
ρίζει την ύπαρξη πολιτικών και 
διπλωματικών κριτηρίων πλάι 
στα επιχειρησιακά σε ότι αφορά 
την αγορά στρατιωτικού εξοπλι¬ 
σμού, σκιαγραφεί τα μελλοντικά 
σχέδια για τη στρατιωτική εξάρ¬ 
τηση της χώρας μας. “Τώρα ανοί¬ 
γεται”, γράφει “άλλο ένα παρά¬ 
θυρο. με την πιθανή αγορά α¬ 
ντιαρματικών πυραύλων Κοτηεί- 
Ε καθώς και κορβετών Ξονοτηοο. 
Μάλλον έχει αποκλειστεί οριστι¬ 
κά η αγορά πυραύλων αέρος-αέ- 
ρος και κάποιων ηλεκτρονικών 
υψηλής τεχνολογίας. Για τα τε¬ 
λευταία. οι σχετικές πιέσεις της 
“άλλης” πλευράς δεν ήταν λίγες 
ούτε πάντα απλά εμπορικές...”. Σε 
ότι αφορά τις κορβέτες, τη ναυ¬ 
πήγηση των οποίων επιδιώκουν 
επίσης οι ΗΠΑ και μια σειρά ευ¬ 
ρωπαϊκών χωρών, ο οίκος δεν- 
ετηοε της Αγ. Πετρούπολης προ¬ 
τείνει τη νετδίοη-ΙΟΟΟ και τη 
νετδίοη-1500 που “κινούνται με 


συνδυασμό κινητήρων ντίζελ και 
τουρμπινών (27-30 κόμβοι) και 
έχουν ακτίνα δράσης 4000 χλμ. 
Είναι βαρύτατα οπλισμένα και η 
σχεδίαση έχει χαρακτηριστικά 
στελθ για μικρό ίχνος στα ραντάρ 
- το ίδιο ισχύει και για τα χό¬ 
βερκραφτ”. 

Παρά την έλλειψη οικονομι¬ 
κών μέσων που αντιμετωπίζουν 
οι Ρώσοι σύμφωνα με ανώτατο 
αξιωματικό του Πολεμικού Ναυ¬ 
τικού, “έχουν και τη διάθεση και 
τη γνώση να προχωρήσουν”. Και 
προχωρούν με τα τεράστια ποσά 
που εισπράττουν από τον κορβα¬ 
νά της Δύσης για τις ανύπαρ¬ 
κτες οικονομικές μεταρρυθμίσεις 
στη Ρωσία. Η τύφλα των δυτι¬ 
κών είναι κι εδώ τέτοια που συ¬ 
νεχίζουν να δίνουν χρήματα χω¬ 
ρίς έλεγχο. Έτσι εξηγείται πως 
“παρά την έλλειψη οικονομικών 
μέσων” οι Ρώσοι διαπρέπουν στις 
πωλήσεις όπλων. Η ελληνική Γε¬ 
νική Διεύθυνση Εξοπλισμών “έ¬ 
χει εντυπωσιασθείμε την ταχύ¬ 
τητα παραδόσεων, “πιο γρήγορα 
από τις υποχρεώσεις τους” τόνι¬ 
σε αρμόδια πηγή, η οποία ωστό¬ 
σο καταγράφει αδυναμίες στην 
υλοποίηση αντισταθμιστικών”. 

Η Ρωσία παίρνει χωρίς να δί¬ 
νει. Και αυτό που παίρνει από την 
Ελλάδα είναι δεσμοί αποικιο- 
κρατικής εξάρτησης. 


Ο Πανταγιάς επιβάλλει 
τη σιωπή στα ΜΜΕ 


Την Πέμπτη το βράδυ της 5ης Ιούνη ο Σημίτης αποφάσισε να 
πάει στο Λυκαβηττό να παρακολουθήσει την παράσταση της 
Ισπανίδας καλλιτέχνιδας του φλαμένκο Χριστίνα Όγιος. Ενώ 
όμως η παράσταση ήταν να αρχίσει στις εννιά το βράδυ ο Σημίτης 
έφτασε στις δέκα παρά πέντε με αποτέλεσμα όμως η παράσταση 
να ξεκινήσει μια ώρα αργότερα. “Όταν ο Κ. Σημίτης μπήκε στο 
θέατρο, την ώρα που οι προβολείς έπεσαν πάνω του και οι 
κάμερες άρχισαν να γράφουν, ο κόσμος τον γιουχάρησε άγρια, 
εκτοξεύοντας μάλιστα και διάφορα δυσάρεστα “κοσμητικά” 
επίθετα. Το πλέον θλιβερό είναι όμως ότι ο Γ. Πανταγιάς 
πήρε αμέσως τηλέφωνα στους τηλεοπτικούς σταθμούς ζητώντας 
να μην παίξει το σχετικό βίντεο στις νυχτερινές ειδήσεις. Όπερ 
και εγένετο” (Επενδυτής, 7-8 Ιούλη). 

Το γεγονός δεν είναι απλά θλιβερό αλλά πρωτοφανές και 
φανερώνει τον ασφυκτικό έλεγχο των ΜΜΕ όχι μόνο από την 
ρωσόδουλη κυβέρνηση Σημίτη αλλά και την τετρακομματική 
συμφωνία που επιτρέπει σ' αυτήν να διασφαλίζει τον έλεγχο και 
το θάψιμο γεγονότων που κινούνται ενάντια στην ομοφωνία 
τους και την κοινή πολιτική τους γραμμή. Αυτό έχει αποδειχτεί 
σε όλες τις πανεθνικές τηλεοπτικές εκστρατείες που καθοδηγεί ο 
σοσιαλφασισμός, π.χ. πόλεμο στην προιην Γιουγκοσλαβία, ΡΚΚ, 
ελληνοτουρκικά, Σάμινα, τοιρα Γένοβα κ.λπ. Πρόκειται για 
φαινόμενα κοινοβουλευτικού φασισμού, ενός φασισμού που θα 
τον νιοιθουν μέσα από το θάψιμο της φωνής τους, όπως συμβαί¬ 
νει ήδη με τους Απολυμένους των Λιπασμάτων, όσοι αντιστέκο¬ 
νται στο τετρακομματικό καθεστώς. Η χώρα έχει ήδη μπει σε μια 
νέα περίοδο πολιτικού πραξικοπηματισμού και φασισμού. 

ΝΙΚΗΦΟΡΑ ΑΠΟΦΑΣΗ ΓΙΑ 
ΤΟΥΣ ΑΠΟΛΥΜΕΝΟΥΣ 
ΤΩΝ ΛΙΠΑΣΜΑΤΩΝ 


συνέχεια από τη σελ. 8 

μαστικός κατάλογος πενήντα μελών με συγκε¬ 
κριμένη αναφορά στο καθένα από τα πενήντα 
μέλη ότι εργάζονταν όταν ψήφισαν και γι’ αυ¬ 
τό το λόγο δεν είχαν δικαίωμα ψήφου! Το σκε¬ 
πτικό τους ήταν ότι αυτοί που εργάζονταν έ¬ 
χουν γίνει τάχα μέλη άλλων σωματείων και 
συνεπώς δεν είναι νόμιμη η ψήφος τους στο 
σωματείο των Λιπασμάτων! Όμως οι περισσό¬ 
τεροι από αυτούς που αναφέρονται εργάζονται 
σε προσωρινές δουλειές και δεν έχουν εγγρα¬ 
φεί σε άλλο σωματείο, ενώ για αρκετούς δίνο¬ 
νται απλά ψεύτικες πληροφορίες. Με ψέματα 
και βρώμικες επιθέσεις συνεχίζουν οι αποκτη¬ 
νωμένοι Τσιρμούλας και Εξωμερίτης την επί¬ 
θεσή τους, με δικηγόρο τον Αναστασάκο. 

Μάλιστα, την αγωγή τους αυτή την προσκό¬ 
μισαν τελευταία στιγμή στο δικαστήριο για να 
ενισχύσουν την υποστήριξη της αίτησής τους 
που αναφέραμε παραπάνω και η οποία απορρί- 
φθηκε. Έκαναν την κατάθεση κυριολεκτικά 
την τελευταία στιγμή και μάλιστα τις μέρες που 
συζητιόταν η υπόθεση των απολυμένων στις 
Βρυξέλλες! Έτσι η πλευρά των απολυμένων δεν 
μπόρεσε να αντικρούσει όσα αναφέρονταν στο 
νέο δικόγραφο. Αυτό όμως το απατεωνιστικό 
τέχνασμα, το επισήμανε ο δικαστής στην από¬ 
φασή του και δεν έλαβε υπόψη τους ισχυρι¬ 


σμούς τους. Συγκεκριμένα αναφέρεται σχετικά 
στην απόφαση: 

«Οι αιτούντες, με την υπ’ αριθ. 513/20-6-2001 
αγωγή τους που απευθύνεται στο Ειρηνοδικείο 
Πειραιά (Τακτική Διαδικασία) της οποίας η συ¬ 
ζήτηση προσδιορίστηκε, κατά τη δικάσιμο της 
28ηςΝοεμβρίου 2001, [αν και κατατέθηκε, πέ¬ 
ντε (5) ημέρες, μετά από τη συζήτηση της 
κρινόμενης αίτησης, προσκομίστηκε, δε, α¬ 
πό τους αιτούντες, χωρίς οι καθών να έ¬ 
χουν τη δυνατότητα να την αντικρούσουν], 
ισχυρίζονται ότι συμμετείχαν στις αρχαιρεσίες 
και πρόσωπα τα οποία είχαν απωλέσει την ιδιό¬ 
τητα του μέλους του Σωματείου, λόγω της συ- 
νταξιοδότησής τους καθώς και πρόσωπα τα ο¬ 
ποία απασχολούνται σε άλλες βιομηχανικές, ναυ¬ 
πηγικές μονάδες, κ.λπ. Ο αγωγικός αυτός ισχυ¬ 
ρισμός, όμως, δεν αποδεικνύεται, παραχρήμα, α¬ 
πό τους αιτούντες, με συνέπεια να μην υπάρχει 
δυνατότητα ναληφθεί υπόψη». 

Όπως αναφέρεται η νέα αγωγή αναμένεται να 
εκδικαστεί στις 28 Νοεμβρίου. Ωστόσο είναι α¬ 
πίθανο να οδηγήσει σε ακύρωση των εκλογών. 
Αυτή είναι η τελευταία πράξη με την οποία έ¬ 
βγαλε τη λύσσα του απέναντι στους απολυμένους 
το καθεστώς. Αλλά δεν μπορεί πια να κοροϊδέ¬ 
ψει κανένα, ούτε τους απολυμένους, ούτε το λαό, 
ούτε τις δικαστικές αρχές. 

συνέχεια από τη σελ. 1 


τιωτική τακτική των σοσιαλφα- 
σιστών στη συγκεκριμένη “μάχη 
της Γένοβας”. Είμαστε υποχρεω¬ 
μένοι να ασχοληθούμε μ’ αυτή την 
πλευρά του ζητήματος επειδή ο 
έλληνας αναγνώστης και τηλεθε¬ 
ατής βομβαρδίζεται από μια ενιαία 
γκαιμπελίστικη εικόνα την οποία 
κατασκευάζει γι’ αυτόν η ρω- 
σόδουλη συμμορία που ηγείται και 
των 4 κοινοβουλευτικών κομμά¬ 
των. Αυτή η συμμορία χάρη στον 
ασφυκτικό πολιτικό της έλεγχο 
πάνω στα ΜΜΕ, ιδιαίτερα στα τη¬ 
λεοπτικά πετυχαίνει ενιαία αντε- 
στραμμένη εικόνα της τάξης ενός 
χιτλερικού καθεστώτος. Έτσι ο 
ελληνικός λαός διαμορφώνει πο¬ 
λιτική συνείδηση φασιστικού λα¬ 
ού, όσο και αν είναι ακόμα ανοι¬ 
χτές οι ιδέες ενός πολύ μεγάλου 
τμήματος του πληθυσμού, όσο και 
αν απεχθάνεται τους κνιτοφασί- 
στες και τους αναρχικούς από την 
ίδια τη συγκεκριμένη του πείρα. 

Όσο και αν θέλει να μάθει, όσο 
και να θέλει να καταλάβει αυτός ο 
λαός θα βλέπει διαρκώς ένα ιταλι¬ 
κό αστυνομικό αυτοκίνητο να λιώ¬ 
νει το κεφάλι ενός νεκρού διαδη¬ 
λωτή και μερικούς Έλληνες ξυλο- 
κοπημένους υποψήφιους διαδηλω¬ 
τές που έχουν απελαθεί χωρίς λό¬ 
γο από τη Γένοβα. Όλες τις προη¬ 
γούμενες μέρες αυτός ο λαός έχει 
δει τον πληθυσμό της Γένοβας να 
φυλακίζεται μέσα σ’ ένα σιδερένιο 
κλουβί που κατασκεύασε η Αστυ¬ 
νομία ενός ελεεινού πρωθυπουργού 
για να μην ακούν οι πανίσχυροι αι¬ 
μοσταγείς συνδαιτυμόνες του τις ει¬ 
ρηνικές διαμαρτυρίες εκατοντάδων 
χιλιάδων αγωνιστών που μόνο ένα 
θέλουν, λίγη ανθρωπιά για τους 
φτωχούς, ή ακόμα καλύτερα μια ε¬ 
πανάσταση υπέρ τους. 

Αυτός ο λαός λοιπόν θα ακούσει 
με ευχαρίστηση τον επίσημο εκ¬ 
πρόσωπο της ελληνικής κυβέρνη¬ 
σης να καταγγέλλει τον πρωθυ¬ 
πουργό μιας γειτονικής χώρας ό¬ 
τι είναι υπεύθυνος για την αιμα¬ 
τηρή βία και τον αρχηγό της α¬ 
ξιωματικής αντιπολίτευσης να κα¬ 
ταδικάζει τη βία της ιταλικής α¬ 
στυνομίας. Έτσι για μια ακόμα φο¬ 
ρά, όσο και να την αντιπαθεί, θα 
πρέπει να παραδεχθεί την “αριστε¬ 
ρά” του έθνους, δηλαδή τον ΣΥΝ 
και το “Κ”ΚΕ να είναι εκεί πάντα 
μέσα στη φωτιά, έτοιμη για να συ- 
γκρουστεΐ με τους μεγάλους. Ο 
τηλεθεατής στο βάθος καμαρώνει 
που σύσσωμο το έθνος, δηλαδή η 
κυβέρνηση, η αντιπολίτευση, ο 
πρόεδρος της Βουλής, ο αρχιεπί¬ 
σκοπος, ο υπουργός Άμυνας, και η 
ΓΣΕΕ ευλόγησαν την ελληνική ε¬ 
παναστατική αποστολή στη Γένο¬ 
βα, την αποστολή που θα προκα- 
λούσε όλους τους ισχυρούς της Γης 
στο έδαφος μιας ισχυρής χώρας. 

Πως θα καταλάβει αυτός ο ήσυ¬ 
χος τηλεθεατής με τα καλοπροαί¬ 
ρετα σε γενικές γραμμές αισθή¬ 
ματα, αν δεν καταβροχθίσει μια 
σειρά ελληνικές ή ξένες εφημε¬ 
ρίδες, αν δεν συγκεντρώσει τα α¬ 
ποκόμματα για πολλές μέρες, και 
δεν τα μελετήσει, δηλαδή αν δεν 
συσχετίσει μεταξύ τους τα πιο 


χτυπητά στοιχεία, αν δεν έχει μια 
στοιχειώδη γνώση των πολιτικών 
αντιθέσεων στη γειτονική χώρα, 
και αν τελικά δεν είναι αφάντα¬ 
στα καχύποπτος για όλα τα πράγ¬ 
ματα στα οποία συμφωνούν όλα τα 
ελληνικά κόμματα, πως θα κατα¬ 
λάβει αυτός ο δυστυχής, ότι ο α¬ 
ποκλειστικός υπεύθυνος της βίας 
στη Γένοβα είναι οι πλημμυρισμέ¬ 
νοι τάχα από ευγενικά ιδανικά δια¬ 
δηλωτές; 

Γιατί αυτή η βία δεν έπεσε από 
τον ουρανό. Είχε προαναγγελθεί με 
μαθηματικό τρόπο από τους διορ¬ 
γανωτές της διαδήλωσης. 

Κατ’ αρχήν η βία υπήρχε μέσα 
στο βασικό σύνθημα των διοργα¬ 
νωτών της διαδήλωσης που περι¬ 
λαμβάνονταν όλοι στο σχήμα - ο¬ 
μπρέλα με το όνομα “Κοινωνικό 
Φόρουμ της Γένοβας”. 

Το “Κοινωνικό Φόρουμ της Γένο¬ 
βας” είναι ένα καπέλο του “Κόμμα¬ 
τος της Κομμουνιστικής Επανίδρυ¬ 
σης”. Η “Επανίδρυση” είναι το α¬ 
κριβώς αντίστοιχο του ψευτοΚΚΕ, 
δηλαδή είναι ένα σκληρό σοσιαλ- 
φασιστικό κόμμα και πρακτορείο 
του σοσιαλιμπεριαλισμού στην Ιτα¬ 
λία. Το βασικό σύνθημα λοιπόν του 
“Κοινωνικού Φόρουμ στη Γένοβα” 
ήταν ένα : Να μην πραγματοποιη¬ 
θεί η “Σύνοδος των 08 στη Γένο¬ 
βα”. Αυτό το σύνθημα το υπεράσπι¬ 
σε ως το τέλος, αλλά με λιγότερο 
απαιτητικό τρόπο και το Κόμμα της 
Δημοκρατικής Αριστερός, δηλαδή 
οι “ευρωκνίτες”, του Ντ’ Αλέμα, δη¬ 
λαδή ο όγκος της ιταλικής αντιπο¬ 
λίτευσης. Όλοι αυτοί αρνούνταν το 
δικαίωμα των 8 να συναντηθούν με 
το επιχείρημα ότι αυτοί δεν αποτε¬ 
λούν ένα διεθνές θεσμοθετημένο όρ¬ 
γανο. 

Δηλαδή, οποιοιδήποτε ηγέτες, ο- 
ποιωνδήποτε χωρών του κόσμου, 
δεν έχουν σύμφωνα με αυτή τη λο¬ 
γική το δικαίωμα να συναντιού¬ 
νται και να συζητούν όποιο θέμα 
κοινού ή διεθνούς ενδιαφέροντος 
επιθυμούν. Στην πραγματικότητα, 
αυτή η συνάντηση κύρια δυτικών 
ηγετών κάνει έξαλλους τους ρώ- 
σους σοσιαλιμπεριαλιστές γιατί α¬ 
ντιπροσωπεύονται σ’ αυτήν σε πο¬ 
λύ πιο μικρό ποσοστό απ’ όσο α¬ 
ντιπροσωπεύονται στα θεσμοθετη¬ 
μένα όργανα του ΟΗΕ στα οποία 
το ντουέτο Ρωσίας-Κΐνας, και α¬ 
πό κοντά όλοι οι τριτοκοσμικοί φα¬ 
σίστες, κυριολεκτικά αλωνίζουν. 
Επειδή αυτοί, και μόνο αυτοί, έ¬ 
χουν κοινή οργάνωση και κοινή πο¬ 
λιτική γραμμή. Πέρα απ’ αυτά οι 
διαδηλωτές αρνούνταν το δικαίω¬ 
μα σε μια δημοκρατικά εκλεγμέ¬ 
νη κυβέρνηση να φιλοξενήσει στο 
έδαφος της μια συνάντηση 8 ηγε¬ 
τών που όλοι τους, με εξαίρεση τον 
φασίστα Πούτιν - ενάντια στον ο¬ 
ποίο όμως κανείς δεν κατεύθυνε 
πυρά - επίσης είναι δημοκρατικά 
εκλεγμένοι, ή που έστω δεν αμφι¬ 
σβητούνται σαν εκπρόσωποι τους 
από τους πολίτες των χωρών τους 
(αυτό το τελευταίο ισχύει ακόμα 
και για τον Πούτιν). 

Καταλαβαίνει λοιπόν κανείς τι 
ποδοπάτηση κάθε δημοκρατικής 
αρχής, αλλά και σε όλα τα επίπε¬ 
δα, είναι να εκστρατεύουν έλλη- 
νες πολίτες σε μια ξένη χώρα, στην 
Ιταλία, με τις ευχές του ελληνι¬ 
κού έθνους για να συνεισφέρουν 


στο να ματαιώσουν, όσο μπορούν 
από την πλευρά τους, συνάντηση 
ηγετών άλλων χωρών στο έδαφος 
αυτής της ξένης χώρας. Τι θα λέ¬ 
γανε οι ευγενικοί έλληνες τηλε¬ 
θεατές αν 20.000 άγγλοι χούλιγκαν 
έρχονταν να ματαιώσουν μια διε¬ 
θνή συνάντηση ξένων ηγετών στο 
ελληνικό έδαφος; Το μόνο που θα 
μπορούσε να στέκει θα ήταν, ο λα¬ 
ός της χώρας που θα φιλοξενούσε 
τη συνάντηση να ήταν ο ίδιος μα¬ 
ζικά και μαχητικά αντίθετος σ’ 
αυτή τη συνάντηση, και η κυ¬ 
βέρνησή του να μην τον έκφραζε. 
Τέτοια πράγματα γίνονται μόνο σε 
στιγμές δημοκρατικών εξεγέρσε¬ 
ων. Σε τέτοιες στιγμές όμως, ο λα¬ 
ός στη Γένοβα δεν θα έφευγε από 
την πόλη του, ούτε θα κρυβόταν 
μέσα στα σπίτια του όταν θα έρ¬ 
χονταν οι επαναστάτες να τον σώ¬ 
σουν από την αντιλαϊκή του κυ¬ 
βέρνηση, αλλά θα έβγαινε στο δρό¬ 
μο να τους χειροκροτήσει. 

Βεβαίως το σύνθημά τους για μα¬ 
ταίωση της Συνόδου, το “Κοινωνι¬ 
κό Φόρουμ” και η “Επανίδρυση” δεν 
το εμφάνισαν σαν ένα σύνθημα βί¬ 
ας. Όπως όμως κάθε αντιδημοκρα- 
τικό σύνθημα, έτσι κι αυτό συνο¬ 
δεύτηκε, και ήταν προμελετημένο 
να μπει σε εφαρμογή, μέσω της ά¬ 
σκησης βίας. Σε αυτή τη βία ήταν 
με τα μούτρα χωμένο το “Κοινωνι¬ 
κό Φόρουμ της Γένοβας”, η 
“Κομμουνιστική Επανίδρυση” και 
βέβαια όλοι οι ψευτοκομμουνιστές, 
οι τροτσκιστές και οι αναρχικοί της 
Ευρώπης, που με πρώτους και κα¬ 
λύτερους τους Έλληνες, σχημάτι¬ 
σαν τα τάγματα εφόδου της Παρα¬ 
σκευής 20 του Ιούλη. 

Για να διαχωρίσουν πολιτικά τον 
εαυτό τους από την ευθύνη της βί¬ 
ας, το “Κοινωνικό Φόρουμ της Γέ¬ 
νοβας” και η “Επανίδρυση” ισχυ¬ 
ρίστηκαν και ισχυρίζονται ότι αυ¬ 
τοί θέλανε απλά να πραγματοποι¬ 
ήσουν μια ειρηνική διαδήλωση 
προς το χώρο όπου συνεδρίαζαν οι 
08. Όμως η ιταλική αστυνομία έ¬ 
κλεισε τις διόδους προς το κτίριο 
της συνεδρίασης σχηματίζοντας τη 
γνωστή κόκκινη γραμμή, οπότε έ¬ 
ριξαν σ’ αυτή την ευθύνη της σύ¬ 
γκρουσης, όταν η “ειρηνική” δια¬ 
δήλωση προσπάθησε να φτάσει 
στο σημείο κατάληξης. 

Πριν φτάσει όμως στο σημείο να 
φράξει τις διόδους και να κατα¬ 
σκευάσει την κόκκινη γραμμή, η 
ιταλική κυβέρνηση κάλεσε τους 
διοργανωτές σε συζήτηση και τους 
είπε: “Κύριοι αν εσείς μας εγγυη- 
θείτε πολιτικά ότι δεν θα γίνουν 
βίαια επεισόδια στο χώρο έξω α¬ 
πό τον οποίο θα πραγματοποιηθεί 
η σύνοδος, δηλαδή αν εσείς δε¬ 
σμευτείτε να εξουδετερώσετε τις 
ομάδες που πραγματοποίησαν τους 
βανδαλισμούς στο Γκέτεμποργκ, 
τότε θα επιτρέψουμε τη διαδήλω¬ 
ση”. 

Η απάντηση του “Κοινωνικού 
Φόρουμ” ήταν ότι το να περιφρου- 
ρήσει τη διαδήλωση σημαίνει να 
ασκήσει το ίδιο βία σ’ αυτές τις 
ομάδες, δηλαδή να λειτουργήσει 
σαν αστυνομία. Όμως κάτι τέτοιο 
είναι αντίθετο στις αρχές του. Ε¬ 
κείνο που μπορούσε να κάνει ήταν 
να καλέσει τους διαδηλωτές να α¬ 
πομακρυνθούν αμέσως γύρω από 
τους ταραξίες οπότε η αστυνομία 


θα μπορούσε να τους επιτεθεί και 
να τους εξουδετερώσει. 

Αυτή η τοποθέτηση σήμαινε ότι 
η αστυνομία θα έπρεπε να επιτε¬ 
θεί η ίδια σε ένα ανάμεικτο πλή¬ 
θος, που αυτόματα θα εκδήλωνε 
την αλληλεγγύη του προς όσους 
συγκρούονταν με την αστυνομία, 
και η Γένοβα θα μάτωνε σε όλη 
την έκταση έξω από κάθε έλεγχο. 
Σε αυτή την περίπτωση εννοείται 
ότι η Σύνοδος θα ματαιωνόταν, α¬ 
φού μάλιστα τα επεισόδια θα δια¬ 
δραματίζονταν έξω από την πόρτα 
της. Όπως ήταν φυσικό το ιταλι¬ 
κό υπουργείο Εσωτερικών αρνή- 
θηκε αυτή τη “λύση” και αποφά¬ 
σισε να κατασκευάσει την κόκκι¬ 
νη γραμμή, δηλαδή να αποκλείσει 
το χώρο και να διαμορφώσει έτσι 
μια αμυντική τακτική σύμφωνα με 
την οποία η αστυνομία θα κρατού¬ 
σε τις διόδους και θα υποχρέωνε 
τους διαδηλωτές να της επιτεθούν. 

Η επίθεση των διοργανωτών 
στην αστυνομία θα μπορούσε εντε¬ 
λώς θεωρητικά και με τραβηγμέ¬ 
νο τρόπο να σταθεί σαν “πράξη πο¬ 
λιτικής δημοκρατικής άμυνας” μό¬ 
νο αν οι διαδηλωτές εξασφάλιζαν 
ειρηνική πορεία, δηλαδή αν την πε- 
ριφρουρούσαν. Όμως αρνήθηκαν να 
την περιφρουρήσουν λέγοντας ότι 
δεν γίνονται αστυνομία. Αυτό ση¬ 
μαίνει ότι τους σπασιματίες, τα¬ 
ραχοποιούς, αναρχικούς που τελι¬ 
κά τους ονόμασαν προβοκάτορες 
δεν τους θεωρούν εχθρούς, αλλά 
φίλους τους. Μόνο απέναντι στους 
φίλους τους δεν θέλει κανείς να 
φερθεί σα δύναμη καταστολής. Ό¬ 
μως για τους επαναστάτες που θέ¬ 
λουν να κάνουν μια ειρηνική 
διαδήλωση, εκείνοι που τους την 
καταστρέφουν και τους εκθέτουν 
ασκώντας αναίτια βία και κάνο¬ 
ντας καταστροφές, δηλαδή οι προ¬ 
βοκάτορες, είναι οι χειρότεροι ε¬ 
χθροί τους. Είναι όχι μόνο εχθροί 
τους σαν την αστυνομία, αλλά εί¬ 
ναι πολύ χειρότεροι, γιατί είναι οι 
καλυμμένοι εγκάθετοι της αστυ¬ 
νομίας. Γιατί λοιπόν το “Κοινωνι¬ 
κό Φόρουμ” και κυρίως οι ομάδες 
κρούσης της διαδήλωσης, τα αγα¬ 
πημένα σώματα βίας της “Κομμου¬ 
νιστικής Επανίδρυσης”, οι λεγά¬ 
μενες “άσπρες φόρμες” (τα περί¬ 
φημα “ΙιιΙΙβ ύίαηοΐιβ”), ενώ τόσο 
εύκολα συγκρούονται με την αστυ¬ 
νομία, δε συγκρούονται με τους 
προβοκάτορες, που στη συγκεκρι¬ 
μένη περίπτωση είναι κυρίως οι 
σπασιματίες αναρχικοί, οι γνωστοί 
“ΒΗσΓ ΒΙοιΤ” (μαύρο μπλοκ); Εί¬ 
ναι φανερό ότι δε συγκρούονται 
γιατί είναι φίλοι τους, και είναι 
φίλοι τους γιατί αυτοί κάνουν τη 
βασική βρομοδουλειά, ώστε τα α¬ 
φεντικά τους, οι σοσιαλφασίστες 
να μείνουν στο απυρόβλητο και να 
μη χρεωθούν τη βία. Η τακτική 
των σοσιαλφασιστών είναι η εξής: 

Οι αναρχικοί αναλαμβάνουν την 
πιο θεαματική, την πιο απρόκλητη 
βία, και την πιο μισητή στις μά¬ 
ζες, που σημαίνει την καταστρο¬ 
φή των μαγαζιών, τις φωτιές, και 
τελικά τα οδοφράγματα, που προ- 
καλούν τη μαζική αστυνομική ε¬ 
πέμβαση και τη γενίκευση των συ¬ 
γκρούσεων. Αυτές οι συγκρούσεις 
και αυτή η ατμόσφαιρα δίνουν την 
εικόνα της τηλεοπτικής κόλασης. 
Δίχως αυτήν τη βία μια διαδήλω¬ 


ση 10 ή 20 ή 50.000 κνιτοειδών ό¬ 
λης της Ευρώπης μετά από μήνες 
οργάνωσης δεν θα έπιανε ούτε 5 
τηλεοπτικά δευτερόλεπτα χρόνο 
διεθνούς προπαγάνδας. 

Ωστόσο στην προκειμένη περί¬ 
πτωση οι σοσιαλφασίστες της “Ε¬ 
πανίδρυσης” και οι τροτσκιστές κά¬ 
θε είδους δεν αρκέστηκαν στη χρή¬ 
ση των “ΒΙαοΓ ΒΙοοΓδ”. Τα “ΒΙίΐιΤ 
ΒΙοοΓδ” μάλιστα τα χρησιμοποίη¬ 
σαν για να γενικεύσουν και να βα¬ 
θύνουν τις συγκρούσεις που ξε¬ 
κίνησαν οι ίδιοι. Κυρίως όμως 
χρησιμοποίησαν την απειλή της βί¬ 
ας των “ΒΙαυΓ ΒΙοοΓκ” για να κλεί¬ 
σει η αστυνομία την κόκκινη γραμ¬ 
μή σύμφωνα με τη λογική που α¬ 
ναλύσαμε. 

Μόλις λοιπόν η αστυνομία σχη¬ 
μάτισε την κόκκινη γραμμή και 
παρατάχθηκε, οι ίδιοι οι επίσημοι 
διοργανωτές αποφάσισαν τη σύ¬ 
γκρουση. Αποφάσισαν δηλαδή ότι 
θα περάσουν μέσα από τα σημεία 
φύλαξης. Όμως η σύρραξη αυτή 
δεν μπορούσε πια να δικαιολογη¬ 
θεί δημοκρατικά από την ώρα που 
οι διοργανωτές δεν θα περιφρου- 
ρούσαν την πορεία. Αλλά ακόμα 
και αν δεσμεύονταν να περιφρου- 
ρήσουν την πορεία, καμία δημο¬ 
κρατική κοινή γνώμη δεν θα ανα¬ 
γνώριζε σε διαδηλωτές με εξάρ¬ 
τηση μάχης το δικαίωμα να σπά¬ 
σει αστυνομικό κλοιό που υπερά¬ 
σπιζε μια σύνοδο επίσημα καλε¬ 
σμένων ηγετών σε μια χώρα. 

Οι δημοσιογράφοι περιγράφουν 
τρία ξεχωριστά μπλοκ που πήγαν 
να σπάσουν αντίστοιχα σημεία της 
κόκκινης γραμμής, την Παρασκευ¬ 
ή στις 20 Ιούλη. Το πιο βασικό πο¬ 
λιτικό μπλοκ ήταν αυτό που είχε 
μπροστά τους “Τιιΐΐβ Βίαικώβ”, α¬ 
πό πίσω την “Κομμουνιστική Ε¬ 
πανίδρυση”, πιο πίσω τους Έλλη¬ 
νες (ψευτοΚΚΕ, ΣΥΝ κ.λπ.) και πα¬ 
ραπίσω τους Γάλλους σοσιαλφα- 
σίστες (τροτσκιστές της ΕΟΚ). 
Μόλις τα προγραμματισμένα 
μπλοκ κινήθηκαν ενάντια στην 
κόκκινη γραμμή και έγιναν οι πρώ¬ 
τες συγκρούσεις (όχι μεγάλης έ¬ 
κτασης σύμφωνα με μη σοσιαλ- 
φασίστες δημοσιογράφους όπως ο 
Πρετεντέρης στο Βήμα της 21 Ιού¬ 
λη, σύμφωνα με τον οποίο οι “Ταΐΐβ 
Βωηοΐιβ” που καυχιόνταν ότι θα 
ήταν χιλιάδες δεν ήταν ούτε 100 
την ώρα της σύγκρουσης), οι σο- 
σιαλφασίστες αναδιπλώθηκαν. Έ¬ 
δωσαν τη σκυτάλη στους αναρχι¬ 
κούς που ανέλαβαν να σκηνοθετή¬ 
σουν την κόλαση καταστρέφοντας 
ό,τι μπορούσαν στα μετόπισθεν, δη¬ 
λαδή πίσω από την κόκκινη γραμ¬ 
μή. Αυτοί κυρίως χτυπήθηκαν στη 
συνέχεια και για πολλή ώρα με 
την ιταλική αστυνομία. 

Αυτή η Παρασκευή ήταν που έ¬ 
δωσε το νεκρό Ιταλό αναρχικό, ο ο¬ 
ποίος αποτέλεσε ένα μεγάλο πολι¬ 
τικό δώρο της ιταλικής αστυνομί¬ 
ας στους σοσιαλφασίστες. Με αυτό 
το νεκρό, αυτοί προσπάθησαν να 
πετύχουν τον κεντρικό τους στόχο, 
να ματαιώσουν τη Σύνοδο. Λίγο με¬ 
τά το επεισόδιο, ο γραμματέας της 
“Κομμουνιστικής Επανίδρυσης” έ¬ 
δωσε συνέντευξη Τύπου μαζί με τον 
αρχηγό του “Κοινωνικού Φόρουμ” 

συνέχεια δίπλα 

ΔΗΜ. ΤΗΣ ΜΑΚΕΔΟΝΙΑΣ: 
ΟΧΙ ΣΤΗΝ ΕΘΝΟΚΑΘΑΡΣΗ 


Ο υΟΚ και τα κόμμα 
τα του Τζαφέρι και 
του Ιμέρι από τη μια μεριά, 
και η κλίκα Τραϊκόφσκι- 
Γκεοργκίεφσκι απ’ την άλ¬ 
λη υπονομεύουν κάθε δημο¬ 
κρατική συνταγματική λύ¬ 
ση στη Λημ. της Μακεδονί¬ 
ας. 

Οι προτάσεις και η λογική 
Μπατεντέρ είναι θετικές αν 
και κάτω από τις δοσμένες 
συνθήκες αφελείς. Ισχυρή το¬ 
πική αυτοδιοίκηση με ισχυ¬ 
ρούς τους αλβανούς εθνοφασί¬ 
στες σημαίνει σε τελευταία α¬ 
νάλυση, διαμελισμό. Ωστόσο 
σήμερα η λογική Μπατεντέρ 
χτυπιέται από τα δεξιά και α¬ 
πό τον υΟΚ και από τον Γκε- 
οργκίεφσκι. Σ’ ένα καταπλη¬ 
κτικά αποκαλυπτικό άρθρο του 
Βήματος, της 22 Ιούλη, από έ¬ 
να δημοσιογράφο που διοχε¬ 
τεύει γραμμές του ελληνικού 
υπουργείου Εξωτερικών, τον 
Μαράκη, αναφέρεται ότι Αλ¬ 
βανοί και Γκεοργκίεφσκι (α¬ 
ναφέρει προβοκατόρικα και 
τον Τσερβενκόφσκι) κατη¬ 
γορούν τους δυτικούς μεσολα¬ 
βητές ότι θέλουν ενιαία Δημ. 
της Μακεδονίας, πράγμα που 
είναι αδύνατο γιατί τάχα οι δύο 
λαοί μισούνται, οπότε η μόνη 
λύση είναι η διζωνική ομο¬ 
σπονδία, δηλαδή η διχοτόμη¬ 
ση. Ο Μαράκης λέει ότι αυτή 
είναι η μόνη ρεαλιστική θέση 
και υπονοεί σαφώς ότι είναι 
και η θέση του ελληνικού υ¬ 
πουργείου Εξωτερικών. 

Πραγματικά αυτή είναι η θέ¬ 
ση του ελληνικού ΥΠΕΞ από 
την πρώτη στιγμή της κρίσης, 
αυτή είναι η θέση του Γκεορ- 
γκΐεφσκι, αυτή η θέση του 
υΟΚ, και τελικά αυτή η θέση 
της Ρωσίας, η γνωστή αιώνια 
θέση υπέρ του εσωτερικού δια- 
μελισμού των κρατών, ενώ τα 
σύνορα θα μένουν ανέπαφα. Α¬ 
νέπαφα σύνορα σημαίνει ότι η 


χώρα δεν θα διαμελίζεται υπέρ των 
γειτονικών σοβινισμών, αλλά θα 
διαμελίζεται και θα πολτοποιείται 
μένοντας “ανεξάρτητη” υπό την 
κηδεμονία της Ρωσίας. Αυτή η θέ¬ 
ση πρωτο-εισάχθηκε μετά τον Β' 
Παγκόσμιο Πόλεμο από τη Ρωσία 
στην Κύπρο. Πρόκειται για το σχέ¬ 
διο Γκρομίκο για διζωνική ομο¬ 
σπονδία το οποίο εξαρχής ήρθε σε 
σύγκρουση και με την ενιαία πο¬ 
λυεθνική Κύπρο και με τη διπλή 
ένωση μίας διαμελισμένης Κύπρου 
με την Ελλάδα και την Τουρκία. 
Τελικά το νησί ακολούθησε τη μοί¬ 
ρα που του επιφύλαξε ο Γκρομίκο 
και δεν έμεινε ούτε ανεξάρτητο, 
ούτε ενιαίο, ούτε ελληνικό, ούτε 
τουρκικό. Έμεινε ένα διαμελισμέ¬ 
νο, ανάπηρο κρατίδιο κάτω από την 
πολιτική ηγεμονία του Κρεμλίνου. 

Το ίδιο πραγματοποιήθηκε και 
με το ρώσικο σχέδιο του διαμελι- 
σμού της Βοσνίας με το οποίο η 
Μόσχα ηγεμονεύει τώρα στη μισή 
Βοσνία και σε ολόκληρη πια τη 
Σερβία. 

Τώρα ο υθί πετυχαίνει σταδια¬ 
κά το διαμελισμό της Δημ. της 
Μακεδονίας με πόλεμο και εθνο¬ 
κάθαρση, ο δε Γκεοργκίεφσκι τον 
πετυχαίνει με τα αντι-μουσουλμα- 
νικά και αντιαλβανικά πογκρόμ 
στην Μπίτολα και αλλού. Πίσω α¬ 
πό τον υΟΚ, ο Φάτος Νάνο, ο άν¬ 
θρωπος που οι ρωσόφιλοι στην Ελ¬ 
λάδα βοήθησαν να ανεβεί στην ε¬ 
ξουσία με το αντι-Μπερίσα πρα¬ 
ξικόπημα που το ονόμασαν “επα¬ 
νάσταση”. Πάντα φίλος του Φά¬ 
τος Νάνο και του ανθρώπου του 
Ιλΐρ Μέτα, είναι ο Γ. Παπανδρέου 
που εκθειάζει τη “φιλειρηνική” 
τους τάχα γραμμή. Ο ίδιος Γ. Πα¬ 
πανδρέου που μαζί με το Σημίτη 
βοήθησε να έρθει και να σταθερο¬ 
ποιηθεί στην εξουσία της Δημ. της 
Μακεδονίας ο Γκεοργκίεφσκι και 
ο ομόσταβλος του Τραϊκόφσκι. Ό¬ 
λοι αυτοί μαζί είναι ανοιχτά ή κρυ¬ 
φά υπέρ της διζωνικής Ομοσπον¬ 
δίας της Δημ. της Μακεδονίας. 

Εννοείται ότι η Ρωσία προς το 


παρόν έξυπνα κρύβεται και 
αφήνει το διαμελισμό σε 
όλους τους παραπάνω που 
παριστάνουν τους φιλοδυ¬ 
τικούς, όπως τον αφήνει και 
στους αληθινούς φιλοδυτι¬ 
κούς και τους δυτικούς 
διαιτητές που σχεδιάζουν στα 
χαρτιά ένα ενιαίο κράτος την 
ώρα που επιτρέπουν σ’ 
αυτούς που κρατάνε τα όπλα 
και τους προβοκατόρικους 
μηχανισμούς βίας να το 
διαμελίζουν. 

Μόλις η δουλειά του διαμε- 
λισμού προχωρήσει με νέες ε¬ 
πιθέσεις του υΟΚ, με νέες α¬ 
ποτυχίες των μεσολαβητών και 
με νέα πογκρόμ των ορθοδοξο- 
φασιστών του Γκεοργκίεφσκι, 
τότε το ρώσικο σχέδιο της διε¬ 
θνούς συνδιάσκεψης θα μπορέ¬ 
σει να πραγματοποιηθεί και η 
Ρωσία επίσημα να ανακατευ¬ 
τεί. Μόνο αυτή ζητάει σήμερα 
διεθνή συνδιάσκεψη από τις 
μεγάλες δυνάμεις και μόνο η 
Ελλάδα των Γ. Παπανδρέου- 
Σημίτη από τις μικρές. Ειδικά 
ο Γ. Παπανδρέου που είχε κα¬ 
νονίσει με τους Τράϊκοφσκι - 
Γκεοργκίεφσκι ότι η Δημ της 
Μακεδονίας θα αποδεχόταν τη 
Διεθνή Συνδιάσκεψη, έφαγε έ¬ 
να ηχηρότατο και απροσδόκη¬ 
το γι’ αυτόν χαστούκι. Το “ό¬ 
χι” ήρθε κυρίως από το Σοσιαλ¬ 
δημοκρατικό Κόμμα αλλά και 
από τις ΗΠΑ. Φαίνεται ότι ο 
Γκλιγκόροφ κρατάει ακόμα. Η 
Δημ. της Μακεδονίας κρατάει 
ακόμα. Γι’ αυτό άλλωστε η Ρω¬ 
σία θέλει να τη σκίσει στα δύ¬ 
ο. Μόνο έτσι θα την ελέγξει. 

Άρα το σύνθημα είναι έ¬ 
να. Όχι στην εθνοκάθαρση 
των αλβανο-φασιστών και 
των ορθοδοξο-φασιστών. 
Όχι στους προβοκάτορες. Ε¬ 
νιαία, δημοκρατική και πο¬ 
λυεθνική Λημ. της Μακεδο¬ 
νίας. 


Δούκα Ανιολότο, και τον αρχηγό 
των “ΤιιΙΙε ΒίίΐηαΗβ”, Δούκα Κα- 
ζαρίνι, και ζήτησε τη διακοπή της 
συνόδου της Γένοβας. Αλλά ο ιτα¬ 
λικός λαός είχε "συλλάβει" τον υ¬ 
πεύθυνο της βίας. Και ο υπεύθυνος 
της βίας δεν μπορεί να σωθεί από 
ένα νεκρό που παράγεται σ’ ένα ε¬ 
κτεταμένο μέτωπο συγκρούσεων με 
δεκάδες τραυματίες από όλες τις 
πλευρές. Το δίκιο και το άδικο της 
κάθε περίπτωσης κρίνεται από το 
συνολικό δίκιο και άδικο. Ειδικά με 
το επεισόδιο που προκάλεσε το νε¬ 
κρό αποδείχτηκε σύντομα ότι ο Ι¬ 
ταλός αστυνομικός πυροβόλησε σε 
μια στιγμή περικύκλωσης και πα¬ 
νικού. Έτσι η πρόταση “Επανίδρυ¬ 
σης” - “Φόρουμ” έπεσε στο κενό*. 

Με αυτή την κοινή τους παρου¬ 
σία σε μια τόσο κρίσιμη διεθνή πο¬ 
λιτική στιγμή απόδειξαν την ορ¬ 
θότητα της κατηγορίας που απευ¬ 
θύνεται στην “Επανίδρυση”, ότι οι 
“ΤιιΙΙθ ΒίίΐηοΗο” είναι εντελώς δι¬ 
κοί τους, όπως και ότι είναι δική 
της η ηγεσία του “Φόρουμ”. Έτσι 
εξηγείται πως οι “ΤιιΙΙε Βίαηοΐιβ” 
ενώ είναι τύποι με ασπίδες από 
πλέξιγκλας και είναι ντυμένοι με 
άσπρες φόρμες, δηλαδή κάνουν 
μπαμ σαν τη μύγα μέσα στο γάλα, 
που σημαίνει ότι έχουν προφανή 
αδυναμία να καλυφθούν από αστυ¬ 
νομικές συλλήψεις, καμαρώνουν 
και προβάλλονται με τόση αίσθη¬ 
ση ασφάλειας σε όλα τα ΜΜΕ. Το 
κάνουν γιατί έχουν την προστασί¬ 
α του πολιτικού πυρήνα του ιτα¬ 
λικού σοσιαλφασισμού. Μαθαίνου¬ 
με από τη Μοντ, 20 Ιούλη, ότι τα 
τάγματα αυτά εφόδου συγκροτή¬ 
θηκαν σα μηχανισμοί βίας το 1997 
και έχουν ανάμεσα στ’ άλλα κα- 
τέβει στις δημοτικές εκλογές της 
Βενετίας υποστηρίζοντας εκεί υ¬ 
ποψήφιο της “Επανίδρυσης”. 

Έτσι εξηγείται πως το ψευτοΚ- 
ΚΕ βρέθηκε στην πρώτη γραμμή 
μιας τέτοιας σύρραξης. Μόνο στην 
καθοδήγηση εμπείρων πρακτόρων 
της Ρωσίας, θα εμπιστευόταν το 
ψευτοΚΚΕ τα μέλη του σε μια ξέ¬ 
νη χώρα. Μόνο στον αδελφό του ε¬ 
μπιστεύεται κανείς τα παιδιά του. 

Εμείς εδώ στην Ελλάδα έχουμε 
ζήσει αυτού του είδους την προβο¬ 
κάτσια χιλιάδες φορές. Απλώς τώ¬ 
ρα διαπιστώσαμε, όπως και στο 
Γκέτεμποργκ ότι αυτή είναι μια διε¬ 
θνής μέθοδος του σοσιαλφασισμού. 

Δηλαδή, οι κνΐτες μπαίνουν στη 
διαδήλωση δίχως ανοιχτή βία, ή 
με λίγη βία και εμπρηστικά συν¬ 
θήματα, και αφήνουν τη θεαματι¬ 
κή βία και τις προβοκάτσιες στους 
αναρχικούς που τους ονομάζουν 
γνωστούς-αγνώστους. Όταν οι 
γνωστοί-άγνωστοι συγκρούονται 
με την αστυνομία, τότε οι κνΐτες 
κατηγορούν την αστυνομία και ό¬ 
χι τους γνωστούς-αγνώστους. Ό¬ 
ταν οι γνωστοί-άγνωστοι τραυμα¬ 
τίζονται ή συλλαμβάνονται τότε ο¬ 
νομάζονται λαός. Αυτό το σύστη¬ 
μα δούλεψε χρόνια. Όταν όμως οι 
ρωσόφιλοι κατάκτησαν την κυβέρ¬ 
νηση στη χώρα και οι κνίτες ήθε¬ 
λαν δικές τους πιο “πολιτικές” και 
πιο μαζικές συγκρούσεις π.χ. για 
την εκκαθάριση μερικών υπουρ¬ 
γών, ή για διαδηλώσεις κύρους (ό¬ 
πως το Πολυτεχνείο), τότε παρά- 
δωσαν τους αναρχικούς στην α¬ 
στυνομία και οι προβοκάτσιες τε¬ 
λείωσαν. 

Η Ιταλία βρίσκεται στην προη¬ 


γούμενη φάση, είναι πάνω από 15 
χρόνια πιο πίσω από την Ελλάδα. 
Έτσι ο σοσιαλφασισμός δοκιμά¬ 
ζει τώρα την προβοκάτσια και το 
διπλό παιχνίδι των ψευτο-κομμου- 
νιστών, και πρέπει να παραδεχτού¬ 
με ότι τα πάει πολύ χειρότερα, για¬ 
τί η Ιταλία έχει μια ισχυρή αστι¬ 
κή τάξη, και όχι αυτό το αδύναμο, 
εξαρτημένο και δίχως χαρακτήρα 
εξάμβλωμα που είναι η ελληνική 
αστική τάξη. 

Στην Ιταλία τα ΜΜΕ δεν τα ε¬ 
λέγχει ο σοσιαλφασισμός. Έτσι ο 
ιταλικός λαός έμαθε ότι η πόλη 
της Γένοβας ερήμωσε όχι επειδή 
οι κάτοικοι φοβήθηκαν την αστυ¬ 
νομία, αλλά επειδή κάποιοι τύποι 
με μαύρα και άσπρα ρούχα, κοντά¬ 
ρια και όλα τα άλλα σύνεργα, θέ¬ 
λανε να σπάσουν αστυνομικούς 
κλοιούς και βιτρίνες. Αυτός ο λα¬ 
ός άκουσε αναλύσεις και διάβασε 
μια αρθρογραφία στον Τύπο που δεν 
έβγαινε από τα χαλκεία της ΚΟΒ 
όπως συνέβη στη χώρα μας για 20 
ολόκληρα χρόνια. Η βρώμικη ει- 
δησεογραφία της σοσιαλφασιστι- 
κής ΚβριΛΒοα δεν μπορούσε να α¬ 
νατρέψει τη συνολική εικόνα. Η 
πίεση της ιταλικής κοινής γνώ¬ 
μης ενάντια στους προβοκάτορες 
ήταν τόσο μεγάλη που ο Ντ’ Αλέ- 
μα αναγκάστηκε την Παρασκευή 
το απόγευμα να δηλώσει ότι το 
κόμμα του δεν θα συμμετείχε στη 
μαζική συγκέντρωση του Σαββά¬ 
του. Παρ’ ολ’ αυτά είπε κι αυτός 
τη μεγάλη κουβέντα: Ζήτησε τη 
διακοπή της Συνόδου ακολουθώ¬ 
ντας τον Μπερτινότι. Όμως και 
αυτός έπεσε στο κενό. Η βία της 
Παρασκευής ήταν φτιαγμένη για 
να δώσει μαζικότητα και ορμή στη 
συγκέντρωση του Σαββάτου. Αντί¬ 
θετα, εκείνο που πέτυχε ήταν να 
την παγώσει και να την απομαζι- 
κοποιήσει. Κάτω από αυτές τις 
συνθήκες ο Μπερλουσκόνι μπόρε¬ 
σε να αντισταθεί στους προβοκά¬ 
τορες, και πήγε τη Σύνοδο ως το 
τέλος, δίνοντας έτσι τη δυνατότη¬ 
τα να ληφθούν κάποιες θετικές α¬ 
ποφάσεις, κύρια στο ζήτημα του 
ΑΙϋδ στον Τρίτο Κόσμο. Ταυτό¬ 
χρονα, ο Μπερλουσκόνι έριξε την 
ευθύνη των επεισοδίων στο μπλοκ 
των διαδηλωτών και κατάγγειλε 
την πολιτική γραμμή της αντι-πα- 
γκοσμιοποίησης ουσιαστικά σαν 
αντι-δημοκρατική. Την ίδια στά¬ 
ση κράτησε και ο Μπους. 

Αυτή η πολιτική στάση των 
Μπερλουσκόνι και Μπους δεν 
μπόρεσε όμως να γίνει γενική 
στάση των υπολοίπων 6 (δεν μι¬ 
λάμε βέβαια εδώ για τον Πούτιν, 
τον σκοτεινό ηγέτη και συντονι¬ 
στή των προβοκατόρων που οργιά- 
ζαν απ’ έξω). Ούτε η αποκτηνω¬ 
μένη ευρωπαϊκή σοσιαλδημοκρα¬ 
τία, που απεχθάνεται τον Μπερ¬ 
λουσκόνι, ούτε ο Σιράκ ακολούθη¬ 
σαν αυτό το πνεύμα. Αντίθετα, θέ¬ 
λησαν συμβιβασμό με τους διαδη¬ 
λωτές. Έτσι υιοθέτησαν ουσιαστι¬ 
κά μια μπάσταρδη γραμμή που ταί¬ 
ριαζε στον Πούτιν, γιατί το κοινό 
τους ανακοινωθέν καταδίκαζε μεν 
τη βία των ακραίων στοιχείων α¬ 
νάμεσα στους διαδηλωτές, αλλά 
καθόλου τη διαδήλωση την ίδια, 
και ακόμα λιγότερο την πολιτική 
της γραμμή. Αυτό ακριβώς είναι 
που θέλανε οι “πολιτικοί” σοσιαλ- 
φασίστες τύπου “Επανίδρυσης” ή 
οι σοσιαλφασίστες του ΡΟΙ. Σε αυ¬ 


τό το κλίμα μπόρεσε ο Πούτιν να 
κάνει έμμεση δήλωση υπέρ του κι¬ 
νήματος της παγκοσμιοποίησης. 
Μάλιστα το ρώσικο κεντρικό ρα¬ 
διοτηλεοπτικό δίκτυο δίχως δε¬ 
σμεύσεις μίλησε για “εγκληματι¬ 
κή ανευθυνότητα της ιταλικής α¬ 
στυνομίας” και τόνισε ότι οι δυτι¬ 
κοί ηγέτες “δεν είναι σε θέση” να 
λάβουν σήμερα “σύνθετα μέτρα” 
για την πραγματική πάταξη της 
“φτώχειας και της οικονομικής 
καθυστέρησης” (Βήμα, 22/7/2001). 

Είναι λοιπόν, ολότελα φυσικό που 
ο φίλος της Ρωσίας, ο Πρόντι ζή¬ 
τησε αμέσως συμβιβασμό και συ¬ 
νεννόηση ανάμεσα στους “μέσα” 
(τους 8) και τους “έξω” (τους δια¬ 
δηλωτές). 

Έχουμε κάθε λόγο να πιστεύου¬ 
με ότι η ευρωπαϊκή αστική τάξη, 
και γενικά η δυτική αστική τάξη 
θα επιδιώξει συμβιβασμό στο μέλ¬ 
λον με τη διεθνή του σοσιαλφασι- 
σμού, όπως το έχει κάνει και στις 


διεθνείς της σχέσεις όταν εγκα¬ 
ταλείπει στο έλεος των κανίβα¬ 
λων ναζί τις μικρές χώρες. Είναι 
και εδώ υπόθεση των λαών να α- 
ντισταθούν σ’ αυτά τα τέρατα για 
να περιφρουρήσουν τις δημοκρα¬ 
τικές κατακτήσεις και όση ειρή¬ 
νη τους έχει απομείνει πάνω στην 
ευρωπαϊκή ήπειρο. 

Η διεθνής επίθεση του σοσιαλ- 
φασισμού στην Ιταλία είναι ένα ο¬ 
ρόσημο και μια μεγάλη προειδο¬ 
ποίηση. Είναι μοιραίο ένα νέο προ¬ 
οδευτικό, δημοκρατικό και αριστε¬ 
ρό ρεύμα να προκύψει μέσα από 
τη φυσική απέχθεια που προκαλεί 
ο σοσιαλφασισμός στους λαούς. 

* Με τον ίδιο τρόπο δεν μπορούν 
να εμφανιστούν σα δημοκράτες 
όσοι εμποδίστηκαν να περάσουν τα 
ιταλικά σύνορα, ή υποχρεώθηκαν 
να γυρίσουν πίσω με τα ίδια πλοί¬ 
α στην περίπτωση των θαλάσσιων 


συνόρων. Οι ίδιοι αντιστρέφοντας 
όπως πάντα τα πράγματα είπαν ότι 
εμποδίζεται η ελεύθερη κυκλοφο¬ 
ρία των ευρωπαϊκών λαών στην 
Ιταλία, και μάλιστα επικαλέστη¬ 
καν τη Σένγκεν που τόσο πολύ οι 
ίδιοι πολεμάνε. 

Όμως όλα κρίνονται από το ότι 
ο δικός τους στόχος ήταν να εμπο¬ 
δίσουν την ελεύθερη κίνηση μισής 
ντουζίνας ηγετών σε μια ξένη χώρα 
και τελικά με την προγραμματι¬ 
σμένη βία τους εμπόδισαν την κί¬ 
νηση των πολιτών μιας ολόκλη¬ 
ρης πόλης σαν τη Γένοβα. Το ότι 
επικαλέστηκαν τη διάθεση για δη- 
μοκρατική-ειρηνική πορεία είναι 
μια σκέτη απάτη. Το αν θα τους 
άφηναν ή δεν τους άφηναν τελικά 
να μπουν στην Ιταλία, αυτούς ή άλ¬ 
λους, οι Ιταλοί αστυνομικοί ήταν έ¬ 
να ζήτημα συσχετισμού βίας και 
πολιτικού συσχετισμού. Τίποτα άλ¬ 
λο. Το δίκιο ή το άδικο είχε κριθεί 
στη γραμμή. 

ΑΠΟ ΤΟ ΤΣΕΤΣΕΝΙΚΟ ΜΕΤΩΠΟ 


Ο χρόνος μετράει αντίστροφα για 
τους ρώσους μακελάρηδες της η¬ 
ρωικής Τσετσενίας. Τα αποτρό¬ 
παια, καθημερινά εγκλήματά τους 
φέρνουν τα αντίθετα από τα επι- 
διωκόμενα αποτελέσματα: καθώς 
ισχυροποιούν τη θέληση του τσε- 
τσένικου λαού για αντίσταση, κά¬ 
νοντας ασταθή την παραμονή του 
βάρβαρου κατακτητή. 

Η Μόσχα ανακοίνωσε στις 26-6 
το θάνατο του τσετσένου οπλαρ¬ 
χηγού Α. Μπαράεφ μαζί με 35 συ¬ 
μπολεμιστές του. Ο Μπαράεφ, 
στην πραγματικότητα, δε συμμετέ¬ 
χει διόλου στην αντίσταση αλλά 
ως έμπιστος του Κρεμλίνου ειδι¬ 
κεύεται στις απαγωγές πολιτών. 
Ο Νορμπέρ Στραντ, που ασχολεί- 
ται με το τσετσενικό ζήτημα, γρά¬ 
φει σε γράμμα του στο Ιντερνετ 
ότι “αυτό μπορεί να αποτελεί ση¬ 
μάδι πως οι ρώσοι στρατιωτικοί 
προετοιμάζουν την αποχώρησή 
τους εξοντώνοντας τους συμμορί¬ 
τες που τόσο αποδοτικά εξόπλι¬ 
σαν ως προβοκάτορες, αλλά που, 
με τη γνώση τους για τις επιχει¬ 
ρήσεις που διεξήγαγαν το Ρ8Β 
(πρώην ΚΟΒ) και το ΟΚΙΙ για να 
δυσφημίσουν την Τσετσενία, έγι¬ 
ναν ανεπιθύμητοι” (Μοντ, 28-6). 
Παρόμοιες εκτελέσεις έχουν αυ¬ 
ξηθεί το τελευταίο διάστημα. Η α¬ 
ποδιοργάνωση του κατοχικού 
στρατού είναι τέτοια που οι αξιω¬ 


ματικοί πολεμούν μεταξύ τους προ¬ 
σπαθώντας να τσεπώσουν για τον 
εαυτό τους το πετρέλαιο της χώ¬ 
ρας. Ο Πούτιν αναγκάστηκε να δη¬ 
λώσει ότι “το ζήτημα της κατο¬ 
χής ή της ανεξαρτησίας της Τσε¬ 
τσενίας δεν είναι απολύτως βασι¬ 
κό για μας σήμερα. Το μόνο ζήτη¬ 
μα είναι να μην αφήσουμε αυτό το 
έδαφος να συνεχίσει να γίνεται 
προγεφύρωμα των επιθέσεων ενά¬ 
ντια στη Ρωσία” (στο ίδιο). 

Οι ακρότητες των ναζιστών σε 
βάρους του τσετσένικου λαού πλη¬ 
θαίνουν διαρκώς. Ο ρωσικός στρα¬ 
τός διεξάγει μπαράζ εκκαθαρίσε¬ 
ων στις πόλεις και τα χωριά της 
Τσετσενίας. Το Γκεχί εκκαθαρί¬ 
στηκε επτά φορές μέσα σε δυο βδο¬ 
μάδες. Ο Ουσάμ Μπασάιεφ, εκπρό¬ 
σωπος της ρωσικής μη κυβερνη¬ 
τικής οργάνωσης Μεμόριαλ, μας 
πληροφορεί: “ κάθε μέρα, σε κάθε 
χωριό, συμβαίνουν πράγματα για 
τα οποία δε θ’ ακούσουμε ποτέ να 
μιλούν. Αλλά κατά τη διάρκεια 
του πρώτου δεκαπενθήμερου του 
Ιούνη, για παράδειγμα, καταμετρή¬ 
σαμε τριάντα περιπτώσεις ρωσι¬ 
κών εγκλημάτων, δυο φορές πε¬ 
ρισσότερες απ’ ότι στις αρχές του 
περασμένου Γενάρη... Πιστεύω ότι 
αυτό είναι το αποτέλεσμα της ο¬ 
λικής ατιμωρησίας που απολαμ¬ 
βάνουν οι στρατιωτικοί, μπορούν 
τώρα να σκοτώνουν χωρίς να κρύ¬ 


βονται, ή χωρίς να κρύβουν τα πτώ¬ 
ματα των θυμάτων τους”. Τα πα¬ 
ραδείγματα κάθε άλλο παρά ολι¬ 
γάριθμα είναι. 

Στο χωριό Ντολίνσκαγια βρέθη¬ 
κε πτώμα νεαρού Τσετσένου, ευ¬ 
νουχισμένο και με κομμένο το λαι¬ 
μό, ενώ την ίδια μέρα (12-6) η Ζάρα 
Γκαερμπέκοβα που αρνήθηκε να 
συνεργαστεί με τους Ρώσους επί 
πληρωμή δολοφονήθηκε πισώπλα- 
τα καθώς απομακρυνόταν από το 
στρατώνα (στο ίδιο). Ο στρατηγός 
Μπουντανόφ, βιαστής και δολοφό¬ 
νος μιας νεαρής Τσετσένας, δικά¬ 
στηκε μετά από δυτικές πιέσεις, 
αλλά έγινε ήρωας για τους Ρώ¬ 
σους. Μάλιστα, ο υπουργός άμυ¬ 
νας Σ. Ιβανόφ έπλεξε το εγκώμιο 
σ’ αυτό το κάθαρμα λέγοντας: “εκ¬ 
φράζω τη συμπάθειά μου γι’ αυ¬ 
τόν. Αν θέλετε, είναι ένα θύμα των 
περιστάσεων και των νομικών κε¬ 
νών, είναι ένας επάξιος αξιωμα¬ 
τικός, τιμημένος αρκετές φορές” 
(Μοντ, 19-5). Ο πολίτης Αμπού 
Μπακάρ Αμΐροφ, του οποίου η γυ¬ 
ναίκα δολοφονήθηκε ενώ ξεγεν¬ 
νούσε, απειλήθηκε απ’ τους στρα¬ 
τιωτικούς για να μη φέρει την υ¬ 
πόθεση στα δικαστήρια. Οι ίδιοι 
οι μάρτυρες φοβούνται για τη ζωή 
τους κι ο επίτροπος για τα ανθρώ¬ 
πινα δικαιώματα Καλαμανόφ του 
πρότεινε να σωπάσει γιατί όπως 
του είπε “στη Ρωσία βρίσκεσαι!”. 


Τα φιλμ που περνούν κρυφά στη 
γειτονική Ινγκουσία αποκαλύ¬ 
πτουν πτώματα παιδιών πυροβο- 
λημένων στο σβέρκο, νέων με ράμ¬ 
ματα σε όλο το σώμα, ένδειξη διά- 
πραξης εμπορίου οργάνων από 
τους δήμιους, και άλλων ακρωτη¬ 
ριασμένων πολιτών ριγμένων σε 
ομαδικούς τάφους. Τα αγαπημένα 
πρόσωπα των θυμάτων πολλές φο¬ 
ρές υπό την απειλή όπλου αρνού- 
νται το δικαίωμα της ταφής τους. 

Στην Ινγκουσία, όπου αναγκά¬ 
στηκαν να καταφύγουν περίπου 
200.000 τσετσένοι πολίτες, η κα¬ 
τάσταση είναι φρικτή. Οι Ρώσοι 
σαμποτάρουν τη διανομή της αν¬ 
θρωπιστικής βοήθειας αναγκάζο- 
ντάς τους να εγκαταλείψουν τα 
προσφυγικά στρατόπεδα. Εκεί, οι 
πρόσφυγες προσφέρουν πολύτιμη 
βοήθεια στην τσετσενική αντίστα¬ 
ση. Ίδρυσαν την “Τσετσένικη Ε¬ 
πιτροπή Εθνικής Σωτηρίας” και 
πραγματοποιούν συγκεντρώσεις με 
σκοπό την απόσυρση των ναζί κα¬ 
ταχτητών και την πραγματοποίη¬ 
ση ειρηνευτικών διαπραγματεύσε¬ 
ων με τον πρόεδρο Α. Μασχάντοφ. 
Στα μέσα Ιουνίου ξεκίνησαν απερ¬ 
γία πείνας με τη συμμετοχή 37 προ¬ 
σφύγων, μεταξύ των οποίων 5 παι¬ 
διών, “έως τη σύναψη διαπραγμα¬ 
τεύσεων με τον τσετσένο πρόεδρο 
Ασλάν Μασχάντοφ” (στο ίδιο). 
Σύμφωνα με καταγγελίες μη κυ¬ 


ΕΠΙΣΗΜΟΠΟΙΕΙΤΑΙ Ο 
ΡΩΣΟΚΙΝΕΖΙΚΟΣ ΑΞΟΝΑΣ 


Η υπογραφή του ρωσοκινεζικού συμφώνου φιλίας στις 16 
Ιουλίου αποτελεί την αρχή της φανερής πορείας του 
νεοναζιστικού άξονα. Στη Μόσχα, τόπο υπογραφής του 
συμφώνου, οι πρόεδροι Πούτιν-Ζεμίν υπέγραψαν κοινό 
ανακοινωθέν όπου διατυπώνουν την πρόθεσή τους για 
παγκόσμια ηγεμονία. 

Στο κοινό ανακοινωθέν τους “Ρωσία και Κίνα εξέφρασαν την ελπίδα 
για μια “δίκαιη και ορθολογική νέα διεθνή τάξη” που θα βασίζεται σε 
ένα πολυπολικό σύστημα υπό τα Ηνωμένα Έθνη και όχι με μονοκράτορα 
τις ΗΠΑ” (Ελευθεροτυπία, 17-7). Οι ηγέτες των δυο χωρών αντιτάχθηκαν 
για άλλη μια φορά στη δημιουργία αμερικάνικης αντιβαλλιστικής 
ασπίδας γιατί αν αυτή υλοποιηθεί “θα διαταραχθεί η στρατηγική 
ισορροπία και θα εισέλθουμε εκ νέου σε μια κούρσα εξοπλισμών (...) Το 
νέο σινορωσικό σύμφωνο έχει μια αρχή: “Πάντοτε φίλοι, ποτέ εχθροί”. 
Την ίδια μέρα, ο ρώσος πρόεδρος δήλωσε στην ιταλική εφημερίδα 
Κορριέρε ντελα Σέρα ότι “εάν οι ΗΠΑ αποχωρήσουν μονομερώς (από 
την ΑΒΜ), η Ρωσία θα ήταν έτοιμη να επανεξοπλιστεί Μ’ αυτές τις 
δηλώσεις, στις οποίες δεν αντέδρασαν οι Αμερικάνοι, οι δυο ηγέτες του 
παγκόσμιου ναζισμού τρίζουν τα δόντια στις ΗΠΑ, ενώ ταυτόχρονα 
τραβούν στο αντιαμερικάνικο μέτωπό τους και την Ευρώπη. 

Ο Πούτιν δήλωσε ότι η χώρα του “αντιτίθεται σε κάθε μορφή ανεξαρτη¬ 
σίας για την Ταϊβάν”, ενώ την ίδια στιγμή ο Τζορτζ Μπους έχει αποφασί¬ 
σει να δώσει όπλα στην Ταϊβάν, και ότι “το ΝΑΤΟ πρέπει να καταργηθεί 
και να αντικατασταθεί από ένα πανευρωπαϊκό σώμα ασφάλειας, στο ο¬ 
ποίο θα συμμετέχει και η Ρωσία” (Νέα, 18-7). Εν τω μεταξύ η Ρωσία 
ετοιμάζεται, μετά την Κίνα, να ενταχθεί στον ΠΟΕ και γι’ αυτό το σκοπό 
εφαρμόζει “φιλελεύθερες” μεταρρυθμίσεις στην οικονομία. 

Το ρωσοκινέζικο σύμφωνο φιλίας εξασφάλισε, επιπλέον, τη μακρο¬ 
χρόνια οικονομική συνεργασία των δύο χωρών. Μέσα απ’ αυτήν οξύνε- 
ται η αντιπαράθεση με τις ΗΠΑ και η πολιτική προσεταιρισμού της 
Ευρώπης. “Εκείνο που μπορεί όμως να προκαλέσει πονοκέφαλο στην 
Ουάσιγκτον είναι η συμφωνία των δύο πλευρών να προωθήσουν το δι¬ 
μερές εμπόριο, ιδιαίτερα στον τομέα της ενέργειας. Μακροπρόθεσμα, οι 
Αμερικανοί θα έχουν πρόβλημα αν η κινεζική αγορά ενέργειας ανοίξει 
στους Ρώσους. Πρόβλημα για το δολάριο (...) Τον Μάιο, η Μόσχα και η 
ΕΕ συμφώνησαν στην αύξηση του μεριδίου του ευρώ στις ρωσικές εξω¬ 
τερικές συναλλαγές. Αυτονόητο είναι οι ρωσικοί ενεργειακοί γίγα¬ 
ντες, που ελέγχονται από τη ρωσική κυβέρνηση, να μετατρέψουν τα 
συμβόλαια με τους πελάτες τους σε ευρώ. Αν γίνει αυτό, και στους 
πελάτες προστεθούν οι Κινέζοι, τότε το ευρώ γίνεται το σημαντικότερο 
νόμισμα στα ενεργειακά συμβόλαια, και αυτό είναι το τέλος της αμερι¬ 


κανικής νομισματικής παντοδυναμίας” (στο ίδιο). 

Ένα μήνα νωρίτερα, η ομάδα πέντε χωρών του ρωσοκινεζικού 
άξονα με την ονομασία “ομάδα της Σαγκάης” πραγματοποίησε 
συνάντηση κορυφής όπου συζητήθηκε “μια νέα προοπτική ασφάλειας 
στην περιοχή, η οποία θα αποτελέσει παγκόσμιο μοντέλο “δόμησης 
μιας νέας διεθνούς πολιτικής και οικονομικής τάξης” (Ελευθεροτυπία, 
15-6). Κατά τη συνάντηση, πραγματοποιήθηκε η ένταξη του 
Ουζμπεκιστάν στην ομάδα, ενισχύθηκαν οι δεσμοί των κρατών-μελών 
ενώ οι πρόεδροι Ρωσίας-Κίνας δήλωσαν ότι “οι δύο χώρες μας 
συνεργάζονται στενά για τη διευθέτηση διεθνών προβλημάτων και 
οι ρωσοκινεζικές σχέσεις αποτελούν σημαντικό παράγοντα εγγύησης 
της παγκόσμιας σταθερότητας”. 

Από την άλλη η Ευρώπη δεν κάνει τίποτα άλλο παρά να σέρνεται 
πίσω από το ρωσοκινέζικο ναζιστικό άξονα που τις δίνει νέες αγορές 
καταπίνοντας με ευχαρίστηση το παραμύθι που της παρουσιάζουν οι 
ναζιστές ότι ο μεγαλύτερος εχθρός της είναι η Αμερική. Έτσι στις 
αρχές Ιούλη, ο γάλλος πρόεδρος Σιράκ επισκέφθηκε τη Μόσχα όπου 
για άλλη μια φορά συμφώνησε με τον Πούτιν παίρνοντας θέση 
ενάντια στο αμερικάνικο αντιβαλλιστικό πρόγραμμα προκειμένου, 
όπως αναφέρεται στο κοινό ανακοινωθέν, να διατηρηθεί η διεθνής 
ισορροπία. Η επίσκεψη του γάλλου προέδρου έγινε στον απόηχο 
προηγούμενης δήλωσης του σφαγέα του τσετσενικού έθνους ότι: 
“θα ενισχύσουμε την ικανότητά μας στον εξοπλισμό των πυραύλων 
μας με πολλές κεφαλές”. Ο Σιράκ ήταν ιδιαίτερα προσεκτικός στις 
δηλώσεις του σχετικά με τη γενοκτονία των Τσετσένων για να μη 
δυσαρεστήσει το συνομιλητή του. “Επιπρόσθετα, το Παρίσι αποφάσισε 
να δώσει άδεια στη Ρωσία για την εκτόξευση ενός δορυφόρου τύπου 
8ογιιζ από τις εγκαταστάσεις του ευρωπαϊκού διαστημικού κέντρου 
που βρίσκεται στο Ουτυ της γαλλικής Γουιάνας, στο πλαίσιο της 
οποίας η Ρωσία δεσμεύτηκε να αγοράσει 36 αεροσκάφη τύπου Αίτ- 
Ιιιιε” (Επενδυτής, 7/8-7). Ο Πούτιν πρότεινε τη δημιουργία μιας ενιαίας 
οικονομικής ζώνης από τον Ατλαντικό μέχρι τα Ουράλια, στα πλαίσια 
της σύζευξης οικονομικών συμφερόντων ΡωσίαςΈυρώπης, και 
υπογράφτηκε συμφοινία που επιτρέπει στην Αεροφλότ να γίνει 
σημαντικός εξαγωγέας των γαλλικών αιρμπάς Α-230.Τη ίδια στιγ¬ 
μή ολόκληρη η Ευρώπη συντεταγμένα έδωσε τους Ολυμπιακούς 
του 2008 στο Πεκίνο κάνοντας γαργάρα τα όργια των κινέζων ενά¬ 
ντια στα ανθρώπινα δικαιώματα, όπως έχουν κάνει γαργάρα τις 
φρικαλεότητες των Ρώσων στην Τσετσενία (δες σχετικά άρθρα στο 
ίδιο φύλλο). 


βερνητικών οργανώσεων, οι Ρώ¬ 
σοι προβαίνουν σε συλλήψεις στο 
έδαφος της Ινγκουσίας. 

Ο υπουργός εξωτερικών I. Αχ- 
μάντοφ έστειλε επιστολή προς τη 
διεθνή κοινότητα στις 27-6 όπου 
περιέγραφε την κατάσταση στη 
χώρα του ζητώντας κυρώσεις προς 
τη Ρωσία. Και ενώ η κατάσταση 
γινόταν εντελώς αφόρητη για τον 
πληθυσμό, η γερμανική κυβέρ¬ 
νηση αποφάσιζε την απέλαση 
των τσετσένων προσφύγων α¬ 
πό τη Γερμανία. Ο Ιλίας Αχμά- 
ντοφ σε μια επιστολή του γεμάτη 
απόγνωση προς το Γ. Φίσερ και 
τον Ο. Σίλλυ στις 9-7 ανέφερε με¬ 
ταξύ άλλων: “Αν θέλετε να κατα¬ 
λάβετε το σκληρό πρόσωπο του α¬ 
ναγεννημένου φασισμού τότε μην 
κοιτάξετε μακρύτερα. Η Τσετσε¬ 
νία είναι τώρα μια ζωντανή κόλα¬ 
ση σ’ έναν πολύ μικρό τόπο, όπου 
οι αθώοι σκάβουν τους τάφους τους 
στο δάσος κάτω από τα βλέμματα 
και τα πυρά των εκτελεστών τους. 
Εάν είναι παιδιά δε γλιτώνουν. Η 
Τσετσενία είναι ένα τοπίο καμέ¬ 
νων χωριών και κατεστραμμένων 
πόλεων. Η Τσετσενία είναι η χώ¬ 
ρα του τρόμου, των στρατοπέδων 
συγκέντρωσης, των πογκρόμ, των 
μπουντρουμιών και των μυστικών 
αστυνομικών. Η Τσετσενία είναι 
ο τόπος όπου ο ρώσος εισβολέας 
πιστεύει ότι είμαστε κάτι λιγότε¬ 
ρο από άνθρωποι σαν τον υπάν¬ 
θρωπο της ναζιστικής τρέλας. Συλ- 
λαμβανόμαστε χωρίς κατηγορίες 
και εξολοθρευόμαστε χωρίς δίκη 
σαν πρόβατα επί σφαγή. Το μόνο 
που ζητάμε είναι η ελευθερία μας 
(...) Τα εγκλήματα πολέμου και τα 
εγκλήματα κατά της ανθρωπότη¬ 
τας που διαπράττονται στην Τσε¬ 
τσενία πρέπει να φτάσουν υπόλο- 
γα στη δικαιοσύνη και να τεθούν 
υπό την εξουσία του νόμου. Όταν 
έρθει εκείνη η στιγμή θα είστε α¬ 
νάμεσα σ’ αυτούς που αγωνίστη¬ 
καν για το δίκιο, τη συμπόνοια και 
την αλήθεια 

Πρόσφατα, η Ευρωπαϊκή Επιτρο¬ 
πή για την Πρόληψη των Βασανι¬ 
στηρίων του Συμβουλίου της Ευ¬ 
ρώπης καταδίκασε τη Ρωσία για 
τη μη συνεργασία της στο θέμα 
της κακομεταχείρισης κρατουμέ¬ 
νων “από τα μέλη των ρωσικών 
ενόπλων δυνάμεων ή των δυνάμε¬ 
ων της τάξης”: “η αντιπροσωπεία 
της Επιτροπής αισθάνθηκε ότι ε¬ 
πικρατεί ένα πραγματικό κλίμα 
φόβου, καθώς οι άνθρωποι που έ¬ 
χουν υποστεί κακομεταχείριση κι 
άλλοι που είχαν ενημερωθεί σχε¬ 
τικά δίσταζαν να καταθέσουν α¬ 
γωγή στις αρχές”, αναφέρει η ετυ¬ 
μηγορία (Ελευθεροτυπία, 11-7). Αυ¬ 
τή η δειλή αντίσταση της Ευρώ¬ 
πης στους ρώσους χιτλερικούς ή¬ 
ταν αποτέλεσμα της πίεσης που 
άσκησε το κοινοβούλιο της Δανί¬ 
ας προς αυτή την κατεύθυνση, αλ¬ 
λά δε θα μπορούσε να επιτευχθεί 
εάν οι Ρώσοι βρίσκονταν σε πλε¬ 
ονεκτική θέση στο στρατιωτικό ε¬ 
πίπεδο. Οι τσετσένοι μαχητές 
δρουν πλέον σε όλο το έδαφος της 
Δημοκρατίας και στις μεγάλες 
πόλεις, στην πρωτεύουσα και στο 
Γκουντερμές, πανικοβάλλοντας 
τον καταχτητή. Ο δεύτερος πόλε¬ 
μος της Τσετσενίας αναμένεται να 
έχει ευνοϊκότερη έκβαση από τον 
πρώτο: να οδηγήσει τους Ρώσους 
σε στρατιωτική αναδίπλωση, και 
ηθική και πολιτική πανωλεθρία. 

ΠΕΚΙΝΟ 2008 : Η ΟΛΥΜΠΙΑΔΑ 
ΤΟΥ ΣΟΣΙΑΛΦΑΣΙΣΜΟΥ 


Η Διεθνής Ολυμπιακή Επιτροπή (ΛΟΕ) επέλεξε τελικά 
το Πεκίνο για να φιλοξενήσει τους Ολυμπιακούς Αγώ¬ 
νες τους 2008, προσφέροντας έτσι στη διεφθαρμένη, ναζιστική 
κινέζικη ηγεσία ένα αδιαμφισβήτητο διπλωματικό, οικονομικό 
και κυρίως πολιτικο-ιδεολογικό αβαντάζ. 


Το έγκλημα διαπράχθηκε στην 
αυλή του ηγεμόνα του παγκόσμιου 
νεοναζιστικού στρατοπέδου, στη 
ρωσική πρωτεύουσα. Έξω από το 
ξενοδοχείο “Μεζντουναρόντναγια” 
της Μόσχας όπου έγινε η τελετή 
της ανακοίνωσης του νικητή, δια¬ 
δήλωναν δεκαπέντε άτομα ενά¬ 
ντια στη βάρβαρη εθνική καταπί¬ 
εση του Θιβέτ από τους κινέζους 
σοσιαλιμπεριαλιστές τους οποίους 
φρόντισαν να συλλάβουν οι Ρώσοι! 

Το Πεκίνο πήρε τους Ολυμπια¬ 
κούς Αγώνες του 2008 χωρίς καν 
να ακουστεί κάποια επίπληξη για 
την κατάσταση των ανθρωπίνων 
δικαιωμάτων στη χώρα, στα πλαί¬ 
σια της αιώνιας γουρουνίσιας συ¬ 
μπεριφοράς των δυτικών ιμπερια¬ 
λιστών που δίνουν τα πάντα στα 
αιμοσταγή τέρατα της Ανατολής 
για να κάνουν μπίζνες. Στο χορό 
μπήκε πρώτη και καλύτερη και η 
Αμερική που αναμένεται να επι¬ 
τρέψει την ένταξη της Κίνας στον 
Παγκόσμιο Οργανισμό Εμπορίου, 
ολοκληρώνοντας μία διαδικασία 
που με επιμονή στήριξε ο ρωσόφι¬ 
λος Κλίντον. 

Ο πιο σημαντικός παράγοντας 
που οδήγησε στην αναμενόμενη νί¬ 
κη του Πεκίνου ήταν ο δελεασμός 
των δυτικών μονοπωλίων με το ά¬ 
νοιγμα της κινεζικής οικονομίας 
στις δυτικές επενδύσεις με φτηνό 
εργατικό κόστος και γενικά στο 
άνοιγμα της κινέζικής αγοράς, κά¬ 
τι που αποδείχτηκε ιδιαίτερα α¬ 
ποτελεσματικό. Για να τους δώ¬ 
σουν τα κατάλληλα προσχήματα 
ώστε να μπορούν να στηρίξουν τη 
βαρβαρότητα της επιλογής τους, 
οι Κινέζοι πρόταξαν το παράδειγ¬ 
μα της Περεστρόικα που έγινε λί¬ 
γα χρόνια μετά την Ολυμπιάδα της 
Μόσχας, και της εκδημοκρατικο- 
ποίησης της Ν. Κορέας με την ο¬ 
λυμπιάδα της Σεούλ. Αυτά ακρι¬ 
βώς τα επιχειρήματα αναμάσησαν 
οι “Ρίηαηοίαΐ Τίπιβδ”. Υπέρ της υ¬ 
ποψηφιότητας τάχθηκαν τα μονο¬ 
πώλια της Τζένεραλ Μότορς, 
Χερόξ, Κάνον, Χάινεκεν κτλ (στο 
ίδιο). Οι κινέζοι φασίστες θα επι¬ 
τρέψουν μία τελείως ελεγχόμενη 
εισροή του δυτικού κεφαλαίου στη 
χώρα τους έτσι ώστε να μπορέ¬ 
σουν να το εξαγοράσουν πολιτικά 
και τελικά να το ελέγχουν. 

Μάλιστα ήταν τέτοια η αποφα- 
σιστικότητά των δυτικών που ε- 
πέλεξαν τους ναζιστές με ασυνή¬ 
θιστη συνοπτικότητα παρά την υ¬ 
ποψηφιότητα της Γαλλίας, του Κα¬ 
ναδά και της Ιαπωνίας. Συνήθως 
χρειάζονται τρεις ψηφοφορίες. Αυ¬ 
τή τη φορά χρειάστηκαν μόνο δύο. 

Οι υποψήφιες πόλεις ήταν το 
Πεκίνο, η Οσάκα (Ιαπωνία), Πα¬ 
ρίσι Γαλλία), Τορόντο (Καναδάς), 
Ιστανμπούλ (Τουρκία). 

Στον πρώτο γύρο αποκλείστηκε 
η πόλη της Οζάκα. Το Πεκίνο πή¬ 
ρε 44 ψήφους, το Τορόντο 20, η 


Κωνσταντινούπολη 17, το Παρίσι 
15 και η Οζάκα 6. Στον β’ γύρο, το 
Πεκίνο πήρε την απόλυτη πλειο- 
ψηφία, με 56 ψήφους (χρειάζονταν 
52!!!) και ακολούθησαν το Τορόντο 
με 22, το Παρίσι με 18 και η Κων¬ 
σταντινούπολη με 9. 

Η Κίνα έδωσε επίσης υποσχέ¬ 
σεις τόσο στα ασιατικά όσο και 
στα αφρικανικά κράτη ότι θα πά¬ 
ρουν ανταλλάγματα για τη στήρι¬ 
ξη τους. Και βέβαια όταν η πανί¬ 
σχυρη Δύση στηρίζει τους ναζιστές 
ο Τρίτος Κόσμος δεν έχει λόγους 
να βγάλει “το φίδι από την τρύ¬ 
πα”, πόσο μάλλον που οι εκπρό¬ 
σωποί του έχουν αποδειχθεί πολύ 
ευάλωτοι στη διαφθορά, που στο 
κέντρο της είναι η έχουσα εξαιρε¬ 
τικούς δεσμούς με τους ανατολι¬ 
κούς φασισμούς κλίκα Σάμαρανκ. 

ΟΛΥΜΠΙΑΔΑ 2008- 
ΒΕΡΟΛΙΝΟ1936 

Οι κινέζοι βγήκαν με οικολογι¬ 
κά, ηγεμονικά κι εθνορατσιστικά 
επιχειρήματα για να υποστηρίξουν 
την υπεροχή τους έναντι των υπό¬ 
λοιπων υποψήφιων πόλεων. 

Ο ναζισμός πάντοτε αναδεικνύ- 
ει τη ρατσιστική πλευρά αυτής της 
φιέστας που στην ουσία αποτελεί 
μια εισαγωγή και μορφή του ιμπε¬ 
ριαλιστικού πολέμου. Γι’ αυτό οι 
φασίστες ποντάρουν πολύ σ’ αυτή 
την επένδυση. Τον ίδιο ακριβώς χα¬ 
ρακτήρα είχε η διοργάνωση των 
Ολυμπιακών Αγώνων από το Βε¬ 
ρολίνο το 1936. Η διαφορά είναι ό¬ 
τι το Βερολίνο του 1936 είχε δια- 
πράξει ακόμη πολύ λιγότερο ε¬ 
γκλήματα σε σύγκριση με το Πε¬ 
κίνο του 2001! 

Το Πεκίνο χρησιμοποίησε στην 
προπαγανδιστική εκστρατεία του 
το σύνθημα “Πεκίνο = πράσινοι, 
λαϊκοί και χάι-τεκ αγώνες”, Ο 
Λιου Ζινγκμΐν, αντιδήμαρχος της 
πόλης και εν ενεργεία πρόεδρος 
της επιτροπής υποψηφίων απαρίθ¬ 
μησε τα προτερήματα της χώρας 
του αναφέροντας “τον οικονομικό 
δυναμισμό, έναν πληθυσμό που α¬ 
ποτελεί το ένα πέμπτο της αν¬ 
θρωπότητας, την αθλητική δύνα¬ 
μη, την κοινωνική και πολιτική 
σταθερότητα, και την αρχαιότητα 
του πολιτισμού” (Μοντ, 11-7). 

Αναφέροντας ως παράγοντα ε¬ 
πιλογής την κοινωνική και πολι¬ 
τική σταθερότητα, οι κινέζοι δη¬ 
μαγωγούν ξεδιάντροπα μπροστά σε 
ολόκληρη την ανθρωπότητα που α¬ 
κόμα δεν έχει ξεχάσει την Τιεν Αν 
Μεν, ενώ είναι γνωστές σε όλους 
οι καθημερινές λαϊκές εξεγέρσεις, 
οι διώξεις των αντιφρονούντων, το 
κρατικό εμπόριο οργάνων κρατου¬ 
μένων που θανατώνονται ειδικά 
γι’ αυτό το σκοπό, οι πολεμικές 
προκλήσεις ενάντια στην Ταϊβάν, 
ο φασισμός στο Θιβέτ και στην πε¬ 
ριοχή του Ουϊγκούρ. 

Είναι πρόσφατες οι αποκαλύψεις 


Κινέζου γιατρού στο αμερικανικό 
Κογκρέσο για αφαίρεση και πα¬ 
ράνομο εμπόριο ζωτικών οργάνων 
των εκτελεσθέντων, καθώς και για 
προγραμματισμό των εκτελέσεων 
ανάλογα με τις ανάγκες της “α¬ 
γοράς” 

Από τις 1.457 εκτελέσεις που έ¬ 
γιναν το 2000 σε όλο τον κόσμο, οι 
1.000 ήταν στην Κίνα. Το 2001 οι 
εκτελέσεις είναι ακόμα περισσό¬ 
τερες. Σύμφωνα με καταγγελία 
της Διεθνούς Αμνηστίας μόνο 
τους τελευταίους τρεις μήνες, α¬ 
πό τον Απρίλιο μέχρι τον Ιούνιο, η 
Κίνα έχει εκτελέσει τουλάχιστον 
1.751 ανθρώπους, περισσότερους απ’ 
όσους όλος ο υπόλοιπος κόσμος 
την τελευταία τριετία. Η Διεθνής 
Αμνηστία μετρά εκτελέσεις ξεκι¬ 
νώντας από τις καταδικαστικές 
αποφάσεις που εκδόθηκαν στο 
πλαίσιο της σκληρής εκστρατεί¬ 
ας “πάταξης του εγκλήματος”, της 
τέταρτης από το 1983. Το Παρατη¬ 
ρητήριο Ανθρωπίνων Δικαιωμά¬ 
των εκτιμά ότι ο πραγματικός α¬ 
ριθμός μπορεί να είναι πολύ με¬ 
γαλύτερος. Οι αληθινές στατιστι¬ 
κές φυλάσσονται ως απόρρητα 
κρατικά μυστικά και μόνο ένα μέ¬ 
ρος τους δημοσιοποιείται από τα 
ελεγχόμενα μέσα ενημέρωσης. Οι 
καταγγελίες και οι μαρτυρίες πε¬ 
ριγράφουν ένα καθεστώς “συνο¬ 
πτικής δικαιοσύνης” και δημόσιου 
εξευτελισμού. Οι δικαστικές δια¬ 
δικασίες επιταχύνονται για να ο¬ 
δηγήσουν τους κρατουμένους από 
τη δίκη στο απόσπασμα μέσα σε 
λίγες μόνο μέρες. Πολιτικοί κρα¬ 
τούμενοι και κατηγορούμενοι για 
μικρότερα εγκλήματα, που σε άλ¬ 
λες περιόδους θα τιμωρούνταν με 
ελαφρύτερες ποινές, καταδικάζο¬ 
νται τώρα σε θάνατο. Ο δημοσιο¬ 
γράφος Κάλουμ Μακλίοντ περι¬ 
γράφει πώς οι κατάδικοι τίθενται 
τη μέρα της εκτέλεσης σε δημό¬ 
σια θέα, σε γήπεδα ή πλατείες. Σε 
πολλές πόλεις το κοινό είναι υπο¬ 
χρεωμένο να παρακολουθήσει τη 
μακάβρια επίδειξη, προκειμένου να 
μάθει να υπακούει στο νόμο και 
την κυβέρνηση. Μετά την ανακοί¬ 
νωση των ποινών, οι κατάδικοι ο¬ 
δηγούνται στο απόσπασμα εν μέ¬ 
σω τυμπανοκρουσιών. 

Η κτηνώδης ανοχή της Δύσης 
στα εγκλήματα της διεφθαρμένης 
κλίκας, η οποία διατηρεί 800 στρα¬ 
τόπεδα συγκέντρωσης, 2 εκατομ¬ 
μύρια κρατούμενους κι έχει προ- 
βεί συνολικά σε 18.000 εκτελέσεις 
μέσα σε 10 χρόνια, δεν έχει προ¬ 
ηγούμενο στην ιστορία. Κι ενώ στα 
1993 οι κινεζικές αρχές απελευθέ¬ 
ρωσαν τον αντιφρονούντα Βέι 
Τζινγκσένγκ, για να ευχαριστή¬ 
σουν τη ΔΟΕ, τώρα η “κυβέρνηση 
όχι μόνο δεν απελευθέρωσε κανέ- 
ναν αντιφρονούντα, αλλά κατα¬ 
δίκασε τη Σαν Τσενφενγκ σε δύο 
χρόνια “αναμόρφωση διαμέσω της 
εργασίας ” για απόπειρα ανατρο¬ 
πής. Όχι μόνο δεν προσπάθησε να 
παρουσιάσει για τον εαυτό της μια 
εικόνα ενός σύγχρονου και ανοι¬ 
χτού, αλλά συνέλαβε έξι αμερικα¬ 


νούς ερευνητές κινεζικής προέλευ¬ 
σης, όπως τονΛι Σαομιν” (στ ο ί¬ 
διο, 11-7). Αυτό είναι ένα πρώτο 
δείγμα των “δημοκρατικών μεταρ¬ 
ρυθμίσεων” που θα κάνει η Κίνα 
μέσα στο νέο “ολυμπιακό πνεύμα”. 

Σημειώνουμε πως οι ρωσικές αρ¬ 
χές αρνήθηκαν να δώσουν βίζα στον 
Βέι Τζινγκσένγκ και συνέλαβαν 
τον τατζίκο αντιφρονούντα δημο¬ 
σιογράφο Ντοντογιόν Ατοβουλό- 
εφ που απειλείται με απέλαση κι 
εκτέλεση στη χώρα του. “Σύμφω¬ 
να με τη Συνθήκη της Σανγκάης 
η απέλαση του κ. Ατοβουλλόεφ δε 
χρειάζεται παρά μια απόφαση του 
γενικού εισαγγελέα της Ρωσίας, 
δηλαδή, λένε οι παρατηρητές, του 
Κρεμλίνου” (10-7). 

Ο ΒΡΩΜΙΚΟΣ ΡΟΛΟΣ 
ΤΗΣ ΑΟΕ 

Ο Αυστραλός αξιωματούχος Ρο- 
ντ Μακ Γκέο, πρόεδρος επί 3 χρό¬ 
νια της Επιτροπής Διεκδίκησης 
των Ολυμπιακών Αγώνων του 
2000 για το Σϊδνεϋ κατηγόρησε τη 
ΔΟΕ για διπροσωπία. “Από τη μια 
μεριά ”, λέει, “εμφανίζεται η ΑΟΕ 
στο βήμα των Ηνωμένων Εθνών 
ζητώντας να αναγνωριστεί ο διε¬ 
θνής της ρόλος, επεμβαίνει στους 
νόμους της Νότιας Αφρικής απαι¬ 
τώντας να αλλάξουν προτού επι¬ 
τρέψει στη χώρα να λάβει μέρος 
στους Αγώνες και από την άλλη, 
ότανερωτάται για την καταπίεση 
που υφίστανται στην Κίνα όσοι υ¬ 
ψώνουν φωνή κατά του στυγνού, 
εκεί, καθεστώτος, γυρίζει το πρό¬ 
σωπο αλλού και δηλώνει: αυτό εί¬ 
ναι εσωτερική τους υπόθεση και 
δεν επεμβαίνουμε”. 

Η ΔΟΕ ηγεμονεύεται πολιτικά α¬ 
πό την παλαιοδεξιά γραμμή Σά¬ 
μαρανκ. Είναι γνωστοί οι δεσμοί 
του Σάμαρανκ με το φρανκικό φα¬ 
σιστικό καθεστώς της Ισπανίας, ό¬ 
πως είναι γνωστή η συμπάθειά του 
για ένα πλήθος φασιστικών καθε¬ 
στώτων, καθώς και η απολυταρχι¬ 
κή συμπεριφορά του (πρόσφατη α¬ 
πόφαση διορισμού του γιού του 
στην επιτροπή). Ο αντικαταστά¬ 
της του Ζακ Ρογκ εκφράζει την 
ίδια ακριβώς γραμμή. 

Η τάση αυτή τείνει να συμμαχεί 
με το σοσιαλιμπεριαλισμό ενάντια 
στη φιλελεύθερη αστική τάξη. Έ¬ 
τσι, η τελευταία επιθυμία του Σά¬ 
μαρανκ, του μοναδικού μέχρι στιγ¬ 
μής προέδρου της ΔΟΕ του οποίου 
η εκλογή και η παύση έγιναν στη 
Μόσχα, ήταν η παράδοση της Ο¬ 
λυμπιάδας στους Κινέζους. 

ΟΙ ΔΙΕΘΝΕΙΣ ΑΝΤΙΔΡΑ¬ 
ΣΕΙΣ 

Σε αντίθεση με τον περιφερόμε¬ 
νο γιγαντιαίο θίασο των χιλιάδων 
διαδηλωτών ενάντια στην παγκο¬ 
σμιοποίηση, ο αριθμός των δημο¬ 
κρατών διαδηλωτών στη Μόσχα 
υπήρξε μηδαμινός. Οι 15 διαδηλω¬ 
τές της “Επιτροπής Αλληλεγγύ¬ 
ης στον Θιβετιανό Λαό” με έδρα 
την Ελβετία, των “Γιατρών Χω¬ 
ρίς Σύνορα” και των “Αμερικανών 
Φοιτητών για ένα Ελεύθερο Θι¬ 


βέτ” πρόλαβαν για πέντε λεπτά να 
φωνάξουν: “όχι στους ολυμπιακούς 
αγώνες του Πεκίνου” και “Λευ¬ 
τεριά στην Κίνα” για να συλλη- 
φθούν πενήντα περίπου (!) άντρες 
της ΟΜΟΝ (ειδικές ρώσικες δυ¬ 
νάμεις). 

Οι ίδιοι οι κινέζοι δημοκράτες έ¬ 
χουν πιστέψει ότι με την ανάλη¬ 
ψη των αγώνων, και με τα φώτα 
στραμμένα πάνω τους, οι φασίστες 
θα ελαττώσουν τις διώξεις. Όμως, 
παρά τις προσδοκίες τους, η κα¬ 
ταπίεση εντεΐνεται κι αποκτά διε¬ 
θνή νομιμοποίηση. Δεν πρέπει να 
ξεχνάει κανείς ότι μετά τους Ο¬ 
λυμπιακούς του 1936 το Βερολίνο 
εξαπέλυσε τον χειρότερο πόλεμο 
που είχε γνωρίσει η ανθρωπότητα 
μέχρι τότε. 

Προς τιμή των ευρωπαϊκών θε¬ 
σμών, η πρόεδρος του Ευρωπαϊκού 
Κοινοβουλίου, Νικόλ Φονταίν, κα¬ 
ταδίκασε με επίσημη δήλωσή της 
την ανάληψη των Ολυμπιακών Α¬ 
γώνων από την Κίνα και άφησε 
ανοιχτό το ενδεχόμενο του μποϊκο¬ 
τάζ τους, ενώ σε μποϊκοτάζ καλεί 
ήδη η μη κυβερνητική οργάνωση 
“Δημοσιογράφοι Χωρίς Σύνορα”. 
Οι διεθνείς οργανώσεις ανθρωπί¬ 
νων δικαιωμάτων “Διεθνής Αμνη¬ 
στία” και “Παρατηρητήριο των 
Ανθρωπίνων Δικαιωμάτων” έδω¬ 
σαν όλη αυτή την περίοδο μία πά¬ 
λη για να μη δοθούν οι αγώνες στο 
Πεκίνο.Εΐναι γεγονός ότι η πολι¬ 
τική επεροχή του σοσιαλιμπερια- 
λισμού σε παγκόσμιο επίπεδο που 
δυναμώνει διαρκώς μέσα από την 
ανοχή των δυτικών απέναντι του, 
έχει την αντανάκλασή της και στη 
δυσκολία της ανάπτυξης ενός κι¬ 
νήματος της διεθνούς δημοκρατι¬ 
κής γνώμης ενάντια στον ρωσο- 
κινέζικο άξονα. Έτσι, δεν υπάρχει 
οργανωμένο διεθνές κίνημα ενά¬ 
ντια στα εγκλήματα του νεοναζι- 
στικού άξονα. Η ήττα του σοσια¬ 
λισμού παγκόσμια μέσα από μια 
παλινόρθωση του καπιταλισμού με 
κόκκινα χρώματα στη Ρωσία και 
την Κίνα, έχει μπερδέψει τους προ¬ 
οδευτικούς ανθρώπους. Η αποσάρ- 
θρωση της αστικής τάξης και οι 
διαρκείς υποχωρήσεις της απένα¬ 
ντι στο ναζισμό αδρανοποιεΐ πα¬ 
ραπέρα τις μάζες. Όμως αυτή η 
κατάσταση δεν θα κρατήσει για 
πολύ. Όσο οι ναζιστές θα γίνονται 
πιο επιθετικοί, τόσο οι λαοί θα α¬ 
ντιδρούν. Αυτή τη στιγμή το προ¬ 
πύργιο και το έμβλημα του διε¬ 
θνούς αντι-ιμπεριαλιστικού κινή¬ 
ματος είναι η ηρωική Τσετσενία 
που με ασύλληπτο σθένος ακόμα 
κρατάει. 

Δεν χρειάζεται να πούμε ότι στη 
πλέον ελεγχόμενη από τη ρώσικη 
πολιτική επικράτεια του πλανή¬ 
τη, την ελληνική, δεν υπήρξε κα¬ 
μία αντίδραση από καμία πολιτι¬ 
κή δύναμη. 

Την απόφαση του αίσχους χαι¬ 
ρέτισαν ο Κ. Καραμανλής και ο Γ. 
Παπανδρέου, που δεν μπορούσε να 
κρύψει τη χαρά του, λέγοντας: “Θα 

ΟΙ ΟΛΥΜΠΙΑΔΕΣ ΤΑΙΡΙΑΖΟΥΝ ΣΤΟ ΝΑΖΙΣΜΟ 

Αναδημοσίευση από φ. 360 (29/9/2000) της Νέας Ανατολής 


Μ ε την ευκαιρία της ανάληψης των Ολυμπιακών από το Πεκίνο 
αναδημοσιεύουμε παρακάτω τμήμα άρθρου που είχε δημοσιευ¬ 
τεί στη Νέα Ανατολή , φ. 360, 29/9/2000 με τη θέση μας για την Ολυ¬ 
μπιάδα και γενικό τίτλο: «Η Ολυμπιάδα του πολέμου: Ιδεολογική συ¬ 
μπύκνωση και εργαλείο του σοσιαλφασισμού και του ιμπεριαλισμού». 
Το συγκεκριμένο απόσπασμα έχει τίτλο: “ΟΙ ΟΛΥΜΠΙΑΑΕΣ ΤΑΙ¬ 


ΡΙΑΖΟΥΝ ΣΤΟ ΝΑΖΙΣΜΟ” 

«Οι μεγάλοι διεθνείς αγώνες και 
πρώτα απ' όλους οι Ολυμπιακοί, 
αποτελούν μια μεγάλη πολιτική 
και πολιτιστική οπισθοδρόμηση. 

Όχι μόνο γιατί γενικά διαπαι- 
δαγωγούν τους λαούς στις ιδέες 
της εθνικής υπεροχής και του ε¬ 
θνικού μίσους, ιδέες που όλο και 
λιγότερο παίζουν έναν οποιοδήποτε 
προοδευτικό ρόλο στη ζωή των ε¬ 
θνικών κρατών, αλλά εδώ και δε¬ 
καετίες έχουν γίνει εργαλεία του 
επιθετικού εθνικισμού και του ι¬ 
μπεριαλισμού ναζιστικού τύπου. 

Αν κοιτάξει κανείς τους κατα¬ 
λόγους των μεταλλείων σε κάθε 
Ολυμπιάδα θα δει την υπεραντι- 
προσώπευση που έχουν σ' αυτά οι 
ηγετικές χώρες του νεοναζιστικού 
ρωσοκινέζικου άξονα και οι ανερ- 
χόμενες χώρες που αποτελούν την 
ουρά του: Ρωσία, Κίνα, Κούβα, κα¬ 
θώς και οι πρώην σοσιαλφασιστι- 
κές χώρες (και πιθανότατα μέλ- 
λουσες) Ρουμανία, Βουλγαρία, Πο¬ 
λωνία, Ουκρανία κ.ά. Αυτές παίρ¬ 
νουν πολλαπλάσια μετάλλια από 
όσα αντιστοιχούν στην οικονομι¬ 
κή τους ισχύ και το μαζικό αθλη¬ 
τικό τους επίπεδο. Η εξήγηση βρί¬ 
σκεται στο ότι αυτά τα κράτη έ¬ 
χουν χρησιμοποιήσει και χρησιμο¬ 
ποιούν όλο και περισσότερο τον 
πρωταθλητισμό σαν βασικό μέσο 
για να εμφυσήσουν στο λαό τους 
τον επιθετικό εθνικισμό και τον 
ιμπεριαλισμό ναζιστικού τύπου. 


αλλά και για να κατασιγάσουν την 
εσωτερική λαϊκή αντίσταση ενά¬ 
ντια στις φασιστικές νομενκλα- 
τούρες που κυβερνούν. Ο κουβανέ¬ 
ζικος φασισμός για παράδειγμα εί¬ 
ναι ευθέως ανάλογος σε κτηνω- 
δία με τα μετάλλια που κερδίζει 
στην Ολυμπιάδα. Οι νεοναζιστικές 
χώρες πέρα από την άρτια κρατι¬ 
κή οργάνωση της κούρσας για τα 
μετάλλια πλεονεκτούν απέναντι 
στις παλιές ιμπεριαλιστικές και 
τις νέες αστικές δημοκρατικές χώ¬ 
ρες χάρη στην πολύ πιο καλή ορ¬ 
γάνωση του φαρμακευτικού ντο- 
παρίσματος. Οι νεοναζιστικές δι¬ 
κτατορίες δίνουν πλήρη άνεση 
στους αθλητικούς μηχανισμούς 
τους να οργανώσουν δίχως κανέ- 
ναν εξωτερικό έλεγχο το ντοπά- 
ρισμα αντίθετα με τους περιο¬ 
ρισμούς που έχουν οι αντίστοιχοι 
μηχανισμοί στις χώρες της μεγα¬ 
λοαστικής δημοκρατίας και του α¬ 
νοιχτού οικονομικού ανταγωνι¬ 
σμού.. Στις νεοναζιστικές ιμπερια¬ 
λιστικές χώρες ο πρωταθλητισμός 
και οι ξεχωριστοί αθλητές είναι 
ολόκληροι στην υπηρεσία της κρα¬ 
τικής πολεμικής πολιτικής και 
καθοδηγούνται από το λίγο πολύ 
ενιαίο πολιτικό κέντρο τους. Αντί¬ 
θετα στις παλιές ιμπεριαλιστικές 
χώρες, ο πρωταθλητισμός και οι 
ξεχωριστοί αθλητές αποτελούν όρ¬ 
γανα ανοιχτά ανταγωνιζόμενων 
τμημάτων του μονοπωλιακού κα¬ 


πιταλισμού (πράγμα που εκφράζε¬ 
ται με τους σπόνσορες), που η 
σύγκρουσή τους πρέπει να υπακού¬ 
ει σε μερικούς κανόνες που κανέ¬ 
να τμήμα αυτού του κεφαλαίου δεν 
μπορεί να παραβεί εύκολα και α¬ 
τιμώρητα. Δηλαδή, ο σπόνσορας 
και ο αθλητής του, όπως και το 
προπονητικό επιτελείο που του α¬ 
ντιστοιχεί δεν θα δεχτούν να βρε¬ 
θούν σε σχετική υστέρηση απένα¬ 
ντι στις πρακτικές ντόπινγκ που 
ακολουθεί ένα άλλο επιτελείο ε¬ 
νός άλλου αθλητή. Υπάρχει εδώ 
ένας σχετικός αμοιβαίος έλεγχος, 
αλλά και ένας λίγο πολύ αμερό¬ 
ληπτος κεντρικός πολιτικός έλεγ¬ 
χος που του αντιστοιχεί, ώστε το 
φαρμακευτικό ντοπάρισμα να μεί¬ 
νει μέσα σε ορισμένα όρια. 

Είναι χαρακτηριστικό από αυτή 
την άποψη ότι τα μεγάλα και μα¬ 
ζικά σκάνδαλα του ντοπαρίσματος 
ήρθαν στη φόρα όταν ο κρατικός 
μηχανισμός μιας νεοναζιστικής 
χώρας, εν προκειμένω της Ανα¬ 
τολικής Γερμανίας, υποτάχθηκε 
στον έλεγχο του δυτικού γερμανι¬ 
κού κράτους. Εδώ αποκαλύφθηκε 
το βάθος και η έκταση του ντοπα¬ 
ρίσματος που έφθανε μέχρι την α¬ 
ναπηρία και την παραμόρφωση 
πολλών ανατολικογερμανών α¬ 
θλητών. Αν η Ρωσία και η Κίνα 
έχουν γλιτώσει από μια τέτοια έκ¬ 
θεση είναι γιατί ο μηχανισμός του 
ντόπινγκ έμεινε πάντα στα χέρια 
του κεντρικού κρατικού μηχανι¬ 
σμού κι έχει εξασφαλισμένη τη 
στεγανότητα και την αδιαφάνειά 
του. 

Είναι φανερό από τα παραπάνω 
ότι ο σημερινός ολυμπιακός πρω¬ 
ταθλητισμός αντιστοιχεί πολύ πε¬ 


ρισσότερο υλικά, ιδεολογικά και 
οργανωτικά στο νεοναζιστικό, πα¬ 
ρά στο αστοδημοκρατικό ιμπερια¬ 
λιστικό κράτος. Αυτό συμβαίνει 
γιατί η εθνικιστική πολεμική μορ¬ 
φή του ολυμπιακού πρωταθλητι¬ 
σμού αντιστοιχεί στο εθνικο-ναζι- 
στικό πολεμικό περιεχόμενο της 
εξωτερικής πολιτικής του κράτους 
του τύπου αυτού και την υπηρετεί. 

Δεν είναι τυχαίο ότι επικεφαλής 
της Παγκόσμιας Ολυμπιακής Ο¬ 
μοσπονδίας βρίσκεται ένας γερό 
φασίστας οπαδός του Φράνκο, ό¬ 
πως ο Σάμαραγκ, ένας άνθρωπος 
που εμπόδισε κάθε μέτρο αποκλει¬ 
σμού των φασιστικών, επιθετικών 
και ρατσιστικών χωρών από τις 
Ολυμπιάδες στο όνομα του τάχα 
ειρηνικού, πανανθρώπινου και “μη 
πολιτικού” χαρακτήρα τους. 

Επίσης, δεν είναι τυχαίο ότι όσο 
δυναμώνουν οι παράγοντες εκφα- 
σισμού μιας χώρας, τόσο πιο πολύ 
δυναμώνουν και οι πολιτικοί μη¬ 
χανισμοί που υποστηρίζουν υλικά 
και ηθικά το κυνήγι των μεταλ¬ 
λείων. 

Είναι χαρακτηριστική η ραγδαία 
αύξηση της συγκομιδής μεταλλεί¬ 
ων της Ελλάδας, μιας χώρας που 
άρχισε να εκφασίζεται δραστήρια 
στο ιδεολογικό επίπεδο και στο ε¬ 
πίπεδο της εξωτερικής πολιτικής 
από τις αρχές της δεκαετίας του 
’90 όταν πρωτοστάτησε σε επιθε¬ 
τικότητα στα Βαλκάνια κάνοντας 
εμπάργκο στη Δημοκρατία της 
Μακεδονίας και στηρίζοντας από 
πολλές πλευρές τους σέρβους ε- 
θνοεκκαθαριστές. Ακόμα πιο χα¬ 
ρακτηριστικό είναι το γεγονός ό¬ 
τι σ’ αυτή τη συγκεκριμένη χώρα, 
την Ελλάδα, ο ολυμπιονίκης γίνε¬ 


ται τώρα αυτόματα αξιωματικός 
του στρατού, παίρνει κανονικές 
προαγωγές σαν εν ενεργεία αξιω¬ 
ματικός και αντίστοιχο μισθό και 
σύνταξη. 

Υπάρχει πιο χτυπητή απόδειξη 
του γεγονότος ότι ο πρωταθλητι¬ 
σμός, ειδικά ο ολυμπιακός πρωτα¬ 
θλητισμός είναι πόλεμος στην ί¬ 
δια ποιότητα που είναι και ο κα¬ 
θαυτό στρατιωτικός πόλεμος, και 
ότι όπως και ο τελευταίος υπηρε¬ 
τεί την επεκτατική πολιτική, ει¬ 
δικά των νεοναζιστικών επιθετι¬ 
κών κρατών; 

Αυτό το ασύλληπτα πρωτοπόρο 
μάθημα το έδωσε στους λαούς η 
σοσιαλιστική Κίνα του Μάο τσε 
Τουνγκ που από την εποχή της Πο¬ 
λιτιστικής Επανάστασης έπαψε 
να συμμετέχει στη βαρβαρότητα 
των Ολυμπιακών, ενώ άρχισε να 
πρωταγωνιστεί σ’ αυτούς από την 
ώρα που οι ναζί μονοπωλιστές 
γραφειοκράτες του Ντεγκ Σιάο 
Πινγκ πήραν την εξουσία στα 1978. 

Ο σοσιαλισμός είναι ανειρήνευ¬ 
τος ιδεολογικά με το αποκαλού- 
μενο ολυμπιακό πνεύμα. Οι λαοί 
δεν πρέπει να ξεχνάνε ποτέ ότι η 
εισαγωγή των Ολυμπιάδων έγινε 
στην αυγή του ιμπεριαλιστικού κό¬ 
σμου (στα τέλη του προπερασμέ¬ 
νου, αρχές του περασμένου αιώνα) 
μετά από πρόταση και έμπνευση 
ενός βαρόνου, του Κουμπερντέν. 
Αυτός ο διορατικός αντιδραστικός 
είχε θεμελιώσει από τότε ταξικά 
το επιχείρημά του λέγοντας ότι οι 
Ολυμπιακοί Αγώνες θα εκτονώ¬ 
σουν σε ακίνδυνες κατευθύνσεις 
τις αυξανόμενες διαθέσεις των 
πλατειών μαζών για ριζοσπαστι¬ 
κή ταξική πάλη...» 


Ο ΜΙΛΟΣΕΒΙΤΣ, ΟΙ ΦΙΛΟΙ ΤΟΥ 
ΚΑΙ Ο ΜΠΙΣΤΗΣ 


συνέχεια από τη σελ. 20 


Αυγής που τους παρουσίαζαν στην 
τηλεόραση του τότε Σκάι να συ¬ 
νομιλούν με τον Ευαγγελάτο. Στο 
Κόσοβο οργίασαν πια. Και αργό¬ 
τερα τι δεν ακούστηκε για το Διε¬ 
θνές Δικαστήριο που εδρεύει στη 
Χάγη. Η αλήθεια όμως είναι ότι 
αυτό δημιουργήθηκε με απόφαση 
του Συμβουλίου Ασφαλείας, δηλ. 
και της Ρωσίας και της Κίνας που 
θα μπορούσαν να το εμποδίσουν με 
βέτο, το 1993. Στο τέλος όπως ο 
Ρουπακιώτης κατέληξαν να απο¬ 
δεχτούν τη νομιμότητα του, αλλά 
να εξασκήσουν όλη την πίεση 
τους μαζί με όλη τη διεθνή αντια- 
μερικάνικη αντίδραση να κάτσει 
στο σκαμνί και το ΝΑΤΟ. 

Ο πιο προωθημένος και λεπτός 
“ρώσος”, ο Ν. Μπίστης της ΑΕ- 
ΚΑ ακολουθούμενος από τους ει¬ 
λικρινείς αλλά εντελώς μπερδε¬ 
μένους Φιλελεύθερους του Μάνου 
σε μια χώρα που η ρώσικη διπλω¬ 
ματία ξεδιπλώνει όλη την πολύ¬ 
πλοκη τακτική της, υπεράσπισε 
την έκδοση εξισώνοντας τον Μι- 
λόσεβιτς με τον Ντενκτάς, την 


Τουρκία και τον Σαρόν. Αυτό έγι¬ 
νε σε άρθρο του Μπίστη στην Ε¬ 
λευθεροτυπία, 4 Ιούλη με τίτλο 
“Έγκλημα και Τιμωρία”: “Μα ο 
Αριέλ Σαρόν δεν έχει διαπράξει 
εγκλήματα πολέμου; Με τους σφα¬ 
γείς των Κούρδων και τον Ντεν¬ 
κτάς τι θα γίνει; Μόνο ο Μιλόσε¬ 
βιτς, οι Κροάτες και κάποιοι Βό¬ 
σνιοι θα πληρώσουν, ρωτάνε δι¬ 
καιολογημένα ορισμένοι. ΤοΑιε- 
θνές Ποινικό Αικαστήριο της Χά¬ 
γης έχει αρμοδιότητα για το χώ¬ 
ρο της Γιουγκοσλαβίας. Παρά 
ταύτα. με αυτές τις διώξεις εγ- 
γράφεται προσημείωση για μελ¬ 
λοντική τιμωρία όσων σήμερα αι¬ 
σθάνονται ασφαλείς και στο απυ¬ 
ρόβλητο. είτε λόγω άσκησης εξου¬ 
σίας είτε λόγω διεθνών συσχετι¬ 
σμών”. Στην ουσία ο Μπίστης δεν 
διαφωνεί με τους φαιοκόκκινους 
στρατηγικά αλλά μόνο τακτικά. 
Θέλει απλά την τιμωρία του Σέρ- 
βου σοβινιστή μαζί με την τιμω¬ 
ρία των δυτικών που θεωρεί εξί¬ 
σου αχρείους. Όμως έτσι παραγρά¬ 
φει την ξεχωριστή χιτλερική φύση 
των σέρβικων εγκλημάτων, και 
ουσιαστικά τα αθωώνει. Γιατί η 
διαφορά του Μιλόσεβιτς σαν εκ¬ 
πρόσωπου του σέρβικου εθνικι¬ 


σμού συνίσταται στο χιτλερικό 
πρόγραμμα του που ήταν η συνέ¬ 
νωση όλων των εδαφών που ζού- 
σαν σέρβικες μειονότητες σε μια 
Μεγάλη Σερβία. 

Αυτός ήταν διακηρυγμένος στό¬ 
χος ήδη από το 1986 με το “Μνη¬ 
μόνιο” της Σέρβικης Ακαδημίας Ε¬ 
πιστημών. Αλλά για να επιτευχθεί 
ο στόχος συνέπεια ήταν να εκκα¬ 
θαριστούν εθνικά αυτά τα εδάφη 
και να μείνουν μόνο Σέρβοι. Αυτό 
δεν μπορούσε να επιτευχθεί φυσι¬ 
κά με προσευχές και θυμιατά αλ¬ 
λά μόνο με την χιτλερική βία. Αλ¬ 
λά ο ίδιος διακηρυγμένος στόχος 
ήταν διατυπωμένος στο Ιο άρθρο 
του επίσημου προγράμματος του Ε- 
θικοσοσιαλιστικού Κόμματος της 
Γερμανίας που ίσχυσε αναλλοίω¬ 
το σε όλη την διάρκεια της ζωής 
του Γ' Ράιχ. 

Έλεγε το άρθρο αυτό: “Βασιζό¬ 
μενοι στο δικαίωμα των λαών 
για αυτοδιάθεση ζητούμε τη συ¬ 
νένωση όλων των γερμανών σε 
μια μεγάλη Γερμανία”. Να για¬ 
τί ο Μιλόσεβιτς, ο Κάρατζιτς και 
ο Μλάντιτς πρέπει να δικαστούν 
και να καταδικαστούν. Βεβαίως ε¬ 
νώ αναφέρεται στον Σαρόν και στον 
Ντεκτάς, ο Ν. Μπίστης ξεχνάει να 


αναφερθεί στους Ρώσους σοσιαλι- 
μπεριαλιστές που διαπράτουν στο 
δεκαπλάσιο τα εγκλήματα που διέ- 
πραξε η Σερβία στην Κροατία, τη 
Βοσνία και το Κόσοβο. Επίσης ο 
Μπίστης ξεχνάει και άλλες “λε¬ 
πτομέρειες”. 

Αν ο Ντενκτάς και η Τουρκία 
πρέπει να πάνε στο Διεθνές Δι¬ 
καστήριο τότε πιο πριν θα πρέπει 
να κάτσουν στο σκαμνί οι Ελλη¬ 
νοκύπριοι που πρώτοι στην Ευρώ¬ 
πη μετά τον Β' Παγκόσμιο Πόλε¬ 
μο έκαναν εθνοκάθαρση το 1963- 
1964 περιορίζοντας τους Τουρκο¬ 
κύπριους στο 5% του εδάφους; Ό¬ 
σο για τους Κούρδους του ΡΚΚ που 
επεδίωκαν τον διαμελισμό της 
Τουρκίας και χρησιμοποίησαν κτη¬ 
νώδη βία απέναντι σε άμαχους, δεν 
είναι χειρότεροι από τους φασίστες 
του υΟΚ που τους βρίζουν όλοι χω¬ 
ρίς εξαίρεση οι υπερασπιστές της 
Σερβίας; Ο σιωνιστής Σαρόν πράγ¬ 
ματι έσφαξε, αλλά όχι στη γραμ¬ 
μή της εθνοκάθαρσης, και σε κα¬ 
μιά περίπτωση στην έκταση, την 
κλίμακα και με το πρόγραμμα του 
σέρβικου φασισμού. Όλο αυτό το 
παραμύθι “να οδηγηθούν όλοι στο 
δικαστήριο” στηρίζεται στον ισχυ¬ 
ρισμό ότι η Σερβία είναι μικρή κι 
αδύνατη και η Δύση η μεγάλη κι 
ισχυρή δύναμη. Όμως ήταν η Σερ¬ 
βία που συγκέντρωσε στα χέρια 


της όλο τον πρώην γιουγκοσλαβι¬ 
κό στρατό και το οπλοστάσιο του 
απέναντι στις μικρές και αδύνα¬ 
τες χώρες της πρώην Γιουγκοσλα¬ 
βίας. 

Ο ιμπεριαλισμός και η υποκρι¬ 
σία των Δυτικών δεν αποκαλύπτε¬ 
ται με τον Ντεκτάς και τον Σα¬ 
ρόν, αλλά με το ότι ενώ αυτοί (οι 
δυτικοί) στρίμωχναν τον τοπικό 
τραμπούκο, δεν κυνήγησαν τον 
μεγάλο τραμπούκο και προστάτη 
της Σερβίας, τη Ρωσία. Επίσης στο 
ότι αυτοί υπέκυπταν συνεχώς στην 
κατάσταση που διαμόρφωναν στο 
έδαφος τα σέρβικα όπλα και πα¬ 
ρουσίαζαν πάντα ένα σχέδιο που 
κατοχύρωνε αυτές τις κατακτή¬ 
σεις για να πετύχουν την ειρήνη 
χωρίς δικαιοσύνη και την επανα¬ 
φορά σε μια ισορροπία που θα τους 
επέτρεπε να κάνουν τις δουλειές 
τους ως συνήθως. Στο τέλος επει¬ 
δή οι Βόσνιοι και οι Κροάτες α- 
ντιστάθηκαν τους έδωσαν κάτι πα¬ 
ραπάνω αλλά διαμέλισαν την ε¬ 
νιαία πολυεθνική Βοσνία και υπο¬ 
τάχτηκαν σ' ένα βαθμό στην εθνο¬ 
κάθαρση. Αυτό το έκτρωμα που ε¬ 
πινόησε ο τότε ρώσος υφυπουργός 
εξωτερικών Τσούρκιν οδηγεί και 
θα οδηγεί σε συγκρούσεις μια που 
ταυτόχρονα άνοιξε και την όρεξη 
των κροατών σοβινιστών. 

ΜΠΟΥΣ: ΔΕΙΓΜΑΤΑ ΑΝΤΙΣΤΑΣΗΣ 
ΣΤΟ ΡΩΣΟΚΙΝΕΖΙΚΟ ΑΞΟΝΑ 


Η αποπομπή του Κλίντον από την ηγεσία της αμερικανι 
κής υπερδύναμης φάνηκε αρχικά ότι θα καθυστερούσε 
την επέλαση του ρωσοκινέζικου επιθετικού άξονα. Ο Τζ. 
Μπους και το επιτελείο του έδειξαν μια διάθεση αντιπαράθε¬ 
σης με τη Ρωσία και κυρίως με την Κίνα και τους τριτοκοσμι¬ 
κούς φασισμούς. Γι’ αυτό οι αντίπαλοί του, το δίδυμο Κλί- 
ντον-Γκορ, χάλασαν τον κόσμο για να του πάρουν με πραξικο¬ 
πηματικό τρόπο την εξουσία και σ’ ένα μεγάλο βαθμό το 
πέτυχαν. Η αποστασία του ρεπουμπλικάνου γερουσιαστή 
Τζέφορντς στις 24/5/2001 έδωσε το σώμα της Γερουσίας στους 
“Δημοκρατικούς” που μπορούν πλέον να παρεμβαίνουν σημα¬ 
ντικά στις αποφάσεις του Μπους. 


Η στάση του Κλίντον απέναντι 
στο σοσιαλιμπεριαλισμό χαρακτη¬ 
ριζόταν από μια ενσυνείδητη υπο¬ 
στήριξη της διπλωματικής, γεω¬ 
πολιτικής οικονομικής και στρα¬ 
τιωτικής του δύναμης, και πάντα 
σε βάρος της αντίστοιχης αμερι¬ 
κάνικης. Σαν αντάλλαγμα έδινε σε 
τμήματα του αμερικάνικου μο¬ 
νοπωλίου τεράστια κέρδη, κυρίως 
στην κινέζικη αγορά εμπορευμά¬ 
των και εργασίας. Ο Κλίντον δεν 
έπαψε να χρηματοδοτεί τη Ρωσία 
κατά τη διάρκεια των εισβολών 
της στην Τσετσενία, ενώ οι χειρι¬ 
σμοί του στο Κόσοβο και το Ιράκ 
το μόνο που πέτυχαν στην ουσία 
ήταν τον έλεγχο του κέντρου των 
Βαλκανίων και των ιρακινών πε¬ 
τρελαίων, αντίστοιχα, από το Κρεμ- 
λίνο. Οι αποκαλύψεις για χρημα- 
τισμό του κόμματός του κατά τις 
προηγούμενες εκλογές από Κινέ¬ 
ζους αξιωματούχους συντάραξε την 
αμερικάνικη κοινή γνώμη. Η τε¬ 
λευταία πολιτική πράξη του πρώ¬ 
ην προέδρου Κλίντον ήταν η χο¬ 
ρήγηση αμνηστίας για τον κατη¬ 
γορούμενο ως οικονομικό εγκλη¬ 
ματία, μεγαλέμπορα πρώτων υλών 
Μαρκ Ριτς. Ο επιχειρηματίας, ε¬ 
ξόριστος στην Ελβετία, δια¬ 
πραγματευόταν και πέτυχε τη συ¬ 
νένωση της εταιρείας του “Μαρκ 
Ριτς Ινβέστμεντς” με τη θυγατρι¬ 
κή του ρώσου μεγιστάνα Μιχαήλ 
Φρίντμαν, “Κράουν Ριζόρσες” (Μο- 
ντ, 9-2) που θα έχει σαν αποτέλε¬ 
σμα την εξάρτηση σ’ ένα βαθμό 
της Δύσης από τις ρωσικές πρώ¬ 
τες ύλες. 

Η πολιτική Μπους ήρθε σε σύ¬ 
γκρουση με αυτή του προκατόχου 
του. Ο ίδιος δήλωσε ρητά μετά την 
εκλογή του ότι “πρέπει να αναθε¬ 
ωρήσουμε την πολιτική που κλη¬ 
ρονομήσαμε” (Ελευθεροτυπία, 5-5). 
Αυτό βέβαια δεν σημαίνει ότι εί¬ 
ναι δυνατόν οι αντιπροσωπευτικοί 
εκφραστές του αμερικάνικου 
χρηματιστικού και βιομηχανικού 
κεφαλαίου, οι Ρεπουμπλικάνοι, να 
γίνουν συνεπείς αντιφασίστες. Οι 
Ρεπουμπλικάνοι, σαν οι βαθύτεροι 
πολιτικοί εκφραστές μίας ιμπερια¬ 
λιστικής υπερδύναμης, εκδηλώ¬ 
νουν αλαζονική συμπεριφορά απέ¬ 
ναντι στον τρίτο κόσμο και κυρί¬ 
ως στις χώρες της Λατινικής Α¬ 
μερικής, ακολουθούν πολιτική ε¬ 
πεμβάσεων στα εσωτερικά τους 
(κατάλοιπο της εποχής της αμε¬ 
ρικάνικης μονοκρατορίας). Χώρια 
απ’ αυτό συμπεριλαμβάνουν στους 
κόλπους τους όλον αυτόν τον κα¬ 
θυστερημένο κόσμο της κλασσι¬ 
κής αμερικάνικης συντήρησης. 

Όμως, η μερίδα της αστικής τά¬ 


ξης που εκφράζει αυτή η πτέρυγα 
διαισθάνεται τον κίνδυνο του α- 
νερχόμενου νεοχιτλερισμού. Αντί¬ 
θετα, η αμερικάνικη σοσιαλδημο¬ 
κρατία, όπως και κάθε σοσιαλδη¬ 
μοκρατία, υποκύπτει πιο εύκολα 
στις σειρήνες των νεοχιτλερικών 
και τους στρώνει το δρόμο για την 
εξουσία. Αυτό κάνει σήμερα η ευ¬ 
ρωπαϊκή σοσιαλδημοκρατία που 
δέχεται τη ρώσικη ηγεμονία για 
λίγο φυσικό αέριο βλέποντας τις 
ΗΠΑ σαν κύριο εχθρό. Εκτός απ’ 
αυτό, οι Δημοκρατικοί έχουν ακο¬ 
λουθήσει πιο επεμβατική πολιτι¬ 
κή στον Τρίτο Κόσμο από τους 
ρεπουμπλικάνους ακόμα και με 
τραμπούκικες ένοπλες επεμβάσεις 
(βλ. Αϊτή, Σομαλία). 

Η νέα γραμμή στην ηγεσία των 
ΗΠΑ είδε με θετικό μάτι τον α¬ 
γώνα του τσετσένικου έθνους ε¬ 
νάντια στη ρωσική βαρβαρότητα. 
Για πρώτη φορά αντιπροσωπεία 
της τσετσένικης κυβέρνησης συ¬ 
ναντήθηκε με εκπροσώπους της α¬ 
μερικάνικης, αποκτώντας ένα ση¬ 
μαντικό πολιτικό έρεισμα στον α¬ 
γώνα της. Επίσης η νέα γραμμή 
ξεκαθάρισε στους σοσιαλφασίστες 
του Πεκίνου ότι δεν θα τους άφη¬ 
νε να καταβροχθίσουν την Ταϊβάν. 
Γι’ αυτόν κυρίως τον λόγο, κάτω 
από την πίεση κρατών που έχουν 
φιλικές διαθέσεις απέναντι στη 
Ρωσία και στην Κίνα, στις αρχές 
Μάη. οι ΗΠΑ έχασαν την εκπρο¬ 
σώπησή τους στην Επιτροπή Αν¬ 
θρωπίνων Δικαιωμάτων του ΟΗ- 
Ε. Τη θέση κατέλαβαν Γαλλία, Αυ¬ 
στρία και Σουηδία ενώ εντάχθη¬ 
καν το Σουδάν και η Λιβύη! (Ε¬ 
λευθεροτυπία, 9-5), χώρες με πα¬ 
ράδοση στη φασιστική καταπίεση 
των λαών τους. Λίγες μέρες αρ¬ 
γότερα, χάθηκε η αμερικάνικη εκ¬ 
προσώπηση και στο Γραφείο Ελέγ¬ 
χου Λαθρεμπορίας Ναρκωτικών 
του ΟΗΕ. 

Η αποκάλυψη του πράκτορα της 
ΚΟΒ που δρούσε τόσα χρόνια μέ¬ 
σα στο ΡΒΙ και η απέλαση των 
ρώσων διπλωματών που ακολού¬ 
θησε έδειξαν την κατεύθυνση της 
νέας αμερικάνικης γραμμής. Ό¬ 
πως δήλωσε επί λέξει η σύμβου¬ 
λος του Μπους, Κοντολίζα Ράις: 
“για να έχει κανείς αποτελέσμα¬ 
τα με τους Ρώσους πρέπει να εί¬ 
ναι πολύ σκληρός μαζί τους”, δή¬ 
λωση που τάραξε τον αντίστοιχο 
σύμβουλο του γερμανού προέδρου 
(Βήμα, 13-5). 

Ο Κλίντον ήταν έτοιμος να συμ¬ 
φωνήσει με τους Ρώσους για μεί¬ 
ωση των πυρηνικών όπλων προς 
όφελος της Ρωσίας με αντάλλαγ¬ 
μα την τροποποίηση της αντιβαλ- 


λιστικής συνθήκης (την οποία τώ¬ 
ρα οι Ρώσοι αρνούνται να αλ¬ 
λάξουν). Το σημείο αιχμής της 
στρατιωτικής πολιτικής του 
Μπους είναι η επιμονή του να προ¬ 
ωθήσει το πρόγραμμα αντιπυραυ¬ 
λικής άμυνας (ΝΜϋ) που θα προ¬ 
στατεύει τις ΗΠΑ από ενδεχόμε¬ 
νη βαλλιστική επίθεση σοσιαλφα- 
σιστικών χωρών όπως είναι π.χ. η 
Βόρεια Κορέα. Γι’ αυτό το λόγο α¬ 
ντιμετωπίζει τη λυσσαλέα αντί¬ 
δραση της Ρωσίας, της Κίνας αλ¬ 
λά και της Ευρώπης στα πλαίσια 
του ευρω-αμερικάνικου ανταγωνι¬ 
σμού. Οι δυνάμεις αυτές επιδιώ¬ 
κουν τον ευνουχισμό του προγράμ¬ 
ματος αμερικάνικου αντιβαλλιστι- 
κού προγράμματος με την πρότα¬ 
ση για κοινή αντιπυραυλική άμυ¬ 
να, βάζοντας μέσα σ’ αυτήν και τη 
Ρωσία. Αυτή την πρόταση την έ¬ 
κανε ο Πούτιν λέγοντας: “πρέπει 
να ενωθούμε στον αγώνα κατά 
των διεθνών απειλών ” (στο ίδιο, 
9-5). Ο Μπους απάντησε “ότι οι 
ΗΠΑ είναι διατεθειμένες να ανοί¬ 
ξουν διάλογο και να συνεργαστούν 
με τις χώρες τις Ε.Ε., αλλά και με 
τη Ρωσία, την Κίνα, την Ινδία και 
άλλες χώρες, ώστε να υπάρξει συ¬ 
νεργασία για τη διαμόρφωση του 
νέου αμυντικού αντιπυραυλικού 
συστήματος” (12-5), κίνηση που 
χαιρέτησε και ο έλληνας υπουρ¬ 
γός άμυνας. Είναι σαν να βάζεις 
το λύκο να φυλάει τα πρόβατα! 
Αυτό σημαίνει ότι και η νέα ηγε¬ 
σία των ΗΠΑ δεν είναι απαλλαγ¬ 
μένη από τις παλιές αυταπάτες 
για τη Ρωσία. 

Ο Μπους, με τους υπουργούς Ά¬ 
μυνας και Εξωτερικών, Ντ. Ραμ- 
σφελντ και Ντ. Τσέϊνι, ακολουθούν 
πολιτική επαγρύπνησης περισσό¬ 
τερο απέναντι στην Κίνα παρά α¬ 
πέναντι στη Ρωσία, και αναδιάρ¬ 
θρωσαν ανάλογα τις ένοπλες δυ¬ 
νάμεις. Μετά το πρόσφατο επει¬ 
σόδιο ομηρείας του αμερικάνικου 
αεροπλάνου, που πετούσε στο διε¬ 
θνή εναέριο χώρο, από τους Κινέ¬ 
ζους, ο Ντ. Ράμσφελντ διέταξε να 
διακοπεί κάθε επικοινωνία με Κι¬ 
νέζους στρατιωτικούς. Η αντίδρα¬ 
ση όμως της Ιαπωνίας, της Ν. Κο¬ 
ρέας και των αμερικάνικων 
μονοπωλίων που δουλεύουν με την 
Κίνα, τον ανάγκασε να ανακαλέ¬ 
σει. Για να ενισχύσει την Ταϊβάν 
στην πάλη της για ανεξαρτησία 
απέναντι στον κινέζικο σοσιαλι- 
μπεριαλισμό, ανακοίνωσε ότι θα 
την προμηθεύσει με όπλα για τον 
εκσυγχρονισμό του οπλοστασίου 
της. Επίσης διέκοψε κάθε διπλω¬ 
ματική επαφή με τη Β. Κορέα, 
παίρνοντας ενεργητικά θέση ενά¬ 
ντια στην ένωση Βόρειας και Νό¬ 
τιας Κορέας που προωθεί η πρώ¬ 
τη. 

Η Κίνα με τη σειρά της προ¬ 
σπαθεί να εκμεταλλευτεί την οι- 
κονομίστικη λογική τμημάτων της 
αμερικάνικης αστικής τάξης που 
δε βλέπουν στην Κίνα το φασισμό, 
αλλά μια απέραντη δεξαμενή πάμ¬ 
φθηνων εργατικών χεριών. Σ’ αυ¬ 
τό το πλαίσιο εντάσσεται η επί¬ 
σκεψη του Ζεμίν στο Φόρουμ για 
την παγκοσμιοποίηση που διοργά- 


νωσε το περιοδικό “Φόρτσουν” στο 
Χονγκ-Κονγκ, καθώς και οι δια¬ 
βεβαιώσεις του για δίκαιο συνα¬ 
γωνισμό με τις ξένες επιχειρήσεις 
που θα θελήσουν να επενδύσουν 
στην Κίνα (Μοντ, 10-5). Οι πιέσεις 
των τμημάτων του αμερικάνικου 
μονοπώλιου που θέλουν ισχυρούς 
δεσμούς με την Κίνα έχουν οδη¬ 
γήσει συχνά σε αναδίπλωση το ε¬ 
πιτελείο Μπους-Τσένι-Ράμσφελ- 
ντ. 

Στο οικονομικό πεδίο, η νέα η¬ 
γεσία αντιστάθηκε στις πιέσεις 
του σοσιαλμεσαίωνα για μείωση, 
με οικολογικά προσχήματα, της 
παραγωγής βιομηχανικών προϊό¬ 
ντων, που αν εφαρμοζόταν θα κα¬ 
τέστρεφε την αμερικάνικη οικο¬ 
νομία, τη στιγμή που η τιμή του 
πετρελαίου βρίσκεται στα ύψη α- 
πορρυθμίζοντας τις αγορές πρώ¬ 
των υλών. Έτσι, δεν επικύρωσε τη 
συνθήκη του Κιότο που όριζε τη 
μείωση εκ μέρους των αναπτυγ¬ 
μένων χωρών της παραγωγής έξι 
αερίων προκαλώντας την αντίδρα¬ 
ση των πάσης φύσεως οικολόγων 
και κυρίως της Ευρώπης. Ωστόσο, 
το 80% της παγκόσμιας ρύπανσης 
προέρχεται από τις αναπτυσσόμε¬ 
νες χώρες ενώ σύμφωνα με “ με¬ 
γάλο πείραμα στον Ινδικό και Ει¬ 
ρηνικό ωκεανό, αποδεικνύεται ότι 
η Κίνα ρυπαίνει σημαντικά τον 
πλανήτη. Κινέζικοι ρύποι μετρή¬ 
θηκαν στην Καλιφόρνια” (Ελευθε¬ 
ροτυπία, 5-6). Η αμερικάνικη κυ¬ 
βέρνηση κατέφυγε στο πιο ισχυρό 
και ακίνδυνο για την υγεία καύ¬ 
σιμο: την πυρηνική ενέργεια. Ο 
Μπους είπε πως η πυρηνική ενέρ¬ 
γεια πρέπει “να γίνει κύριο συ¬ 
στατικό της εθνικής ενεργειακής 
πολιτικής” και εξέφρασε την επι¬ 
θυμία να διπλασιάσει τους αντι¬ 
δραστήρες (Μοντ, 19-5). Ο ρωσό- 
δουλος Κλίντον είχε κυριολεκτι¬ 
κά αποσαρθρώσει όλο το ενεργεια¬ 
κό δυναμικό των ΗΠΑ. 

Οι πιέσεις του ρωσο-ευρωπαϊκού 
μετώπου κάτω από τη ρώσικη η¬ 
γεμονία δεν έχουν φέρει ακόμα ση¬ 
μαντικά αποτελέσματα. Το πραξι¬ 
κόπημα στην αμερικανική γερου¬ 
σία όμως κινδυνεύει να γίνει κα¬ 
ταλυτικό. Οι άνθρωποι του Κλίντον 
έπεισαν το γερουσιαστή Τζέιμς 
Τζέφορντς να αποστατήσει από το 
ρεπουμπλικάνικο κόμμα στις 24/5. 
Μ’ αυτό τον τρόπο, οι δημοκρατι¬ 
κοί απέκτησαν τον έλεγχο του σώ¬ 
ματος της Γερουσίας με 50 γερου¬ 
σιαστές έναντι 49 και κατέλαβαν 
όλες ανεξαίρετα τις θέσεις κλει¬ 
διά στις διάφορες επιτροπές. Για 
παράδειγμα, ο Τζ. Μπίγκμαν, πο¬ 
λέμιος της απόφασης Μπους για 
άντληση πετρελαίου στην Αλάσκα, 
διορίστηκε πρόεδρος της επιτρο¬ 
πής φυσικών πηγών και ενέργειας 
ενώ οι Τζ. Μπάιντεν και Κ. Λέβιν 
διορίστηκαν πρόεδροι των επιτρο¬ 
πών εξωτερικών και ενόπλων δυ¬ 
νάμεων. Οι δυο τελευταίοι “είναι 
από τους οξύτερους επικριτές της 
“πυραυλικής διαστημικής ασπί¬ 
δας ” που προωθεί ο πρόεδρος 
Μπους και της “εξώθησης στα ά¬ 
κρα” των σχέσεων των Ηνωμένων 
Πολιτειών με την Κίνα και τη Ρω¬ 


σία. “Αν μη τι άλλο, οι δύο επι¬ 
τροπές θα μπορούσαν να περικό¬ 
ψουν σημαντικά τα κονδύλια που 
απαιτεί το πρόγραμμα ” σχολίασε 
ο Αημοκρατικός γερουσιαστής 
Τσαρλς Σούμερ, εκ των επικριτών 
του προγράμματος” (Βήμα, 3-6). Οι 
επιτροπές της γερουσίας μπορούν 
άνετα να απορρίψουν την έγκριση 
ρεπουμπλικανών υποψηφίων για 
καίριες κυβερνητικές θέσεις. Ο υ¬ 
ποψήφιος του Μπους π.χ. πρέσβης 
στην Ελλάδα, Τ. Μίλερ, ενδέχεται 
να συναντήσει εμπόδια στο διορι¬ 
σμό του. Η μεταστροφή της αμερι¬ 
κάνικης πολιτικής από τότε είναι 
κάτι παραπάνω από εμφανής. Η Κ. 
Ράις “έφτασε να δηλώσει ότι “για 
το θέμα της αντιπυρασυλικής ά¬ 
μυνας δεν θα έλεγα ότι υπάρχουν 
διαφωνίες” Ευρώπης-Αμερικής”, 
ενώ πρόσθεσε, μεταξύ άλλων ότι 
οι Μπους και Πούτιν “έχουν πολ¬ 
λά κοινά σημεία” (Ελευθεροτυπί¬ 
α, 8-6). 

Τη ρώσικη επίθεση είναι αδύνα¬ 
το να την ανακόψει η παρακμα¬ 
σμένη αμερικάνικη αστική τάξη. 
Αυτό το καθήκον πέφτει κύρια 
στους ώμους του προλεταριάτου 
και των λαών του τρίτου κόσμου. 


Ανακοίνωση 

της 

Συντακτικής 

Αγαπητοί 

αναγνώστες, 

Το επόμενο 
φύλλο της Νέας 
Ανατολής θα 
κυκλοφορήσει 
στην τελευταία 
εβδομάδα του 
Αυγούστου. 


ΟΛΥΜΠΙΑΔΑ 

ΠΕΚΙΝΟΥ 

συνέχεια από τη σελ. 17 

ήθελα να χαιρετίσω το λαό της 
Κίνας εκ μέρους της Ελλάδας, εκ 
μέρους του ελληνικού λαού. Συμ¬ 
μετέχουμε στο δικό τους ενθου¬ 
σιασμό. Η δική τους χαρά είναι 
και δική μας (...) Θέλω λοιπόν... 
να στείλουμε ένα μήνυμα... συ¬ 
νεργασίας με την Κίνα και το 
Πεκίνο, στην προσπάθεια οι Ο¬ 
λυμπιακοί Αγώνες να γίνουν α¬ 
γώνες εκεχειρίας, αγώνες φιλί¬ 
ας και συνεργασίας. Η Αθήνα 
και το Πεκίνο μπορούν από κοι¬ 
νού να συνεργαστούν γι’ αυτό το 
μεγάλο στόχο. Ως υπουργός εξω¬ 
τερικών θα είμαι ταγμένος για 
την υλοποίηση αυτού του στόχου” 
(Ελευθεροτυπία, 16-7). 

Βρήκε ο γύφτος τη γενιά του, 
που λένε... 

ΝΕΑ ΑΝΑΤΟΛΗ δεύτερα 23 ιουλη 2001 


ΝΑ ΥΠΟΣΤΗΡΙΞΟΥΜΕ ΤΙΣ 
ΜΗΤΕΡΕΣ ΤΗΣ ΤΙΕΝ ΑΝ ΜΕΝ 


■■ ώδεκα χρόνια μετά την εξέγερση της πϊΐατεί 
ας Τιεν Αν Μεν και τη σφαγή που ακολούθησε 
^τΤ» ητις 4 Ιούνη 1989, το φάντασμα τους πλα¬ 
νιέται πάνω από την Κίνα. Μια μεγάλη ανησυχία επι¬ 
κρατεί τόσο στους σφαγείς που δεν αισθάνονται 
άνετα πάνω στους κόκκινους θρόνους τους όσο και 
στα θύματα που αναζητούν δικαιοσύνη. 


Το Γενάρη ο κινέζος πρόεδρος 
Ζιανγκ Ζεμίν διέταξε κάθε μέλος 
του πολιτικού γραφείου του ψευ- 
τοΚΚΚ να επιβεβαιώσει δημόσια 
ότι η επίσημη απόφαση για την 
αντιμετώπιση της Τιεν Αν Μεν 
σαν “αντεπαναστατικής εξέγερ¬ 
σης” ήταν αναπόφευκτη. Το Φλε¬ 
βάρη δίνονται ανάλογες οδηγίες 
σε εξακόσιους ανώτερους αξιωμα- 
τούχους σε εθνικό επίπεδο που συ¬ 
γκεντρώθηκαν στο Πεκίνο. Από 
τότε ένα φιλμ που φτιάχτηκε για 
να αποδείξει πως η καταστολή της 
εξέγερσης εμπόδισε την Κίνα α¬ 
πό τη διάλυση δείχνεται σε άλ¬ 
λους αξιωματούχους σε όλη την 
Κίνα. 

Αλλά σαν καρκίνος στο πολιτι¬ 
κό σώμα της Κίνας οι αποκαλύ¬ 
ψεις για τη σφαγή της εξέγερσης, 
την έκταση και τις συνέπειες της 
συνεχίζουν να εμφανίζονται χωρίς 
σταματημό. Τώρα γνωρίζουμε ότι 
οι πιο πολλές δολοφονίες έγιναν 
στα εργατικά προάστια του Πεκί¬ 
νου καθώς ο στρατός προσπαθούσε 
με δυσκολία να προωθηθεί προς 
την πλατεία για να την εκκαθα¬ 
ρίσει από τους φοιτητές. Ήταν σ’ 
αυτά τα προάστια που οι κινέζοι 
εργάτες και ο λαός προσπαθούσε 
με οδοφράγματα, πέτρες και μπου¬ 
κάλια να εμποδίσει το στρατό να 
φτάσει στην πλατεία. Χρειάστη¬ 
κε αρκετός χρόνος και αιματοκύ¬ 
λισμα για να μπορέσουν οι σφα¬ 
γείς να προωθηθούν κάτω από την 


κραυγή “Φασίστες” που τους συ¬ 
νόδευε. Πρόσφατα έγινε γνωστό ό¬ 
τι ο άνεμος της εξέγερσης είχε 
απλωθεί σε 347 κινέζικες πόλεις 
και όχι σε 100 όπως πίστευαν οι 
φοιτητές της πλατείας Τιεν Αν 
Μεν. Η πληροφορία αυτή όπως και 
άλλες για τα γεγονότα του1989 
προήλθε από ντοκουμέντα που πα¬ 
ρέδωσε ένας ανώτατος κινέζος α- 
ξιωματούχος με το ψευδώνυμο 
Ζανγκ Λίανγκ στους καθηγητές 
Άντριου Νάθαν του Πανεπιστημί¬ 
ου της Κολούμπια και Πέρι Λίνκ 
του Πρΐνσετον και δημοσιεύτηκαν 
σε βιβλίο με τον τίτλο “Οι φάκε¬ 
λοι της Τιεν Αν Μεν”, βιβλίο που 
δεν έχει φτάσει ακόμα στην Ελ¬ 
λάδα, και περιγράφει την αντιμε¬ 
τώπιση της εξέγερσης από τους 
σοσιαλφασίστες διχτάτορες της 
Κίνας (Μπορεί να αγοραστεί όμως 
μέσω Ίντερνετ από τα ηλεκτρο¬ 
νικά βιβλιοπωλεία \ν\ν\ν.;ιπι;ιζοη. 
οοιπ και \ν\ν\ν.ύη.οοτη . Ο πλήρης 
τίτλος είναι: “ΤΗβ Τίαηαηιηβη 
Ρίΐρβτχ: ΤΙιβ ΟΗίηβαβ ΤβαάββΗίρ ’5 
ΰβοίχίοη ίο υ&β ΡοΓί'β Α§αίη8ί 
ΤΗβίτ Οχνη Ρβορίβ-Ιη ΤΗβίτ 0\νη 
\Υοτά εκδόσεις ΡιιύΙίο Αίίαίτδ 
ΕΕΟ, Γενάρης 2001). 

Σύμφωνα με το βιβλίο η ηγεσία 
της εξαιρετικά αποτελεσματικής 
κινέζικης ασφάλειας κρατούσε 
διαρκώς ενημερωμένη την πολι¬ 
τική ηγεσία για την εξέγερση α¬ 
πευθείας από κάθε σημείο της Κί¬ 
νας και τις μονάδες του στρατού. 


Ήταν τέτοια η ανησυχία τους που 
ο αρχισοσιαλφασίστας Ντενγκ 
Χσιάο Πίνγκ είχε πει τότε ότι αν 
νικούσε ο εξεγερμένος λαός θα ή¬ 
ταν χειρότερα κι από την Πολιτι¬ 
στική Επανάσταση, “Θα είναι κα¬ 
ταστροφικό σε παγκόσμια κλίμα¬ 
κα”. Αυτός ο αντιδραστικός γνώρι¬ 
ζε καλά πόσο αμείλικτη θα ήταν 
η εκδίκηση του κινέζικου λαού, αλ¬ 
λά και πόσο θα αναθαρρούσαν ό¬ 
λοι οι λαοί του κόσμου από μια δη¬ 
μοκρατική νίκη στην Κίνα. Όπως 
το γνωρίζουν και οι συνεχιστές 
του σαν τον Ζιανγκ Ζεμίν που α¬ 
νακαλύπτουν έντρομοι ότι αυτό 
που προσπάθησαν να εξαφανίσουν 
με τη σφαγή της Τιεν Αν Μεν 
γυρνάει τώρα και τους καταδιώ¬ 
κει. Και είναι τόσο έντονη η δη¬ 
μοκρατική αντίσταση που δεν μπο¬ 
ρούν πια να την κρύψουν. Μια νέ¬ 
α επίσημη μελέτη που κυκλοφό¬ 
ρησε την 1η Ιούνη με τη μορφή βι¬ 
βλίου 308 σελίδων περιγράφει το 
εκτεταμένο φαινόμενο των “μαζι¬ 
κών διαμαρτυριών και ομαδικών 
περιστατικών” που επεκτείνονται 
και αφορούν οικονομικές, εθνικές 
και θρησκευτικές συγκρούσεις 
στην Κίνα. Η ασυνήθιστα απο¬ 
καλυπτική αναφορά περιγράφει 
πως οι σχέσεις ανάμεσα στους 
κομματικούς αξιωματούχους και 
τις μάζες είναι “τεταμένες με τις 
συγκρούσεις να κλιμακώνονται”. 

Ωστόσο κυνηγούν λυσσασμένα 
το φάντασμα της Τιεν Αν Μεν με 
τη συνεχιζόμενη φυλάκιση πάνω 
από 200 Κινέζων που συμμετείχαν 
στην εξέγερση-σύμφωνα με τη 
Διεθνή Αμνηστία-και τις συλλή¬ 
ψεις όλων εκείνων που τολμούν 
να απαιτήσουν την επανεκτίμηση 
των γεγονότων της 4ης Ιούνη ή 
έστω να απαιτήσουν μια στιγμή 


θρήνου των νεκρών. Αυτό απο- 
δεικνύει η αδιάκοπη παρενόχλη¬ 
ση της Ντινγκ Ζιλΐν και η υστε¬ 
ρία για το βιβλίο “Οι φάκελλοι της 
Τιεν Αν Μεν”. 

Η Ντινγκ Ζιλΐν, συνταξιούχος 
καθηγήτρια φιλοσοφίας στο Πα¬ 
νεπιστήμιο του Πεκίνου, είναι μη¬ 
τέρα ενός 17χρονου νεολαίου που 
δολοφονήθηκε τον Ιούνη του 1989. 
Παρά την τρομοκρατία των αρχών, 
τον περιορισμό κατ' οίκον, την πε- 
ριστασιακή μεταφορά της έξω α¬ 
πό το Πεκίνο κατόρθωσε να κινη¬ 
τοποιήσει μια ομάδα από μητέρες 
και άλλους συγγενείς πάνω από 
155 δολοφονημένων και 6 τραυμα¬ 
τισμένων της Τιεν Αν Μεν, οι ο¬ 
ποίοι κάλεσαν για επίσημη εκτί¬ 
μηση του αριθμού των νεκρών και 
πως σκοτώθηκε ο καθένας. Επί¬ 
σης ζήτησαν την επανεξέταση κά¬ 
θε περίπτωσης ξεχωριστά. Αυτή 
η ομάδα πήρε την ονομασία “Μη¬ 
τέρες της πλατείας Τιεν Αν Μεν” 
και κάνουν καμπάνια συλλογής υ¬ 
πογραφών η οποία πρέπει να υπο¬ 
στηριχτεί από κάθε δημοκράτη. 
Μπορεί κανείς να υπογράψει στην 
ηλεκτρονική σελίδα \ν\ν\ν. 
1ϊ1111ΐ6δΐ]ΐιαΓ6.0Γ£ ή στη διεύθυνση 
ινινιν.1ΐΓίυΙιίηα.οΓ£ όπου μπορεί 
επίσης να ενημερωθεί. 

Στις 30 Μάη, παραμονές της ε¬ 
πετείου, η Ντινγκ είχε πέσει για 
ύπνο όταν η αστυνομία εισέβαλλε 
στο διαμέρισμα της, σε άλλη μια 
επιχείρηση τρομοκρατίας της. Οι 
ασφαλίτες της ζήτησαν αντίγρα¬ 
φο της αίτησης που είχε καταθέ¬ 
σει στο γενικό εισαγγελέα της Κί¬ 
νας υπογεγραμμένη από 111 συγ¬ 
γενείς των θυμάτων. Τους το έ¬ 
δωσε. Το χαρτί έλεγε: “Τα στοι¬ 
χεία δείχνουν ότι οι κατηγορίες 
που αποδόσαμε... δυο χρόνια πριν 


είναι απόλυτα αληθείς και αρμό- 
ζουσες... και η συμπεριφορά σας να 
παριστάνετε τον κουφό είναι αδι¬ 
καιολόγητη σύμφωνα με το νόμο”. 

Η επιχείρηση εισβολής συνοδεύ¬ 
τηκε από την τοποθέτηση αστυ¬ 
νομικών σε συγκεκριμένα νεκρο¬ 
ταφεία του Πεκίνου για να δια¬ 
σφαλίσουν ότι δεν θα υπάρξει κα¬ 
νένα μνημόσυνο στους λίγους γνω¬ 
στούς τάφους των δολοφονημένων 
του 1989. Όσο για το βιβλίο “ΤΗβ 
ΤϊαηαηΐΏβπ Ραρβτε”, είτε πρόκει¬ 
ται για την αγγλική είτε για την 
κινέζικη έκδοση του, αποτελεί στό¬ 
χο των “επτά απαγορεύσεων” συ¬ 
μπεριλαμβανομένων εκείνων του 
“να μη διαβάζεται, να μη διαδίδε¬ 
ται, να μην αγοράζεται, να μηνει- 
σάγεται στην Κίνα ή να ανατυ- 
πώνεται”. Λέγεται μάλιστα ότι η 
τυχόν ανατύπωση του βιβλίου ε¬ 
πισύρει την ποινή της εκτέλεσης. 

Ωστόσο στο Χονγκ Κονγκ, που 
ενσωματώθηκε στην Κίνα το 1997 
με το σλόγκαν “μια χώρα δυο συ¬ 
στήματα”, πάνω από 40.000 άνθρω¬ 
ποι συγκεντρώθηκαν στην πρωτεύ¬ 
ουσα την επέτειο της σφαγής για 
να τιμήσουν τα θύματα της ηρωι¬ 
κής εξέγερσης. Εδώ οι κινέζοι σο- 
σιαλφασίστες είναι υποχρεωμένοι 
ακόμα να κινούνται προσεχτικά για 
να εξοντώσουν την αστική δημο¬ 
κρατία την οποία είχε κατακτή¬ 
σει ο λαός του Χονγκ Κονγκ και 
δεν θα μπορέσουν να το πετύχουν 
ολοκληρωμένα παρά μόνο λίγο 
πριν ή κατά τη διάρκεια ενός με¬ 
γάλου πολέμου. 

(Τα στοιχεία είναι από το άρθρο 
του Τζόναθαν Μίρσκυ “Το φάντα¬ 
σμα της Τιεν Αν Μεν τρομάζει μια 
ανυπόληπτη ηγεσία ”, Γκάρντιαν 
& Χέραλντ Τρίμπιουν 4/6). 


Ο ΜΙΛΟΣΕΒΙΤΣ, ΟΙ ΦΙΛΟΙ ΤΟΥ 

ΚΑΙ Ο ΜΠΙΣΤΗΣ 


Η παράδοση του Μιλόσεβιτς στο 
Διεθνές Ποινικό Δικαστήριο για 
τα Εγκλήματα Πολέμου στην 
πρώην Γιουγκοσλαβία πολιτικά ε¬ 
ξυπηρετεί τους ανθρώπους της 
Ρωσίας στη Σερβία, δηλ. τους Κο- 
στούνιτσα και Ντράσκοβιτς. Για¬ 
τί εκείνος που δυνάμωσε απ' αυ¬ 
τήν την κίνηση δεν ήταν ο καιρο- 
σκόπος φιλοδυτικός Τζίντζιτς. 

Για τον απλό λόγο ότι οι κατη¬ 
γορίες από το εσωτερικό της Σερ¬ 
βίας που οδήγησαν στην πτώση 
του Μιλόσεβιτς ήταν ότι η νομεν- 
κλατούρα του καταλήστεψε τη 
Σερβία και ότι οδήγησε στην οι¬ 
κονομική καταστροφή στη χώρα. 
Επίσης κατηγορήθηκε όχι γιατί 
διεξήγαγε άδικους πολέμους, αλ¬ 
λά γιατί τους έχασε. Αυτή είναι 
και στο βάθος η σύγκρουση Τζί¬ 
ντζιτς- Κοστούνιτσα. Πρόσφατα η 
σέρβικη κρατική τηλεόραση στην 
επέτειο της σφαγής της Σρε- 
μπρένιτσα μετέδωσε ένα αγγλικό 


ντοκυμαντέρ με τίτλο “Ένα δά¬ 
κρυ από τον τάφο” όπου έριχνε κα¬ 
θαρά την ευθύνη για την σφαγή 
στους Σερβοβόσνιους. Την επόμενη 
μέρα η αντιπολίτευση, το Σέρβικο 
Ριζοσπαστικό κόμμα του Σέσελι 
και το Σοσιαλιστικό του Μιλόσε¬ 
βιτς, είπε ότι το φιλμ ήταν αντι- 
σέρβικη προπαγάνδα και απαίτη¬ 
σε από το σέρβικο κοινοβούλιο να 
φτιάξει μια επιτροπή για να διε- 
ρευνήσει τις συνθήκες κάτω από 
τις οποίες μεταδόθηκε η ταινία. Η 
πλειοψηφία του ϋΟδ κάτω από την 
ηγεσία του Τζΐτζιντς απέρριψε το 
αίτημα αλλά ένα μέλος του κόμ¬ 
ματος του Κοστούνιτσα που συμ¬ 
μετέχει στον συνασπισμό ψήφισε 
υπέρ (Τταηεϊίϊοηε, 10-16/7). Αυτό 
πρόσθεσε λάδι στη φωτιά. Οι ρω¬ 
σόφιλοι δεν μπορούσαν να ανατρέ¬ 
ψουν τον Μιλόσεβιτς χωρίς το ε¬ 
νωμένο μέτωπο της αντιπολίτευ¬ 
σης. Αυτό σήμαινε υποχρεωτικά το 
συνασπισμό των ρωσόφιλων εθνι- 


κιστών με τον φιλοδυτικό Τζίντζιτ- 
ς. Αλλά είχαμε κιόλας επισημά- 
νει από τότε ότι θα ακολουθήσει 
η σύγκρουση Τζίντζιτς και Κο¬ 
στούνιτσα για τον έλεγχο της κρα¬ 
τικής εξουσίας. Ο σοβινιστής Μι¬ 
λόσεβιτς έπαιξε με την Ρωσία αλ¬ 
λά ήταν αρκετά ξεροκέφαλος για 
να μην υποταχτεί σ’ αυτήν πράγ¬ 
μα που πλήρωσε με την ανατροπή 
του και σήμερα με την έκδοση του. 
Όμως το οικοδόμημα του σέρβι¬ 
κου εθνικισμού δεν έχει γκρεμι¬ 
στεί πράγμα που αποδείχτηκε με 
το Συνταγματικό Δικαστήριο που 
απέρριψε την έκδοση του. Η γε¬ 
λοία δικαιολογία του Κοστούνιτσα 
ότι δεν γνώριζε για την έκδοση 
καταρίπτεται επειδή στη σέρβικη 
κυβέρνηση αυτός διατηρεί υπουρ¬ 
γό που συμμετείχε στο υπουργικό 
συμβούλιο το οποίο αποφάσισε την 
έκδοση. Ο Κοστούνιτσα σα ρωσό- 
δουλος πέτυχε μ’ ένα σμπάρο δυο 
τρυγόνια: και έδωσε τον Μιλό¬ 


σεβιτς που ήθελε η Ρωσία να τον 
εξοντώσει, και μαζί με τους σοβι¬ 
νιστές του Μιλόσεβιτς δυνάμωσε 
τη θέση του ενάντια στον Τζίντζιτ- 
ς. Αυτή η ισχύς διαρκώς θα δυνα¬ 
μώνει, επειδή ο Κοστούνιτσα ελέγ¬ 
χει το στρατό και όχι ο Τζίντζιτς. 
Ο Τζίντζις θα έχει την τύχη όλων 
των φιλοδυτικών καιροσκόπων 
στα Βαλκάνια. 

Οι δημοκράτες πάντως δεν έχουν 
κανένα λόγο να θλίβονται για την 
παράδοση Μιλόσεβιτς. Ένας τέ¬ 
τοιος φασίστας είχε την κατάλη¬ 
ξη που του αρμόζει. Όπως ήταν φυ¬ 
σικό όλη η φαιοκκόκινη πανούκλα 
που υποστήριξε τους σέρβους ναζί 
σαν ήρωες του αντιαμερικάνικου 
“αντιιμπεριαλιστικού αγώνα” ξε¬ 
σηκώθηκε στη χώρα μας από τους 
κνΐτες του ψευτοΚΚΕ και του 
ΣΥΝ, από τους εθνικιστές και τα 
“κόκκινα” εξωκοινοβουλευτικά α¬ 
ποσπάσματα μέχρι τους φασίστες, 
τους χουντικούς και τους ναζιστές 


της Χρυσής Αυγής. Όλος αυτός ο 
φαιοκόκκινος συρφετός πρέπει να 
διεκπεραιώσει το αντιδυτικό του 
καθήκον. Άλλωστε όλοι αυτοί ή¬ 
ταν ενωμένοι στην υπεράσπιση 
των “σέρβων ορθόδοξων αδερφών” 
την ώρα που η Σερβία διάλυε την 
Γιουγκοσλαβία, εισέβαλε στην 
Σλοβενία αρχικά, στην Κροατία 
μετέπειτα και τέλος στην Βοσνία. 
Ήταν μαζί της, τάχα ενάντια στο 
ΝΑΤΟ, όταν αυτή πραγματοποιού¬ 
σε την εθνοκάθαρση, τις σφαγές, 
τους βιασμούς, τους εγκλεισμούς 
στα στρατόπεδα συγκέντρωσης, τη 
σφαγή της Σρεμπρένιτσα που εί¬ 
ναι το μεγαλύτερο έγκλημα πο¬ 
λέμου σε ευρωπαϊκό έδαφος μετά 
τον Β' Παγκόσμιο Πόλεμο. Το 
“σύμβολο του έθνους” ήταν εκεί 
μέσα στα πτώματα και στα συ- 
ντρίμια και κυμάτιζε δίπλα στη 
σέρβικη σημαία. Οι “αντιπρόσω¬ 
ποι του έθνους” είχαν πάει εθελο¬ 
ντές για να σφάξουν γυναικόπαι¬ 
δα. Ήταν οι ναζιστές της Χρυσής 

συνέχεια πίσω στη σελ. 18 





